
PREDGOVOR VII. IZDANJU 

I u ovom izdanju bilo je dotjerivanja i proširenja. Aktualizirani su neki primjeri, 
donose se preporuke u navođenju literature, kao i novi primjer pisanja znanstvenog 
članka o istraživanju vjerodostojnosti rezultata televizijskih referenduma. Ti rezultati 
zapravo nisu vjerodostojni, a često se koriste bez adekvatne interpretacije. Na kraju 
donosimo primjer izvedbenog projekta istraživanja koji su na vježbama izradili stu- 
denti. 

U Zagrebu, ožujak 2006. 

Autor 



PREDGOVOR VI. IZDANJU 

Ova je knjiga prvi put objavljena 1983. godine. Rješenjem Odbora za izdavačku 
djelatnost Sveučilišta u Zagrebu od 24. lipnja 1983. prihvaćena je kao sveučilišni 
udžbenik. Od tada je doživjela pet izdanja. U svakom je izdanju dotjerivana i dopu- 
njavana. I u ovom je izdanju bilo dotjerivanja i proširivanja. Dotjerivanje se odnosi 
na preciziranje pojmova i aktualizaciju primjera, proširivanje na interpretaciju po- 
dataka. Ova je faza sintetička. U njoj istraživač objedinjuje sve postupke u istraži- 
vanju kako bi osmislio rezultate, povezuje svoje rezultate sa sličnim rezultatima i 
relevantnim teorijama određujući mjesto svojih nalaza u logičkom sustavu znanosti. 
U toj fazi najvažnija je istinoljubivost, kritičnost, hrabrost, zrelost i teorijsko znanje 
istraživača. Zato su dotjerivanje i proširivanje u toj fazi velik prilog knjizi u cjelini. Ovo 
su izdanje recenzirali novi recenzenti i knjiga je ponovno prihvaćena kao sveučilišni 
udžbenik. 

U Zagrebu, travanj 2002. 

Autor 



PREDGOVOR I. IZDANJU 

Ova se knjiga zasniva na predavanjima što ih je autor držao na Fakultetu poli- 
tičkih znanosti u Zagrebu, u sklopu kolegija Metode istraživanja političkih pojava. 
Proučavanju metoda istraživanja u društvenim znanostima može se prići sa stajališta 
metodologije i sa stajališta predmeta istraživanja društvenih znanosti. Metodologija 
istraživanja proučava metode, a metode istraživanja proučavaju objektivnu stvar- 
nost. Knjiga se bavi društvenom i političkom stvarnošću pa smo se usmjerili na pri- 
mjenu metoda u znanstvenom istraživanju te stvarnosti. 

Međutim, odgovarajuća primjena istraživačkih metoda nije moguća bez pozna- 
vanja njihove teorije, pa smo u izboru i načinu obrade sadržaja ove knjige nastojali 
metodologijsku misao učiniti djelatnom u procesu znanstvenog istraživanja. Zato 

ćemo u njoj umjesto razmišljanja o metodologiji, nastojati metodološki razmišljati, 
umjesto razmišljanja o dijalektici, a dijalektički ćemo misliti o predmetu koji istražu- 
jemo. Budući da znanstveno istraživanje nije samo mišljenje već je to na mišljenju 
zasnovana istraživačka praksa, nastojat ćemo misaonu djelatnost povezati s djelat- 
nom mišlju u jedinstvenome istraživačkom procesu. Zbog toga je knjiga i sastavljena 
od dvaju dijelova. U prvom se dijelu razrađuje teorija znanstvenog istraživanja, a u 
drugome se ona primjenjuje u procesu istraživanja društvenih pojava. 

U razradi knjige, posebice u njezinu drugom dijelu, mnogo su mi pomogla preda- 
vanja prof. dr. Pavla Novosela, što ih je držao u sklopu spomenutoga kolegija. Treba 
istaknuti i doprinos recenzenata. Profesor dr. Ivan Kuvačić svojim je primjedbama i 
prijedlozima pridonio da se u uvodnom dijelu neke stvari preciziraju, a neke sporne 
izostave. Prof. dr. Josip Obradović pomogao nam je svojim terminološkim primjed- 
bama. Zahvaljujem recenzentima na njihovu naporu i prilogu, a bit ću zahvalan i 
budućim kritičarima. 

U Zagrebu, svibanj 1983. 

Autor 



UVOD 

U programe osnovnog i srednjeg obrazovanja uključuju se i pedagoški se obli- 
kuju nastavni sadržaji kojih istinitost nije upitna, pa se od učenika i ne traži kritički 
odnos prema takvim sadržajima. Osnova stjecanja znanja u tim školama jest učenje 
koje se uglavnom zasniva na pamćenju. 

Programi visokih škola i fakulteta približavaju studente granicama ljudskog 
znanja, upućuju na otvorena pitanja u znanosti, upoznaju studente s različitim odgo- 
vorima na ta pitanja ... U tako nedovoljno definiranim situacijama učenjem se ne 
može doći do zadovoljavajućih odgovora na pitanja koja se postavljaju. Memorija 
ovdje nije dovoljna, već se traži aktivan i kritički odnos prema onome što se prouča- 
va. To znači da se postavljaju odgovori ondje gdje ih je više, da se traže tamo gdje ih 
nema i da se postavljaju pitanja koja još nisu postavljena. Zato se na sveučilištu pro- 
ces stjecanja znanja ne zove učenje već studiranje, a subjekt tog procesa ne zove se 
učenik nego student. Dok je učenje zasnovano na pamćenju, studij se temelji na razmiš- 
ljanju. 

Prema tome, kako školovanje ide prema višem stupnju, mijenja i svoju bit, tako 
da od učenja preko studiranja ide prema istraživanju. U osnovnom i srednjem školstvu 
prevladava učenje, na visokim školama i fakultetima na dodiplomskom studiju pre- 
vladava studiranje, a na poslijediplomskim studijima osposobljava se za istraživanje 
i istražuje se. Studenti moraju poznavati bit znanosti i znanstvenog istraživanja, ma- 
gistri znanosti moraju pokazati osposobljenost u znanstvenom radu, a od docenta do 
redovitog profesora potrebno je postizati rezultate u znanstvenom istraživanju kako 
bi se napredovalo u tim znanstvenonastavnim zvanjima. Prema tome, u školama se 
uči, na dodiplomskom studiju se studira, a na poslijediplomskim studijima se istra- 
žuje. 

Studiranje nije moguće bez razmišljanja. Zato studenti moraju poznavati i primje- 
njivati zakone ispravnog mišljenja. Znanstveno mišljenje teži biti istinito, pa studenti 
moraju znati što je znanstvena istina i kako se do nje dolazi kako bi se osposobili u 
prosudbi znanstvene vrijednosti sadržaja s kojima se susreću. Zbog toga u progra- 
mima pojedinih fakulteta uza sadržaje o predmetu koji se studira nalaze se sadržaji 
koji se odnose i na načine dolaženja do istinitih spoznaja. 

Iako se metode kojima se dolazi do novih spoznaja s pravom smatraju konstitu- 
tivnim dijelom svake znanosti, svaka se znanost dijeli na predmet i metode. Takva 
dioba pridonosi odvajanju metoda od predmeta istraživanja. Tom odvajanju, uz 

ostalo, pomaže veća usmjerenost ljudi na rezultate znanosti nego na načine istraži- 
vanja, pa, iako su se za izdvajanje neke znanosti iz krila filozofije postavljala dva kri- 
terija, stvarno se udovoljavalo samo jednome. Definirao bi se samo predmet novoj 
znanosti, a metode bi i dalje ostale briga filozofije. 

Kada se filozofi bave metodama, riječ je o metodologiji. Predmet istraživanja meto- 
dologije jesu znanstvene metode, a predmet istraživanja znanstvenih metoda jest dio 
objektivne stvarnosti koji je neka znanost definirala za svoj predmet. 

Metodologijom se naziva i sveukupnost metodskih postupaka koje primjenjuje 
određena znanost ili grupa srodnih znanosti s ciljem da dođu do novih spoznaja. 
Pokatkad se tako naziva i skup metodskih postupaka koje je neki istraživač primije- 
nio u jednom istraživanju. Metodologija je, dakle, termin s više značenja, pa ako se to 
smetne s uma, može biti nesporazuma. Zbog toga ćemo ovaj termin upotrebljavati u 
prvom značenju koje se može izvući iz samog naziva. Metodologija, dakle, proučava 
znanstvene metode. 

Ni pod znanstvenim se metodama ne shvaća uvijek isto. Jedanput se znanstve- 
nim metodama označavaju logičke forme mišljenja, pa se znanstvena metoda izjedna- 
čava s logikom. Drugi se put tim izrazom označavaju opće teorije znanosti, pa se go- 
vori o funkcionalnoj metodi, dijalektičko-materijalističkoj metodi, o strukturalističkoj 
metodi i slično. Treći se put znanstvenim metodama označavaju metode za prikup- 
ljanje podataka, npr. promatranje, anketa i analiza sadržaja. 

Ovisno o shvaćanju znanstvene metode, izrađuju se nastavni programi i pišu 
udžbenici predmeta koji bi trebao uvoditi studente u znanstveni rad. Zato su progra- 
mi i udžbenici s tog područja uglavnom usmjereni na jedno od spomenutih područja, 
pa u njima dominira ili sadržaj logike ili sadržaj o osnovnim znanstvenim teorijama 
ili sadržaj koji obraduje metode prikupljanja podataka. A ako se ti sadržaji i obraduju 
zajedno, onda nisu dovoljno i na odgovarajući način međusobno povezani. Ponegdje 
se ti sadržaji daju u tri zasebna kolegija. Prvi se kolegij obično naziva metodologijom, 
drugi općom teorijom, a treći posebnim metodama. 

Znanstveni je rad slojevita aktivnost koja mora biti zasnovana na načelima lo- 
gike. Mora se temeljiti na znanstvenoj teoriji i mora uključivati postupke empirijske 
verifikacije. Zato znanstveni rad mora uključivati i logički povezivati tri razine znan- 
stvenoga mišljenja (Popović, 1961): 

1. Najopćenitiju razinu znanstvenog mišljenja. Svaka je znanost traženje logike unutar 
predmeta koji istražuje, na što nas upozorava i sam naziv znanosti. Sociologija traga 
za logikom društvenih procesa, politologija za logikom unutar političkih procesa itd. 
Zato njihove spoznaje izražene pojmovima, zakonima i teorijama moraju biti logički 
sređene. Pojmove se treba pravilno definirati, zakoni trebaju biti pravilno klasificirani, 
obrazloženi, neproturječni i dokazani. Ti principi jednako vrijede za svaku znanost. 

2. Razinu teorijske orijentacije. Ta se razina obično zove razina opće teorijske orijenta- 
cije, pa se tu razrađuju osnovne znanstvene teorije i njihova upotreba u objašnjavanju 
predmeta neke znanosti, poput funkcionalizma, dijalektičkog materijalizma, historij- 
skokomparativne metode, idealnog tipa i slično. Međutim, znanstveni se rad mora 
zasnivati na cjelokupnoj teoriji neke znanosti, a ne samo na općim teorijama, jer znan- 
stvena teorija ima izuzetno značenje u dolaženju do novih spoznaja. Znanstvena 

teorija je cilj i sredstvo u znanstvenom istraživanju. Njezina je osobita važnost u po- 
dručju otkrića. Međutim, znanstvena misao ne ostaje samo na ideji otkrića, već ide i 
u njezinu verifikaciju. Znanstvena teorija je specifična za svaku znanost, pa se ova 
razina razlikuje od znanosti do znanosti. 

3. Razinu empirijsko-metodskih postupaka. Izbor i razrada metoda za prikupljanje poda- 
taka ovisi o obilježjima procesa koji se istražuju. Zbog toga se znanstvena misao na 
toj razini zasniva na teorijskom poznavanju predmeta i problema koji se istražuje, 
kao i na poznavanju empirijskih metoda i postupaka. 

Ovom se prilikom neće sistematski razrađivati nijedna razina posebno, već će se 
nastojati povezati sve tri u jedinstvenoj znanstveno-istraživačkoj aktivnosti. Međutim, 
nije moguće povezivati nešto s čim nismo upoznati. Oni koji su slušali logiku upoz- 
nati su s najvišom razinom, a one koji to nisu upućujemo na neki udžbenik logike, 
iako će o nekim sadržajima s tog područja biti riječi kad budemo analizirali proces 
znanstvenog istraživanja. 

S drugom razinom znanstvenog mišljenja studenti se upoznaju u uvodnim kole- 
gijima. Uvod u svaku znanost treba dati prije svega osnovne pojmove te znanosti i 
njezine osnovne zakone i teorije, pa bi bila besmislica te sadržaje davati u sklopu ne- 
kog drugoga kolegija. Prema tome, teorijsku orijentaciju daju svi predmeti koji se 
slušaju na nekom studiju. Međutim, nitko ne vlada niti može vladati svim spozna- 
jama unutar predmeta koje je studirao. Upravo takve spoznaje mogu biti relevantne 
za znanstveno istraživanje nekoga konkretnog problema. Zato valja upoznati i načine 
na koje se dolazi do relevantnih spoznaja za konkretan problem istraživanja. To se 
čini u sklopu teorijske obrade problema istraživanja, pa će o tome tamo biti više riječi. 
Budući da je teorija najvažnija u procesu znanstvenog istraživanja, uvođenje u znan- 
stveni rad nije zadaća samo jednog kolegija. Tome pomaže upoznavanje teorije svih 
predmeta koji se slušaju na nekom fakultetu. 

O trećoj razini ovdje će biti najviše riječi. U prve dvije razine znanstvenog 
mišljenja težište je bilo više na prijamu nego na primjeni informacija. S empirijsko- 
meto dološkim postupcima studenti se ne upoznaju na drugim kolegijima, pa će o 
tome ovdje biti više govora, uz isticanje njihove primjene u jedinstvenom znanstveno- 
istraživačkom procesu. 

Pri obradi naznačene materije nastojat ćemo ostvariti tri osnovna cilja: 

1 . osposobiti studente za korištenje i ocjenu znanstvene vrijednosti literature s kojom 
se susreću, 

2. osposobiti studente da razmišljaju na znanstven način, 

3. osposobiti studente za provođenje znanstvenih i stručnih istraživanja. 

Kako bismo ostvarili te ciljeve, usmjerili smo se na dvije sadržajne cjeline. U pr- 
vom, uvodnom dijelu nastojimo dati opće određenje znanosti, dovodeći ga u vezu s 
drugim oblicima mišljenja da bi se taj pojam što bolje razlikovao od drugih pojmova 
koji su mu slični ili su s njim u vezi pa se zbog toga često miješaju s pojmom znanosti. 
U uvodnom dijelu govori se i o specifičnostima društvenih znanosti. U drugom, sre- 
dišnjem dijelu knjige, daje se cjelovit prikaz znanstvenog istraživanja na području dru- 
štvenih znanosti s detaljnijom razradom svih faza procesa istraživanja. 

Kako bi se postigli navedeni ciljevi, odgovarajuće sadržaje iz metodologije treba 
svladati do najviše razine. Poznato je da postoje četiri razine znanja: 

1. rekognicija, 

2. reprodukcija, 

3. rekonstrukcija, 

4. ekstrapolacija. 

Prepoznavanje i reprodukcija nisu dovoljni da bi se mogao ostvariti bilo koji od 
navedenih ciljeva. Rekonstrukcijom bi se mogla postići prva dva cilja, a za druga dva 
cilja znanje iz metodologije mora biti na najvišoj razini. Znanje svladano na razini 
ekstrapolacije moguće je primjenjivati u novim situacijama. A upravo istraživačka 
aktivnost najviše čovjeka dovodi u nove situacije. 

Metodološko obrazovanje, osim znanstvenoistraživačke aktivnosti, primjenjivo 
je u velikom broju različitih djelatnosti. Zato, osim specifičnih ciljeva koje smo naveli, 
ono ima i opće ciljeve: 

1. razvijanje sposobnosti preciznog razmišljanja, 

2. razvijanje sposobnosti preciznog izražavanja, 

3. razvijanje sposobnosti preciznog postupanja. 

U svakoj ljudskoj djelatnosti uspjeh ovisi o navedenim osobinama, posebice o nji- 
hovoj usklađenosti. Poznato je da je sklad misli, riječi i djela pretpostavka svakom 
uspjehu. 



I. dio 



OPĆE ODREĐENJE ZNANOSTI 



Najviši zadatak čovjeka je znati i shvati- 
ti objektivni svijet i njegove zakone. 

Spinoza 

Što je znanost? Na to pitanje mnogo je različitih odgovora. Te su razlike uzrokovane 
razlikama u pristupu pri davanju odgovora na to pitanje, ali i razlikama u shvaćanju. 
Razlike u shvaćanju znanosti pokazuju kako misao o znanosti ne mora biti i znan- 
stvena misao. Mišljenje je širi pojam od znanstvenog mišljenja. Mišljenje može biti i 
istinito i lažno, a znanstveno mišljenje označava specifičnu vrstu mišljenja, mišljenje 
koje nastoji biti istinito. 

Zbog toga se znanost često određuje kao skup sistematskih i istinitih znanja. Ni 
ovo određenje nije dovoljno precizno, jer je i telefonski imenik sistematizirani skup 
podataka koje ne možemo nazvati znanošću. U nastojanju da se dođe do preciznije 
definicije, za znanost se kaže da je suma znanja o objektivnoj stvarnosti do koje se 
došlo primjenom određenih metoda istraživanja. Iako se pod metodama istraživanja 
podrazumijevaju različite stvari, u ovom se slučaju misli na metode koje su vezane za 
verifikaciju. Znanost bi, prema tome, bila suma znanja o objektivnoj stvarnosti koje 
istinitost možemo provjeriti. Međutim, možemo provjeriti vjerodostojnost podataka 
i u telefonskom imeniku, pa ni tada nećemo kazati da je to znanstveni rad. 

Kada bi svakom predmetu, pojavi ili procesu odgovarao podatak u znanosti, to 
bi značilo da nepreglednomu mnoštvu pojavnosti u objektivnoj stvarnosti odgovara 
nepregledno mnoštvo podataka u znanosti. Znanost je misaono sređivanje objektivne 
stvarnosti koje ide dalje od podataka. Ona se ne zaustavlja na pojedinačnom, već teži 
za objašnjenjima velikog broja pojedinačnih slučajeva. Znanost logički objašnjava pred- 
met koji proučava. Psihologija logički proučava psihičke procese, politologija traga za 
logikom političkih procesa. To nije moguće zadržavanjem na konkretnom. Znan- 
stvena misao pomoću pojmova prodire iza pojavnosti. Kao što je osjet kvalitativno 
drukčiji od materije koju osjećamo, isto tako „mišljenje odražava stvarnost u svijesti 
kvalitativno drukčije nego neposredni osjeti" (Vigotski, 1977:43). Ta je razlika u tome 
što mišljenje uopćeno odražava stvarnost. Mišljenje je „reflektirana stvarnost" u koju ne 
ulazi ni jedan atom prirode, ali je zasnovano na „gruboj predmetnosti" (Marx). 

Naše uopćavanje o objektivnoj stvarnosti nije dio te stvarnosti. Ono predstavlja 
misaonu stvarnost. Sto postižemo veću općost u mišljenju, sve smo dalje od objektivne 
stvarnosti. Time se povećava opasnost da misao izgubi vezu s objektivnom stvarnosti. 

Iako je mišljenje - „reflektirana stvarnost" - zasnovano na osjetilnoj predmetnosti, 
misaona stvarnost nije ograničena osjetilnom predmernošću. Kao što ide iza pojav- 
nosti, misao može ići i mimo pojavnosti, i tako neadekvatno objašnjavati dio objek- 
tivne stvarnosti o kojem misli. Zbog toga znanost uz pomoć znanstvenih metoda pro- 
vjerava istinitost svog mišljenja. 

Primjena znanstvenih metoda osigurava znanstvenoj misli intersubjektivnu pro- 
vjerljivost. Zbog toga (1) sve što se u znanosti tvrdi, mora biti;'asno, precizno i društve- 
no razumljivo, (2) znanstveni sudovi moraju biti obrazloženi i koherentni, tako da se je- 
dni sudovi mogu logički izvesti iz drugih i (3) znanstvena misao mora biti praktično 
provjerena (Enciklopedija, 1968:488). 

Znanstveno je mišljenje „stalna kritika argumenata" na kojima su njezini za- 
ključci zasnovani. Hipoteze se postavljaju i provjeravaju pomoću logičkog izvođenja 
iz prihvaćenih sudova (teorija i zakona), ali to im još ne jamči istinitost, pa je potreb- 
no i praktično provjeravanje. Praktičnim se provjeravanjem uspostavlja veza između 
misli o objektivnoj stvarnosti i same stvarnosti o kojoj se misli. Tako znanstvena mi- 
sao prolazi kroz dvostruku verifikaciju - logičku i empirijsku. 

Znanstveni su se radnici najčešće koristili samo jednom verifikacijom. Oni koji 
su se oslanjali na logičku verifikaciju nazivani su teoretičarima, a oni koji su se osla- 
njah na iskustvo nazivani su empiričarima. Tako su se u znanstvenom radu apsolutizi- " 
rale dvije jednostranosti pa, umjesto dopunjavanja, dolazi do suprotstavljanja ^ 
između „teoretičara" i „empiričara". „Teoretičari" zaokupljeni mišlju zanemarivali 
su predmet o kojem misle, a „empiričari" osjetilno osluškujući predmet zanemarivali ° 
su teorijsku misao. Prvi su promašivali predmet o kojem su mislili, a drugi svoja 
iskustva o predmetu nisu podizali na teorijsku razinu. 

Prema tome, i jedni i drugi zaboravili su da je znanost misaona interpretacija objek- ^ 

tivne stvarnosti koja je zasnovana na činjenicama te stvarnosti. Einstein to još ljepše kaže 
kad veli da je ona „pokušaj da se kaotična raznolikost našeg čulnog doživljavanja S 1 

uskladi s logički jedinstvenim sistemom misli" (Nortrop, 1968:147). Iako poznatiji °' 

kao političar, S. Radić (1908) zastupao je cjelovit pojam znanosti, upozoravajući da je 
„prava gospodarska znanost logikom sređena, a iskustvom utvrđena". Znanost, 
dakle, dijalektički povezuje osjetilno doživljavanje s teorijskim mišljenjem. Kasnije 
ćemo vidjeti da znanstvenog otkrića nema ako nisu prisutni i dijalektički povezani će 

osjetilno doživljavanje i teorijska misao. ej 

Pod znanošću se razumijeva i određeno područje istraživanja sa svim podacima, a 

pojmovima, hipotezama, zakonima, metodama i instrumentima kojima se znanstveni 5l 

radnici služe u otkrivanju znanstvene istine. Iako su znanstvene istine opće, one nisu fl 

apsolutne. Zato sve što je znanstveno samim tim ne znači da je istinito. Ni najbolje "' 

teorije ne vrijede u svim slučajevima, pa je uz njih potrebno imati podatke u kojim 
uvjetima one vrijede, a u kojima ne vrijede. Ako to smetnemo s uma, ista će misao fil 

jedanput biti istinita, drugi put lažna i ni po čemu je nećemo razlikovati od drugih fil 

oblika mišljenja koja nisu znanstvena, a teže da budu ili pak izgledaju kao znan- ta 

stvena. Kako bi nam znanstvena misao bila jasnija, dovest ćemo je u vezu s nekim od zi 

takvih mišljenja. 

1.1. Znanost i filozofija 

Iako i znanost i filozofija teže za istinitom spoznajom, one se ipak međusobno dosta 
razlikuju. Prije svega, razlikuju se u predmetu istraživanja. Filozofija teži za istinitom 
spoznajom totaliteta. Ona traga za odgovorima na najopćenitija pitanja o bitku, o ka- 
rakteru spoznaje i njezinim mogućnostima i slično. Budući da totalitet nije moguće 
zahvatiti osjetilno, ona se u svom istraživanju služi samo racionalnim metodama. Filo- 
zofijska misao podliježe samo logičkoj verifikaciji. Osjetilno je doživljavanje uvijek 
ograničeno na jedan dio totaliteta, pa svaka empirijska verifikacija izlazi iz okvira 
filozofije. 

Budući da se spoznaja kreće prema potpunoj verifikaciji, iz krila filozofije nužno se 
izdvajaju posebne znanosti. Da bi se neka znanost izdvojila iz krila filozofije, trebala je: 

1. definirati vlastiti predmet istraživanja, 

2. razviti vlastite metode istraživanja. 

Nove su znanosti uspješnije u definiranju vlastitog predmeta nego u određivanju 
vlastitih metoda, pa u njima dominira racionalan pristup. Ta jednostranost izaziva 
drugu, tako da se u društvenim znanostima znanstvenici polariziraju u dva tabora. 
Na jednoj su strani teoretičari, obično podrijetlom filozofi, koji njeguju isključivo 
racionalan pristup, a na drugoj su strani empiričari, koji taj pristup zanemaruju. I je- 
dni i drugi griješe jer znanstveni rad ujedinjuje logičko razmišljanje o predmetu koji 
se istražuje i empirijsku verifikaciju tog razmišljanja. 

Filozofski utjecaj na znanost osjeća se i u interpretaciji, tako da se spoznaje unu- 
tar jednog predmeta protežu i izvan njega. Tako se kompleksni društveni procesi poku- 
šavaju objasniti pomoću zakona jedne znanosti, pa se u znanosti pojavljuju psiholo- 
gizmi, biologizmi, sociologizmi i slično, umjesto da se društvene i političke pojave 
objašnjavaju interdisciplinarno. Pojedinačnim se spoznajama objašnjava predmet 
znanosti, a on je uvijek samo dio te objektivne stvarnosti. Zbog toga objektivnu stvar- 
nost nije moguće objasniti bez povezivanja pojedinačnih spoznaja. 

Potrebu za specifičnim i dubljim spoznajama o svijetu oko nas nametnula je 
čovjekova praksa. Kako bi se do takvih spoznaja došlo, totalitet se razlaže u logičke 
cjeline - predmete pojedinih znanosti. Međutim, totalitet nije nejedinstven kao što se 
može činiti na osnovi velikog broja posebnih znanosti. Zbog toga filozofija treba obja- 
šnjavati totalitet ujedinjavanjem spoznaja posebnih znanosti. Kao što teorija i empirija 
čine jedinstvo spoznajnog procesa, isto tako filozofija i posebne znanosti treba da čine 
dijalektičko jedinstvo u objašnjavanju totaliteta. 

Suprotstavljanje znanstvenih radnika i filozofa nije uzrokovano isključivošću 
filozofije i znanosti već diobom rada. Kao što se filozofija protivi znanosti i znanost 
filozofiji, isto tako dolazi do suprotstavljanja unutar filozofije i unutar znanosti. Unu- 
tar filozofije sučeljavaju se filozofija idealizma i filozofija materijalizma, a unutar 
znanosti sukobljavaju se „teoretičari" i „empiričari". 

1 .2 Znanost i tehnika (nauka) va 

sh 

Između znanja i stvaranja postoji veliki kc 

ponor prefco kojega treba izgraditi most. 

Robert Shumman st 1 

ni 

Istinita spoznaja vrijednost je u dvostrukom smislu. Prvo, ona zadovoljava znatiželju u 

- jednu od osnovnih čovjekovih potreba. Drugo, spoznaja ima instrumentalnu vrijed- m 

nost, jer se može primijeniti pri obavljanju mnogih praktičnih aktivnosti (Marković, 
1965). Znanost otkrivanjem zadovoljava znatiželju (samo jednu ljudsku potrebu), a 
tehnika, koristeći se tim otkrićima, može zadovoljiti velik broj ljudskih želja. Dok je zna- 
nost zasnovana na otkriću, dotle se tehnika temelji na izumu inovaciji. Znanost otkriva 
ono što u objektivnoj stvarnosti postoji (zakonitosti), a tehnika izmišlja način primje- 
ne tih otkrića kako bi povećala efikasnost čovjekova djelovanja. Znanost objašnjava 
objektivnu stvarnost, a tehnikom je čovjek ovladava. Otkriće elektriciteta i njegovih 
svojstava rezultat je znanosti (fizike), a iskorištenje tih spoznaja pitanje je elektroteh- j\ 

nike. Instrumenti elektrotehnike proizvod su ljudskog uma, njih čovjek nije otkrio u 
objektivnoj stvarnosti. Ako izum nije zasnovan na istinitim spoznajama o objektivnoj 
stvarnosti, on neće funkcionirati ni pridonositi efikasnosti ljudske prakse. 

Čovjek može povećati efikasnost svojeg djelovanja pomoću sredstava djelovanja 
(instrumenata) i umješnosti i vještina. Tehnika, prema tome, može biti objektivna 
(tehnički instrumenti) i subjektivna (umješnost pojedinca) (Petančić, 1975:19). I u 
znanstvenom se radu primjenjuje tehnika u objektivnom i u subjektivnom smislu. j. 

Znanstveni rad danas je gotovo nezamisliv bez tehnike u objektivnom smislu, npr. 
računala, mikroskopa, teleskopa i slično. 

Međutim, sve što je čovjek stvorio ne nadvisuje njega samoga, pa tehnika u sub- 
jektivnom smislu u znanstvenom radu ima još veće značenje, iako se katkad čini su- 
protno. Efikasnost znanstvenog rada najviše se može povećati poznavanjem i koriš- ' . 
tenjem zakona mišljenja (logike), poznavanjem i korištenjem spoznaja o predmetu 
koji se istražuje (teorije) i na poznavanju empirijskih postupaka pomoću kojih se istra- 
žuje (praktična provjera). Prema tome, cilj ove knjige jest da pridonese poboljšanju 
tehnike znanstvenog rada u subjektivnom smislu (umješnost znanstvenog istraživanja) 
povezivanjem znanja logike, teorije i znanja o empirijskim postupcima. 

Znanstveni rad završava otkrićem, a tehnička djelatnost otkrićem počinje i na 
njemu se zasniva. Izum je novi produkt koji kombinacijom spoznaja čini funkcionalno T 

jedinstvo. Taj proizvod ljudskog uma može povećati efikasnost ljudskog djelovanja u 
raznim područjima. Primjerice, upotreba ultrakratkih valova u zdravstvu pridonosi 
efikasnosti medicine, a temelji se na spoznajama fizike, biologije, kemije . . . Prema 
tome, otkrića fizike, biologije, kemije . . . medicina povezuje u svojoj praksi sa svrhom 
kako bi bila efikasnija u čuvanju i poboljšanju čovjekova zdravlja. 1 • 

Medicina, međutim, nije znanost, iako se zasniva na znanostima. Za nju se kaže 
da je nauka. Naukom se nazivaju rezultati znanosti povezani zajedničkim ciljem i svr- 
hom, a služe istoj praktičnoj primjeni (Enciklopedija, 1968:448). U istom se smislu 
primjenjuje izraz „tehničke nauke". Na studiju medicine ne sluša se predmet „medi- t ( 

čina", niti se na bilo kojem studiju tehnike sluša predmet „tehnika". Naime, prouča- j z 



°F 



zr 
za 

isi 
m 
zr 



ZNANOST I IDEOLOGIJA 



vaju se rezultati pojedinih znanosti koji su u funkciji ljudskog zdravlja kad je riječ o 
studiju medicine, ili su u funkciji gradnje cesta, zgrada, strojeva . . . kada je riječ o ne- 
kom od studija tehnike. 

Prema tome, na sveučilištu se na različitim fakultetima proučavaju različite 
stvari pod istim imenom ali s različitim ciljem. Fizika se proučava na medicini i teh- 
nici, ali se tu ne zaustavlja na otkrićima, već je usmjerena na primjenu spoznaja fizike 
u medicini i tehnici. Fizika na prirodoslovno-matematičkom fakultetu i fizika na 
medicini i tehnici, iako nose isti naziv, nisu isto. 

Ono što se međusobno razlikuje nije dobro zvati istim imenom, pa se zbog toga 
znanosti dijele na takozvane „fundamentalne znanosti" i „primijenjene znanosti". 
„Fundamentalne znanosti" bave se otkrićima, a „primijenjene znanosti" koriste se 
tim otkrićima radi povećanja efikasnosti djelovanja. Ti nazivi nisu adekvatni, jer ne 
upućuju na stvarne razlike. Naziv „fundamentalna znanost" usmjerava nas na zna- 
nost koja se bavi temeljnim otkrićima i ne pridonosi razlikovanju znanosti od njezine 
primjene. Fizika je znanost i onda kad otkriva spoznaje koje nisu fundamentalne. 
Naziv „primijenjene znanosti" upotrebljava se da bi se označila primjena znanstvenih 
spoznaja u praksi. Međutim, jedno je otkrivati, a posve je drugo primjenjivati. Prema 
tome, ono što nazivamo „primijenjenim znanostima" nije ništa drugo nego tehnika, 
pa je uputno da se tako i zove, jer, kako smo već istaknuli, tehnika je zainteresirana za 
instrumentalnu vrijednost spoznaje. Znanosti je suvišno davati bilo kakve atribute, jer 
znanost ne mijenja svoju bit, otkrivala temeljne ili manje temeljne spoznaje. Međutim, 
primjena znanosti je bitno druga aktivnost. To nije znanost, pa prema tome ne može 
biti ni „primijenjena znanost". U novije vrijeme umjesto tog naziva uzima se naziv 
„razvojne znanosti". Ni on nije dobar jer, kako smo vidjeli, nije riječ o znanstvenoj 
aktivnosti (otkrivanju), već o primjeni. Osim toga, time se umanjuje doprinos otkrića 
općem razvitku. Primjena spoznaje nije zasnovana na učenju, nego na istraživanju, pa 
je nije uputno zvati naukom, pogotovo zato što se tim imenom još zovu zaokružena 
učenja filozofa, političkih i vjerskih voda. 

Znanost objašnjava objektivnu stvarnost, a tehnika je ovladava primjenjujući spo- 
znaje znanosti. Ovladavanje objektivne stvarnosti ne može biti uspješno ako se ne 
zasniva na istinitim spoznajama o njoj, pa tehnika znači konačnu praktičnu provjeru 
istinitosti znanstvenih spoznaja. Zbog toga su istraživanja u tehnici pretežno eksperi- 
mentalna istraživanja. Prema tome, znanost treba razlikovati od tehnike, ali to ne 
znači da one nisu međusobno vrlo povezane. Znanost rezultat svoje aktivnosti odre- 
đuje istinitošću, a tehnika svoj efikasnošću. 



1.3. Znanost i ideologija 

Zlatne uzde ne čine konja boljim. 



Seneka 



Termin „ideologija" upotrebljava se za označavanje različitih stvari. Kada se ovaj 
izraz pojavio u Francuskoj potkraj XVIII. stoljeća, označavao je znanost o idejama 

(osjetima). Empirijski usmjereni filozofi toga doba koji sebe nazivaju ideolozima kri- 
tiziraju metafiziku i dotadašnje rezultate duhovnih znanosti. Oni se kritički odnose 
prema Napoleonovim vojnim i političkim pothvatima pa ih Napoleon naziva „ideo- po 

lozima", misleči pri tome kako oni nemaju veze s političkom i društvenom stvarno- 
šću, pa se otad „ideologijom" naziva mišljenje koje nema veze s pravom stvarnošću. log 

Marx i Engels ideologijom nazivaju svu duhovnu nadgradnju (religiju, filozo- 
fiju, moral, umjetnost, pravo, politiku). Međutim, oni ideologijom nazivaju prije 
svega izvrnutu, lažnu svijest. Smatraju da društveno biće čovjeka određuje njegovu 
svijest, pa klasni društveni odnosi čine osnovu ideologijskog mišljenja. Budući da je 
ideologija racionalan izraz interesa u klasnom društvu, antagonistički interesi uzro- eri: 

kuju pojavljivanje dviju ideologija: ideologije vladajuće i ideologije potlačene klase. kil 

Ideologija vladajuće klase prikriva istinu. Zato ne trpi kritičko mišljenje ni verifi- ko : 

kaciju. Temelji se na vjerovanju, suzbija kreativnost, traži poslušnost. Što ideologija log 

prikriva, znanost o društvu otkriva, pa je u klasnom društvu neizbježan sukob ideo- sck 

logije i znanosti. Snaga vladajuće ideologije je u političkoj moći i propagandi, a snaga 
znanosti je u istinskoj potrebi čovjeka da istinito objasni svijet oko sebe. I pored pri- zn , 

tiska političke moći i propagande vladajuće klase, znanost se stalno razvija, jer istina tež 

se ne može uništiti čak ni fizičkim uklanjanjem onoga koji ju je otkrio, a težnja za isti- s ki 

nitom spoznajom katkad je bila jača od prijetnje fizičkog uništenja. Dok se znanost gi|. 

razvija, ideologije se mijenjaju, dolaze druge. 

Unatoč tome, utjecaj vladajuće ideologije na znanost nije malen. On se očituje u ^ 

tome: gd 

1 . što vladajuća ideologija proglašava sebe znanošću, zn< 

2. što suzbija nastanak i razvitak pojedinih znanosti, i( , 

3. što iskrivljuje znanstvene spoznaje, op 

4. što usmjerava znanost prema istraživanjima koja njoj odgovaraju. 

Kako vladajuća ideologija sebe proglašava znanošću, dobar je primjer marksi- 
zam, koji se najprije proglašava naučnim socijalizmom. U to je vrijeme naučni isto- 
značnica riječi znanstveni. U socijalističkim zemljama marksizam postaje nastavnim 
predmetom u školama i na fakultetima. Predavao se umjesto sociologije, a i nekih drugih 
društvenih znanosti. Zahtijevalo se da sve znanosti moraju biti utemeljene na mark- 
sizmu. Otvaraju se i marksistički univerziteti. 

Padom Berlinskog zida, urušio se socijalizam koji se temeljio na marksizmu. Ob- 4l )< 

navijaju se društvene znanosti, a marksizam će ostati samo kao jedna u nizu sociološ- 
kih teorija koje su malo brinule o iskustvu. Znanost provjerava svoju misao, a ideolo- 
gija uvjerava. Znanost otkriva Minu, ideologija stvara zabludu. 

U povijesti čovječanstva ideologija je dominirala nad znanošću. Ideologija je 
stvarala više problema nego što ih je znanost rješavala. Više su problema zadavale 
zablude nego nedostatak znanja, jer svijest o nedostatku znanja potiče na oprez, a 
vjerovanje u neistinitu misao (zabluda) stvara probleme i uporno sprječava njihovo g 1 )' 

rješavanje. 

Zbog toga neki znanost pokušavaju definirati kao borbu protiv zabluda. Borba 
protiv zabluda nije moguća bez otkrivanja istine, ali otkrivanje istine nije dovoljno da 

bi ona zamijenila zabludu. Zato neki kažu da je vjera jača od istine. To jest točno za 
kraće vrijeme. Oni koji su vjerovali u marksizam argumentom sile za neko su vrijeme 
potisnuli silu argumenata, ali su na kraju ipak pali pred silom argumenata. 

Cijena je bila previsoka, jer su ljudi spremniji dati i uzeti život braneći neku ideo- 
logiju nego što su spremni dati život za istinu. Bilo je znanstvenika koji su platili živo- 
tom svoje opredjeljenje za istinu, ali njihova žrtva nije argument za istinitost mišljenja 
koje su zastupali. Znanstveni pristup obilježava sila argumenata, a ideologijski pri- 
stup argument fizičke sile i simboličke prisile. 

Ideologiziranje znanosti vidi se često i u samom njezinu nazivu, pa se sociologija 
etiketirala kao zapadna (buržoaska), istočna (socijalistička). To se čini zbog ideološ- 
kih orijentacija, a ne zato što je riječ o sociološkom istraživanju zapadnog ili buržoas- 
kog, istočnog ili socijalističkog društva. Buržoaska je sociologija u ovom smislu ideo- 
logija (apologija) buržoaskog društva, a socijalistička sociologija ideologija (apologija) 
socijalističkog društva. 

Kad druga mišljenja dobiju znanstveni naziv, ona time ne postaju istinita. Zato 
znanost treba razlikovati od ideologije i onda kada nose isti naziv. Znanost o društvu 
teži istinitoj spoznaji društva, a ideologija želi neko konkretno društvo proglasiti istin- 
skim. Znanost je objektivna jer njezino mišljenje ovisi o onome o čemu misli, a ideolo- 
gija je subjektivna jer njezina misao ovisi o onome tko misli. 

Znanstveno mišljenje ima svoje zakone koji su zajednički na Istoku i na Zapadu 
pa ako neko mišljenje udovoljava tim zakonima, treba ga prihvatiti bez obzira na to 
gdje je nastalo. A ako neko mišljenje ne udovoljava zakonima znanstvenog mišljenja, 
znanstvenik ga treba odbaciti bez obzira na to gdje je ono nastalo, jer znanost predmet 
svojeg istraživanja objašnjava tako da iskustvene doživljaje o njemu usklađuje s lo- 
gički jedinstvenim sustavom misli. Zbog toga je znanost interklasna, internacionalna, 
općečovječanska . 

Ideologijom se nazivaju i društvena učenja kojima se određuju ciljevi, vrste i 
oblici društvene akcije. Ako to određuje jedna klasa, onda je riječ o iskrivljenoj, izvr- 
nutoj svijesti. Ako su ta društvena učenja zasnovana na istinitim spoznajama o čo- 
vjeku i društvu i istinske su čovjekove potrebe, onda više nije riječ o ideologiji već o 
normativnoj teoriji. Normativna teorija je specifična teorija u društvenim znanostima, 
a o njoj će biti posebno govora. 

Ideologija je u znanosti poput kiča u umjetnosti. Oblikuje se u formi znanstvenog mi- 
šljenja. Empirijsku verifikaciju odbacuje proglašavajući je banalnom, a privid istini- 
tosti pokušava postići koherentnošću misli i pristranim izborom podataka. Međutim, 
i neistinita mišljenja mogu međusobno biti koherentna, kao što i poneki podaci mogu 
biti suprotni istinitom mišljenju. Ideologije mogu biti internacionalne, što se vidi iz 
velikog broja država svrstanih u blokove na ideološkim principima. Internacionalno 
obilježje ideologije često se koristi kao argument ispravnosti. Ta ispravnost vrijedi 
samo unutar ideološkog bloka kojem je suprotstavljen drugi blok sa svojom ideolo- 
gijom. Ideološka misao ne može biti interblokovska, interklasna, općečovječanska 
kao što je slučaj sa znanstvenom mišlju. 

Ideologijski pritisak na znanost očitovao se i unutar same znanosti. Čak se ni 
istaknuti znanstveni radnici nisu mogli riješiti ideološke prtljage, pa bi se u svojem 

znanstvenom radu koristili jednostranim pristupom, apsolutizirali bi pojedine znan- 
stvene teorije, cijepali bi jedinstveni spoznajni proces i opredijelili se za teoriju ili 
empiriju, već prema tome što od toga više odgovara njihovim ideologijskim orijentaci- 
jama. 

Neuman (1997:38) taksativno je naveo sličnosti i razlike između socijalne teorije 
(znanosti) i ideologije, pa ih sažeto donosimo: 

ZNANOST I IDEOLOGIJA 



— sadrže niz polazišta 

— objašnjavaju društvo, kako i zašto se mijenja 

— nude sustav mišljenja. 

. . RAZLIKE: 

tD83LQGHA ZNANOST 

— nudi apsolutno uvjerenje — kritična i samokritična 

— ima odgovor na sve — nedovršena i priznaje nesigurnost 

— fiksna, zatvorena, završena — raste, razvija se i širi 

— izbjegava provjere — traži i prihvaća provjeru 

— slijepa za suprotne dokaze — mijenja se u skladu s dokazima 

— vrlo pristrana — uzima u obzir sve strane 

— prikriva protuslovlja — upozorava na protuslovlja 

— proistječe iz druš. položaja — nadilazi društvene položaje 

1.4. 



Znanost i društvene vrijednosti 



Već smo kazali da znanost zadovoljava znatiželju, jednu od osnovnih ljudskih po- 
treba. Ona svojim otkrićima obogaćuje čovječanstvo, proširuje njegove vidike pa, pre- 
ma tome, predstavlja moralni čin. Moralne dileme u znanstvenom radu iznimno po- 
stoje (eksperimenti na ljudima). One, međutim, češće nastaju nakon otkrića, izvan 
znanstvenog rada. 

Izum i primjena spoznaja zapravo su konkretizacija otkrića pa, ovisno o tome u 
kakvoj se aktivnosti konkretiziraju, mogu pridonositi efikasnosti moralnih i nemoral- 
nih čina. Prema tome, u tehnici (nauci) etičko pitanje postoji, ah se ono više nameće u 
primjeni nego u izumu. Recimo, izum noža je etički neutralan, izum atomske bombe 
etički je negativan, a izum atomske centrale, u namjeri, etički je pozitivan. Primjena 
noža može biti etički pozitivna i negativna. Primjena atomske bombe teško može do- 
biti pozitivan predznak, a primjena atomske centrale može dobiti negativan predznak. 

Svako otkriće, pa tako i otkriće atomske energije, proširuje čovjekove vidike i 
moralan je čin. Iako u otkrivanju (znanosti) nema moralnih dilema, znanstvenik mora 
imati na umu moguću upotrebu svog otkrića, jer spoznaja u ovako podijeljenom svi- 
jetu nije jedino opće dobro koje se koristi za posebne interese. 

15 Znanost i umjetnost 

Treba razlikovati pojam u znanosti od 
tipa u umjetnosti. 

I umjetnost spoznaje, ali se umjetnost i umjetnička spoznaja razlikuju od znanosti i 
znanstvene spoznaje. Spoznajni proces u znanosti počinje odvajanjem irelevantnih 
od relevantnih obilježja pojava i procesa. Irelevantna obilježja apstrahiramo, a rele- 
vantna uopčavamo. Tako dolazimo do biti istovrsnih pojava i procesa ko ]U izraža- 
vamo pojmom. Znanstvena spoznaja uz pomoč mišljenja transcendira pojavno i zavr- 
šava u apstraktnome mišljenju. 

Umjetnost se, međutim, temelji i zadržava na osjetilnom doživljavanju. Budući 
da naša osjetila pružaju nepregledno mnoštvo različitih doživljaja, spoznaja u umjet- 
nosti ne bi bila moguča da se osjetilno ne može uopćavati. Dok znanost mišljenjem 
utvrđuje opće i izražava ga pojmom, dotle umjetnost intuicijom u konkretnom pro- 
nalazi opće i izražava ga tipom. „Hegel je umjetnost smatrao idejom koja se javlja u 
osjetilnoj formi." (Simonić,1999:146). Goethe kaže da je „slikarstvo istimtije negoli 
sama stvarnost" (Horvat-Pintarić, 2001). Dakle, što je mišljenje i pojam u znanosti, to 
je intuicija i tip u umjetnosti. Znanost spoznaje na teorijskom, a umjetnost na 
estetskom kontinuumu. 

Croce u vezi s tim kaže: „Umjetnost je stoga intuicija u onoj mjeri u kojoj pred- 
stavlja oblik spoznaje, ne apstraktnog već konkretnog, i u onoj mjeri koliko ona koristi 
stvarnost bez da je mijenja ili falsificira . . . Snaga umjetnosti je u tome što je tako gola i 
čista Otud njena opčinjenost . . . umjetnost neprekidno obnavlja u našem duhu one 
aspekte stvari koje su misli predale refleksiji, a intelekt apstrakciji . . . Umjetnost je kori- 
jen cjelokupnog našeg teoretskog života. Funkcija umjetnosti je da bude konjen, a ne 
cvijet ili plod" (Nortrop, 1968:58). 

Navedena teorijska razmišljanja o umjetnosti dobro potkrepljuje naš pjesnik 
Tadijanović, opisujući svoje pjesničko stvaralaštvo: „Mislim da je karakteristično da 
ponekad u svom radu polazim od dominantne slike kao jezgre, kao središta kristali- 
zacije Ne izmišljam temu apstraktno, naprosto vidim u duhu, u prirodi, konkretne 
slike i one onda međusobno svojim odnosom tvore takozvani sadržaj, ih čak fabulu, 
čuvajući u sebi također imanentni dublji smisao. Neki pjesnici polazeći od toga, dub- 
ljeg smisla, dolaze do slika, a ja, obratno, polazim od slika i ne misleći uvijek na speci- 
jalni neki smisao. Smisao se javlja sam po sebi, jer organski proizlazi iz slike, iz niza 
slika" (Tadijanović, 1980:201). 

Na kontinuumu spoznaje umjetnost se prva pojavljivala. Umjetnička spoznaja je 
osjetilna, konkretna, sugestivna, a znanstvena spoznaja je apstraktna, misaona, lo- 
gična Znanost istinu zahvaća misaono, a umjetnost je doživljava osjetilno. Misaono 
izvođenje smisla iz umjetničkog nije umjetnost, ali ne mora biti ni znanost. U znanosti 
se istinitost mišljenja logički i empirijski provjerava, a u umjetnosti se isrmski doživljaj 
pojavljuje ili ne pojavljuje. U umjetnosti intuicija vodi do umjetničke istine, a u zna- 
nosti ona vodi samo do hipoteza. Budući da samo dobre hipoteze vode do istinitih 
spoznaja, intuicija ima golemu važnost i u znanosti. No, ona u znanosti mje dovoljna 
da se dođe do istinite spoznaje. 

U izražavanju svojih spoznaja znanost se služi simbolima, a umjetnost znako- isk 

vima. Simbole čovjek stvara i daje im značenja, dok su znakovi dijelovi stvarnosti koji ko 

sami nešto znače. Zato su neverbalne umjetnosti svugdje razumljive. Umjetnost je izr 

kao i znanost interklasna, internacionalna, općečovječanska. I nju ideologija želi nj« 

pretvoriti u sredstvo. Međutim, ni umjetnost ni znanost ne mogu biti sredstvo ideolo- nj« 
gije, jer čim to postanu, prestaju biti ono što jesu. 

po 
nji 
nja 

1 .6. Struktura spoznajnog procesa 

Misao pruža mogućnost uspostavljanja različitih međusobnih odnosa medu pojmo- 
vima, tako da mišljenjem možemo anticipirati odnose u stvarnosti koje još nismo ] 
iskustveno doživjeli. No stvaralačka mogućnost mišljenja ne vodi nužno do anticipa- 
cije odnosa u objektivnoj stvarnosti koji stvarno postoje. Mišljenje može biti istinito i Zr 
lažno, pa je potrebna i empirijska verifikacija kako bismo ga mogli prihvatiti kao znan- c0 
stveno, istinito mišljenje. 

Prema tome, spoznajni se proces mora sastojati i od teorijskog mišljenja i od empi- Ka 

rijskog doživljavanja, jer nema otkrića bez odgovarajuće veze između teorijskog mi- pr 

šljenja i empirijskog doživljavanja. Adams i Leverrier pretpostavili su na osnovi skre- pr, 
tanja planeta Urana da postoji neki planet koji je uzrok tom skretanju. Oni su odredili 

i približno mjesto gdje bi se taj planet trebao nalaziti, ali planet Neptun nije bio otkri- (£< 

ven sve dotle dok ga Galle nije iskustveno pomoću vida zapazio. s k; 

Isto tako Mendeljejev nije otkrio one elemente na koje je upozorio da nedostaju u st\ 

njegovu periodnom sustavu, iako im je odredio i mjesto i obilježja. Element je otkriven ra; 

kada su, uz te informacije ljudi raspolagali i iskustvenim podacima o tim elementima, štc 
dakle kada su ih vidjeli, čuli, opipali, omirisali. Bez obzira na vjerojatnost hipoteze, 

nema otkrića ako uz misaonu pretpostavku ne raspolažemo odgovarajućim iskustve- Pr 

nim podacima koji je potvrđuju. Možda element kojeg postojanje predviđamo uistinu ob 

postoji, ali ga još nismo otkrili? Možda uopće ne postoji, jer se ta mogućnost u prirodi st\ 

jednostavno nije odigrala. Na osnovi spoznaje čovjek može osigurati uvjete koji su po- ste 

trebni i sam stvoriti određeni element. Stvaranje novog elementa bila bi eksperimen- (N 

talna provjera spoznate zakonitosti. m 

Navedeni primjeri pokazuju kako otkrića nema bez empirijskih podataka. Medu- nj« 

tim, samo empirijski podaci nisu dovoljni da bi došlo do otkrića. Pogrešno se tvrdi da na 
je Kolumbo otkrio Ameriku. On je nju prvi vidio i hodao po njoj, ali je mislio da vidi 

i hoda po Indiji. Misao i iskustveno doživljavanje nisu se odnosili na isto u objektivnoj nji 

stvarnosti, pa nije došlo do otkrića. Prema tome, nije dovoljno da u spoznajnom pro- n jć 

cesu postoji misaona i iskustvena djelatnost, već je potrebno da su one međusobno go 

povezane, a to znači da se odnose na isto u objektivnoj stvarnosti. ko 

Međutim, ima slučajeva kada su iskustveni podaci suprotni misaonoj djelatnosti. ra: 

Zato se u logici spominje sljedeći primjer. Ako je strelica u letu u jednome momentu na dil 
jednome mjestu, onda je ona u svakome momentu na jednome mjestu. Prema tome, 

nameće se zaključak da se strelica u letu ne giba. Taj zaključak formalno logički stoji, ali kl< 

iskustvo govori drukčije. Logos i praksis obično se podudaraju, ali ako to nije tako u 
konkretnom slučaju, manje čemo pogriješiti ako se odlučimo za praksis. Taj raskorak 
između empirijske i misaone djelatnosti uzrokovan je time što formalnologičko mišlje- 
nje nije pogodno za objašnjavanje promjena, pa je u takvim slučajevima potrebno objaš- 
njenje zasnovano na dijalektičkoj, a ne na formalnoj logici. 

Raskorak između mišljenja i iskustva može biti uzrokovan i time što misao ne 
povezujemo s reprezentativnim iskustvom. Prema tome, pogreške mogu biti i u mišlje- 
nju i u iskustvu, pa u spoznajnom procesu moramo voditi računa o ispravnosti mišlje- 
nja i praktičnog postupanja i njihova adekvatnog povezivanja. 



i .7. Dualizam u znanosti 

Znanost je adaptivan proces čovjeka koji omogućuje dvostruku prilagodbu. Prvo, 
čovjek može mijenjati sebe na osnovi znanstvenih spoznaja. Drugo, na osnovi znan- 
stvenih spoznaja on može mijenjati prirodu i društvo u skladu s vlastitim željama. 
Kako bi u tome imao uspjeha, njegova spoznaja mora ujedinjavati teorijsku misao i 
praktičnu djelatnost. Prema tome, znanstvena je istina u usklađenosti mišljenja i 
praktične djelatnosti. Njezina je konačna provjera u uspješnosti ljudske prakse. 

No postoji mnoštvo različitih shvaćanja istine koja karakteriziraju jednostranosti 
(Šešić, 1971:161 - 198). Istina se najčešće odvaja od stvarnosti ili se u nju utapa. U 
skladu s tim gledalo se i na spoznajni proces pa, umjesto da se on shvati kao jedin- 
stvo teorijske misli i praktične djelatnosti, u povijesti znanosti ta su se dva aspekta 
razdvajala i suprotstavljala. Tih se jednostranosti ni današnja znanost nije oslobodila, 
što je vidljivo iz sukoba „teoretičara" i „empiričara". 

Tri su razloga najviše pridonijela razbijanju jedinstvenog spoznajnog procesa. 
Prvi je spoznajni, drugi društveni, a treći obrazovni. Znanost je teorijsko objašnjenje 
objektivne stvarnosti, a teorijska misao kvalitativno drukčije objašnjava objektivnu 
stvarnost od osjetilne djelatnosti. „Osnovni pojmovi i načela znanosti", ističe Ein- 
stein, „nisu dati empirički, već predstavljaju 'slobodne invencije ljudskog intelekta'" 
(Nortrop, 1968:128). Kriterij istinitosti znanstvenih pojmova, zakona i teorija nije u 
izomorfizmu (jednakosti oblika), već u simboličkom, zakonskom i teorijskom objaš- 
njenju činjenica. Simboli H 2 nimalo nisu nalik na vodu, ali je bolje objašnjavaju od 
najvjernije fotografije. 

Iako se teorijska misao kvalitativno razlikuje od osjetilnog doživljavanja, medu 
njima postoji epistemološka korelacija (Nortrop, 1968:124 - 135). Bez teorijskog zna- 
nja svijet bi bio osjetilna raznolikost. Rendgenska snimka za laika ništa ne znači, kako 
god imao oštar vid. On, dakle, bolje vidi zahvaljujući svom teorijskom znanju. Razli- 
kovanje teorijske misli od osjetilnog doživljavanja opravdano je, ali to ne može biti 
razlog da se te dvije aktivnosti razdvajaju i suprotstavljaju. To se, međutim, dugo ra- 
dilo, i još se radi, iako je znanost dala odgovor na to pitanje. 

Tome pridonosi drugi razlog koji smo nazvali društvenim. Podjelom društva na 
klase, vladajuća se klasa odvaja od prakse rada. Njezin položaj u društvu osigurava 

joj egzistenciju bez rada. No, položaj u društvu određuje i način razmišljanja. Razmi- 
šljanje u dokolici, izvan prakse rada moglo se odvojiti od objektivne stvarnosti bez 
većih posljedica. A kad bi i bilo takvih posljedica, pogreške u mišljenju ispravljala bi 
moć kojom raspolaže vladajuća klasa. Svaka je moć ograničena, pa se vladajuća klasa 
u očuvanju svojeg položaja koristi i mišljenjem. U zamjenu za ono što uzima u objek- 
tivnoj stvarnosti nudi misaonu stvarnost (ideologiju) koja nema veze s objektivnom 
stvarnošću. Upravo zato uzdiže misao, a ignorira praktičnu djelatnost u objašnjava- 
nju objektivne stvarnosti. I sad se predstavnicima vlasti dogodi da kažu kako je stanje 
u društvu bolje nego što to građani osjećaju. Nadajmo se da će građani na izborima 
pokazati da više vjeruju svom iskustvu nego mišljenju vlasti. Kad do toga dođe onda 
će i vlast više brinuti o osjećajima građana. 

Treći je razlog obrazovanje istraživača. Filozofsko obrazovanje istraživače usmje- 
rava prema teorijskom razmišljanju, tako da oni u znanstvenom istraživanju zanema- 
ruju empirijski dio. Isto tako, obrazovanje unutar empirijski usmjerenih znanosti for- 
mira istraživače, tako da u svojem znanstvenom radu zanemaruju teorijsku misao. 



1 .8. Pojam istine u znanosti 



Najteže je za istinu kad sve može biti 
istina. 



Lee 



U filozofiji postoje različita shvaćanja istine. Budući da je istina jedan od temeljnih 
pojmova filozofije, to je dovelo do različitih teorija istine na kojima su se temeljile raz- 
ličite filozofijske orijentacije. Jedna od najprihvaćenijih jest teorija korespondencije, 
prema kojoj je istina svojstvo mišljenja što govori o „slaganju misli i stvari" (adaequa- 
tio intellectus et rei). 

Marksisti su tu teoriju modificirali nazvavši je teorijom odraza. Tarski zastupa 
semantičku teoriju istine koja je također varijanta teorije korespondencije. Kant smatra 
da istina ne može biti slaganje misli i stvari o sebi, već slaganje misli i mogućeg iskus- 
tva koje je fenomen ljudske svijesti, a to se svodi na slaganje misli s drugim mislima i 
zakonima mišljenja. Hegel smatra da je slaganje predodžbe s predmetom moguće, ali 
to je samo „točnost" (Filipović, 1984:155). 

Pragmatisti istinu vide u praktičnoj koristi misli, aksiolozi u vrijednosti, egzisten- 
cijalisti u bivstvovanju. Noviji marksisti smatraju da „praksa nije kriterij istine, već 
istina sama" (isto). Neki filozofi nastoje pomiriti različite teorije istine, te govore o raz- 
ličitim vrstama „istina". Prema tome problem istine u filozofiji još nije riješen. 

Pojam istine je i u znanosti temeljni pojam. Već smo kazali da i filozofija i znanost 
žele doći do istine. Filozofija do istine o totalitetu, a znanost do istine o dijelu totalite- 
ta koji je pojedina znanost odredila kao predmet svojeg istraživanja. Predmet istraži- 
vanja neke znanosti je dio zbilje koju ona uz pomoć iskustva pokušava misaono objas- 
niti. Misaono objašnjenje je informacija o biti onoga o čemu se misli. Bit je ono čime se 
jedna vrsta pojava razlikuje od druge vrste. 

Prema tome, misao je opća informacija o zajedničkim obilježjima određene vrste 
pojava. Misao može biti istinita ili lažna. Istinita je kad odgovara stvari o kojoj se mi- 
sli. Tako znamo što je istina, ali ne znamo kad je neka misao istinita. Podudarnost 
misli i stvari ne može se odrediti samo pomoću misli, mimo informacija o stvari. 
Informacije o stvarima dobivamo preko svojih osjetilnih organa. Kad pojave i procesi 
(stvari) djeluju na naše organe, dolazi do iskustvenog doživljaja tih stvari. 

Treba razlikovati stvari, iskustveni doživljaj o stvari i misao o stvari. Stvari su 
dio zbilje koja postoji izvan nas i neovisno o nama. Iskustveni doživljaji nastaju kad 
stvari djeluju na naše osjetilne organe i izazivaju osjetilne doživljaje tih stvari. Isku- 
stveni doživljaj je informacija o konkretnoj stvari, informacija o pojedinačnome. Mi- 
sao transcendira pojedinačne informacije pronalazeći u njima zajednička obilježja, 
pravilnosti. 

Stvari iste vrste imaju mnoštvo različitih obilježja, a samo su im neka zajednička. 
Koja su im zajednička, nije moguće odrediti bez mišljenja. Mišljenjem uspoređujemo 
doživljaje, zanemarujemo one koji nisu zajednički određenoj vrsti, utvrđujemo zajed- 
ničke i pomoću njih obilježavamo cijelu vrstu. I misaone i iskustvene informacije 
mogu biti vjerodostojne i nevjerodostojne. 

S obzirom na vjerodostojnost, misli mogu biti istinite i lažne. Vjerodostojnost 
iskustvene informacije nije isto što i vjerodostojnost mišljenja. Često se to ne razlikuje. 
To, međutim, treba razlikovati riječju i značenjem. Hegel slaganje predodžbe i pred- 
meta zove „točnost" (Filipović, 1984:55) pa bismo, prema tome, vjerodostojne i isku- 
stvene doživljaje mogli nazvati točnima. Misli, dakle, mogu biti istinite i lažne, a isku- 
stveni doživljaji mogu biti točni i netočni. 

Znanost traga za vjerodostojnom mišlju o njezinu predmetu. Prema tome, znano- 
sti odgovara definicija istine kao podudarnost mišljenja i stvari. Međutim, u znanosti 
se vrlo često prave pogreške. „Teoretičari" misle da do istine mogu doći samo racio- 
nalnim putem, brinući o ispravnosti mišljenja. Tako oni postižu podudarnost jedne 
misli s drugom misli. Podudarnost medu mislima nije isto što i podudarnost misli i 
stvari, pa se ispravnost mišljenja ne smije izjednačavati s njegovom istinitošću. 

„Empiričari" misle da se do istine može doći iskustvenim putem, imajući na 
umu točnost iskustvenih doživljaja. Oni tako izjednačuju istinitost mišljenja i točnost 
iskustvenog doživljaja. Znanost u traganju za istinom (istraživanju) treba povezivati 
mišljenje i iskustvo brinući i o ispravnosti mišljenja i o točnosti iskustvenih doživljaja. 
Budući da je misao opća informacija, ona se odnosi na mnoštvo istovrsnih stvari, pa 
se u istraživanju mora povezivati s reprezentativnim brojem iskustvenih doživljaja o 
stvarima iste vrste. 

Znanstvena istina nije refleksija zbilje već je misaona kreacija zasnovana na istra- 
živanju. Ona mora biti jezično strukturirana, ali istina nije jezično pitanje. Ona je ko- 
risna, ali se istinitost mišljenja ne određuje korisnošću. Ona je apstraktna, ali je naj- 
praktičnija istinita teorija. Istina je i vrijednost, ali treba razlikovati vrijednost neke 
misli od njezine istinitosti. Njome se otkriva bivstvovanje, ali nije isto što i bivstvo- 
vanje, omogućuje ljudsku praksu, ali nije praksa, iako praksa istraživanja vodi istini. 

Znanstvena istina je objektivna. Njezin je sadržaj određen objektom spoznaje, a 
ne obilježjima subjekta koji spoznaje. Budući da se u predmetu spoznaje događaju 

promjene, mora se mijenjati i misao o predmetu ako želi biti istinita. Istina u znanosti 
ne može biti apsolutna, jer svaka znanost istražuje dio zbilje. U dijelu zbilje koji je n, 

predmet neke znanosti mnoštvo je pojava i procesa. Svakoj vrsti pojava i procesa u is 

znanosti trebala bi odgovarati istinita misao. p 

Budući da predmet pojedine znanosti treba predstavljati logičku cjelinu, znan- z; 

stvene misli o predmetu znanost oblikuje u logički sustav. Apsolutna istina u nekoj is 

znanosti bila bi cjelovit logički sustav misli koji odgovara pojavama i procesima 
unutar njezina predmeta. Apsolutna istina u jednom i u drugom slučaju ideal je koji re 

se ne može dostići, ali mu se asimptotski približavamo. ta 

d 
zi 

1 .8.1 . Točno, ispravno i istinito >s 

P 

Istina se ne može vidjeti, čuti, omirisati, opipati . . . „Nju nipošto ne spoznaje osjetilo" 

(Akvinski, 1990:212). Vid, sluh, miris, opip su iskustveni doživljaji. Oni su pojedi- 
načne informacije i mogu biti točne i netočne. Kada bi čovjek spoznavao samo po- 
moću osjetila, „vrste stvari primale bi se u mojem i tvojem umu individualno, ali to "' 
se protivi pojmu uma koji spoznaje općenitost" (Akvinski, 1990:51). 

Treba razlikovati pojam od činjenica, vjerodostojnost pojma od vjerodostojnosti 
činjenica. U nas se to često ne razlikuje. U našem jeziku riječ kuća može označavati 
pojam kuće i jednu konkretnu kuću. U engleskom jeziku to se razlikuje uz pomoć 
neodređenog i određenog člana (a i the). Nerazlikovanje pojma od činjenice dovodi 
do krivog izjednačavanja istine s vjerodostojnom činjenicom. Točan podatak može biti 
u suprotnosti s tendencijom većine podataka, pa jednim ili ograničenim brojem točnih 
podataka nije moguće potvrditi ni osporiti istinitost mišljenja. 

Mišljenje je opća informacija. Istina je obilježje mišljenja, ali se samim mišljenjem 
ne može doći do istine. Zato treba razlikovati ispravno mišljenje od istinitog mišljenja. 
Ispravno je mišljenje ono koje se pridržava logičkih pravila. Ispravan zaključak iz 
neistinitog mišljenja ne postaje istinito mišljenje. Istinito je mišljenje ispravno i ute- 
meljeno na reprezentativnom broju točnih iskustvenih podataka. Zbog toga se do 
istine može doći samo istraživanjem. 

bi 
st 

P 1 

Laž, zabluda i poluistina su neistinite misli. Laž je neistinita misao. Onaj koji laže m 

svjestan je neistinitosti laži, ali ipak laže da bi postigao određeni cilj. Međutim, ne di 

govori narod slučajno da su u laži kratke noge. Kad je onaj tko laže toga svjestan, a 
stalo mu je da postigne određeni cilj, on laž prikriva na različite načine kako bi kod 
onog komu je upućena izazvala dojam istinitosti. 

Lažna misao koja se doima poput istine jest zabluda. Zabluda izaziva posljedice 1 . 

kao da je istinita. Kome istina ne izazove željenu posljedicu, može se odlučiti za stva- 
ranje zablude ponavljanjem laži. Kaže se: ako laž ponovimo sto puta, postat će istina. Ia 
To nije moguće, ali ako povjerujemo da je laž istinita, postat će zabluda i izazvat će ži 
posljedice kao da je istina. to 



1 .8.2. Laž, zabluda, poluistina 

Iako je zabluda općenito štetna za ljude, nekima može koristiti, pa se osim po- 
navljanja, zablude stvaraju i na druge načine. Najčešće se koriste dijelovi procesa 
istraživanja koji bi mogli laži dati privid istinitosti. Recimo, kad se radi o opće- 
prihvaćenoj zabludi, može dobro poslužiti ispravno zaključivanje. Ispravan 
zaključak iz lažnog mišljenja koje nam se čini istinitim bit će lažan, a činit će nam se 
istinitim. 

Isto tako može poslužiti i točan podatak čak i više njih, ali uz uvjet da nisu 
reprezentativni. Točan podatak može biti u suprotnosti s tendencijom većine poda- 
taka iste vrste (istinom). Točan podatak o visini žene više od dva metra nije dokaz 
da su žene više od muškaraca. Kaže se da iznimka potvrđuje pravilo, ali moramo 
znati što je iznimka. Iznimka je podatak koji odudara od tendencije većine podataka 
iste vrste. Je li nešto iznimka ili nije, možemo znati tek kad znamo tendenciju, istinu. 
Prema tome, iznimka ne može ni potvrditi ni pobiti pravilo. Budući da znanost za- 
nimaju pravilnosti, iznimke je ne interesiraju. 

Zablude se stvaraju namjerno i nenamjerno. Namjerno nastaju kad zastupamo 
neku ideologiju ili osobni interes, pa se namjerno koristimo prividnim dokazima. 
Zablude se stvaraju nenamjerno kad smo i sami u zabludi. Ako ne znamo što je istina 
i izjednačujemo je s ispravnim mišljenjem ili točnim podatkom, ne možemo doći dalje 
od zabluda. 

U nas se često čuje i riječ poluistina. Iako je nitko nije definirao, upotrebljava se u 
smislu misli koja u sebi ima i istinitih elemenata. Prema tome, mogla bi se odnositi na 
neopravdanu generalizaciju. Recimo da netko na uzorku Istre zaključuje o političkoj 
orijentaciji Hrvata. Ako je istraživanje dobro provedeno, uopćavanje je opravdano 
samo za Istru. 

Takvih je pogrešaka mnogo, a najčešće ih rade novinari koji na brzinu žele doz- 
nati mišljenje građana o nekom pitanju, pa stanu na neko prometno mjesto i posta- 
vljaju pitanja. Ako to rade za radnog vremena, zaposleni građani nemaju priliku iz- 
nijeti svoje mišljenje, ako to rade u pothodniku ispod željezničkog kolodvora, oni 
koji žive u sjevernom dijelu Zagreba neće moći iznijeti svoje mišljenje. 

Pojam istine svakom se čini samorazumljiv. Vidjeli smo koliko se zabluda poja- 
vljuje uz taj pojam. Zbog toga je u znanosti nužno precizno definirati taj pojam kako 
bismo se uz pomoć znanstvenih istraživanja mogli boriti protiv laži, zabluda i polui- 
stina. Zabluda je da se do istine može doći samo logičkim zaključivanjem ili samo 
prikupljanjem podataka. Znanost do istine dolazi istraživanjem koje povezuje 
mišljenje i iskustvo, brinući pritom o ispravnosti mišljenja, kao i broju i točnosti po- 
dataka. 



1.9 Istraživanje 

Iako imaju isti korijen, riječ istraživanje i traženje imaju različito značenje. Kad tra- 
žimo, tražimo uvijek nešto određeno. Dakle, znamo što tražimo, ah ne znamo gdje je 
to. Recimo, da dijete traži svoju izgubljenu loptu. Kad predoči tu svoju loptu ono neće 

redi da ju je našlo. Neće reći da je našlo svoju loptu ako mu damo drugu loptu. Tek ka 

onda će red da je nađena lopta kad se sadašnje iskustvo o lopti (percepcija) podudara la 

s prethodnim iskustvom o toj lopti (predodžbom). Prema tome, o nalaženju se ne ov 

može govoriti samo na osnovi percepcije ili samo na osnovi predodžbe. Nalaženje je isl 

u podudarnosti predožbe i percepcije. Ako nemamo predodžbu predmeta koji traži- pc 
mo, ne možemo ga nad. 

Traženjem nalazimo ono što znamo, a istraživanjem otkrivamo ono što ne zna- 
mo. Dok je nalaženje u podudarnosti predodžbe i percepcije, otkriće je u podudar- 1 . 
nosti mišljenja (pojma) i percepcije (iskustvenog doživljavanja). Otkriće nije niti 
sama zamisao niti samo iskustvo, ali put prema otkriću vodi od iskustva do mišljenja 
ili od mišljenja do iskustva. Prema tome, istraživanje je proces kojim se iskustvo k ; 
osmišljava ili misao iskustveno provjerava. Moguće je da u istraživanju ne raspo- ^c 
lažemo ni s mišljenjem ni s iskustvenim doživljajima. Recimo da želimo znati uzrok ^c 
nekoj pojavi. U takvoj je situaciji moguće da nemamo misli koje bi nas vodile isku- ^ 
stvu niti iskustvo koje bi nas vodilo prema mišljenju. ne 

Sada smo u težoj situaciji. Ako ne znamo ništa o uzroku, nešto znamo o posije- ra 

dići, jer nije moguće postaviti pitanje o nećem o čemu ništa ne znamo. To je znanje o j z 

neznanju, pa ono može biti početak istraživanja. Mišljenje ima mogućnost uspostav- $k 

ljanja novih veza, pa na postavljeno pitanje možemo dati bezbroj odgovora. Iako zri 

mišljenjem ne možemo provjeriti istinitost takvih odgovora, ispravnim zaključivanjem v j< 

možemo doći do onih mišljenja koja imaju veću vjerojatnost da budu istinita. Prema a li 

tome, istraživanje je proces koji se odvija u mišljenju i koji ide dalje od mišljenja. Isto S p 

tako, iskustveno doživljavanje je proces u kojem ispravnim postupanjem povećavamo [ s \ 

vjerojatnost da dođemo do istinitog mišljenja. Nema otkrića bez logičkog mišljenja i t 

njemu adekvatnog iskustvenog doživljavanja. Općosti mišljenja treba odgovarati j s t 

reprezentarivnost iskustvenog doživljavanja. p r 

Prema tome, nema otkrića bez istraživanja. Otkriće ne može biti spontano, jer m< 

između iskustvenog doživljavanja i pojma ne postoji neposredna veza. Mi ne možemo ne 

iskustvom doći do biti pojava i procesa. To možemo samo razmišljanjem na osnovi m 

reprezentativnog broja iskustvenih doživljaja. Do zamisli biti možemo doći i bez isku- ot 

stvenih doživljaja ili na osnovi ograničenog (nereprezentativnog) broja iskustvenih pc 

doživljaja, ali ta zamisao neće odgovarati stvarnoj biti onoga o čemu mislimo. Istra- op 

živanje nije veza bilo koje misli s bilo kakvim i bilo kojim brojem iskustvenih doziv- sft 

ljaja. Istraživanje je složen proces povezivanja mišljenja i iskustva, u kojem se u teorij- vr 

skom dijelu brine o ispravnosti mišljenja, a u empirijskom dijelu o ispravnosti prak- a c 
tičnog postupanja. 

Pojam je zamisao biti istovrsnih pojava i procesa. On može biti istinit i lažan. Isti- va 

nit je kad zamisao biti odgovara stvarnoj biti. Lažan je kad zamisao biti ne odgovara nj< 

stvarnoj biti. Znanost teži da njezine zamisli biti odgovaraju stvarnim bitima. Zato vlj 

ona do svojih zamisli biti ne dolazi samo mišljenjem već istraživanjem. Ako želi da joj sk 

misao istinito i uopćeno odražava pojave i procese, onda znanstvena misao mora biti ak 

temeljena na reprezentativnom iskustvu. str 

Prema tome, da bi se došlo do istinite zamisli biti pojava i procesa, potrebno je tat 

provesti istraživanje. Isto tako, da bi se došlo od zamisli biti do pojava i procesa o st\ 

kojima mislimo, potrebno je istraživanje. Istraživanje je moć i sudbina djelatnog čovje- lije 

ka. Ni u jednom području stručnog djelovanja čovjek ne može biti uspješan ako dje- 
latnost u struci ne zasniva na istraživanjima. Zato postoje različite vrste istraživanja, 
ovisno o području u kojem se obavljaju i o cilju zbog kojeg se obavljaju, pa imamo 
istraživanja unutar pojedinih znanosti i nauka (tehnike). S obzirom na cilj, u svakom 
području imamo znanstvena (tehnička) i stručna istraživanja. 



i .9.1 . Znanstveno istraživanje 

Znanost otkriva zakonitosti. 

Kako bi se mogla utvrditi podudarnost opčeg mišljenja i pojedinačnog iskustvenog 
doživljavanja, u istraživanju se misao mora povezivati s večim brojem iskustvenih 
doživljaja. U znanstvenom istraživanju na osnovi reprezentativnog broja iskustvenih 
doživljaja razmišljamo tako da uspoređujemo te doživljaje, da odvajamo bitno od 
nebitnoga, da nebitno zanemarujemo (apstrahiramo), a bitno uopcavamo (generalizi- 
ramo). Tako, na osnovi ograničenog broja iskustvenih doživljaja, dolazimo do nužnih 
i zajedničkih obilježja pojava određene vrste. Znanstveno istraživanje traga za zakon- 
skim objašnjenjem mnoštva pojedinačnoga. Obilježava ga generalizacija. Zato su 
znanstvene spoznaje opče dobro koje obogaćuje kulturnu stvarnost. One su za čo- 
vjeka „poput nekog organa, sposobnost koja mu omogućuje prilagodbu, opstanak, 
ali neusporedivo s bilo kojim organom ili sposobnošću u drugih živih bića, jer je tom 
sposobnošću omogućena jedna nova zbilja ..." (Kale, 1977:59). Rezultati znanstvenog 
istraživanja povećavaju potencijalne sposobnosti ljudskog roda. Iako do znanstvenih 
otkrića dolaze pojedinci, ona imaju potencijalnu vrijednost za sve ljude. Znanstveno 
istraživanje bez otkrića, jalovo je. Istinita spoznaja ne može biti jalova. To može biti 
praksa koja se s tom spoznajom ne koristi. Ako se neka spoznaja ne koristi, to ne 
mora značiti da nema praktičnu vrijednost. Praktična se vrijednost postiže primje- 
nom znanstvenih spoznaja. Zato nije slučajno što su mnogi znanstvenici ostajali siro- 
masi i unatoč svojim otkrićima kojima su obdarili čovječanstvo. Praktična primjena 
otkrića je neograničena. No, unatoč tome, znanost teško osigurava svoj materijalni 
položaj, jer se potencijalna vrijednost otkrića ne vrednuje. Ako je znanstveno otkriće 
opće dobro, onda ulaganje u znanstvena istraživanja treba biti problem svih. Ni znan- 
stveni djelatnici ne bi smjeli ostati samo na otkriću, već bi i sami trebali potencijalnu 
vrijednost otkrića pretvarati u stvarnu. Tako bi poboljšali materijalni položaj znanosti, 
a doprinijeli bi i praktičnoj provjeri otkrića. 

Međutim, primjenjivanje znanstvenih spoznaja nije isto što i znanstveno istraži- 
vanje, pa je to potrebno zvati drugim imenom. Diobu rada treba prevladavati, ali 
njezino prevladavanje nije u imenovanju različitih poslova istim imenom, već u ba- 
vljenju iste osobe različitim poslovima. Otkriće bez primjene neće unaprijediti ljud- 
sku praksu. Otkriće lijeka i liječenje imaju istu svrhu, ali to su dvije posve različite 
aktivnosti. Otkriće lijeka plod je znanstvenog (tehničkog) istraživanja, a liječenje je 
stručna aktivnost. Kako bi bila uspješna, stručna se aktivnost mora temeljiti na rezul- 
tatima znanstvenog i stručnog istraživanja. Prema tome, uspjeh liječenja ovisi, o znan- 
stvenom otkriću bolesti, dijagnozi bolesti i adekvatnom izboru i primjeni načina 
liječenja. 

Znanstveno istraživanje je proces povezivanja mišljenja i iskustva kojem je cilj 1 9 

otkrivanje zakonitosti u pojavama i procesima, a pisani izvještaj o tom procesu i 
rezultatima do kojih se je došlo nazivamo znanstvenim radom. Znanstvena aktivnost 
završava objavljivanjem, ali se ne iscrpljuje samo u pisanju. Stn 

ljav 
živ 

1.9.2. Tehničko istraživanje ne F 

zak 

Treba razlikovati otkriće od izuma. - n£ 

Kazali smo da znanstveno otkriće zadovoljava znatiželju, ali može imati i veliku 
instrumentalnu vrijednost. Tehniku zanima potencijalna vrijednost znanstvenih ot- ^ F 

krića, pa ona svojim istraživanjima potencijalnu vrijednost otkrića pretvara u stvarnu. 
Cilj znanstvenog istraživanja je otkriće, a tehničkoga je izum. Znanstveno istraživanje 
brine o istinitosti otkrića, a tehničko o efikasnosti izuma. Izum je tvorevina ljudskog 
uma zasnovana na otkrićima s kojom se poboljšava efikasnost čovjekova djelovanja. 



2iv« 



Osi 
bol 

Čovjek može znanstvena otkrića stavljati u različite odnose. Svaka tvorevina ljud- ! ... 

skog uma nije izum. Izumom se nazivaju plodovi ljudskog uma koji su se potvrdili u . 
praksi (obistinili). Prema tome, i tehničko je istraživanje proces povezivanja mišljenja 

i iskustava. U misaonom se dijelu taj proces temelji na znanstvenim spoznajama i i , 

zakonitostima istinitog mišljenja (logici). Izum nema korelat u objektivnoj stvarnosti , 

dok ga čovjek ne stvori. Dok čovjek ne stvori u praksi korelat izumu, nije riječ o izu- , 

mu već o ideji izuma (hipotezi). Ideja izuma u tehnici (hipoteza) ne može se provjeri- j 

ti dovođenjem u vezu s objektivnom stvarnošću, već oblikovanjem stvarnosti u skla- , « 
du s hipotezom. Zato su tehnička istraživanja pretežno eksperimentalna. 

I tehničko i znanstveno istraživanje povezuje misao i iskustvo. Tehničko istraži- zna 
vanje pretežno ide od zamisli prema iskustvu (deduktivno), a znanost ide od objek- 
tivne stvarnosti do mišljenja (induktivno). Misao ima mogućnost uspostavljanja nad- p^ 
iskustvenih veza (stvaralaštvo). Stvaralaštvo nije samo u uspostavljanju misaonih j^ , 
veza, u misaonoj djelatnosti, već u uspostavljanju takvih veza koje su moguće, prak- \ (ja 
tične i efikasne. U tehničkom istraživanju misaona se djelatnost provjerava djelatnom o^ 
mišlju. 

U tehničkim se istraživanjima često koriste modeli. ne o 

Modeli su pojednostavljene realizacije zamisli. Prema tome, izum (hipoteza) može Ak< 

se provjeriti na modelu prije primjene u praksi. Upotreba modela omogućuje pobolj- kor 

sanje zamisli i djelotvornosti izuma. Postoje različite vrste modela: model predmeta, kor 

model akcije, pa čak i model mišljenja. Idealan je tip, zapravo, model maksimalno suk 

racionalnog mišljenja. Tehnička se istraživanja temelje na znanstvenim, a i znanstvena na < 

na tehničkim. I znanstveno je istraživanje dio čovjekove prakse koje se efikasnost Tak 

može povećati. Na koncu, to je i cilj ove knjige koja obraduje tehniku znanstvenog tret 
istraživanja. 

Tehnika se temelji na znanosti, a znanost na tehnici. Istraživanja su im u osnovi naz 

slična, pa se pisani izvještaji o tehničkim istraživanjima također nazivaju znanstve- ls P l 

nim radovima. Ti su radovi po svom stvaralaštvu istog ranga kao i znanstvena istra- se z 

živanja, pa ih treba podjednako vrednovati. No, nije ih dobro miješati. to F 

1.9.3. Stručno istraživanje 

Treba razlikovati otkriće od dijagnoze. 

Stručna istraživanja također uspostavljaju vezu između mišljenja i iskustvenog doživ- 
ljavanja, a razlikuju se i od znanstvenih i od tehničkih istraživanja. Znanstvena istra- 
živanja vode generalizaciji, tehnička efikasnosti, a stručna konkretizaciji. Ne postoji 
neposredna veza između iskustvenih doživljaja i spoznaje koja ih objašnjava, pa se 
zakonitost ne može vidjeti, čuti . . . Zato je moguće da znamo zakonitost, a ne vidimo 
i ne čujemo njen korelat na koji se ona odnosi. Između znanstvenog otkrića i iskustve- 
nih doživljaja na koje se ono odnosi postoji distanca istraživanja. Prema tome, kao što 
je potrebno istraživanje da dođemo do generalizacije, isto je tako potrebno istra- 
živanje da se dođe do njezine konkretizacije. 

Primjerice liječenje nije moguće samo na osnovi teorijskog poznavanja bolesti. 
Osim toga, potrebno je i dijagnosticirati bolest. Međutim, nije moguće dijagnosticirati 
bolest koju ne poznajemo. Stručna aktivnost (liječenje), dakle, nije moguća bez rezul- 
tata znanstvenog istraživanja (spoznaje) i rezultata stručnog istraživanja (dijagnoze). 
Nijedno se područje ljudskog djelovanja ne može razvijati ako uza znanstvena istra- 
živanja ne prakticira i stručna. 

U području društvenih struka mnogo je manje stručnih istraživanja nego u po- 
dručju prirodnih i tehničkih struka. Ako politolozi žele stručno pripomoći boljem 
funkcioniranju demokracije, nije dovoljno da općenito znaju koji činitelji općenito pri- 
donose boljem funkcioniranju demokracije. Osim toga, oni moraju doznati kako su ti 
činitelji zastupljeni u sredini u kojoj rade. Recimo, povećanjem informiranosti pomoći 
će boljem funkcioniranju demokracije samo ovisno o tome je li i koliko informiranost 
u njihovoj sredini prepreka uspješnijem funkcioniranju demokracije. To ne mogu do- 
znati iz literature niti mogu procijeniti odoka, pa je nužno provesti stručno istraživanje. 

Mali broj stručnih istraživanja u društvenim znanostima nije uzrokovan manjom 
potrebom za ovakvom vrstom istraživanja. Dok bolesnik sam ide liječniku i moli ga 
za razne pretrage, sociolozi i politolozi bit će ometani u stručnom istraživanju. Demo- 
kraciju najviše ometaju oni koji su uzurpirali moć. Takvi su, dakako, zainteresirani za 
očuvanje te moći, pa ometaju otkrivanje onoga što bi htjeli prikriti. 

Stručna su istraživanja društvenih i političkih pojava pod još većim pritiskom 
nego znanstvena istraživanja. Otkriće opće zakonitosti nikog konkretno ne pogađa. 
Ako smo otkrili da vladajuća struktura uvelike ometa funkcioniranje demokracije, to 
konkretno nikog neće pogoditi. Međutim, ako smo stručnim istraživanjem utvrdili 
konkretne ljude, doći ćemo u sukob s onima čija je moć mnogo veća od naše. Takav 
sukob, na žalost, završava najčešće tako da se stručna istraživanja, ako ih ima, svode 
na ona koja pomažu očuvanju ili povećanju moći onih koji je ionako imaju previše. 
Tako je sudbina sociologa i politologa i novinara da u situacijama u kojima su najpo- 
trebniji iznevjere ili napuštaju svoju struku. 

U mnogim su se područjima stručna istraživanja afirmirala i dobila specifičan 
naziv. U medicini se zovu pretrage, u pravu istraga (istražni postupak), u pedagogiji 
ispitivanje. U nekim su područjima dobro razvijena a nemaju specifično ime. Obično 
se zovu dijagnostika, a za njih se osposobljava na posebnim kolegijima. U psihologiji je 
to psihometrija, u ekonomiji ekonometrija. U sociologiji se sociometrijom zove samo 

jedna metoda, a u politologiji ne postoji naziv koji bi upućivao na stručna istraživanja. stuj 

U novinarstvu je to „istraživačko novinarstvo" '. istr; 

Bez obzira na razlike u cilju, stručna su istraživanja po logičkoj strukturi slična 
znanstvenim i tehničkim istraživanjima. U istraživanju društvenih i političkih pojava tehi 

razlika se može zamijetiti u veličini i strukturi uzorka, pa se znanstvena istraživanja 
zovu makroistraživanja, a stručna mikroistraživanja. Stručna istraživanja mogu biti 
dobra osnova za znanstvena istraživanja i teško je zamisliti daljnji razvitak politolo- 
gije bez stručne afirmacije politologa, novinarstva bez „istraživačkog novinarstva". 

Pisani izvještaj o stručnom istraživanju zove se stručni rad. U praksi se često ne 
razlikuje stručni rad od znanstvenog rada. A kada se i pokušavaju razlikovati, uzima 
se pogrešan kriterij, pa se kvalitetniji radovi svrstavaju u znanstvene, a manje kvali- teši« 

tetni u stručne radove. Međutim, zaboravlja se da su znanstveni i stručni radovi pi- nih 

sani izvještaji o dvije bitno različite istraživačke aktivnosti, pa znanstveni rad može istr; 

biti manje kvalitetan od stručnoga. Znanstveni rad je pisani izvještaj o istraživanju raju 

kojem je cilj otkrivanje zakonitosti, a stručni je rad pisani izvještaj o istraživanju stve 

kojem je cilj konkretizacija zakonitosti (dijagnoza). toki 



i .9.4. Akcijska istraživanja 

Znanstvena su istraživanja u području društvenih znanosti slabije razvijena, a nji- 
hovi rezultati nemaju utjecaja na društveno-političku praksu. Društvena se akcija 
gotovo redovito odvija mimo spoznaje o njoj. Stoga nije čudno što je već Marx upozo- 
ravao kako su filozofi svijet različito tumačili, a stvar je u tome da se on izmijeni. Ta Obi 
revolucionarna misao imala je velik utjecaj i na znanstvene djelatnike. Tako Mills ! n o. 
ističe: „Ako težnja za tim da se bude informiran potpuno potisne zahtjev da se infor- j taci 
macija pretvori u djelo, znanje ljudi - umjesto da bude aktivno - postaje pasivno i st\i 
gubi svoju ulogu u preobražaju života" (Heler, 1978:347). Slično naglašava i Pečujlić prea 
kako „glavno pitanje ipak nije kako ćemo više znati o društvu, već kako ćemo živjeti" nali 
(Pečujlić, 1976:49). ljan 

Takva su se gledišta odrazila i na shvaćanje znanstvenog istraživanja, pa umje- 
sto tradicionalnih istraživanja neki zagovaraju takozvana akcijska istraživanja. Zago- dru 
vornici akcijskih istraživanja upozoravaju da tradicionalna znanstvena istraživanja den 
ostaju na otkriću koje završava u ladici, a akcijska istraživanja idu dalje i traju sve vać 
dok se situacija ne promijeni (Gilli, 1974). Vidjeli smo da su rezultati znanstvenih istr« 
istraživanja opće dobro s velikom potencijalnom vrijednošću. Da bi se ta vrijednost koji 
pretvorila u stvarnu vrijednost, potrebna su tehnička i stručna istraživanja, kao i stručna živć 
aktivnost koja će se na svemu tome temeljiti. 

Primjer iz medicine najbolje će ilustrirati te odnose. Upala pluća otkrivena je i nicć 

opisana kao specifična bolest. Teorijsko znanje o toj bolesti nije dovoljno da bi se ona njih 

počela liječiti. Prije toga treba dijagnosticirati tu bolest. Bolest se ne može dijagnosti- daje 

cirati bez teorijskog znanja o njoj, ali to znanje nije dovoljno za dijagnozu, pa se to čini kao 

na osnovi pretraga (stručnih istraživanja). Tek nakon dijagnoze, može početi liječenje nicć 

(stručna aktivnost). Znanstvena spoznaja i dijagnoza su neophodne, ah nisu dovoljne Pog 

za liječenje. Osim toga, treba znati kako se neka bolest liječi i u skladu s tim valja po- miš 

stupiti. U liječenju (stručnoj aktivnosti) gotovo redovito koriste se rezultati tehničkih 
istraživanja koji povećavaju efikasnost liječenja. 

Da bi se došlo do promjene, akcija se mora temeljiti na rezultatima znanstvenih, 
tehničkih i stručnih istraživanja. 

znanstveno tehničko stručno stručna 

promjena = istraživanje + istraživanje + istraživanje + aktivnost 
(otkriće) (izum) (dijag.) (terapija) 

Kada je riječ o promjenama društvenih i političkih pojava, pojavljuju se specifične 
teškoće u svakoj karici tog složenog lanca. Posljedica je mali broj promjena utemelje- 
nih na istraživanju, pa se želja za promjenom istaknula i u samom nazivu akcijskih 
istraživanja. Međutim, akcijska istaživanja, bez obzira na svoje dobre namjere, otva- 
raju epistemološka i društvena pitanja. Recimo, kakav je njihov odnos prema znan- 
stvenim, tehničkim i stručnim istraživanjima? Kako razrješavaju odnos između scijen- 
tokracije i demokracije? 



1.10. Struktura znanosti 

Treba razlikovati građu od građevine. 

Obično se kaže da se znanost sastoji od predmeta i metoda istraživanja. No to nije toč- 
no. Predmet neke znanosti je dio objektivne stvarnosti, a znanost je misaona interpre- 
tacija tog dijela stvarnosti. Jedno je objektivna stvarnost, a drugo je misao o objektivnoj 
stvarnosti. Prema tome, znanost se ne sastoji od predmeta, već od spoznaja o svojem 
predmetu i metoda pomoću kojih istražuje svoj predmet. Metode istraživanja su racio- 
nalno empirijski postupci koji nas vode istinitim spoznajama. Pomoću njih uspostav- 
ljamo vezu između misli o objektivnoj stvarnosti i same stvarnosti o kojoj se misli. 

Znanost najprije definira svoj predmet razgraničavajući ga logički od predmeta 
drugih znanosti. Predmet znanosti može biti dio objektivne stvarnosti koji čini odre- 
đenu logičku cjelinu. Određujući svoj predmet, znanost zapravo određuje svoj istraži- 
vački prostor. Predmet istraživanja jedne znanosti isto je što i problem u konkretnom 
istraživanju. Unutar jednog predmeta istraživanja nalazi se mnoštvo pojava i procesa 
koji će se istraživati kao posebni problemi istraživanja. Sva istraživanja i rezultati istra- 
živanja unutar jednog predmeta čine jednu znanost. 

Uz pomoć istraživanja znanost svoje mišljenje o svojem predmetu temelji na činje- 
nicama stvarnosti. Činjenice su osjetilni doživljaji o predmetu istraživanja. Pomoću 
njih određujemo „objektivno, realno postojanje izvjesne stvari, pojave, procesa, doga- 
đaja, osobine ili odnosa" (Šešić, 1971:270). „No nagomilavanje činjenica nije znanost 
kao što i gomila kamenja nije kuća." (Simonić,1999:162). Stvarnost nudi bezbroj činje- 
nica, a za provjeru jedne hipoteze potrebni su određeni broj i određene vrste činjenica. 
Pogrešku možemo napraviti već pri samom izboru vrste i broja činjenica, pa znanstveno 
mišljenje, da bi došlo do istinitih spoznaja o objektivnoj stvarnosti mora biti zasno- 

vano na reprezentativnom uzorku iskustvenih doživljaja te stvarnosti. Budući da 
odjednom možemo zahvatiti samo ograničen broj doživljaja, za potrebe znanstvenog 
istraživanja valja činjenice registrirati. Registrirana činjenica postaje podatak. Registri- 
ranjem možemo zahvatiti velik broj činjenica, a time ih još stavljamo u ravnopravan 
položaj. Međutim, svaka registracija doživljaja razlikuje se od samog doživljaja. To 
može dovesti do različitih mišljenja o istim pojavama i procesima, pa o tome znanost 
mora brinuti. O tome če biti posebno riječi kad budemo govorili o metodama prikup- 
ljanja podataka. 

Na osnovi činjenica i podataka uz pomoć mišljenja odvajaju se relevantni od irele- 
vantnih elemenata pojava i procesa. Irelevantne elemente zanemarujemo, apstrahi- 
ramo, a relevantne uopćavamo, generaliziramo, pa tako dolazimo do biti pojava i 
procesa. Bit je ono po čemu se jedne vrste pojave i procesi razlikuju od pojava i pro- 
cesa druge vrste. 

Nositelj biti je pojam. Pojam je zamisao biti pojava i procesa do kojeg smo došli 
mišljenjem na osnovi iskustvenog doživljavanja tih pojava i procesa. Pojam je rezul- 
tat, a i osnova mišljenja. Kao što se iskustveno doživljavanje kvalitativno razlikuje od 
objektivne stvarnosti, tako se i pojam (mišljenje) razlikuje od iskustvenog doživlja- 
vanja. Mišljenje (pojam) uopćeno odražava objektivnu stvarnost. Tako ono prodire 
iza pojavnog, pa je nužno da se materijalizira u govoru (o tome opširnije Vigotski, 
1977). 

Jezik je dio kulturne stvarnosti koji omogućuje komunikaciju i nadiskustvene 
veze. Nadiskustvene veze čine nove odnose medu pojmovima. Uspostavljanje novih 
odnosa medu pojmovima je mišljenje. Takvu mišljenju nedostaje iskustvena verifika- 
cija pa nas ono samo ne može dovesti dalje od hipoteza. Da bi takvo mišljenje postalo 
znanstvena spoznaja, treba ga provjeriti na činjenicama stvarnosti o kojoj se misli. 
Prema tome, hipoteze su misaono objašnjenje objektivne stvarnosti koje još nije provje- 
reno činjenicama te stvarnosti. 

Kad misaone pretpostavke provjerimo činjenicama stvarnosti, onda one postaju 
zakon. Zakon označava trajnu, nužnu i bitnu vezu medu pojavama i procesima. Teo- 
rija je viši zakon koji objašnjava veći broj trajnih, nužnih i bitnih veza medu pojavama 
i procesima. S obzirom na broj veza koje objašnjava, Merton razlikuje tri vrste teorija: 
1 . teorije dalekog dometa, 2. teorije srednjeg dometa i 3. teorije kratkog dometa (Mer- 
ton, 1979). 

Prema tome, znanost se sastoji od definicije njezina predmeta metoda, podataka, 
pojmova, jezika, hipoteza, zakona i teorija. Budući da se grada razlikuje od građevine 
elemente svoje strukture svaka znanost objedinjuje u određeni logički sustav. Sustav 
znanosti ne samo da obuhvaća elemente njezine strukture već ih smisleno ujedinjuje, 
određujući njihovo mjesto i ulogu unutar tog sustava. Na osnovi definicije predmeta 
istraživanja uz pomoć odgovarajućih metoda dolazi se do određenih podataka o 
predmetu, a na osnovi podataka izgrađuju se pojmovi, jezik, hipoteze, zakoni i teo- 
rije. Logika znanosti je u objašnjavanju njezina predmeta, tako da podatke objašnjava 
pojmom, pojmove zakonom, zakone teorijom, teorije sustavom. Filozofija objašnjava 
znanost određujući njezino mjesto u cjelokupnom sustavu znanosti. 

Znači, struktura znanosti sastoji se od njezinih elemenata koje znanost ureduje u 
logički sustav. Znanost se kumulativno razvija povećanjem broja elemenata, a skoko- 

vito logičkim uređivanjem elemenata od kojih se sastoji. Kad znanost osigura odre- 
đeni broj elemenata, ona time omogućuje nove sinteze. Teško bi Mendeljejev došao 
do periodnog sustava da je raspolagao s manje opisa elemenata. Njihovim usustavlji- 
vanjem došlo je do velikog skoka u objašnjavanju predmeta fizike i kemije. 

Budući da znanost logički objašnjava svoj predmet, ona svoje spoznaje izražava 
logičkim kategorijama (pojmom, zakonom, teorijom, sustavom). Za razliku od logike 
koja se zasniva na zakonima ispravnog mišljenja, znanost usto svoje mišljenje i iskus- 
tveno provjerava. 



1.11. Znanstvena metoda 

Uz pomoć znanstvene metode provjerava se istinitost znanstvenog mišljenja. Među- 
tim, društveni se dualizam odrazio i u području znanstvenih metoda, tako da se su- 
protstavljaju teorijska i empirijska verifikacija. No znanstvena je misao samokorek- 
fivna, jer ljubav prema istini (znatiželja) „razvija intelektualnu hrabrost da se suoči- 
mo s teškoćama i da svladamo iluzije koje su privremeno ugodne, ali na kraju štetne" 
(Koen — Nejgel, 1965:407). Znanstvena metoda ne može se svesti ni na logičke ni na 
empirijske metode. Ujedinjuje ih u jedinstvenom spoznajnom procesu i tako zbližava 
ljude, za razliku od drugih oblika mišljenja. 

Logika znanstvenom mišljenju daje formu, teorija sadržaj, a empirijski postupci 
sadržaj teorija povezuju s činjenicama stvarnosti na koje se odnose. Oni koji odbacuju 
ići dalje od činjenica, i ne dopiru do pravih činjenica, ističe Cohen. Svako je otkriće 
anticipacija prirode, pa se do istinite spoznaje i ne može doći samo proučavanjem 
činjenica. Istraživanje počinje problemom. Na osnovi teorijskog znanja, inteligencije, 
intuicije i mašte dajemo misaoni odgovor na problem. Taj nas odgovor usmjerava 
prema određenim činjenicama koje trebamo prikupiti radi provjeravanja naših hipo- 
teza. Međutim, prikupljanje, obrada i interpretacija činjenica poslovi su u znanstve- 
nom istraživanju koji moraju udovoljavati određenim znanstvenim kriterijima. 

Istraživanje se sastoji od većeg broja aktivnosti logički ujedinjenih u jedinstve- 
nom procesu znanstvenog istraživanja. U njemu se koriste različite metode koje se 
odabiru i prilagođavaju specifičnostima tih aktivnosti. Znanstvenim metodama rje- 
šavamo pojedinačne probleme unutar procesa istraživanja, pa je potrebno razlikovati 
metode od procesa istraživanja. Korištenje pojedinačnih metoda dovelo je do mnogih 
pogrešaka u znanosti, ali pojedinačne su se metode koristile i namjerno kako bi se 
dobio privid znanstvenog istraživanja. Zato je umjesto višeznačnog izraza „znanstve- 
na metoda" bolje rabiti izraz „proces istraživanja". 

Već smo rekli da metoda istraživanja ovisi o onome što se istražuje. Objektivna je 
stvarnost vrlo komplicirana, pa i istraživački postupci moraju biti komplicirani. Pro- 
ces istraživanja sastavljen je od velikog broja različitih aktivnosti koje su međusobno 
povezane istraživačkom idejom. Da bi istraživanje bilo uspješno, svaka faza tog pro- 
cesa treba biti svjesno, svrhovito i planski razrađena. To, međutim, nije moguće uči- 
niti ako se istraživanje ne temelji na poznavanju predmeta istraživanja. Kako nas u 
ovom slučaju zanimaju društvena istraživanja, prije razrade faza procesa istraživanja 
usmjerit ćemo se na specifičnosti društvenih znanosti. 

Što se penješ na veći vrh, vidiš veće 
prostranstvo koje treba istražiti. 

Taku-An 

Bez obzira na svoje specifičnosti i društvene su znanosti pojmovna interpretacija 
društvene stvarnosti zasnovane na činjenicama te stvarnosti. Prirodne su znanosti 
bile več vrlo razvijene kad su se društvene znanosti tek počele konstituirati. Razlog 
tome je što su prirodne pojave zbog svojih specifičnih obilježja dostupnije znanstve- 
nom istraživanju, a tome su pridonosili i društveni odnosi, koji su u cijeloj povijesti 
bili takvi da su se nastojali prikrivati, a ne otkrivati. 

Društvene su se znanosti počele pojavljivati u vrijeme kada su se prirodne zna- 
nosti već dobro razvile i afirmirale svojom sistematičnošču, preciznošću i egzaktno- 
šću. Zbog toga je pojam znanosti bio zasićen značenjem prirodne znanosti, pa se dru- 
štvena znanost dočekala i počela odmjeravati kriterijima prirodnih znanosti. Pri tome 
se nije imalo na umu da se prirodne i društvene znanosti razlikuju u predmetu svojeg 
istraživanja, pa postupci pomoću kojih se istražuje njihov predmet moraju biti drukčiji. 

Sveukupni razvoj išao je od anorganske stvarnosti preko organske, psihoorgan- 
ske do superorganske stvarnosti. Prema tome, išao je od nižih razina prema višima. 
Isto tako postoji razvoj i unutar pojedinih razina. Svaka razina ima poseban temelj na 
kojem se odvija njezina evolucija. Anorganska stvarnost temelji se na atomu, a njezina 
evolucija se gradi promjenama u strukturi atoma. Organska stvarnost temelji se na 
stanici, a evolucija u njoj omogućena je promjenama u strukturi stanica. Superorgan- 
ska stvarnost temelji se na simbolu, a evolucija u toj stvarnosti temelji se na promje- 

nama u strukturi simbola. Psihoorganska stvarnost je rezultat meduutjecaja okoline, 
kulture u najviših živih bića. 

Struktura označuje elemente i njihov međusobni odnos. Evolucija u anorganskoj 
stvarnosti uvjetovana je brojem atoma i njihovim međusobnim odnosom. To istražuju 
fizika i kemija. Obilježja strukture nisu određena samo obilježjima elemenata koji je 
čine. Odnos medu elementima može dovesti do obilježja strukture koja su suprotna 
obilježjima elemenata koji je tvore. Primjerice, vodik gori a kisik podržava gorenje. 
Međutim, kad se ta dva elementa nalaze u spoju H 2 oni gase vatru. Isto tako plinovi 
u takovu spoju postaju tekućina. 

Živa stanica se također sastoji od elemenata i spojeva, ali se ne može objasniti 
pomoću njih. Stanica je dio kvalitativno drugačije stvarnosti - organske stvarnosti. 
Organska se stvarnost više razlikuje od anorganske stvarnosti nego bilo koja pro- 
mjena u anorganskoj stvarnosti. Prema tome, ako iz obilježja atoma ne možemo 
zaključivati o obilježjima spoja, još je teže iz obilježja atoma i spojeva od kojih se sa- 
stoji objasniti obilježja žive stanice. A kako je tek s pokušajem objašnjavanja super- 
organske stvarnosti — kulture, koja se temelji na simbolu? 

Kultura se ne može objasniti zakonima fizike, kemije, biologije i psihologije. Me- 
đutim, neosporno je da čitavo čovječanstvo čine potomci Homo sapiensa i da su ljudi 
na svim prostorima jednako sposobni za bilo koji oblik kulture, te da razlike u kultu- 
rama nemaju nikakve osnove u biološkim i psihološkim razlikama. Prema tome, na 
osnovi poznavanja nečijih biologijskih i psihologijskih osobina ne možemo ništa za- 
ključiti o tome hoće li biti vjernik ili nevjernik, kojoj će vjeri ili političkoj stranci pripa- 
dati, koje će vrijednosti usvojiti, kako će se odijevati i slično. 

Ono što znamo o razinama pojava jest da postaju složenije kad se ide od anor- 
ganskih, organskih, psihoorganskih do superorganskih. Nije nam dovoljno poznat 
prijelaz iz nižih razina u više. Bolje su istražene niže razine od viših razina. Spoznaje 
o nižim razinama nisu dovoljne za objašnjavanje pojava viših razina. Više razine 
temelje se na nižim razinama, tako da nema kulture bez psihoorganske stvarnosti, 
nema psihološkog bez biološkog, nema biološkog bez anorganske materije. 

Iako bez nižih razina nema viših razina, znanje o nižim razinama ne pomaže u 
objašnjavanju viših razina, osim u slučajevima kontraindikacija. Primjerice, ako zna- 
mo da je nečiji kvocijent inteligencije ispod minimuma za uspjeh u nekom poslu, 
onda znamo da on neće uspjeti u tom poslu. No, kad znamo da netko ima neke spo- 
sobnosti za uspjeh u određenom poslu, nismo sigurni da će uspjeti u tom poslu, jer je 
uspjeh uvijek rezultat većeg broja povoljnih okolnosti, dok je za neuspjeh dovoljna 
samo jedna nepovoljna okolnost. 

Složenost viših razina jest u tome što ih određuje veći broj okolnosti i što svaka 
od njih sama može biti odrednica neuspjeha. Često se odrednica neuspjeha uzima kao 
odrednica uspjeha. Ako bez materijalne osnove nema duhovne nadgradnje, za duhov- 
nu nadgradnju nije dovoljna materijalna osnova. Razvoj proizvodnih snaga utječe na 
duhovnu nadgradnju (Marx), ali i duhovna nadgradnja utječe na razvoj proizvodnih 
snaga (VVeber). 

U superorganskoj stvarnosti kompliciraniji je i međuutjecaj pojava, pa nije jedno- 
stavno odrediti što je i kad uzrok nekoj pojavi, utječe li ta pojava na pojavu koja je 

uzrokuje. U nižim razinama pojava vidljiv je redoslijed kauzaliteta. Nema organskog žili, 
bez anorganskog, ali anorgansko može biti bez organskog. Nema psihičkog bez sav 
organskog, ali može biti organsko bez psihičkog. Isto tako, nema superorganskog bez 
psihoorganskog, ali zamjetan je utjecaj superorganskog na psihoorgansko, organsko ^ e 
pa i anorgansko. Najveći je utjecaj superorganskog na superorgansko. Utjecaj super- an- 
organskog se smanjuje što se ide prema nižim razinama pojava, ah se i on s vreme- r^ 
nom povećava. »^ 



2.1. 



Temelj superorganske stvarnosti 

Već smo kazali da se anorganska stvarnost temelji na atomu, organska na stanici, a 
superorganska na simbolu. Takav je redoslijed i po složenosti. Međutim, obrnut je 
redoslijed prema čovjekovu uvidu, tako da čovjek najmanje zna o superorganskoj 
stvarnosti. Iako je superorganska stvarnost za čovjeka najvažnija, postojeća znanja iz 
tog područja manje su dostupna nego znanja nižih razina, tako da učenici i studenti 
više znaju o atomu i stanici nego o simbolu, ako o njemu uopće nešto znaju. 

Simbol je čovjekova tvorevina kojom on nešto označava. Svaka riječ je simbol. Pri- 
mjerice, riječ 'dim' je simbol koji su stvorili ljudi naše kulture (jezika) kako bi označili 
sitne čestice što nastaju prilikom gorenja, a koje se mogu vidjeti kako se uzdižu iznad 
vatre. Dim je proizvod vatre koji se razlikuje od njezinih drugih proizvoda koje ozna- 
čavamo simbolima 'toplina', 'svjetlo', 'pepeo', 'žar'... 

Riječ 'dim' razlikuje se od percepcije dima i od stvarnog dima. Riječ 'dim' sastoji 
se od tri slova ili glasa, ovisno o tome je li napisana ili izgovorena. U tim slovima i 
glasovima nema ništa što bi nas upućivalo na njezino značenje, osim dogovora ljudi 
naše kulture da ta tri slova (glasa) označavaju ono što smo kazali. Sitne čestice koje se 
mogu vidjeti kako se uzdižu iznad vatre u drugoj se kulturi (jeziku) označavaju druk- 
čije. U njemačkom se jeziku označavaju riječju 'gass', u talijanskom 'fumo', u nekom 
drugom jeziku nekom drugom riječju. 'Gass' i 'fumo', kao i sve druge njemačke i tali- 
janske riječi ne znače ništa za one koji ne znaju te jezike. 

Percepcija dima nastaje kad ono što se uzdiže iznad vatre djeluje na naše osje- 
tilne organe. Doživljaj dima može označavati i nešto drugo. Kao što je oblak znak za 
kišu, isto je tako dim znak za vatru. Doživljaj oblaka i doživljaj dima također označa- 
vaju nešto drugo, ali u ovom slučaju označitelj i značenje moraju se pojavljivati za- 
jedno, pa se veza između označitelja i značenja stvara uvjetovanim refleksom. Takvo 
je označavanje dostupno svim živim bićima. Određeni životinjski krik je prirodna 
reakcija na opasnost, ah on može uvjetovanjem postati znak za opasnost drugim živo- 
tinjama. Životinje komuniciraju pomoću znakova, a ljudi pomoću simbola. Znak 
predstavlja prirodnu pojavu koja označava nešto drugo, a simbol je čovjekova tvore- 
vina kojom on nešto označava. 

Razlika je između ljudi i životinja to što nema ljudi „koji ne bi bili u stanju da 
razne riječi povezu u cjelinu i od njih slože svoj govor pomoću kojeg bi svoje misli izra- 



Ve< 
uru 
rea 
saz 

set 
inii 
nis 
din 
ne 

kul 
prt 
šar 
sve 
op 
ski 

up 
poi 
vrs 
stv 



l.( 
me 

aj< 



OBILJEŽJA SIMBOLIČKIH PROCESA 31 



žili, dok, naprotiv, uopće ne postoji bilo kakva druga životinja, ma koliko ona bila 
savršena i sretno rođena, koja bi se slično ponašala" (Dekart, 1952:209). 

Percepcija dima znak je za konkretnu vatru, a riječ 'vatra' može označavati kon- 
kretnu vatru i vatru uopče. Percepcija dima je znak, a riječ 'vatra' je simbol. Veza 
između znaka i značenja je prirodna, a između simbola i značenja je dogovorena. 
Riječ 'dim' je simbol koji označava sitne čestice što nastaju pri gorenju. Percepcija tih 
čestica upućuje na pojavu koju označavamo simbolom 'vatra'. 

Simbol se sastoji od dvaju dijelova: materijalnoga koji služi za označavanje, i kon- 
vencionalnog značenja. Materijalni dio simbola 'olovka' je izgovorena ili napisana 
riječ olovka, a dogovoreno značenje je u našoj kulturi (jeziku) da se njime označava 
sredstvo za pisanje. U drugoj kulturi sredstvo za pisanje označava se drugom riječi. 



2.2. Obilježja simboličkih procesa 

Već smo kazali da je ponašanje životinja regulirano nasljednim programom. Čovjek 
ima mogućnost da bira reakciju. On nema biološku prisilu, nema biološki program 
reagiranja. Izbor reakcije je potencijalna mogućnost koja se ne može razviti biološkim 
sazrijevanjem. Čovjek mora učiti izbor i ponašanje u skladu s izvršenim izborom. Ako 
se to ne dogodi, ostaje najnemoćnije biće. U osnovi ponašanja životinja stoji genetska 
informacija, a u osnovi čovjekova ponašanja stoji simbolička informacija. Divlja djeca 
nisu naslijeđem dobila program reagiranja, a budući da nisu živjela u društvenoj sre- 
dini, nisu stekla simboličke informacije koje bi bile u osnovi njihova ponašanja. Stoga 
ne začuđuje njihova neprilagođenost. 

Da bi se dijete moglo prilagođeno ponašati, genetski kod mora biti nadomješten 
kulturnim kodom. U osnovi su individualnog ponašanja i upravljanja društvenim 
procesima simboli (riječi) koje dijete mora usvojiti da bi moglo upravljati svojim pona- 
šanjem. „Upravo pomoću riječi dijete voljno usmjerava svoju pažnju ka izvjesnim 
svojstvima, pomoću riječi ih sintetizira, pomoću riječi simbolizira apstraktni pojam i 
operira njime kao najvišim znakom od svih koje je stvorilo ljudsko mišljenje" (Vigot- 
ski, 1977:175). 

Prema tome, učenjem jezika čovjek stječe mogućnost da upozna samog sebe, da 
upravlja svojim ponašanjem i da u društvenoj interakciji drugi utječu na njegovo 
ponašanje te da i on utječe na ponašanje drugih. U osnovi su toga psihičke veze nove 
vrste. One predočuju više mentalne funkcije na kojima se zasniva superorganska 
stvarnost i kvalitativno novi vid razvitka - kulturna evolucija. 

Kulturnu evoluciju obilježava veći broj specifičnosti simboličkog ponašanja: 

1 . ODGOĐENO REAGIRANJE. Kod životinja podražaj automatski pokreće nasljedni 
mehanizam reagiranja. Sloboda izbora čovjeka oslobađa od 'tiranije trenutne situa- 
cije', pa ako to situacija dopušta, on može odgoditi reakciju. U međuvremenu može 

analizirati podražaj, promisliti i isprobati različite mogućnosti reagiranja, koristeći se 
svojim i tuđim iskustvom te se odlučiti za najbolju moguću reakciju. 

2. EVOKACIJA ODSUTNOG. Budući da simbol označava nešto drugo, što je različito 
od njega samog, pomoću njega možemo učiniti 'prisutnim' ono što nije nazočno. 
Životinja ne može doći do informacije o onome što nije nazočno. Zato životinja uči 
oponašanjem uz obveznu prisutnost onoga što uči, a čovjek može učiti iz razgovora i 
knjiga. Tako on može učiti o situacijama što su vremenski i prostorno njemu daleke i 
nedostupne. Isto tako on može pristupiti rješavanju problema koji nisu neposredni. 
On može rješavati tuđe, anticipirati buduće probleme i pripremiti se za njihovo rješa- 
vanje. 

3. SUPSTITUCIJA. Kao što je simbol zamjena za ono što on označava tako i on može 
biti zamijenjen drugim simbolom. Moguće je zato stvoriti novi jezik koji je nerazum- 
ljiv drugima (šifriranje). Budući da između riječi i njezina značenja ne postoji priro- 
dna, već konvencionalna veza, razvili su se različiti jezici. A i svaki se jezik posebno 
razvija obogaćivanjem brojem simbola i načinom njihova označavanja. Govorni je je- 
zik neograničeni sustav riječi koji se označava ograničenim brojem glasova. S trideset 
slova u hrvatskom jeziku može se označiti neograničen broj riječi. Svi simbolički su- 
stavi koje je čovjek stvorio nisu jednako efikasni. Velika je razlika između latinskoga, 
ćiriličnog ili kineskog pisma. Kao što različitim oznakama označavamo riječi, isto to 
činimo i s brojevima, pa imamo rimske brojke koje nisu tako efikasne za označavanje 
kao arapske. Sa deset arapskih oznaka (brojki) može se po određenim pravilima ozna- 
čiti svaka veličina. 

4. KATEGORIJALNOST. Simboličkim označavanjem pojedinačno svrstavamo u jed- 
nu kategoriju. Jednom riječju označavamo mnoštvo istovrsnoga. Riječ kuća nije oz- 
naka za jednu kuću već za sve kuće. „Imenovati predmet znači navesti njegovo prezi- 
me" (Vigotski, 1977:150). Prezime je zajednička oznaka za svaki pojedinačni slučaj 
unutar određene skupine predmeta koja je obilježena zajedničkim obilježjima. Prema 
tome, imenovanje je rezultat mišljenja kojim se daje zajednički naziv istovrsnoj skupi- 
ni. Jedna riječ 'kuća' označava svako stanište koje je čovjek sebi izgradio. Kada bi 
svaka kuća bila označena posebnom riječju takvo bi nam označavanje malo pomoglo, 
jer tako ne bismo došli do biti koja je zajednička svim pojedinačnim kućama. 

5. STVARALAŠTVO. Simbolički sustav (pismo) omogućuje neograničenu upotrebu 
ograničenog broja simbola. S trideset slova (glasova) moguće je složiti neograničen 
broj riječi. Neograničena je i mogućnost kombinacije riječi. Čovjek je tool maker zahva- 
ljujući simboličkoj sposobnosti. Alatka je unutrašnje iskustvo (mozga) završeno vanj- 
skom radnjom (ruke). 

6. RACIONALNOST. Zamislimo samo kako bi trgovina izgledala da čovjek nije stvo- 
rio simbol vrijednosti - novac. Da bismo upoznali daleka područja, ne moramo u njih 
putovati. To možemo pomoću knjige. 

7. UČENJE. Simbolički se sustav uči i pomoću njega se uči. Uz pomoć simbola nedo- 
stupno postaje dostupno. O prošlosti i dalekim pojavama možemo doznati putem 
simbola. 

8. SPOZNAJA. Pomoću simbola možemo doći do novih spoznaja označavajući ih 
prethodno s poznatim znakom (X). Pomoću simbola možemo razraditi put do novih 
spoznaja. Simbolima uspostavljamo nove odnose, bez čega ne bi bilo mišljenja. 

To, dakako, nisu sva obilježja simboličkog ponašanja, ali se iz navedenih vidi 
njihovo nenadomjestivo značenje za nastanak i razvitak svakog pojedinog čovjeka, 
svake pojedine kulture i čovječanstva u cjelini. Čovjek je nastajao oslobađajući se bio- 
loške stege. Biološki program prilagodbe zamijenio je kulturnim koji nije jedinstven za 
čovjekovu vrstu. Zato unutar biološki jedinstvenog čovjekova roda ima mnoštvo razli- 
čitih kultura, a unutar jedne kulture i mnoštvo različitih pojedinaca, osoba. 

Iako su druga živa bića definirana jedinstvenim biološkim programom i pred- 
stavljaju jedinke koje su veoma slične, unutar iste vrste postoji mali varijabilitet koji je 
osnova biološke evolucije. Osobitost svake osobe i kulture u osnovi je kulturne evolu- 
cije. Prema tome, kulturna se evolucija poput biološke temelji na varijabilitetu i preživ- 
ljavanju. U biološkoj evoluciji preživljavaju varijacije koje su bolje prilagođene okolini. 
U kulturnoj evoluciji preživljavaju oni proizvodi kulture koji su prihvaćeni. 

Kulturna evolucija je mnogo brža od biološke. Koliko je samo vremena trebalo 
da se dogodi promjena od čovjekova pretka u čovjeka, a kakve su promjene nastale u 
kulturnoj evoluciji samo u zadnje dvije tisuće godina. 

Kao što smo vidjeli iz ovog kratkog uvoda, kulturna je stvarnost veoma složena, 
pa u pobližem određivanju te stvarnosti postoje velike razlike. Kroeber i Kluckhon 
prikupili su 257 različitih definicija kulture. Jedna od najprihvaćenijih je Tvlorova, koji 
kulturu određuje kao „složenu cjelinu koja uključuje znanje, vjerovanje, umjetnost, 
moral, pravo, običaje i sve druge sposobnosti i navike koje je čovjek stekao kao član 
društva" (prema: Kale, 1977:40). U kulturu Tylor ubraja i odjeću, oruđe, oružje, pra- 
vila vlasništva i ženidbe, moralna i vjerska učenja. Lowie kulturu određuje kao „cje- 
linu društvene tradicije", a Linton je smatra „društvenim naslijeđem". Sokolović sma- 
tra da je ona čovjekov svijet koji se nalazi između njega i prirode (Sokolović, 1971:27). 

Jedna organska potreba može izbaciti različite kulturne odgovore. Životinje kad 
su gladne jedu određenu hranu. Ljudi su svejedi, pripremaju različitu hranu na raz- 
ličite načine, jedu u određeno vrijeme na određeni način. Čovjek jedne kulture može 
umrijeti od gladi kraj poslastica ljudi druge kulture. U Calcutti postoji umiralište od 
gladi, a gradom se slobodno kreću krave i ometaju promet. Ako ortodoksni islamac 
nakon nekog jela u kojem je slasno uživao sazna da je u njemu bila svinjetina, povra- 
ćat će, a može se i razboljeti. Napokon, ljudi jedu i piju kad nisu ni gladni ni žedni. 

Simboličko je u osnovi svega kulturnog, ali sve kulturno nije samo simboličko. 
Prije nego čovjek sagradi kuću, izradi oruđe, oružje, odjeću ..., on o tome ima zami- 
sao, ali samom zamisli on ne može sve to napraviti. Prema tome, da bi nastali mate- 
rijalni proizvodi, na simboličku se aktivnost mora nastaviti fizička aktivnost. Čovjek 
je tool maker, a alati su dio kulture, njihova izrada kulturna aktivnost. 

Prema tome, razlikujemo duhovnu i materijalnu kulturu. Duhovna se kultura od- 
vija samo na razini simbola. Materijalna kultura, osim simboličke aktivnosti zahtijeva 
i fizičku aktivnost. Nema materijalnih proizvoda ako se na misaonu djelatnost ne na- 
stavlja fizička djelatnost po zamisli. Materijalna proizvodnja povezuje umnu i fizičku 
aktivnost. Mozak je univerzalni organ umne, a ruka je univerzalni organ fizičke aktiv- 

nosti. Mozak i ruka u suradnji proizvode sredstva koja pomažu i misaonoj i fizičkoj 
aktivnosti, ali ta sredstva, koliko god bila savršena, neće moći zamijeniti ni mozak 
ni ruku, a najmanje njihovo usklađeno djelovanje. Ne treba se bojati da će proizvod 
nadvisiti svoga proizvođača, ali razložan je strah od mogućnosti da proizvod može 
uništiti svog proizvođača. 

Valja razlikovati kulturu u objektivnom smislu i kulturu u subjektivnom smislu. 
Kulturu u objektivnom smislu čine sva dostignuća čovječanstva ili jednog određenog 
društva. Kulturu u subjektivnom smislu čini onaj dio kulture koji je neki pojedinac 
usvojio. Razvitkom kultura povećava se razlika između kulture u objektivnom i 
subjektivnom smislu. Nema pojedinca koji može usvojiti svu kulturu svoga društva, 
a da i ne pomišljamo o mogućnosti usvajanja kulture čovječanstva. 

Kulturni proizvodi mogu biti korisni samo posredstvom kulture u subjektivnom 
smislu. Biološka se informacija prenosi na mladi naraštaj genima, a kulturna se infor- 
macija prenosi učenjem pomoću simbola. Poznato je da se materijalna kultura lakše 
prenosi iz jedne kulture u drugu nego duhovna. 

Biološki, kulturni i demokratski razvitak nije moguć bez razlika. Zbog toga nije- 
dan izbor, koliko god bio dobar, ne može zamijeniti slobodu izbora, jer „nijedna kul- 
tura, nijedna rasa, nijedno razdoblje ne može učiniti više od stvaranja nove inačice. . ." 
(Mumford, 1986:307). Prema tome, demokracija i njezin razvoj nisu mogući bez slo- 
bode izbora, bez političkog pluralizma. 

2.3. 



Obilježja društvenih pojava 



Struktura društvenih pojava mnogo je složenija od strukture prirodnih pojava. Isto 
tako su brojniji i različitiji uzroci društvenih pojava. Dok su prirodne pojave uzroko- 
vane prirodnim činiocima, dotle su društvene uzrokovane i jednima i drugima. Velik 
broj uzroka društvenih pojava često se oblikuje u uzročni kompleks koji je ,,u svom 
djelovanju uvijek nešto više i kvalitativno drugačije od prostog njihovog zbroja" 
(Mils, 1964:319). Istraživanje nikad ne zahvaća sve uzroke, a i ne može ih zahvatiti, pa 
se obično usmjerava na odlučujuće. 

Prirodne pojave imaju stalnu, a društvene dinamičku strukturu. Zemlja se stalno 
kreće po istoj putanji. Životinje nisu napredovale u posljednjih 20 milijuna godina, a 
insekti u posljednjih 30 milijuna (Enciklopedija, 1965:710). A u društvu je za manje od 
2000 godina došlo do četiri globalne transformacije od prvobitne zajednice preko 
robovlasničkog poretka, feudalizma, kapitalizma do socijalizma različitih vrsta. 
Takve promjene u društvu odgovarale bi promjeni udaljenosti Zemlje od Sunca u pri- 
rodi. Ta promjena sama po sebi i ne bi bila toliko značajna kad se ne bi odrazila na 
mnoge procese u anorganskom i organskom svijetu. Spoznaja u društvenim znano- 
stima zastarijeva, pa promjene u društvu moraju pratiti promjene u društvenim zna- 
nostima (Kun, 1974). 

Društvene je pojave teže egzaktno mjeriti. Međutim, potrebna egzaktnost u dru- 
štvenim znanostima mnogo je manja nego u prirodnim znanostima. U strojarstvu je 
pogreška manja od jednog milimetra fatalna, a za društvenu praksu u nekim slučaje- 

vima i pogreška od 20% ne mora biti kobna. Recimo da smo istraživanjem došli do 
rezultata po kojem će u jednom referendumu građani biti „za" u 90% slučajeva. Ako 
je za uspjeh referenduma dovoljna natpolovična većina, onda čak uz pogrešku i veću 
od 30% možemo točno prognozirati da će referendum uspjeti. 

Društvene pojave imaju povijesnu dimenziju. To znači da su pod utjecajem prošlih 
zbivanja. Nijedno društvo nije čist oblik. U svakom postoje elementi različitih epoha, 
a naziv dobiva po dominantnim obilježjima. Ljudi jesu subjekti povijesti, „ali oni je ne 
prave po svojoj volji, ne pod okolnostima koje su sami izabrali, nego pod okolnostima 
koje su neposredno zatekli. . ." (Mara, 1949:224). A u objašnjavanju društvenih pojava 
to se često zanemaruje. 

Prirodne pojave djeluju neovisno o čovjeku, a društvene se temelje na djelatnosti 
ljudi. Prema tome, treba ih objašnjavati i uz pomoć spoznaja o čovjeku. Tu nisu do- 
voljne opće spoznaje o čovjeku, već i specifične koje se odnose na stečena obilježja 
ljudi (stavovi, kulturne specifičnosti). 

Društvene pojave teže je predvidjeti, jer je teško zahvatiti velik broj uzroka, a može 
doći do interferencije uzroka koji daje novu kvalitetu. Čak i sama spoznaja može utje- 
cati na promjene društvenih pojava (suicidalne prognoze). 

Istraživač društva je pod većim utjecajem društvenih vrijednosti. On je član odre- 
đene društvene grupe, pa se u istraživanju teško može osloboditi vrijednosti grupe 
kojoj pripada, jer najčešće nisu svjesni svojih vrijednosnih zastranjivanja. Međutim, 
ono što je teško ne znači da nije moguće. Istraživač društva može svjesno smanjiti 
utjecaj nesvjesnih vrijednosnih zastranjenja, tako da: 

a) identificira i obrazloži vrijednosti koje mogu utjecati na rezultate istraživanja, 

b) postavlja alternativne ili nulte hipoteze, 

c) rezultate i zaključke dade drugim istraživačima da o njima iznesu svoje mi- 
šljenje, 

d) i sam provjeri odnos premisa, podataka i zaključaka, brinući o mogućem utje- 
caju vrijednosti, 

e) precizno definira ključne pojmove, 

f) bude spreman napustiti tradicionalna shvaćanja kako novi podaci na to upu- 
ćuju, 

g) što točnije i preciznije prikuplja podatke (Šušnjić, 1973:58 - 62). 

Pritisak društvenih snaga na znanstvenu istinu veći je u društvenim znanostima 
nego u prirodnim. Što se društvo više temelji na posebnim interesima, društvena zna- 
nost ima sve manje mogućnosti da na njih upozorava, da ih otkriva. Istinita je spo- 
znaja opće dobro, pa mora doći u sukob s posebnim interesima. 

Kompleksne i promjenljive društvene pojave teže su dostupne iskustvenom 
doživljavanju, pa je registracija činjenica uglavnom vezana uz posredne i složenije 
postupke. Isto tako pojmovi u društvenim znanostima odnose se na veći broj pojedi- 
načnih slučajeva koje odjednom nije moguće empirijski zahvatiti, pa je potrebno odre- 
diti reprezentativan uzorak slučajeva o kojima treba prikupiti podatke. Kako bismo 
znah koliko konj ima zuba, dovoljno je pogledati jedno konjsko zubalo, ali ako želimo 
znati stavove građana prema demokraciji, moramo istraživanje stavova provesti na 

reprezentativnom uzorku građana i na reprezentativnom broju situacija koje su 
pokazatelji stava prema demokraciji. Tako bismo prikupili mnoštvo podataka iz 
kojih ne bismo mogli izvući znanstveno relevantne podatke, ako ne poznajemo odgo- 
varajuće statističke postupke koji će nam pomoći u logičkom zaključivanju. 

Specifičnosti društvenih pojava kao i različite ideologijske orijentacije dovele su 
do mnogih nedoumica one koji su ih htjeli istraživati, tako da „društvene znanosti 
često ostavljaju dojam kako su poprište beskrajnih teorijskih škola koje međusobno 
ratuju i da čak i predmet koji se intenzivno i dugo proučava ostaje kao neriješen pro- 
blem na periferiji istraživanja" (Nejgel, 1974:398). Sve su te teorijske škole jednostra- 
nost u kojima se naglašava samo jedan aspekt. Pozitivisti prenaglašavaju osjetilnost, 
teoretičari mišljenje, a aksiolozi vrijednost. Vrijednost je osnova ideologijskome mišlje- 
nju, a znanstvena spoznaja dijalektički povezuje osjetilno doživljavanje i apstraktno 
mišljenje. 



2.4. Odnos medu društvenim pojavama 



Ništa se ne rađa iz ničega. 



Flacius 



Cilj znanosti je otkriće. Otkriti možemo postojanje pojava i procesa, njihova obilježja i 
međusobne odnose. Zbog specifičnih obilježja društvenih pojava i procesa u društve- 
nim znanostima teže je doći do otkrića. Posebno je teško ustanoviti međusobne odno- 
se medu društvenim pojavama. S obzirom na međusobne odnose sve pojave možemo 
podijeliti na uzroke, povode i posljedice. Takva podjela, dakako, nije apsolutna, jer se 
pojave i procesi nalaze u uzročno-posljedičnom lancu, pa posljedica jedne pojave može 
biti uzrok druge pojave. Zato se taj odnos može odrediti samo za određene situacije. 

Uzrok je pojava ili proces koji izaziva promjene na drugim procesima i pojavama. 
Budući da su društvene pojave polideterminirane, promjene na drugim društvenim 
pojavama i procesima obično izaziva uzročni kompleks. Zbog dinamičke strukture 
društvenih pojava i procesa uzročni kompleks je promjenljiv. Jedna pojava ili proces u 
uzročnom kompleksu naziva se nužnim uvjetom. A ako jedna pojava ili proces sami 
izazivaju posljedicu, nazivaju se dovoljnim razlogom. 

Nužni uvjet nije dovoljan da dođe do posljedice, ali bez njega se posljedica ne 
može pojaviti. Da bi netko aktivno sudjelovao u politici za to mora biti motiviran, infor- 
miran, ne smije biti ometan . . . Informiranost je nužan uvjet, bez nje nema participacije 
u politici, ali ona sama bez drugih uvjeta neće dovesti do participacije. Ako su, među- 
tim, drugi uvjeti osigurani, onda se participacija može pojaviti samo osiguranjem infor- 
miranosti. Informiranost, prema tome, može biti dovoljan i nužan uvjet. 

Budući da su motivacija, informiranost, participacija . . . varijable intenziteta, pove- 
ćanjem jedne može se utjecati na povećanje druge samo onoliko koliko je ona bila pre- 
preka za povećanje druge. Prema tome, mijenjanje intenziteta jedne varijable može 
dovesti do promjene statusa druge varijable. U određenom uzročnom kompleksu 
informiranost može biti jedina prepreka povećanju participacije. Tada je ona dovoljan 
razlog. Ali samo do određenog intenziteta, jer se može pojaviti druga varijabla o kojoj 

ovisi daljnje povećanje participacije. Tada povećanje intenziteta informiranosti neće 
utjecati na povećanje participacije, jer je druga varijabla postala limitirajući činitelj. 
Maksimalne promjene posljedice uvijek su ograničene minimumom uzroka. 

Iako su društvene pojave polideterminirane, tendencija je istraživača da jedan čini- 
telj proglase odlučujućim za pojavljivanje posljedice. Tako se i nefunkcioniranje samo- 
upravljanja u nas objašnjavalo samo jednim uzrokom: niskim obrazovanjem radnika, 
neinformiranošću, autokratskom političkom kulturom ili niskom motivacijom, umje- 
sto da se uzmu u obzir svi zajedno i da se u uzročnom kompleksu odredi njihova 
relativna važnost. Pri tome treba imati na umu da utvrđena relativna važnost vrijedi 
za konkretnu situaciju, jer kad se ona izmijeni, mijenjaju se i odnosi doprinosa poje- 
dinih činitelja u uzročnom kompleksu. 

Prirodne pojave uzrokuje manje činitelja. Oni manje variraju, lakše ih je konstati- 
rati i kontrolirati. Zato je uspješnu praksu lakše zasnivati na spoznajama prirodnih zna- 
nosti. Da bismo zapalili šibicu, dovoljno je da glavicu šibice povučemo po određenome 
mjestu kutije, jer su drugi nužni uvjeti za gorenje prisutni i relativno konstantni. Među- 
tim, upadne li nam kutija sa šibicama u vodu ili ako se poveća vlaga u zraku, trljanje 
glavice šibice o kutiju neće dovesti do paljenja. Društvene pojave su uzrokovane većim 
brojem još promjenljivijih činitelja koje je teže i registrirati i kontrolirati, pa se zato češće 
događa da akcije u društvu koje poduzimamo ne dovode do željenih očekivanja. 

Povod je dodatno djelovanje koje se razlikuje od nužnog uvjeta i dovoljnog raz- 
loga. On se definira kao vanjski činilac koji oslobađa elemente strukture i tako samo 
pospješuje ono što bi se i bez njega dogodilo. Međutim, dinamička struktura društve- 
nih pojava i povodu daje drugo značenje, jer ako se dodatno djelovanje ne pojavi u 
određeno vrijeme, situacija se može izmijeniti tako da povod ne dovede do posljedi- 
ce. Prema tome, i o samom povodu može ovisiti hoće li se posljedica pojaviti ili se 
neće pojaviti, pa vanjsko djelovanje koje oslobađa elemente strukture može imati ulo- 
gu i dovoljnog razloga. Zato se u objašnjavanju društvenih pojava, a i u planiranju 
društvenih akcija ne smije zanemariti povod. 

Posljedica je pojava koja je uzrokovana drugim pojavama. Ona se ne može pojavi- 
ti prije a ni istodobno kad i uzrok, već se kao što joj i ime kaže pojavljuje poslije uzro- 
ka. Uzrok se mora pojaviti prije, ali ono što je prije ne mora biti uzrok. Uzročni odnos 
nameće vremenski slijed, ali vremenski slijed ne nameće uzročni odnos. Zato se u 
kauzalnoj analizi treba čuvati pogreške u zaključivanju: post hoc, ergo propter hoc. 

Uzročni se odnos može očitovati ovako: 

1. A uzrokuje B, 

2. A uzrokuje B, C, D, 

3. A, C, D uzrokuju B, 

4. A, C, D uzrokuju B, E, F. 

Svi su slučajevi uzročnih odnosa medu društvenim pojavama mogući, ali slože- 
niji su mnogo vjerojatniji. Zbog toga je kauzalna analiza društvenih pojava mnogo teža 
i nesigurni ja. 

Složenost društvenih pojava, njihova dinamička struktura, kao i složeni odnosi 
medu njima, potaknuli su neke mislioce da se pitaju o mogućnosti društvenih znano- 

sti ili da društvene znanosti zasnivaju na drugim temeljima. Dilthev misli da su dru- 
štvene pojave neponovljive, pa u njima nije moguće ustanoviti ono što je opće, nužno 
i zakonsko. Zato on društvene znanosti svodi na opisivanje pojedinačnoga. Spoznaja 
pojedinačnog, međutim, nije znanstvena spoznaja, pa VVindelband i Rickert u dru- 
štvenim pojavama vide opće u društvenim vrijednostima, pa društvene znanosti ne 
zasnivaju na spoznaji, već na vrijednostima. 

Društvene pojave, međutim, imaju opća i zajednička obilježja. Njih je moguće 
spoznati proučavanjem društvenih činjenica kao stvari (Dirkem, 1964:102). Neke se 
društvene pojave ne mogu izravno promatrati i mjeriti, pa Durkcheim preporučuje 
da treba „unutrašnju činjenicu koja nam izmiče zamijeniti vanjskom činjenicom koja 
je simbolizira i proučavati prvu pomoću druge" (Milić, 1965:102). Prema tome, društve- 
na je znanost moguća i njezino se značenje bitno ne razlikuje od značenja pojma pri- 
rodnih znanosti. Razlike između prirodnih i društvenih znanosti postoje. Međutim, 
te razlike nisu uzrokovane različitim shvaćanjem pojma znanosti, već razlikama u 
predmetu istraživanja. Razlike u predmetu istraživanja moraju se odraziti na razlike 
u metodama i rezultatima istraživanja. 

2.5. Empirijska i normativna teorija 
u društvenim znanostima 



Fakticitet nikad ne može biti sudac 
ljudskim stremljenjima. 



Novosel 



Već smo rekli da je teorija viši zakon uz pomoć kojeg se objašnjavaju niži znanstveni 
zakoni. Međutim, to je samo jedno značenje od velikog broja značenja ove riječi. „Kao 
i sve druge riječi o kojima se stalno govori, riječ 'teorija' prijeti da postane besmislena. 
Zbog toga što se odnosi na tako različite stvari - obuhvaćajući sve od malih radnih 
hipoteza, preko obuhvatnih, ali nejasnih nesređenih spekulacija do aksiomatskih 
misaonih sistema — upotreba te riječi često zamagljuje, umjesto da olakšava razumije- 
vanje" (Merton, 1979:44). 

Teorijom se često naziva ono što se suprotstavlja činjenicama, praksi. No, ona nije 
suprotna iskustvenom već se zasniva na iskustvenom i ide dalje u procesu spoznavanja 
prodirući iza pojavnosti. Ona nije apstraktna zato što ne brine o konkretnom, već ona 
to mora biti, ako dopire do biti koja se odnosi na mnoštvo konkretnog. Uočavanje biti 
u mnoštvu konkretnog misaoni je čin, a on i njegovi rezultati ne mogu se izraziti kon- 
kretno, već pomoću apstraktnih kategorija mišljenja — pojmova. 

Što god više činjenica objašnjava, teorija je sve dalje od svake konkretne činjenice. 
Prema tome, povećanjem spoznajne vrijednosti teorija se sve više udaljava od konkret- 
nih činjenica. To udaljavanje, međutim, mora biti zasnovano na poznavanju činjenica, 
jer misao mimo činjenica ne može biti znanstvena teorija. Moguće je da neke činjenice 
ne odgovaraju nekoj teoriji. To, međutim, samo znači da te činjenice nemaju ona obi- 
lježja kao i činjenice na kojima je određena teorija zasnovana. Svaka teorija vrijedi za 
određenu grupu činjenica, pa se dobra teorija može loše koristiti, ako se pomoću nje 
žele objasniti činjenice koje ne odgovaraju toj teoriji. 

Nema apsolutne istine ni apsolutne teorije. One uvijek vrijede samo u određenim 
okolnostima i odnose se na određene činjenice. Sve su teorije ograničene, a posebice je 
to s onima koje objašnjavaju društvene procese. Prema tome, ako u istraživanju dru- 
štvenih pojava ne možemo objasniti neke činjenice pomoču poznatih teorija, tada 
treba tražiti novu teoriju. Zbog dinamičke strukture društvenih pojava spoznaja u 
društvenim znanostima brzo zastarijeva. Društvene se pojave i procesi nakon određe- 
nog vremena počinju zasnivati na novim zakonitostima, pa ih je potrebno istraživati i 
objašnjavati novim teorijama. Međutim, nije to jedina razlika između teorija prirodnih 
i društvenih znanosti. 

Prirodne pojave događaju se po prirodnim zakonima, neovisno o ljudima. Zato 
se u prirodnim znanostima otkrićem ne otvara dilema između onoga što jest i onoga 
što bi trebalo biti. U prirodnim se pojavama spoznaja i vrijednost ne razlikuju, jer ako 
smo otkrili kakva putanja Zemlje oko Sunca jest, smatrat čemo da ona takva i treba 
biti. Međutim, kad smo društvenim istraživanjem ustanovili kakvo nešto jest, na 
osnovi te empirijske spoznaje ne možemo ništa doznati kakvo bi ono trebalo biti. Dru- 
štvena znanost ne zadovoljava se samo s opisom stanja kakvo ono jest, več ona nastoji 
otkriti kakva bi stanja trebala biti. 

Prema tome, u društvenim znanostima razlikujemo dvije vrste teorija. Empirijska 
teorija govori o društvu kakvo ono jest, a normativna teorija govori o društvu kakvo bi 
trebalo biti. Istinitost empirijske teorije provjerava se podudarnošču mišljenja i pojava 
i procesa o kojima se misli. Normativna teorija govori o budućnosti, o društvu koje se 
želi, pa se njezina istinitost ne može provjeravati kao istinitost empirijske teorije jer 
„fakticitet nikad ne može biti sudac ljudskim stremljenjima" (Novosel, 1971:435). 

O mogućnosti znanstvenog provjeravanja normativne teorije mišljenja su podije- 
ljena. Neki smatraju da pitanje vrijednosti nije znanstveno pitanje. Ako bi to bilo 
tako, sociolozi i politolozi ne bi mogli biti ništa drugo nego servis vlasti, a društvene 
znanosti bi bile „nastojanje da se sa što više racionalnosti postignu iracionalni ciljevi" 
(Milić, 1965:276). 

Znanost i ideologija u stalnom su sukobu. Sukobljavaju se i različite ideologije, 
pa se opravdano nameće pitanje: je li sukob između znanstvenika i ideologa zasno- 
van na njihovu opredjeljenju za različite vrijednosti ili znanstveno opredjeljenje 
implicira određene vrijednosti? Ako znanstveno opredjeljenje implicira određene vri- 
jednosti, onda će se društvena znanost unutar različitih ideologijskih sustava manje 
razlikovati i suprotstavljati nego ti sustavi. Iako ideologija do određene mjere ideolo- 
gizira znanost, društvena znanost bit će u sukobu s jednom i drugom ideologijom. 
Bliskost društvenih znanosti unutar različitih ideologijskih sustava upozorava na 
specifičan znanstveni odnos prema društvenim vrijednostima. 

Time što smo kazali da znanost može dati svoj sud o društvenim vrijednostima 
ništa još nismo rekli o tome kako to ona može učiniti. Tome se pristupalo na različite 
načine. Tako se vrijednost normativne teorije pokušavala ocjenjivati na osnovi općih 
vrijednosti. Međutim, pojavile su se teškoće pri određivanju općih vrijednosti, jer i 
tako opće vrijednosti kao što su zdravlje i život ljudi često žrtvuju u ime nekih drugih 
vrijednosti. Kada bi život bio najviša vrijednost, „armije se ne bi mogle pokrenuti, a 
mučenici za religiozne i političke ciljeve nikad ne bi umrli" (Good-Hett, 1966:29). 

Nortrop smatra da je svaka normativna teorija zasnovana na određenom shva- 
ćanju iskustvenih činjenica, pa je verifikacija normativne teorije moguća provjerava- 

njem točnosti činjeničnih pretpostavki na kojima je ona zasnovana. (Nortrop, 1968:332). 
On prevladava dualizam između „biti" i „trebati", ali pitanje izbora relevantnih činje- 
nica za vrednovanje normativne teorije ostavlja otvoreno. 

Milič pokušava to riješiti tako da normativnu teoriju vrednuje uz pomoč činjenič- 
nih podataka o produktivosti rada, ukupnom dohotku, duljini života i strukturi bo- 
lesti, umjetničkom i filozofskom stvaralaštvu, znanstvenoistraživačkoj djelatnosti, 
društvenim odnosima, vertikalnoj društvenoj pokretljivosti, prinudnim mjerama, 
društvenoj patologiji i subjektivnom zadovoljstvu pojedinaca (Milič, 1965:271). 
Međutim, Milič i sam upozorava da je taj izbor vrijednosnoga karaktera i da ne po- 
stoji zajednički nazivnik koji bi spomenute podatke mogao učiniti usporedivima. 

Zbunjuje raznolikost vrijednosnog izbora između raznih autora. Međutim, za- 
buna se ne može riješiti ni pomoču vrijednosnog univerzalizma ni pomoču vrijednos- 
nog relativizma. Kada bi vrijednosni univerzalizam bio imanentan čovjeku, ljudi bi 
se opredijelili za iste vrijednosti, a kada bi to bio vrijednosni relativizam, ljudi za- 
pravo ne bi ni imali vrijednosti. No, činjenica je da ljudi imaju vrijednosti i da se u 
tome dosta razlikuju. 

Pretpostavka svake znanstvene spoznaje jest postojanje zajedničkih elemenata u 
stvarnosti koja se istražuje, pa se u vezi sa znanstvenim istraživanjem vrijednosti 
opravdano upitati: ima li išta zajedničko i što je zajedničko u tako raznolikoj vrijed- 
nosnoj stvarnosti? Gotovo da nema dvaju društava koja su zasnovana na identičnim 
ciljevima. A sigurno ih nema, ako su slobodno određivali svoje ciljeve. Prema tome, 
raznolikost ciljeva je pravilnost, opče i zajedničko svim društvima, a pretpostavka 
sve te raznolikosti jest sloboda izbora. Da čovjek nije imao mogućnost slobode izbora, 
ne bi mogla nastati takva raznolikost u izboru ciljeva. Zbog toga u vrednovanju nor- 
mativne teorije treba priči od činjeničnih podataka o čovjeku. 

Čovjek se rada slobodan, jer „na izvjesnom stupnju ljudske evolucije dogodio se 
jedinstven prekid kada u procesu evolucije akcija prestane da bude u osnovi određena 
instinktom, kada prilagodavanje prirodi gubi svoj prisilni karakter, kada akcija nije 
određena nasljedno određenim mehanizmom ... rada se čovjek" (From, 1963:46). 
Čovjek je po prirodi slobodan, pa takav želi biti i u društvu, a u društvu može biti je- 
dino slobodan - kaže Rousseau - ako se pokorava zakonu koji je sam propisao (Teo- 
rije o društvu, 1969:120). 

Valjanost je normativne teorije u slobodnom odlučivanju ljudi za vlastite ciljeve. 
Slobodno odlučivanje dovodi do različitih ciljeva, pa je zajednička za sve ljude sloboda 
izbora, a ne isti izbor. Prema tome, i različiti ciljevi jednako su valjani ako su slobodno 
izabrani. To, dakle, znači da različiti društveni i politički sustavi mogu biti i jesu pod- 
jednako valjani ako su u jednakoj mjeri izraz želje ljudi na koje se oni odnose. 

Empirijska teorija mora biti istinita. Istinita je kada se mišljenje nalazi u dijalektič- 
kom jedinstvu s iskustvenim doživljavanjem stvarnosti o kojoj se misli. Normativna 
teorija mora biti istinska. Istinska je kada se njezin sadržaj zasniva na stvarnim potre- 
bama i željama ljudi na koje se odnosi. Kao što svaka misao o objektivnoj stvarnosti 
nije istinita, isto tako svaka norma nije istinska. Prema tome, svaka norma nije norma- 
tivna teorija, več samo ona koja je stvarni izraz želja ljudi na koje se odnosi. 

Sloboda izbora ima svoja ograničenja. Sloboda izbora nekog pojedinca ili sku- 
pine ne smije ograničavati slobodu drugog pojedinca ili skupine. Znanost, umjesto 

pojedinca ili skupine ne može odrediti što treba izabrati, ali može odrediti mogućno- 
sti izbora, njihovu cijenu i posljedice, ugrožava li i kada nečiji slobodni izbor slobodu 
drugoga. 

Koliko god je sloboda izbora čovjeka u povijesti bila ograničavana, zahvaljujući 
samo njoj, ljudski rod obilježava raznolikost kultura, društava, skupina i pojedinaca. 
Koliko god ljudsku vrstu obilježava različitost, obilježava je i sve veća povezanost, 
tako da je sloboda izbora jednih sve više povezana slobodom izbora drugih, pa je sve 
teža usklađenost slobode izbora. Posljedica toga su sukobi koji ograničavaju slobodu 
umjesto kompromisa koji je povećavaju. 



2.5.1. Normativna teorija i ideologija 

I normativna teorija i ideologija zasnivaju se na željama ljudi i iznose ciljeve određene 
grupe. Zbog toga se u velikoj većini slučajeva izjednačuju. Međutim, one se bitno razli- 
kuju. Ideologija je posebna po sadržaju, a opća po formi, a normativna teorija je po- 
sebna i po sadržaju i po formi. Ideologija je posebna po sadržaju jer izražava interese 
posebne grupe, a opća po formi, jer te interese proglašava općim. Vladajuća klasa svoje 
ciljeve ideologijom prikriva, pa ih proglašava općim i naziva društvenim. Budući da 
ljudi imaju i izražavaju različite društvene ciljeve, ona ne može biti istinska. 

Normativna teorija zasniva se na ciljevima i željama ljudi na koje se odnosi. 
Budući da ljudi imaju i izražavaju različite društvene interese, normativna teorija 
ne može biti isključiva, ako je istinska. Ljudi koji imaju druge želje, potrebe i ciljeve 
mogu i trebaju ih iskazati u obliku svoje normativne teorije. 

Društveno ponašanje čovjeka i grupa nije regulirano instinktom, pa ljudi stvaraju 
pravila grupnog ponašanja. Kome su ta pravila nametnuta manje je slobodan nego da 
mu je grupno ponašanje nametnuto instinktom. Društvena prinuda je mnogo gora od 
prirodne prinude, jer instinktivno ponašanje ima zaštitnu funkciju za pojedinca i vr- 
stu, a nametnute društvene norme štite samo one koji te norme mogu nametati. Zato 
je u cijeloj povijesti i u svim društvima sloboda najviša vrijednost. Čovjekova povijest 
jest borba za slobodu. U toj borbi jedan posebni interes sukobljavao se s drugim poseb- 
nim interesom, pa se borba za slobodu pretvarala u borbu za vlast, tako da je u po- 
vijesti jednog tlačitelja zamjenjivao drugi. Opet tako ne bi bio nitko slobodan, jer 
nema slobode bez slobode svakog pojedinca. Prema tome, borba za slobodu ne može 
biti zasnovana na posebnom interesu, ideologiji, već na normativnoj teoriji. 

Loša primjena teorije nije dokaz njezine neistinitosti, već slabosti onih koji se njo- 
me služe. Realizacija normativne teorije nije dokaz njezine vrijednosti. Ona je istinska 
ako odgovara stvarnim željama ljudi. Međutim, ako su stvarne želje ljudi drukčije 
od onoga što nudi država, vlast, partija, onda su „svjesne snage" jednu ideologiju 
zamijenile drugom, a ne ideologiju normativnom teorijom. 

Društveni se problemi nisu mogli rješavati nametanjem volje jednih drugima. Vri- 
jeme je da se pokuša voljom svih. Zato je demokracija izazov, jer je ona kao društveni 
odnos oslobođenje čovjeka u društvu. Čovjek je po prirodi slobodan, a „ljudski pore- 
dak se ne uspostavlja kidanjem sa poretkom prirode" (Difren, 1973:215). 

Znanost je mnogo pridonijela čovjekovu oslobađanju od prirode, ali je vrlo malo 
učinila u oslobađanju čovjeka u društvu. Zato je povijest tako krvava. Prolivena krv 

više služi kao opomena i upozorenje nego što je pridonijela rješavanju društvenih pro- id e 

blema. Goleme žrtve samo su upozorenje da se društveni problemi ne mogu rješavati i ra( 

silom. Snaga kojom čovjek vlada dovoljno je velika da uništi cijelo čovječanstvo, ali Za 

ipak ne može riješiti njegove probleme. Zato je krajnje vrijeme da se rješenje traži u §tv 

večem znanju, a ne u većoj moći. Međutim, ostaje dilema: ili će društvena znanost ma 

pomoći u rješavanju mnogih povijesnih problema ili će moć prekinuti povijest. nol 

I normativna teorija i znanstvena prognoza govore o budućnosti. Normativna teorija 
govori o budućnosti koja se želi, kakva bi trebala biti. Znanstvena prognoza, 
međutim, govori o budućnosti koja će se dogoditi u danim okolnostima. Ona, dakako, , 

može biti i nepoželjna. Međutim, točna znanstvena prognoza ne mora biti nužna, jer 
čovjek može djelovati na ishod budućnosti mijenjajući okolnosti koje su dane. 

Ako znanstvena prognoza ne odgovara normativnoj teoriji, ona može biti poticaj ^ 

za akciju koja bi ishod budućnosti približila ciljevima i željama ljudi. Točne prognoze s j Q 

koje se nisu ostvarile zbog akcija zasnovanih na njima nazivaju se suicidalnim prog- 
nozama. U društvenim istraživanjima one su vrlo česte. 

Ako je, međutim, znanstvena prognoza takva da su potrebne dugotrajne, teške i 
skupe akcije za realizaciju normativne teorije, to može biti razlogom da se odlučimo i 
za druge ciljeve koje ćemo brže, lakše i jeftinije realizirati. Znanost može otkriti druge 
mogućnosti, vrijeme, težinu i cijenu njihove realizacije, ali donošenje odluke za koje 
se ciljeve ljudi trebaju odlučiti nije pitanje znanosti. Znanstveno pitanje je otkrivanje, 
a ne odlučivanje. Odlučivanje je pitanje svih, a ne samo onih koji otkrivaju ili više znaju. Be 

Demokraciju treba razlikovati od scijentokracije i tehnokracije. Iju 

zei 
ko 
2.5.3. Normativna teorija i idealni tip nk 

Maksimalno racionalno ne mora 
biti poželjno. 'I 3 

zei 

Idealni tip razlikuje se i od normativne i od empirijske teorije. On je misaona kon- \^ 

strukcija koja služi kao metodološko sredstvo u objašnjavanju društvenih pojava. ,,U sn , 

svojoj pojmovnoj čistoti ova misaona konstrukcija ne može se nigdje naći empirijski u ra; 

stvarnosti... Supstancijalno sama ova konstrukcija je slična utopiji do koje se došlo ^ , 

analitičkim akcentiranjem izvjesnih elemenata stvarnosti" (VVeber, 1968:497). Idealni 
tip nije empirijska spoznaja društvene stvarnosti niti predstavlja društvenu stvarnost pr 

koju netko želi. On je zapravo zamisao društvene stvarnosti koja bi se događala kada 
bi bila strogo racionalno upravljena prema određenom cilju. Logika je idealni tip sva- 
koj znanosti. 

VVeber smatra da je društvena stvarnost iracionalna u vrijednosnom pogledu, pa po 

je znanost ne može misaono kritički zahvatiti. Ona može određeno vrijednosno staja- u t 

liste pojmovno razraditi, ispitati objektivne mogućnosti njegova ostvarenja i izabrati 
racionalne postupke da bi se određeno vrijednosno stajalište ozbiljilo (Milić, 1965:135). ^j. 

Idealni tip ne brine o vrijednosti cilja jer ga ljudi - smatra VVeber - postavljaju po nekim 
iracionalnim porivima. Cilj je dan, a društvena praksa treba voditi ozbiljenju tog cilja. 
Za ozbiljenje svakog cilja postoji maksimalno racionalni put (idealni tip), pa se dru- 
štvena zbivanja mogu objasniti tako da je empirijski spoznaju i usporede s maksi- 
malno racionalnom zamisli ostvarenja tog cilja — idealnim tipom. Što su bliža ideal- 
nom tipu, to su bolja, pa možemo djelovati da budu što bliže idealnom tipu. 

Znanost, prema tome, ima instrumentalnu vrijednost. Ona racionalno pomaže 
iracionalnim ciljevima. Međutim, svi ciljevi nemaju jednaku vjerojatnost da postanu 
društveni ciljevi. U klasnom društvu to su ciljevi vladajuće klase, a znanost onda 
neizbježno postaje instrument te klase. Iako veliki pristaša etičke neutralnosti u zna- 
nosti, Max VVeber se takvim shvaćanjima stvarno opredijelio za vladajuću klasu u 
znanstvenom radu. Iako je smatrao da „svaki čovjek mora odlučivati koji će za njega 
biti bog a koji đavo" (Đurić, 1964:178), nije uvidio da je to pravo čovjeku u društvu 
oduzeto i da drugi umjesto njega odlučuju tko će biti njegov bog, a tko đavo. Znan- 
stvenik mora znati da vrijednost ciljeva koje čovjek sebi postavlja ne može odrediti ni 
prorok ni spasitelj, već čovjek sam slobodnim izborom. Vrijednost cilja određuje slo- 
boda izbora, a ne vrsta izbora, pa različiti ciljevi mogu biti podjednako dobri, ako su 
slobodno izabrani. 

Idealni tip pomaže u ostvarivanju određenog cilja, a normativna teorija govori o 
pravom cilju. Idealnim tipom se znanost instrumentalizira, a normativna teorija je huma- 
nizira. Idealni tip govori kako nešto postići, a normativna teorija govori što postići. 



2.5.4. Normativna teorija i historijsko-komparativna metoda 

Bez uspoređivanja nije moguće ni otkriće ni njegova interpretacija. Uspoređujući 
ljude međusobno s obzirom na pismenost, možemo odrediti broj nepismenih u jednoj 
zemlji. Recimo da u jednoj zemlji ima 20% nepismenih. Bez poznavanja intervala u 
kojem se nepismenost kreće ne bismo mogli znati radi li se o zemlji s niskom, sred- 
njom ili visokom stopom nepismenosti. Ako zemlju sa 20% nepismenih uspoređu- 
jemo s grupom zemalja u kojima nepismenost varira od 20% do 70%, onda je ta zem- 
lja s niskom stopom nepismenosti. Međutim, ako tu istu zemlju uspoređujemo sa 
zemljama u kojima nepismenost varira od 0% do 20%, onda je riječ o zemlji s viso- 
kom stopom nepismenosti. Prema tome, isti podatak dobiva različita značenja, ovi- 
sno o drugim podacima s kojima se uspoređuje. Isto je tako moguće da isti podatak u 
različitim zemljama ne označava isto. Recimo, isti postotak nepismenosti može znači- 
ti različite stvari, jer su pri određivanju broja nepismenih pošli od različitih definicija 
nepismenosti. Neke zemlje pismenim proglašavaju svakoga tko zna napisati ime i 
prezime, a druge u nepismene svrstavaju sve one koji imaju manje od četiri razreda 
osnovne škole. Isto tako, jedna zemlja u različito vrijeme upotrebljava različite defi- 
nicije nepismenosti. To je, svakako, teškoća u komparativnim istraživanjima, ali je 
moguće empirijski ustanoviti od kakve se definicije pošlo u određenom prikupljanju 
podataka. Nekad se uspoređuju kvalitativno različite stvari, jer nije lako empirijski 
utvrditi te razlike u različitim društvima. 

Svaka metoda ima svoje teškoće, ali ako se one imaju na umu i ako se metoda 
kritički upotrebljava, može dati dobre rezultate. Tako je i s historijsko-komparativ- 

nom metodom koja je dala vrijedne rezultate pa se u posljednje vrijeme pojavljuju 
komparativne znanosti. No često se zaboravljalo da ta metoda dovodi samo do empi- 
rijskih spoznaja, pa je nekritički upotrebljavana kao metoda za određivanje razine 
razvitka nekog društva oslanjujuči se na različite evolucionističke „teorije" ili neke 
druge sheme razvitka, kao što su eurocentrizam i slično. Komparativnom se meto- 
dom mogu ustanoviti stvarne razlike u mnogim obilježjima pojedinih društava, ali 
pomoču nje nije moguće ustanoviti koje je društvo bolje, a koje je lošije. 

Ocjenu nekog društva moguće je dati usporedbom stvarnog stanja u nekom 
društvu s normativnom teorijom tog društva. Ako je stvarno stanje u jednom društvu 
bliže onome stanju koje ljudi tog društva žele, onda je to društvo bolje od onog u 
kojem je veća razlika između stvarnog stanja i ciljeva i želja ljudi tog društva. Ocjena 
nekog društva nije moguća usporedbom stvarnih društava. Ona nije moguća ni uspo- 
redbom jednoga društva s ciljevima i željama nekog drugog društva. Isto tako ona 
nije moguća usporedbom stvarnog stanja u nekom društvu s oficijelnim ciljevima tog 
društva. Ocjena jednog konkretnog društva moguća je jedino usporedbom stvarnog 
stanja u jednom društvu sa stvarnim ciljevima i željama tog društva. Ne postoje opći 
ciljevi, kao što ne postoji ni čovjek uopće. Svi su ciljevi ciljevi konkretnih ljudi. Oni su 
međusobno različiti, pa ih nije moguče vrednovati mimo ljudi na koje se odnose. 



2.5.5. Normativna teorija i funkcionalizam 

Funkcionalizam je jedan od dominantnih metodološkoteorijskih orijentacija u dru- 
štvenim znanostima. Pojavio se pod utjecajem prirodnih znanosti, pa su se društvene 
pojave pokušale tumačiti analogno biološkim. Društveni se sustav izjednačavao s 
organizmom u biologiji, pa se u proučavanju društvenih pojava pošlo od društvenog 
sustava. Društveni se sustav uzimao kao harmonična cjelina. Svaki dio tog sustava 
pridonosi održavanju cjeline i dobiva smisao u odnosu prema cjelini. Kao što ruka i 
oko imaju važnost za pojedinca, tako pojedinac ili neka društvena institucija imaju 
važnost za društveni sustav. 

Budući da ruka i oko sami za sebe ne znače ništa, za funkcionaliste je sustav sve, 
a pojedinac ništa. Funkcionalisti primjećuju da pojedinci nisu vezani za sustav kao 
organi uz organizam, pa upozoravaju na potrebu socijalizacije pojedinaca kako bi se 
u njih usadile vrijednosti i osobine koje pomažu boljem funkcioniranju sustava. Funk- 
cionalizam je protiv nasilja, ali ne i protiv duhovne manipulacije. Uz pomoć socijaliza- 
cije ovladava se sviješću i osigurava dominacija. Dakako, ta je dominacija tako sup- 
tilna da stvara privid demokracije. „Moć se preobražava u opravdavajuće ideologije, 
zajedničke obrasce ponašanja, mrežu sentimenata, moralnih normi, svetih simbola, 
pomoću kojih se sistem predstavlja kao racionalan, a interesi vladajućih klasa legitim- 
nim" (Sociološki leksikon, 1982:190). 

Socijalizacijom funkcionalizam postaje psihološki prihvatljiv. Međutim, treba 
razlikovati znanstveno prihvatljivu od psihološki prihvatljive misli (Šušnjić, 1984:36). 
Prije svega, znanstveno je neosnovana analogija između organizma i društvenog su- 
stava. Organizam predstavlja biološku jedinku, a društveni sustav predstavlja skup 
pojedinaca povezanih društvenim vezama. U organizmu ne postoji autonomija dije- 
lova, a u društvu postoji. Organi bez organizma ne mogu živjeti a pojedinci izvan 
društva mogu, čak i u različitim društvima. 

Bez obzira na društveni sustav u kojem živi, svaki se čovjek razvije u ličnost. Lič- 
nost predstavlja neponovljivu rezultantu meduutjecaja naslijeđa, društva i samoakti- 
viteta pojedinaca. Za razliku od svih drugih živih biča koja su jedinstvena unutar 
vrste, svaka čovjekova ličnost jedinstvena je sama za sebe. Jedinstvenost jedinki unu- 
tar pojedinih vrsta uzrokovana je biološkom nužnošću, a jedinstvenost svake čovje- 
kove ličnosti uzrokovana je slobodom izbora. Sloboda izbora nužno vodi do različitog 
izbora, pa je normalno da se ljudi međusobno razlikuju. 

Prema tome, u društvu po mjeri čovjeka socijalna se integracija ne bi smjela zasni- 
vati na sustavu zajedničkih vrijednosti, več u osiguravanju takvih oblika društvenosti 
koji omogučuju javljanje i zadovoljavanje različitih vrijednosti. Odgoj ne bi smio biti 
izjednačavanje pojedinaca (socijalizacija), već bi trebao biti formiranje slobodnih lič- 
nosti (personalizacija). Dakako, i sloboda ima svoje granice, pa svakog treba upoznati 
s tim da je sloboda drugih granica svačije slobode. Prema tome, odgoj bi, umjesto 
izjednačavanja, trebao ići u smjeru ispoljavanja, upoznavanja i uvažavanja razlika. 
Zato socijalizaciju treba zamijeniti personalizacijom. 

Funkcionalizam izjednačava empirijsku i normativnu teoriju tako da postojeći 
društveni sustav uzima kao normu. U tome je njegov pozitivizam. Normativna se 
teorija temelji na slobodi izbora, a sloboda izbora dovodi do različitog izbora. Na indi- 
vidualnom planu očituje se u neponovljivosti ličnosti, a na društvenom planu očituje 
se u različitosti društvenih oblika. Sloboda izbora nije jednokratna pa se i ličnost i 
društvo mogu mijenjati. Ličnost je pod utjecajem okolnosti, ali ona ih i mijenja. 
„Čovjek ne služi povijesti da bi ona ostvarila svoje ciljeve, nego čovjek stvara povijest, 
ona predstavlja njegovu aktivnost" (Šaf, 1967:78). 



2.6. Kvantofrenija i kvantofobija u društvenim znanostima 

Kvantitet se mjeri, a kvalitet se broji. 

Kada su se počele pojavljivati društvene znanosti, prirodne su znanosti bile vrlo razvi- 
jene, pa je pojam znanosti bio obilježen sadržajem pojma prirodnih znanosti. Od dru- 
štvenih se znanosti očekivalo da udovoljavaju kriterijima prirodnih znanosti. To je otvo- 
rilo dileme o mogućnosti pojavljivanja društvenih znanosti. Kada su se riješile dileme 
oko društvenih znanosti, otvorile su se mnoge dileme u društvenim znanostima. Dok 
su jedni smatrali da društvene znanosti trebaju udovoljavati egzaktnim kriterijima 
prirodnih znanosti, drugi su upozoravali na specifičnosti društvenih pojava i potrebu 
specifičnog pristupa u njihovu istraživanju. Tako se na jednoj strani naglašava kvanti- 
tativni, a na drugoj kvalitativni pristup istraživanju društvenih pojava. Isticanje jednog 
pristupa obično je značilo negiranje drugoga, tako da se metodologija društvenih znano- 
sti u krajnjoj konzekvenciji razdvaja na takozvanu kvantitativnu i kvalitativnu. 

Dualizam u znanosti još više pridonosi tom razdvajanju, pa se kvalitativno veže 
uz racionalan pristup, a kvantitativno uz empirijski pristup. Umjesto da se dopu- 
njuju, „teoretičari" i „empiričari" se isključuju. Teoretičari se koriste samo racional- 
nim metodama upadajući u kvantofobiju, a empiričari se usmjeravaju na prikupljanje 
iskustvenih podataka i upadaju u kvantofreniju. 

Dileme o kvalitativnom i kvantitativnom pristupu pojavljuju se i na iskustvenoj 
razini. Oni koji su opredijeljeni za kvalitativnu metodologiju, usmjereni su na heuris- 
tičku vrijednost iskustvenih podataka, pa se opredjeljuju za promatranje sa sudjelo- 
vanjem, bez unaprijed postavljenih hipoteza. Oni tako dolaze do dobrih hipoteza, ali 
zanemaruju njihovu provjeru. Oni pak koji su usmjereni na kvantitativnu metodolo- 
giju, obično u istraživanju ne idu dalje od podataka. Iako nema znanstvenog otkriča 
bez odgovarajuće veze između mišljenja (hipoteza) i iskustvenog doživljavanja 
(podataka), i jedni i drugi ostaju na pola puta. 

Suprotstavljanju kvalitativnog i kvantitativnog pristupa pridonosi i način pri- 
kupljanja, registriranja i obrade podataka. Na primjer, do podataka o participaciji u 
upravljanju možemo doći na različite načine — anketom, analizom sadržaja i proma- 
tranjem. Međutim, sve metode nisu jednako vrijedne za dobivanje kvalitetnih poda- 
taka o participaciji. U anketi se procjenjuje participacija. Pitanje je koliko procjena 
participacije odgovara stvarnoj participaciji. Malo ćemo doznati o participaciji i do- 
bro provedenom analizom sadržaja zapisnika, ako zapisnici nisu dobro vodeni. Ako 
dobro pripremimo promatranje, moguće je da u promatranom razdoblju registrira- 
mo svaku diskusiju i njezino trajanje, broj danih prijedloga i broj prihvaćenih prije- 
dloga. Dok se u prva dva načina prikupljanja podataka malo možemo pouzdati, u 
trećem je to moguće gotovo u potpunosti (Obradović, 1972). 

To, međutim, ne znači da će opažanje u svim vrstama istraživanja dati najbolje 
rezultate. Svaka metoda prikupljanja podataka nije jednako vrijedna u svim prili- 
kama, pa je za kvalitetu istraživanja vrlo važan izbor odgovarajuće metode za prikup- 
ljanje podataka. Isto tako, važno je u svakoj fazi procesa istraživanja izabrati najbolji 
postupak. Postupke same za sebe ne možemo podijeliti u kvalitetnije i manje kvali- 
tetne. To je moguće tek u relaciji sa situacijom u kojoj se primjenjuju. 

Iako postoje kvantitativne i kvalitativne varijable podaci o njima registriraju se 
numerički. Recimo, sa 1 se može označiti muški spol, a sa 2 ženski. Naravno, da u 
tom slučaju 2 nije dva puta veći od 1 . Dolazak na sastanke kvantitativna je varijabla, 
pa onaj tko je bio jedanput na sastanku dvostruko je manje bio od onog tko je bio dva 
puta. Budući da ljudi ne znaju točno koliko su puta bili na sastanku, obično se u istra- 
živanjima traži da se razvrstaju u jednu od grupa, pa 1 može značiti „često dolazi na 
sastanke", 2 može značiti „rijetko dolazi na sastanke". Iako je riječ o kvantitativnoj 
varijabli, u ovom slučaju ne znači da oni koji su zaokružili brojku 2 na sastanke dola- 
zi dva puta više. 

Budući da svi matematički i statistički postupci nisu jednako primjenljivi na raz- 
ličite podatke, u obradi podataka često se griješi, što produbljuje suprotstavljanje 
kvalitativne i kvantitativne orijentacije u istraživanju. Pogrešna primjena nije slabost 
statističkih postupaka. Postoje postupci koji omogućuju računanje i kvantitativno 
izražavanje povezanosti između kvalitativnih varijabli (C). Isto tako, postoje postupci 
koji na osnovi kvantitativnih podataka dolaze do kvalitativnih obilježja (faktorska 
analiza). Brojevi i brojke u znanstvenom istraživanju ne znače ništa ako iza njih ništa 
ne stoji, ali kad se osigura korelacija između njih i onoga što se istražuje i kada se pri- 
mijene adekvatni postupci obrade, onda je istraživanje u tom dijelu i najkvalitetnije. 

Ako je to tako, postavlja se pitanje opravdanosti kvalitativne i kvantitativne meto- 
dologije. Kao što nema kvalitativne i kvantitativne znanosti, tako ne bi trebalo biti 

kvalitativne i kvantitativne metodologije. Metodologija znanstvenog istraživanja 
jedinstvena je, kao što je jedinstvena i znanost. Znanost se razvija povezujući teoriju i 
iskustvo, kvalitativno i kvantitativno. Kvantofrenija i kvantofobija koče razvitak zna- 
nosti suprotstavljajući ono što znanost nastoji povezati. Teoretičari, usmjeravajući se 
na kvalitativnu metodologiju i heuristički aspekt istraživanja, upadaju u kvantofobiju, 
a empiričari, usmjeravajući se na kvantitativnu metodologiju i verifikacijski aspekt 
istraživanja, upadaju u kvantofreniju. 



2.7. Društvena znanost i politika 

Treba razlikovati istinu od interesa. 

Motivi u znanosti jesu dolazak do istine, a politika teži ostvarivanju određenih 
interesa. Političari su pretežno voluntaristi jer smatraju da za postizanje određenih 
ciljeva treba ljude za njih pridobiti. Zato oni veličaju postavljene ciljeve i postignute 
rezultate kako bi podignuli moral i ponešto rekli o svojoj efikasnosti. To može dove- 
sti do zablude koja se u uzročnoposljedičnom lancu pojavljuje kao kočnica u posti- 
zanju ciljeva za koje se i sami zalažu. 

Društvena se znanost bori protiv zabluda i otkriva stvarne društvene odnose. 
Odnosi do kojih dolazi znanost redovito su mnogo lošiji od onih kako ih prikazuje 
politika. To izaziva sumnju političara u znanstvene radnike, pa oni u njima zbog toga 
često vide ljude s drugim ciljevima. 

Ustanovljavanje stvarnog stanja u društveno-političkom životu političari često 
smatraju kao vrednovanje njihova rada. Svi ljudi pružaju otpor pokušajima da se 
vrednuje njihov rad, a naročito onda kad osjećaju da bi rezultati tog posla mogli biti 
slabi. Jedna slabost obično izaziva drugu, pa umjesto da se radi na poboljšanju stanja, 
zabranjuje se njegovo otkrivanje. Političari probleme vide u znanstvenicima, a znan- 
stvenici u političarima, tako jedni i drugi, umjesto da rješavaju probleme, otvaraju 
nove. 

I znanstvenici često griješe, posebice kada se bave političkom aktivnošću. Oni 
zaboravljaju granicu između znanstvenog i političkog rada pa ne razlikuju demokra- 
ciju od scijentokracije. Politička aktivnost je izvan znanstvenog rada, pa im znanstve- 
ni autoritet ne daje veća građanska prava. Iako otkrivanje treba djelovati na odluči- 
vanje, te dvije aktivnosti nisu iste i ne treba odlučivati onaj tko je otkrio ili tko više 
zna. Odlučivanje je problem svih, pa otkrića i znanja treba učiniti dostupnima svima 
da bi na njima mogli zasnivati svoje odlučivanje. 

Pojam znanosti često se ne razlikuje od pojma politike, pa se događa da se u zna- 
nosti postupa politički, a u politici znanstveno. Međutim, dok u znanosti istinitost 
mišljenja nije moguće dokazati brojem ljudi koji ga prihvaćaju, u politici se ispravnost 
postupka može ocijeniti brojem ljudi koji ga odobravaju. Verifikacija u znanosti i poli- 
tici nije ista. U znanosti možete biti usamljeni i biti u pravu, a u politici to nije mo- 
guće. Ispravnost politike provjerava se plebiscitom, referendumom i izborima, a isti- 
nitost znanstvenog mišljenja - znanstvenim istraživanjem. 

DRUŠTVENE ZNANOSTI - SPECIFIČNOSTI 



Pritisak politike osobito je velik na nastanak i razvitak društvenih znanosti. U 
autoritarnim društvima interesi vlasti proglašavali su se općim interesima. Nezado- 
voljstvo takvom politikom proglašavalo se društvenom patologijom. 

Znanstvenim istraživanjem došlo se do spoznaja o čovjeku kao biču s mogućno- 
šću slobode izbora. Sloboda izbora jednih ničim ne smije biti ograničavana osim slo- 
bodom izbora drugih ljudi. Slobodu izbora ograničavala je politika namećući svoj 
izbor služeći se sredstvima fizičke i simboličke prisile. Kad se nametnuti izbor ne bi 
propagandom učinio prihvatljivim, prisila bi se „humanizirala" izgovorom kako je u 
interesu onoga koji se prisiljava. 

Sloboda izbora ne jamči uvijek najbolji izbor. Izbor može biti i pogrešan. 
Pogrešan izbor nikad ne može biti tako štetan kao ukidanje slobode izbora. Nedosta- 
tak znanja može uzrokovati pogrešku izbora, ali onaj tko više zna nema pravo name- 
tati izbor. Ni znanost ne smije nametati izbor. Ona treba podržavati slobodu izbora i 
pomagati da izbor bude što kvalitetniji, osiguravajući potrebne informacije za kvali- 
tetan izbor, pronalazeći sve bolje oblike društvenog života u kojem bi sloboda jednih 
što manje ograničavala ili ugrožavala slobodu drugih. 

U odnosu na anorgansku, organsku i psihoorgansku stvarnost superorganska 
stvarnost kasnije se pojavila i predstavlja složeniju stvarnost. Isto tako, kasnije su se 
pojavile znanosti koje istražuju tu stvarnost. Slično se događa i sa znanstvenicima. 
Znanstvenici prirodnih znanosti vrhunac u svojem razvitku dostižu prije svoje pede- 
sete godine, dok znanstvenici u društvenim znanostima vrhunac dostižu, po pravilu, 
nakon svoje pedesete godina. Prema tome, postoji razlika u filogenezi pojava i zna- 
nosti koje ih istražuju. Čini se da je razvitak znanstvenika kratka rekapitulacija raz- 
vitka znanosti. U prirodnim znanostima snaga duha rano dovodi do vrhunca, dok je 
u društvenim znanostima usto potrebna i zrelost. 

PROCES ISTRAŽIVANJA DRUŠTVENIH POJAVA 



Misao o istraživanju nije se razvijala pravolinijski. Ona je bila opterećena različitim 
jednostranostima koje se i danas osjećaju, tako da se proces istraživanja izjednačavao 
s upotrebom metoda logičkog mišljenja, upotrebom općih teorija ili primjenom meto- 
da empirijske verifikacije. Međutim, proces istraživanja mnogo je kompliciraniji od 
svakog od tih pokušaja i od svih njih zajedno. 

Da bismo izbjegli zamke jednostranosti u znanstvenom istraživanju društvenih 
pojava, prije razrade tog procesa ukratko smo objasnili temeljne znanstvene pojmove 
i upozorili na specifičnosti društvenih pojava o kojima moramo voditi brigu prilikom 
njihova istraživanja. 

Vidjeli smo da znanost objedinjuje misaone i iskustvene informacije u istraži- 
vanju svoga predmeta. Budući da su misaone informacije općenite, potrebno ih je 
povezivati s reprezentativnim brojem iskustvenih informacija koje su pojedinačne. 
Znanost istraživanjem dolazi do zakonitosti u svom predmetu koje izražava pojmo- 
vima, zakonima, teorijama koje objedinjuje u logički jedinstveni sustav. Znanost pod- 
razumijeva nastojanje da se istraživanjem i usustavljivanjem rezultata istinito objasni 
njezin predmet. 

Zbog specifičnosti društvenih pojava društvene znanosti imaju svoje specifično- 
sti i u istraživanju i u usustavljivanju. Društvene su pojave kompliciranije, pa je slože- 
niji proces istraživanja i logičko usustavljivanje rezultata istraživanja. Zato dru- 
štvene znanosti imaju manji broj rezultata istraživanja. Zbog dinamične strukture 
tih pojava rezultati društvenih istraživanja brzo zastarijevaju, pa društvene znanosti 
više obilježava napor da se istinito objasni njihov predmet nego rezultat koji bi bio 
logički usustavljen. Prema tome, potreba za istraživanjima u društvenim znanostima 
veća je jer su kompliciranije, manje istražene, a spoznaje u njima brzo zastarijevaju. 
Zbog toga spoznaje o umijeću istraživanja čine bitan dio strukture društvenih zna- 
nosti, pa i edukacija u društvenim znanostima treba biti više usmjerena prema umi- 
jeću istraživanja nego prema usvajanju usustavljenih spoznaja o predmetu koje brzo 
zastarijevaju. 

ODNOS PREMA ZNANSTVENOM RADU 

Čovjek bi mogao učiniti više djela kada 
ih ne bi smatrao nemogućima. 

Malherbe 

Koliko god je znanost u povijesti bila potiskivana i manipulirana, i ona i znanstvenici 
autoriteti su u svim društvima i u svim slojevima društva. Iako je službena znanost 
bila uvijek instrument vladajućeg staleža, nju je prihvatio i potlačeni sloj društva. 
Tome nisu pridonijeli samo ideologijski utjecaji, već to proistječe iz same biti znano- 
sti. Čovjek želi da objektivnu stvarnost istinito spozna. Istinita spoznaja može biti u 
suprotnosti s interesima pojedinih ljudi ili grupa, ali ne i s interesima čovjekove vrste. 
Posebni interesi su otežavali i otežavaju dolazak do istinite spoznaje, ah to nije dokaz 
čovjekove nezainteresiranosti za istinitom spoznajom, jer kako je bilo poricanja istine 
pod pritiskom posebnih interesa, isto tako je bilo odricanja od posebnih interesa pod 
utjecajem istine. 

Znanost se temelji na znatiželji, istraživanju i logički jedinstvenom sustavu misli. 
To su opče karakteristike čovjekove vrste. Zbog toga je znanost interklasna, interna- 
cionalna, interkulturna, općečovječanska. Zadovoljavanje znatiželje, otkrivanje je 
univerzalne vrijednosti. Instrumentalnom vrijednošću otkrića neravnomjerno se ko- 
ristilo, ali blagodati znanosti dospjele su do svakog civiliziranog čovjeka. Otuda i 
univerzalno povjerenje u znanost i znanstvenike. Na takvu se povjerenju izgradio i 
specifičan odnos prema znanstvenicima. Prije svega, njih proglašavaju velikim altrui- 
stima i mučenicima. Dok je altruizam imanentan znanstvenom radu, za muku se to 
ne bi moglo reći. 

Znanstveni radnici nisu bili mučenici dok su se bavili znanstvenom aktivnošću. 
Njih su mogli progoniti zbog otkrića, ali odricanje i upornost u znanstvenom radu za 
njih nisu bili muka. 

Znanstveno istraživanje ne može biti prinudna aktivnost, pa upornost i odri- 
canje u njoj govori o snazi znatiželje i veličini zadovoljstva pri njezinu zadovoljava- 
nju. Malo je aktivnosti u kojima ljudi pokazuju toliku upornost pa možemo slobodno 
reći da malo koja aktivnost može pružiti takvo zadovoljstvo kao znanstveno istraži- 
vanje. 

Znanstveni rad se, nadalje, smatra plodom velikih genija iz čijih lucidnih du- 
hova bijesnu „bogom dana" otkrića. Znanstvenici se sakraliziraju, iako je poznato da 
su svi radili mnogo i uporno i da redovito sve svoje uspjehe u tom poslu pripisuju 
svom radu, a samo minimum talentu. Prema tome, uspjeh u znanosti, a i drugdje, nije 
plod samo genija (intelektualne superiornosti) već je, usto, potrebno imati i druga obi- 
lježja. Svojom intelektualnom superiornosti čovjek se može koristiti pri ostvarivanju 
mnogih želja. Samo jedna od njih je znatiželja. Do znanstvenog rada i rezultata u nje- 
mu dolazi kad znatiželja potiče ljudski duh na aktivnost. 

Pojam genija i znanstvenika nije identičan jer, osim znatiželje, darovit čovjek 
može zadovoljavati mnogo drugih želja. Radoznalost ljudski duh usmjerava na učenje, 
studiranje i istraživanje. Neka druga želja čovjeka potiče na neku drugu aktivnost u 
kojoj on također može iskazati svoj dar. Ni najdarovitiji neće imati uspjeha u znanstve- 

nom radu ako nisu znatiželjni. Kao što se ljudi razlikuju po sposobnostima, isto se tako 
razlikuju po znatiželji. Te razlike nisu samo u intenzitetu nego i u vrsti. Dok na spo- 
sobnosti možemo vrlo malo utjecati, dotle se na znatiželju može utjecati mnogo. Naža- 
lost, ta se mogućnost malo i, često, pogrešno iskorištava. Čak i škola, kakvu danas 
imamo, više guši nego što potiče znatiželju učenika, i tako nepovoljno utječe na formi- 
ranje znanstvenog podmlatka (Vujević, 1981). 

Interes za rezultate znanosti oduvijek je bio veči nego za načine kako se do njih 
dolazi. To se najviše odrazilo na školu koja učenicima nudi goleme količine informa- 
cija, umjesto da ih osposobljava da samostalno uče, studiraju i istražuju. Kao da nije 
bolje nekoga naučiti loviti ribu nego ga najesti ribom? Škola redovito nudi i traži više 
od učenika nego što oni žele i mogu naučiti. Isto tako, mnogo toga ona ne pruža što 
učenici žele znati. Budući da škola nedovoljno osposobljava učenike da samostalno 
uče, studiraju i istražuju, mladi naraštaj se guši u moru informacija, a ne zadovoljava 
znatiželju - jednu od osnovnih ljudskih potreba. 

Zato iskustva iz područja istraživanja nisu dovoljno usustavljena ni pedagoški 
oblikovana. Put do nove spoznaje nije neizbježno najlakši, najbolji i najjeftiniji put. 
Dok su jedni dosta lako dolazni do otkrića, dotle je drugima trebalo dosta vremena i 
napora. Uz ostalo, to je uvelike ovisilo o specifičnim znanjima i sposobnostima u pri- 
stupu problemu istraživanja. 

Unatoč tome, u posljednje vrijeme znanstvena istraživanja pokazuju nagli porast. 
To ne znači da se povećao broj darovitijih i znatiželjnih, već samo govori o tome da je 
društvo postalo više zainteresirano za znanost kao činitelj razvitka i da je pružilo 
veću mogućnost uključivanja u znanstvena istraživanja. Mnogo je više znatiželjnih 
talenata nego što ih se uspjelo afirmirati, pa je velika šansa zemalja u razvoju da isko- 
riste svoje intelektualne potencijale jer u njima ne zaostaju za najrazvijenijima. Da bi 
se mogao aktivirati intelektualni potencijal u znanstvenom istraživanju, nije dovoljno 
osigurati samo materijalne uvjete istraživanja nego valja odgajati i znanstveni podmla- 
dak. Znanstveno je istraživanje postalo toliko zamršeno da se u njemu nije moguće 
snaći samo uz pomoć znatiželje, darovitosti i teorijskog znanja već je usto potrebno 
dobro poznavanje procesa istraživanja. 



IDEJNI PROJEKT ISTRAŽIVANJA 

Provođenje istraživanja ne ovisi samo o želji i sposobnosti istraživača. Osim želje i 
sposobnosti moraju biti osigurani materijalni i društveni uvjeti. Kako bi te uvjete osi- 
gurao, znanstvenik se mora obratiti relevantnim društvenim subjektima. Prilikom 
obraćanja nije dovoljno pozivati se na znanstveni autoritet, već je potrebno društvenu 
sredinu upoznati s problemom koji se namjerava istražiti, upozoriti na važnost istra- 
živanja tog problema, kao i na koristi te cijenu istraživačkog napora. Zbog toga istra- 
živač treba izraditi idejni projekt. 

Idejni projekt je dokument kojim istraživač želi osigurati materijalne i društvene 
uvjete za istraživanje određenog problema. U njemu istraživač upozorava na problem 

i iznosi argumente koji govore u prilog istraživanju problema koji je izabrao. Kojim će 
se argumentima istraživač koristiti ovisi o konkretnoj situaciji. Obraća li se znanstve- 
noj instituciji, težište će staviti na teorijski aspekt problema, u kojem će istaknuti pose- 
bice znanstvene ciljeve istraživanja. Ako se obraća drugim organizacijama, usmjerit će 
se na instrumentalnu vrijednost spoznaje koja je vrlo važna za organizaciju kojoj se 
obraća. 

Mnogi znanstvenici malo pozornosti obraćaju idejnom projektu. Međutim, često 
o njemu ovisi hoće li se neko istraživanje ostvariti ili neće, pa mu zbog toga istraživač 
mora posvetiti odgovarajuću pozornost. Uzalud želja i spremnost istraživača ako 
nisu osigurani uvjeti da se istraživanje provede. Zato uza svoju znatiželju i stručnost 
istraživač mora imati sluha za probleme svoje sredine. Jedan od problema je i komu- 
niciranje sredine i znanstvenika. Očekivanje da sredina razumije probleme znanosti 
treba zamijeniti spremnošću znanstvenika da razumije sredinu. Ta spremnost naro- 
čito će doći do izražaja u idejnom projektu. 

PRIMJER IDEJNOG PROJEKTA 



Ovaj idejni projekt upućen je Ministarstvu znanosti i tehnologije Republike Hrvatske. 

NAZIV PROJEKTA: ODREDNICE POLITIČKOG PONAŠANJA NA NAŠIM PROSTORIMA 

Na projektu je angažirano više znanstvenih suradnika koji su se usmjerili na istraživanje 
specifičnih odrednica političkog ponašanja, tj. političku socijalizaciju, političku kulturu, 
političku toleranciju, kulturna, vjerska i nacionalna obilježja. Svaki sudionik na ovom 
projektu izradio je idejni projekt za svoj specifični problem, a glavni istraživač je sve to 
ujedinio u zajednički projekt. Ovdje nećemo donositi cjelovit idejni projekt već ćemo ra- 
di ilustracije donijeti dio koji se odnosi na problem vezan za političku toleranciju. 

Problem istraživanja: KAKVA JE POLITIČKA TOLERANCIJA U REPUBLICI HRVATSKOJ? 

Pojam političke tolerancije pojavljuje se zajedno s uvođenjem demokracije. Tako se i s 
uvođenjem demokracije u Hrvatskoj taj pojam u politici vrlo često koristi. Uvođenjem 
političkog pluralizma postalo je veoma važno podnošenje političkih opcija s kojima se ne 
slažemo, prema kojima imamo negativan stav. Smisao tolerancije nije u trpljenju, već u 
razumijevanju i prihvaćanju drugog i drugačijeg, kako bi svi imali jednaka prava u jedna- 
kim uvjetima. Prihvaćanje se može postići indoktrinacijom (Boetie, 1986) i racionalno 
— upozoravajući na „nerazumnu odbojnost uma prema onima koji drukčije misle..." (Loc- 
ke, 1989:87). 

Naše mišljenje o neispravnosti neke političke opcije ili negativan stav prema njoj ne bi 
smjeli biti dovoljan razlog da se takve opcije eliminiraju iz demokratske utakmice. Podno- 
šenje nije isto što i tolerancija, jer u „autoritarnom sustavu narod ne tolerira —već podno- 
si etabliranu politiku" (Marcuze, 1989:397). Tolerancija ne isključuje upozoravanje na 
neispravnost ili iznošenje negativnog stava. 

Međutim, neke političke opcije mogu ograničavati pojavljivanje drugih, pa ne bi trebalo 
tolerirati netolerantne (paradoks tolerancije). I tolerancija ima svoje granice, jer nijedna 
politička opcija ne može biti iznad mogućnosti pojavljivanja drugih opcija. Zato u plura- 
lističkoj demokraciji nijedan izbor ne smije dovesti u pitanje slobodu izbora. 
Hrvatska je prije uvođenja pluralističke demokracije imala dugo razdoblje totalitarne vla- 
davine koje je nepovoljno utjecalo na razvitak tolerancije. 

HIPOTEZE: 

1. Politička tolerancija u Hrvatskoj ne zadovoljava potrebe pluralističke demokracije i 
javlja se kao prepreka u njezinu funkcioniranju i razvijanju. 

2. U političkoj toleranciji nema razlika s obzirom na spol, dob, mjesto rođenja, regional- 
no podrijetlo, stupanj i smjer obrazovanja, socioekonomski status, stranačku pripadnost, 
ugroženost ratom, religioznost... 

NACRT ISTRAŽIVANJA: Istraživanje će se provesti na reprezentativnom uzorku Republi- 
ke Hrvatske. 

METODA PRIKUPLJANJA PODATAKA: Podaci će se prikupljati anketom. Osim većeg 
broja indikatora, za potrebe mjerenja političke tolerancije izradit će se ljestvica za mjere- 
nje političke tolerancije. 

LITERATURA: 

Almond, Cabriel; Verba Sidney (1963), Civic Culture, Princeton, Nevv York. 

Becker, VVerner (1955), Razmatranje o toleranciji, Politička misao, br. 3-4, Zagreb. 

Boesi de la, Etjen (1986), Rasprava o dobrovoljnom ropstvu, Beograd. 

Horton, John (1994), Vjerska tolerancija, Filozofska istraživanja, br. 53 - 54, Zagreb. 

Lok, Džon (1989), Pismo o trpeljivosti, Beograd. 

Markuze, Herbert (1989), Rasprava o toleranciji, Beograd. 

Mendus, Sušan (1989), Justifaving Toleration, Cambridge. 

Primorac, Igor (1989), O toleranciji, Beograd. 

Sullivan, J. L. (1989), Political Tolerance and American Democracv, Chicago. 

Volter (1990), O toleranciji, Školska knjiga, Zagreb. 

Napomena. Ovaj je projekt prihvaćen u Ministarstvu znanosti i tehnologije. Nakon toga 
provedeno je istraživanje političke tolerancije. O rezultatima tog istraživanja objavljeno 
je više članaka, a objavljena je i knjiga (Vujević, 2001). 

Kad društvena sredina prihvati idejni projekt i kad se osiguraju drugi uvjeti za izvo- 
đenje određenog istraživanja, istraživač prelazi na izradu izvedbenog projekta istraži- 
vanja. Istraživanje je vrlo zahtjevna aktivnost koja se ne može s uspjehom obaviti ako 
unaprijed nismo dobro pripremljeni za njezino izvođenje. Zbog toga prije provođenja 
istraživanja treba detaljno razraditi sve poslove koje treba obaviti u rijeku istraži- 
vanja. Unaprijed razrađene aktivnosti koje u jednom istraživanju treba obaviti više- 
struko su korisne. 

1 . Istraživaču omogućuju pregled misli i aktivnosti koje u rijeku istraživanja treba 
obaviti. 

2. Izvedbeni projekt omogućuje poboljšavanje zamisli i aktivnosti, ali i uočavanje 
i uklanjanje slabosti. 

3. Izvedbeni projekt je materijalni dokument koji omogućuje i drugim istraživa- 
čima da o njemu iznesu svoje mišljenje i time pomognu eventualnom uklanja- 
nju teškoća i pogrešaka. 

4. Izvedbeni projekt služi kao dokumentacijska osnova na temelju koje će se izvo- 
diti svi poslovi u tijeku istraživanja, počevši od priprema istraživanja do 
objavljivanja znanstvenog izvještaja (Mužić, 1968:57 - 58). 

Izvedbeni projekt istraživanja čini detaljno razrađen cjelokupan proces istraži- 
vanja u kojem je složena istraživačka aktivnost artikulirana i razrađena u sklopu ve- 
ćeg broja specifičnih aktivnosti koje je potrebno obaviti da bi se s uspjehom izvršilo 
cjelokupno istraživanje. Opis tih specifičnih aktivnosti ujedno je i opis poslova koje 
valja razraditi u izvedbenom projektu istraživanja. 

FAZE PROCESA ISTRAŽIVANJA 

Budući da su ljudi bili više usmjereni na rezultate znanstvenog rada nego na načine 
pomoću kojih se dolazilo do otkrića, spoznaje o znanstvenoj aktivnosti nisu tako sre- 
đene kao spoznaje o predmetu pojedinih znanosti. Zbog toga su mnoga istraživanja 
manjkava, a u društvenim istraživanjima česta je jednostranost koja se očituje u zane- 
marivanju jednog konstitutivnog dijela spoznajnog procesa: misaonog ili iskustve- rade 
nog. Tako imamo „teoretičare" koji misle o stvarnosti mimo iskustva o njoj i „empi- pi sai 
ričare" koji iskustvo ne osmišljavaju. istra; 

Međutim, u posljednje se vrijeme za tim osjeća sve veća potreba. Znanstveni rad šava 
se demokratizirao, a znanosti su se toliko razvile da se ni najveći talenti ne mogu bavi- vjeri 
ti znanstvenim istraživanjem ako nisu upućeni u tu aktivnost. Put do otkrića je put u stvar 
nepoznato. U nepoznatom se čovjek najlakše izgubi. Zbog toga se u istraživanju čo- kako 
vjek mora maksimalno koristiti mišljenjem kao najvišim adaptivnim procesom. Istra- 
živanje ne može biti improvizacija. Ono je visokoorganizirana aktivnost visokoorgani- empi 
zirane materije — mozga. Istra; 

Kao što su se pojedine znanosti razvijale dolazeći do novih spoznaja, tako se i istrai 

znanstveno istraživanje usavršavalo i obogaćivalo novim iskustvima. Osim toga što je šljenj 

ujedinilo teorijsku i empirijsku aktivnost, znanstveno je istraživanje artikulirano u postć 

više specifičnih aktivnosti. Međutim, nema nekog slaganja u vezi s brojem i vrstom interj 

tih aktivnosti, jer se u konkretnim istraživanjima ne moraju pojavljivati uvijek iste rava 

aktivnosti. U istraživanju društvenih pojava pojavljuje se veći broj aktivnosti i u teorij- njem 
skom i u empirijskom dijelu procesa istraživanja. Svaka aktivnost koja se zasebno 

ispoljava kao specifična aktivnost posebno je izdvojena i razrađena kao posebna faza teorij 

u procesu istraživanja. Određen je i redoslijed njihova pojavljivanja, ali to ne znači da janju 

se u svakom istraživanju moraju pojaviti sve aktivnosti i da redoslijed njihova pojav- Poset 

ljivanja ne može biti i drukčiji. loeičl 

Zbog specifičnosti društvenih pojava treba imati na umu da sve aktivnosti koje aktivi 

ćemo opisati nisu nužne nego samo moguće u konkretnom istraživanju. Isto tako, nalizć 

razrada i primjena tih aktivnosti ne smije biti šablonska, već treba maksimalno po- 
ticati stvaralačku misaonu aktivnost. 

Prema tome, u cjelovitom istraživačkom procesu moguće su sljedeće aktivnosti: 

1 . Izbor i definiranje problema istraživanja, 

2. Određivanje područja znanstvene analize, 

3. Definiranje pojmova i pojmovna analiza, 

4. Određivanje ciljeva istraživanja, 

5. Postavljanje hipoteza, 

6. Identifikacija i klasifikacija varijabli, 

7. Operacionalizacija varijabli, 

8. Utvrđivanje nacrta istraživanja, 

9. Izbor i razrada metoda za prikupljanje podataka, 

10. Planiranje i provođenje terenskog dijela istraživanja, 

11. Sređivanje i obrada podataka, 

12. Interpretacija podataka, 

13. Pisanje znanstvenog izvještaja. 

Prvih pet faza istraživanja čini teorijska aktivnost. Od šeste do jedanaeste faze raz- 
rađene su empirijske aktivnosti u istraživačkom procesu. Interpretacija podataka i 
pisanje znanstvenog izvještaja faze su koje povezuju teorijski i empirijski dio procesa 
istraživanja. Teorijski dio procesa istraživanja počinje problemom istraživanja, a zavr- 
šava hipotezama. Hipoteze su teorijski odgovor na pitanje u problemu koji ćemo pro- 
vjeriti u empirijskom dijelu istraživanja. U hipotezama tvrdimo nešto o objektivnoj 
stvarnosti, pa u verifikacijskom dijelu identificiramo ono o čemu nešto tvrdimo (varijable) 
kako bismo ih mjerili i tako empirijski provjerili istinitost misaonog iskaza (hipoteza). 

Istraživački je proces jedinstvena aktivnost u kojoj teorijski dio određuje što će se 
empirijski mjeriti, a rezultati empirijskog mjerenja određuju istinitost teorijske misli. 
Istraživački proces se ne može temeljiti samo na mišljenju ili samo na podacima. U 
istraživanju se uvijek prikupljaju određeni podaci kako bi se provjerilo određeno mi- 
šljenje, pa znanstveno istraživanje ne može ostati na prikupljenim podacima, ili na 
postavljenim hipotezama. Zbog toga je u cjelokupnom procesu istraživanja nužna 
interpretacija koja povezuje određenu misao s odgovarajućim podacima, i tako provje- 
rava hipoteze uz pomoć podataka, ne ostajući na podacima. Znanstvenim istraživa- 
njem podatke pretvaramo u mišljenje, a hipoteze u zakone i teorije. 

Znanstveno je istraživanje cjelovit istraživački proces koji uključuje i povezuje 
teorijsku i empirijsku aktivnost. Prilog znanosti moguće je dati u obavljanju i razvi- 
janju specifičnih znanstvenih aktivnosti, pa i to može biti samostalan znanstveni rad. 
Posebice vrijedni teorijski radovi mogu se napraviti na području pojmovne analize 
logičkog uređenja i sistematizacije spoznaja na nekom području. U sklopu empirijskih 
aktivnosti vrijedni prilozi znanosti mogu se napraviti osobito na području operacio- 
nalizacije varijabli. 



56 IZBOR I DEFINIRANJE PROBLEMA ISTRAŽIVANJA 



IZBOR I DEFINIRANJE PROBLEMA ISTRAŽIVANJA p™ 

Tko zna da ne zna, najviši je. izbe 

Leo Tse 



Shj 



blei 
ćešc 
mei 



nan 



Oni koji su davali prednost indukciji smatrali su da istraživanje započinje prikuplja- 
njem činjenica. No započeti indukcijom „značilo bi skupljati činjenice prije nego što je ^ 
poznato koje bi medu neodređenim brojem činjenica u svemiru trebalo prikupiti". 
Isto tako, započeti istraživanje dedukcijom „značilo bi prihvatiti nepouzdana i vje- 
rojatno tradicionalna nagađanja prije nego što se zna karakter problema" (Nortrop, 
1968:29). Stoga s pravom upozorava Cohen da istraživanje ne počinje ni indukcijom ni P ro 
dedukcijom več problemom koji izaziva teškoće u praktičnoj i teorijskoj situaciji. ^ak 

Istraživanje, prema tome, počinje problemom istraživanja. Čovjek se susreče s ^ 
mnogo problema i rješava ih, ali samo neki od njih problemi su istraživanja. Čak se 
mogu provoditi istraživanja, a da nisu potaknuta problemom istraživanja. Recimo, z 
istraživanja koja su vezana za izradu diplomskoga, magistarskog rada ili doktorske 
teze više su vezana za rješavanje statusnog problema kandidata nego što su istraži- 
vački problem. prir 

Problem istraživanja je specifičan problem. On se zasniva na znatiželji, a nastaje s ko: 

ako o nečemu nemamo dovoljno znanja. Ako znatiželju možemo zadovoljiti učenjem, koji 

onda to još nije problem istraživanja. Tek ako učeći i studirajući ne možemo doći do real 

željenih znanja o nečem, tada to može biti problem istraživanja. Teško je povući oštru zna 

granicu između problema učenja, studiranja i istraživanja. Ako učeći i studirajući ne voj 

možemo naći eksplicitne odgovore na pitanje koje nas muči, možda ćemo naći impli- mla 

citne odgovore koji će nas zadovoljiti. ti i \ 

Ako svoju znatiželju nismo mogli zadovoljiti učenjem i studiranjem, tada ono što 

želimo znati može biti problem istraživanja. Prema tome, problem istraživanja je pro- na j 

blem koji ne možemo riješiti učenjem ni studiranjem, već je potrebno provesti istraži- pric 

vanje da bi se došlo do novih spoznaja. Te spoznaje nisu nove samo za istraživača nek 

koji istražuje, nego trebaju biti nov prilog znanosti. takc 

Problem istraživanja proistječe iz neznanja ili nedovoljnog znanja. Međutim, ne- ono 

znanje i nedovoljno znanje nisu automatski problemi istraživanja, jer naše je neznanje je i 

toliko veliko da ga znanost nikad neće riješiti. Razvitkom znanosti povećava se naše čiji < 

znanje, ali se povećava i znanje o neznanju, pa se tako povećava i broj problema u orig 

znanosti. Neznanje koje nam je poznato nije isto što i problem istraživanja, jer kon- istr, 

kretno istraživanje može obuhvatiti samo mali dio onoga što ne znamo. Početnici ne pral 

misle tako pa za problem istraživanja uzimaju preširoko područje. Međutim, navode- van 

njem širokog područja koje je potrebno istražiti nismo odredili problem istraživanja. s tve 

Pogriješit ćemo ako i preusko područje odredimo kao problem istraživanja, jer u tij 

tada spoznaje do kojih ćemo doći mogu ne imati teorijsku ih praktičnu vrijednost. Pre- nov 

širok problem bio bi istraživanje naših radnika na privremenom radu u inozemstvu, dov 

a preuzak, ako bismo željeli istražiti kako su dvadesetogodišnje djevojke upoznate s mjei 

radom organizacije mladeži. obo! 

Stvarni problem u znanosti koji nije ni preširok ni preuzak može biti neprikladan 

za nas. Prema tome, ni njega nećemo uzeti za problem istraživanja. Sve što može biti j zve 

problem istraživanja ne mora biti problem našeg istraživanja već ćemo odabrati one 
probleme za koje imamo najviše izgleda da ćemo ih s uspjehom riješiti. Znači, pri 
izboru problema nećemo brinuti samo o znanstvenoj prikladnosti nego i o prikladno- 
sti problema istraživanja onome tko će istraživanje provoditi. 

Bez problema istraživanja, nema ni istraživanja. Zbog toga je uočavanje problema 
jedan od najkreativnijih doprinosa u istraživanju, jer samo uočavanje važnih pro- 
blema dovodi do značajnih istraživanja i otkrića. „Formuliranje problema je mnogo 
češće bitnije od njegovog rješenja, koje može biti stvar puke matematičke ili eksperi- 
mentalne vještine. Postaviti nova pitanja, otkriti nove mogućnosti, sagledati stvarne 
probleme iz novog ugla zahtijeva stvaralačku imaginaciju i označava stvarni napre- 
dak znanosti" (Einstein i Infeld, citirano prema: Maslov, 1982:78). Međutim, mlade 
ljude često obilježava „sljepilo za probleme". Što manje znamo, teže uviđamo praznine 
u svojem znanju. Otkrićem objašnjavamo nepoznanice, ali otkrivamo i nove. Otkrićem 
zakonitosti u periodičkom sustavu elemenata otkrili smo da postoje elementi koji 
nam još nisu poznati. Te nepoznanice bili su problemi daljih istraživanja. 

„Sljepilo za probleme" jače je izraženo u području društvenih nego u području 
prirodnih znanosti. Razlog je u ideologijskom utjecaju koji je posebice izražen u škol- 
skom obrazovanju. Primjerice, u osnovnoj školi prošlog sustava od ukupnog sadržaja 
koji se odnosio na socijalizam 78% sadržaja je idealizirano, a samo 22% prikazano je 
realno (Vujević, 1972:92). Tako se odgaja poslušnik, a negativno djeluje i na odgoj 
znanstvenog podmlatka za područje društvenih znanosti. Ako nam je stalo do raz- 
voja, a ne konzerviranja društvenih odnosa umjesto poticanja sljepila za probleme, 
mlade treba osposobljavati u osjetljivosti za probleme kako bi ih mogli lakše uočava- 
ti i uspješnije rješavati. 

Izvori problema istraživanja mogu biti različiti. Prije svega, treba biti usmjeren 
na probleme i bilježiti ideje koje nam se čine poticajne za istraživanje. Specijalizacija 
pridonosi lakšem uočavanju problema, jer, kako smo već kazali, dublje ulaženje u 
neko područje omogućuje bolji uvid u ono što nam je nepoznato. Objavljene rasprave 
također mogu biti izvor problema, jer se u njima ističe, uz rezultate koje smo dobili, i 
ono što bi bilo dobro učiniti za daljnje osvjetljavanje problema koji se istražuje. Slično 
je i s recenzijama i prikazima. Simpoziji i savjetovanja često više pridonose kristaliza- 
ciji određenih problema nego što daju odgovor na postavljena pitanja. Upoznatost s 
originalnim znanstvenim istraživanjima može nam dati ideju da provedemo slično 
istraživanje u drugim uvjetima, drugim sredstvima, u drugoj domeni. Društvena je 
praksa neiscrpan izvor problema stručnih i znanstvenih istraživanja. Stručno rješa- 
vanje praktičnih problema može biti osnova za uopćavanje i dolaženje do novih znan- 
stvenih otkrića. Moguća su i ponavljanja ili proširivanja prethodnih istraživanja. Čak 
u tijeku razrade i provođenja nekog istraživanja, trebamo biti usmjereni na uočavanje 
novih problema. U tijeku istraživanja može doći do „grananja" istraživanja koje nas 
dovodi do sasvim drugih spoznaja od onih koje smo očekivali. Pasteur se je, pri- 
mjerice, u nedostatku zdravih pilića pri istraživanju utjecaja mikroba kolere koristio 
oboljelim pilićima i došao do principa imunizacije. 

Bez problema istraživanja nema ni istraživanja. Važno istraživanje ne može se 
izvesti na nevažnom problemu. Zato je u znanstvenom istraživanju vrlo važno biti 

osjetljiv na probleme, tako da iz većeg broja problema možemo izabrati one koji su važ- 
niji. Pri izboru problema treba imati na umu ved broj kriterija. Good ističe sljedeće: 

1. Novina. Pri izboru problema treba izbjegavati nepotrebna ponavljanja istraživanja. 
Zato prije konačne odluke o provođenju nekog istraživanja treba konzultirati odgo- 
varajuću literaturu kako bismo vidjeli nije li možda takvo istraživanje već provedeno. 
Ako takvo istraživanje nije provedeno, relevantna će nam literatura dati mnoštvo 
informacija važnih za provođenje istraživanja našeg problema. Prije svega, na osnovi 
literature trebamo specificirati od čega se sastoji novina u istraživanju problema koji 
namjeravamo istražiti. Moguće je da se odlučimo za istraživanje koje je već provedeno. 
Novina bi mogla biti to da se vidi vrijede li još ti znanstveni zaključci do kojih se prije 
došlo. Takva su istraživanja potrebna u društvenim znanostima, posebice nakon zna- 
čajnih društvenih promjena (revolucija). 

Međutim, treba razlikovati potrebna i namjerna ponavljanja istraživanja od nepo- 
trebnih i nenamjernih. Nemaran odnos prema literaturi često uzrokuje nepotrebna 
ponavljanja. Tako, umjesto da pažljivo prate znanstvenu literaturu, mnogi je „istra- 
živači" etiketiraju kao jednostranu, dogmatsku i slično, kako je ne bi morali konzul- 
tirati. Istraživač ne mora prihvatiti zaključke svojih prethodnika, ah s njima mora biti 
upoznat. Ako nešto ne prihvaća, dužan je obrazložiti zašto to čini. A ako to ne čini, i 
sam će upasti u pogrešku od koje se distancira. Istraživač se mora čuvati nepotrebnih 
ponavljanja, jer su istraživanja vrlo skupa, a neistraženih je problema vrlo mnogo. 

2. Pri izboru problema istraživanja valja brinuti o njegovoj važnosti i primjenljivosti 
rezultata u praksi. Svi problemi nisu jednako važni. Neki su manje, a neki su više važni 
u određenom vremenu i prostoru. Birajući važnije probleme istraživanja, dajemo veći 
prilog, i tako povećavamo vjerojatnost da će nam društvo pomoći u izvođenju istraži- 
vanja problema koji smo izabrali. 

3. Radoznalost i interesi važni su kriteriji pri izboru problema, jer znatiželja potiče 
ljudski duh na istraživanje. Ljudi se razlikuju po znatiželji, a ni oni znatiželjniji nisu 
jednako znatiželjni za sve. Zato odmah u početku treba vidjeti jesmo li dovoljno zna- 
tiželjni da se ne dogodi da nas i manja prepreka zaustavi u našem istraživanju. U 
svakom se istraživanju pojavljuju teškoće, zato u početku valja razmisliti hoće li pri 
istraživanju određenog problema znatiželja nadvladati eventualne teškoće. 

Motiv za istraživanje može biti i instrumentalna vrijednost spoznaje. Istraživati 
se može sa željom da se riješi određeni problem, zbog materijalnih i statusnih razloga. 
No, istraživanja koja se ne temelje na znatiželji rjeđe dovode do spoznaje, a češće do 
„otkrića" koja pogoduju materijalnom i društvenom statusu istraživača. 

4. Važan kriterij pri izboru problema je i stručnost istraživača. Normalno je da istra- 
živač izabere problem istraživanja iz područja svoje struke. Bilo je istraživača koji su 
dali vrijedne priloge i izvan struke. No, to ne znači da netko ne može biti stvarno stru- 
čan u području za koje nema formalne stručne kvalifikacije. Ako nas znatiželja vodi u 
područje izvan naše struke, ne moramo odustati, ali se u novom području treba vla- 
dati kao početnik. Znatiželja može dovesti do veće stručnosti od bilo koje formalne 
kvalifikacije. 

Problemi istraživanja u društvenim znanostima često zahtijevaju interdisciplina- 
ran pristup. To, međutim, ne znači da takvo istraživanje treba provoditi interdiscipli- 
narno osposobljeni istraživač, ali zato u istraživačkom timu treba osigurati suradnju 
stručnjaka svake discipline sa stajališta koje će se problem analizirati. Treba odustati 
od analize sa stajališta onih disciplina za koje nismo osigurali suradnju odgovaraju- 
ćih stručnjaka. 

5. Pri izboru određenog problema valja provjeriti jesu li osigurani odgovarajuća 
oprema i uvjeti rada. Ako nije osiguran minimum opreme i uvjeta rada za određeno 
istraživanje, treba odustati. Znanost se u istraživanju koristi mnoštvom različitih 
instrumenata, pa njihov nedostatak mnoge obeshrabruje. Međutim, ipak treba imati 
na umu da je najvažniji instrument u svakom znanstvenom istraživanju čovjekov um 
i da ga ne mogu zamijeniti nikakvi instrumenti. Na sreću, umnih sposobnosti ima 
dovoljno i ondje gdje još nema dovoljno instrumenata. Time je osiguran osnovni 
preduvjet istraživanja. 

6. Pokroviteljstvo i suradnja centara odlučivanja važan je kriterij pri izboru problema. 
Ako nije osigurana suglasnost onih koji mogu omesti određeno istraživanje, tada treba 
odustati od takva problema dok se ne osigura suradnja. Magistarski rad i doktorsku 
disertaciju prije izrade moraju prihvatiti odgovarajuća znanstveno-nastavna tijela. 
Terensko istraživanje ovisi o sredini u kojoj će se ono provoditi, pa ako ta sredina ne 
dopušta takva istraživanja, bolje je na vrijeme odustati. 

7. Troškovi istraživanja često su veći od predviđenih pa se mora prekinuti istraživanje. 
Zato se pri izboru problema to treba imati na umu. Malo je istraživanja koja imaju osi- 
gurano dovoljno financijskih sredstava. Tada je bolje odustati nego ograničavati istra- 
živanje izabranog problema. 

8. Rizik, opasnost i teškoće mogu omesti istraživanje određenog problema, pa i to valja 
imati na umu. Znatiželja često istraživače dovodi do toga da ne vide rizike i opasnosti 
vezane za određeno istraživanje. Ti rizici i opasnosti mogu biti vrlo različiti i mogu se 
odnositi kako na istraživača, tako i na ostale sudionike u istraživanju. 

9. Za svako je istraživanje potrebno određeno vrijeme, što treba imati na umu pri 
izboru problema. Kao što je nemoguće prisiliti nekoga da nešto otkrije, tako nije mo- 
guće zahtijevati da to čini brže. Cannon upozorava na to što znači vrijeme za istraži- 
vača kad kaže: „Istraživač može biti prisiljen da stanuje u izbi, da živi od kore kruha i 
da nosi pohabano odijelo, može biti lišen društvenog priznanja, ah, ako ima vremena, 
on se može potpuno posvetiti znanosti. Oduzmite mu slobodno vrijeme, i on će biti 
sasvim onesposobljen da bilo što doprinese ljudskoj spoznaji" (Good — Scates, 1967:68). 
Smatra se da su nastavne obveze sveučilišnih profesora male i da ih treba povećati. 
Zaboravlja se da su oni i znanstvenici i da im je za znanstveni rad potrebno mnogo vre- 
mena. Ima sveučilišnih profesora koji malo rade. No to je posljedica pogrešnog izbora 
koja se ne može popraviti prinudom da više rade. Prinuda može samo onesposobiti 
one koji uistinu rade. O tim kriterijima opširnije u: Good — Scates, 1967:50 — 69. 

Navedenim kriterijima dodali bismo još dva. 



i 

10. Aktualnost rezultata istraživanja. Nekad istraživanje nekog problema traje toliko 
dugo da dobiveni rezultati nisu više aktualni. Besmisleno bi bilo odlučiti se za istraži- 
vanje stavova građana prema nekom zakonu koji će se za nekoliko dana mijenjati, 
a da istraživanje traje nekoliko mjeseci. 

11. Mogućnost rješenja nekog problema pomoću istraživanja također treba biti kriterij 
izbora. Neki se problemi ne mogu riješiti znanstvenim istraživanjem, jer društveni 
problem nije isto što i znanstveni problem. Na osnovi rezultata istraživanja mogu se 
rješavati društveni problemi, ali samo istraživanje te probleme ne rješava. Ako smo 
otkrili uzroke mladenačke delinkvencije, time nismo riješili taj problem. On se može 
riješiti ako nakon istraživanja slijedi društvena akcija koja će ukloniti te uzroke. Zbog 
toga nastaju česti nesporazumi između naručitelja istraživanja i istraživača. Naruči- 
telj je zainteresiran za rješavanje društvenih problema, a istraživač mu može pružiti 
samo spoznajnu uslugu. Instrumentalna vrijednost spoznaje je potencijalna, pa je po- 
trebno provesti stručnu ili društvenu aktivnost kako bi se pretvorila u stvarnu vrijed- 
nost. No to, kako smo mogli vidjeti, nije više znanstveni problem. 

Dakle, pri izboru problema treba na umu imati svaki od navedenih kriterija, 
posebice sa stajališta kontraindikacije. Ako neki kriterij dovodi u pitanje izvođenje 
istraživanja, morat ćemo odustati od takva problema. Međutim, pri izboru problema 
istraživanja malokad će se dogoditi da možemo u potpunosti udovoljiti svakom kri- 
teriju. Mi nikad nećemo imati dovoljno novca, vremena, stručnih suradnika i slično, 
pa ako kriteriji izbora problema ne eliminiraju problem, uvijek će ga ograničavati. 

Istraživač nikad neće moći osigurati sve potrebne uvjete za istraživanje određe- 
nog problema, pa treba nastojati da osigura istraživanje u uvjetima kakvi jesu. Pri 
izboru i razradi problema istraživanje ne smije ići od idealnih, već od realnih uvjeta. 
Prema tome, spomenuti kriteriji nisu samo kriteriji pri izboru, već i pri razradi proble- 
ma, pa se u istraživanju treba više usmjeriti na one aspekte problema za koje imamo 
bolje mogućnosti da ih istraživanjem zahvatimo. Zato i izbor i definiranje problema 
treba shvatiti kao proces koji se nastavlja sve do razrade empirijskog dijela projekta 
istraživanja. Međutim, da bismo mogli prijeći na razradu sljedećih faza moramo dati 
pokusnu formulaciju problema istraživanja. 

Formulacija problema istraživanja je poseban zadatak u razradi projekta istraži- 
vanja. No, tome se ne pridaje dovoljna pozornost pa se prihvaća uopćenim nazivom 
istraživanja. Naslov istraživanja je jedno a problem istraživanja je drugo. Naslov rada 
je obično kraći i općenitiji, a problem istraživanja mora biri formuliran što je moguće 
preciznije. Pod jednim naslovom može se istraživati više različitih problema, pa sva- 
kom istraživanju treba dati posebno jasnu formulaciju problema istraživanja. 

Nažalost, problemi se ne formuliraju ili se formuliraju nedovoljno jasno. Recimo, 
često se kao problem istraživanja ističe: ovim istraživanjem želimo istražiti problem 
upravljanja; ovim se istraživanjem želi istražiti maloljetnička delinkvencija; ovim se 
istraživanjem želi istražiti problem odlaska naših radnika u inozemstvo. Sve su to 
vrlo loše forumulacije i nisu precizne formulacije problema istraživanja. Njima se ističe 
društveni problem unutar kojeg se može pojaviti velik broj problema istraživanja. 
Istraživanjem problema upravljanja, maloljetničke delinkvencije i odlaska naših rad- 

nika u inozemstvo bave se posebni instituti. Unutar tih društvenih problema prove- 
deno je mnogo znanstvenih istraživanja koja su samo djelomično zahvatila te pro- 
bleme. 

Često se problem istraživanja formulira ovako: ovo istraživanje treba pokazati 
kako naši građani imaju pozitivan stav prema vlasti, da je mladež uključena u poli- 
tički sustav i slično. Takvom je formulacijom istraživač usmjeren na dokazivanje 
svoje hipoteze. Istraživanje je traženje pravog odgovora na pitanje i njegovo provjera- 
vanje, a ne potvrđivanje odgovora koji nam se sviđa. Hipoteza je mogući, a ne jedini 
odgovor na pitanje, pa istraživanje mora biti provjeravanje, a ne dokazivanje hipote- 
ze. Zbog toga i formulacijom problema treba poticati kritičnost u istraživanju. 

Ako nas na istraživanje potiče znatiželja, to znači da nam nešto nije poznato. Ako 
želimo nešto znati što nam nije poznato, prirodno je da se o tome pitamo. Čovjek se 
prije pita da bi dobio odgovor. Zato problem istraživanja treba postaviti u obliku pi- 
tanja, a istraživanje treba biti traženje pravog odgovora na to pitanje. 

Veliku pozornost treba pridati formulaciji i definiranju problema. Naime, ne 
kaže se bez razloga da je dobro postavljeno pitanje pola odgovora. Zato formulaciju 
problema i njegovo definiranje treba shvatiti ozbiljno. Ona je proces u kojem se naša 
znatiželja susreće s društveno poznatim i nepoznatim u vezi s našim problemom. 
Izbor problema ovisi i o realnim mogućnostima za provođenje istraživanja. Na osnovi 
svega toga određuje se širina i dubina istraživačkog problema koja mora biti vidljiva 
u njegovoj formulaciji i specifikaciji. 

Problem istraživanja treba formulirati kao upitnu rečenicu. To, međutim, ne 
znači da u jednom istraživačkom pothvatu ne možemo tragati za više odgovora, pa se 
u jednom istraživanju može formulirati više problema u više upitnih rečenica. No 
pritom treba imati na umu da se svaki od njih mora posebno razrađivati i da se može 
obuhvatiti planiranim istraživačkim procesom. Razrada jednog problema ne vrijedi 
automatski i za drugi problem. To posebice vrijedi za teorijski dio procesa istraži- 
vanja, a terenski se dio može razraditi zajednički. Terenski dio istraživanja obično je i 
najskuplji, pa treba brinuti o uštedama. 

Samom formulacijom problema u obliku upitne rečenice uvelike specificiramo 
problem. U okviru jednog društvenog problema, recimo odlaska naših radnika u ino- 
zemstvo, može se u obliku upitne rečenice postaviti više istraživačkih problema: Koji 
su razlozi zbog kojih naši radnici odlaze na privremeni rad u inozemstvo? Koliko su 
informirani i kako se informiraju o zbivanjima u domovini? Kad se namjeravaju vra- 
titi i što namjeravaju raditi nakon povratka? Itd. 

Iako se uz pomoć upitne rečenice problem donekle specificira, ne smijemo se 
zaustaviti samo na tome. Zbog toga problem koji smo izabrali treba dovesti u vezu s 
drugim sličnim istraživanjima. Na osnovi informacija o sličnim istraživanjima usmje- 
rit ćemo se na ono što je najslabije obrađeno. Isto tako, dobro je problem koji smo iza- 
brali dovesti u vezu s drugim problemima toga područja i obrazložiti zašto smo se 
odlučili upravo za ovaj. 

Zatim je potrebno odrediti prostorni obuhvat problema istraživanja. S obzirom 
na razloge zbog kojih se poduzima istraživanje, odlučujemo hoćemo li istraživanje pro- 
vesti za cijelu Republiku Hrvatsku, regiju, općinu. Isto tako treba odrediti vremenski 
obuhvat, pa ako želimo doznati razloge odlaska naših radnika u inozemstvo, moramo 

specificirati hoćemo li obuhvatiti svu emigraciju, poslijeratnu ili onu nakon Domovin- 
skog rata. Također treba odrediti populacijski obuhvat problema, pa se možemo ogra- 
ničiti za istraživanje razloga odlaska mladeži, žena, kvalificiranih radnika, s obzirom 
na nacionalnu pripadnost i slično. 

Dakako, obuhvat istraživanja odredit ćemo u skladu s motivima koji su nas 
potaknuli na istraživanje i mogućnostima za provođenje istraživanja. Zbog toga je 
dobro obrazložiti razloge koji su nas potaknuli na istraživanje problema koji smo iza- 
brali, imajući na umu teorijska i praktična rješenja koja mogu proisteći provođenjem 
istraživanja. Prema tome, treba tragati za što je moguće većim brojem informacija 
koje će pomoći u istraživanju odabranog problema, jer, primjerice, lakše ćemo naći 
izgubljeno dijete ako znamo njegovu dob, spol, dan nestanka, mjesto nestanka, dužinu 
i boju kose, vrstu i boju odjeće koju je nosilo i slično. Teško ćemo pronaći izgubljeno 
dijete ako znamo samo to da se izgubilo, a nikako ga nećemo naći ako i ne znamo da 
se izgubilo. Kako bismo imah uspjeha u istraživanju trebamo imati problem, znati što 
je problem te imati što više podataka povezanih s problemom istraživanja. 

No to ne možemo znati odmah na početku istraživanja, tako da je formulacija 
problema na kraju prve faze istraživanja privremena i pokusna. Takva formulacija 
djeluje usmjeravajuće u teorijskoj razradi problema istraživanja koja se nastavlja u 
idućim fazama procesa istraživanja. Tek nakon teorijske razrade problema istra- 
živanja, možemo doći do jasne, precizne i konačne formulacije i definicije problema 
istraživanja. 



2. IZBOR PODRUČJA ZNANSTVENE ANALIZE 

Objektivna stvarnost sastoji se od anorganske, organske i društvene stvarnosti. Svaku 
od tih stvarnosti proučava veći broj znanosti. Što je stvarnost složenija, to je više zna- 
nosti koje je proučavaju. Veći broj znanosti daje potpunije objašnjenje nego samo jed- 
na znanost. Zbog toga je pri istraživanju društvene znanosti veća potreba za inter- 
disciplinarnim istraživanjima, nego pri istraživanju prirodne znanosti. 

Iako je poželjno da istraživanja u društvenim znanostima budu interdiscipli- 
narna, jedna se društvena pojava može istražiti s jednog znanstvenog područja i s 
više njih. Istraživanja s jednog znanstvenog područja nazivamo disciplinarnim istraži- 
vanjima, a istraživanja s više znanstvenih područja nazivamo interdisciplinarnim istra- 
živanjima. Pošto smo dali pokusnu formulaciju problema, valja se odlučiti hoćemo li 
ga proučavati disciplinarno ili interdisciplinarno. Ako smo se odlučili za interdiscipli- 
narno istraživanje, moramo odrediti s kojih ćemo znanstvenih područja provesti istra- 
živanje. Kad smo to učinili, potrebno je specificirati problem istraživanja unutar sva- 
kog od tih područja za koja smo se odlučili. Izbor znanstvenih područja nije proiz- 
voljan, ovisi o karakteru samog problema, ciljevima koje želimo postići i mogućno- 
stima istraživanja. 

Formulacijom problema pomoću upitne rečenice usmjeravamo se prema odre- 
đenim znanstvenim područjima. Evo nekoliko primjera u vezi s problemom odlaska 

naših radnika na privremeni rad u inozemstvo. Problem: kako odlazak radnika u ino- 
zemstvo djeluje na neka obilježja populacije (sklapanje brakova, rađanje, umiranje)? 
- problem je demografski. Kako odlazak u inozemstvo djeluje na materijalni položaj 
obitelji, na devizni priljev, štednju, ulaganja sredstava? - problem je ekonomski. Že- 
limo li istražiti kako rade institucije za posredovanje pri odlasku, društvenu orga- 
niziranost emigranata i slično, odlučili smo se za sociološki aspekt. Ako nas zanima 
normativna reguliranost odlaska u inozemstvo i utjecaj tih normi na odlazak, odlučili 
smo se za pravni aspekt. Ako želimo doznati kakva je uključenost naših radnika u po- 
litički život zemlje domaćina, odlučili smo se za politologijski aspekt. Želimo li istražiti 
kako boravak u inozemstvu djeluje na formiranje političkih stavova, odlučili smo se 
za socijalno-psihološki aspekt. Ako hoćemo ispitivati kakve su ličnosti sklonije emi- 
graciji i kako boravak u inozemstvu djeluje na neke crte ličnosti, odlučili smo se za 
aspekt opće psihologije. Želimo li doznati kako boravak u inozemstvu djeluje na učenje 
stranih jezika i kvarenje materinskog jezika, to je problem lingvistike. Djelovanje od- 
laska u inozemstvo na maloljetničku delinkvenciju kriminološki je problem. Može nas 
zanimati utjecaj boravka u inozemstvu na fizičko i mentalno zdravlje iseljenika, pa 
smo se odlučili za medicinski, psihijatrijski problem. 

Koliko tek istraživačkih problema može potaknuti Domovinski rat? Evo samo ne- 
kih: Kako je rat utjecao na migraciju, emigraciju, sklapanje brakova, rađanje, umi- 
ranje... demografski su problemi. Kakva su obilježja rata i ratnih operacija u Domo- 
vinskom ratu? - defendologija. Kakva je participacija u politici tijekom Domovinskog 
rata? - politologija. Kako je Domovinski rat utjecao na nacionalnu homogenizaciju i 
socijalnu udaljenost prema nacionalnim manjinama? - sociologija. Kako je rat utjecao 
na političke stavove? - socijalna psihologija. Kako je rat utjecao na promjene u škol- 
skom planu i programu? - pedagogija. Kako je rat utjecao na pojavu fizičkih i psihič- 
kih oboljenja? - medicina i psihijatrija. Kakva je povezanost pojedinih crta ličnosti i 
uključenosti u Domovinski rat? - psihologija. Kako je rat utjecao na devijantno pona- 
šanje? - kriminalistika. Kako je rat utjecao na gospodarske prilike? - ekonomija. Kako 
je Domovinski rat utjecao na odnose Hrvatske s pojedinim državama? - međunarodni 
odnosi . . . 

Teško je naći znanstveno područje unutar društvenih znanosti s kojeg se ovaj 
društveni problem ne bi mogao istraživati. Mi, međutim, nikad nećemo biti u stanju 
provesti istraživanje sa svih znanstvenih područja. Zato se u svakom istraživanju mo- 
ramo ograničiti samo na neka od njih. Naravno, da samom odlukom možemo bitno 
utjecati na vrijednost istraživanja pa pri odlučivanju treba dobro razmisliti i donijeti 
odluku u skladu s našom radoznalošću, ciljevima i realnim mogućnostima. 

Izbor znanstvenih područja s kojih smo se odlučili istraživati dalje, specificira 
problem istraživanja. Na osnovi toga određuje se struktura istraživačkog tima u 
kojem će svaki suradnik dalje teorijski obrađivati problem sa svog znanstvenog po- 
dručja. Prije negoli svaki od suradnika priđe svom poslu, na zajedničkom se sastanku 
svi upoznaju s cjelokupnom problematikom istraživanja i specifičnim zadatkom koji 
će obaviti sami. Svaki član istraživačkog tima izradit će projekt istraživanja za svoj pro- 
blem. Prikupit će odgovarajuću literaturu i na osnovi njezina proučavanja razraditi 
svaku fazu procesa istraživanja. 

2.1. 



Rad na literaturi 



Meditiranje treba pratiti svako učenje. 

Kant 



Od svih znanstvenika 90% njih naši su suvremenici. Oni su, bar što se tiče bibliograf- 
skih jedinica, produktivniji od svojih prethodnika, tako da je rad na proučavanju lite- 
rature poseban problem u znanstvenom istraživanju. Prikupljanje radne bibliografije 
za odabrani problem istraživanja posebna je teškoća, posebice za mlade istraživače. 
Zbog toga oni najčešće griješe i u razradu problema istraživanja idu s ogradom: ko- 
liko je meni poznato, ovakvog istraživanja nema . . . Dakako, takvog istraživanja ili 
vrlo sličnog tome i ne mora biti, ali je sigurno da ima istraživanja koja bitno mogu 
pomoći u razradi i provođenju ovog istraživanja. 

Znanost je kumulativan proces pa teškoće koje su vezane za problem literature 
rješava na organiziran način. Knjižnice izrađuju različite vrste kataloga koji im po- 
mažu da sastave popis radova za problem koji nas zanima. One se međusobno pove- 
zuju i surađuju. Osnivaju se dokumentacijske službe pri fakultetima i institutima koje 
prate i stručno obraduju za njih relevantnu literaturu. Osnivaju se centralni doku- 
mentacijski centri koji sređuju cjelokupnu znanstvenu produkciju, koristeći se kom- 
pjutorskom memorijom koja vrlo brzo izbaci literaturu o problemu koji nas zanima. 
Osim toga, svaki istraživač treba imati vlastitu bibliografiju s područja kojim se 
bavi. 

Nakon prikupljanja radne literature, ona se počinje kritički proučavati. Naš pro- 
blem istraživanja određuje stajalište s kojeg proučavamo postojeću literaturu. Ta nam 
literatura može pomoći u razradi svake faze procesa istraživanja. Zbog toga pri radu 
na literaturi treba osobitu pozornost usmjeriti na sljedeće: 

1. Treba vidjeti je li i koliko istražen problem koji nas zanima. Ako u literaturi dobi- 
vamo odgovor koji zadovoljava našu znatiželju, i ako se na osnovi tog odgovora 
mogu riješiti postavljeni pragmatički ciljevi, onda nije potrebno takvo istraživanje. 
Neki se razočaraju kad utvrde da je već provedeno istraživanje što su oni namjeravali 
učiniti, jer im je netko odnio ideju. Kome je znatiželja motiv istraživanja, bit će zadovo- 
ljan da je svoju znatiželju zadovoljio u literaturi, mnogo lakše, brže i jeftinije. Znati- 
želja se ne gasi odgovorom na jedno pitanje, već se povećava sa znanjem koje otvara 
nova pitanja. 

2. Ako problem koji smo izabrali nije dovoljno istražen, što je najčešće, tada ćemo 
svoje istraživanje više usmjeriti na one dijelove koji su slabije obrađeni, pa tu usmje- 
renost treba istaknuti već u samoj formulaciji problema. 

3. Pri radu na literaturi posebice se treba usmjeriti na definicije ključnih pojmova. 
Sve takve definicije treba prikupiti kako bismo mogli napraviti pojmovnu analizu, o 
kojoj će posebno biti govora nakon ove faze. 

4. Studiranjem literature upoznat ćemo se s različitim teorijskim pristupima koji 
nam mogu pomoći u postavljanju i razradi hipoteza za naše istraživanje. I podaci do 

kojih su u sličnim istraživanjima došli naši prethodnici mogu nam pomoći da 
dođemo do relevantnijih hipoteza. 

5. Nema faze istraživanja u kojoj ne bi mogla pomoći iskustva prethodnih istraži- 
vanja, pa pri obradi literature treba to imati na umu i usmjeravati se posebice na isku- 
stva u vezi s izborom i primjenom metoda za prikupljanje podataka, način operacio- 
nalizacije varijabli, vrstu nacrta i istraživanja kojima su se koristili u sličnim istraživa- 
njima, iskustva u terenskom provođenju istraživanja, obradi i interpretaciji poda- 
taka. 

Tako usmjeren rad na literaturi mnogo će nam više pomoći nego čitanje bez spe- 
cificiranih zadataka. Tako ćemo na vrijeme prepoznati relevantne informacije za 
svoje istraživanje. Nije dovoljno biti usmjeren, već treba i bilježiti relevantne informa- 
cije kako bismo izbjegli da je ponovno tražimo, na što se nepotrebno gubi vrijeme. 



2.2. Problem interdisciplinarnih istraživanja 

Kompleksnost društvenih pojava govori o potrebi interdisciplinarnih istraživanja. 
Unatoč tome, takvih je istraživanja vrlo malo. A ako se i provode, više su plod svašta- 
renja pojedinaca nego organiziranog timskog rada. 

Više je razloga za to. Prije svega, znanstvenici se slabo pripremaju za znanstvena 
istraživanja. Gotovo da i nema aktivnosti koju čovjek obavlja, a da nije potrebno da 
uči kako bi je s uspjehom obavljao. Što je aktivnost kompliciranija, potrebna je veća 
priprema. Znanstveno istraživanje spada medu najzamršenije čovjekove aktivnosti, a 
znanstvenici su većinom samouci u istraživačkoj aktivnosti. Oni studiraju teoriju 
određene znanosti, ali se u tijeku studija ne upoznaju s istraživačkom aktivnošću. 
Prema tome, teško je ostvariva suradnja u poslovima u koje smo slabo upućeni. 

Usto, interdisciplinarna suradnja je otežana različitim vrijednostima od kojih se 
polazi, različitim pogledima na proces istraživanja, različitim shvaćanjem uloge zna- 
nosti i slično. Svaka pojedina znanost ima specifične teorijske orijentacije, svoje poj- 
move i svoj specifični jezik, koji nije ili je slabo razumljiv istraživačima s drugog znan- 
stvenog područja. 

Iako je znanost samokorektivna, u njoj su česti i neznanstveni elementi. Znan- 
stvena praksa je dio društvene prakse, pa se društveni rivalitet često osjeća i u po- 
dručju znanosti. To većinom ometa interdisciplinarna istraživanja. S dosta sumnje 
dočekuju se nove znanosti, posebice znanstvenici čija je znanost bliska novoj zna- 
nosti, jer smatraju da znanost s kojom se oni bave može dobro objasniti sve probleme. 
Jedna isključivost rada drugu, pa pristaše nove znanosti ignoriraju stare znanosti jer 
u njima vide samo probleme koje one nisu mogle objasniti. Zaboravlja se da svaka 
znanost proučava dio objektivne stvarnosti, pa na osnovi dijela pokušava izvoditi 
opće zaključke. 

3 DEFINIRANJE POJMOVA I POJMOVNA ANALIZA 



Nema znanstvenog otkrića bez povezivanja određenih činjenica s odgovarajućim poj- 
movima. Ako netko nema pojam stola, ne može ga ni percipirati. Goethe je upozora- 
vao da „čovjek vidi ono što znade" (Horvat — Pintarić, 2001:189). Osjetilni organi 
mogu dati informacije o boji, veličini, tvrdoći, materijalu, obliku itd., ali će izostati 
cjelovit doživljaj, bez obzira na broj osjetilnih informacija. Onaj tko ima pojam stola i 
manji broj osjetilnih doživljaja nekog stola interpretirat će kao stol. 

Znanost spoznaje uz pomoć pojmova i rezultate svojih otkrića izražava uz po- 
moć pojmova. Pojmovno bogatstvo neke znanosti, znanost logički organizira u su- 
stav znanosti. Razvijenost neke znanosti očituje se u broju, jasnoći i logičkoj sređeno- 
sti njezinih pojmova. To je pretpostavka i razvoja znanosti. U pojmovno bogatijim 
znanostima veći je broj otkrića. Pojmovi su sredstvo i rezultat u znanstvenom istraži- 
vanju, zato im u svakom istraživanju treba posvetiti izuzetnu pozornost. 

3.1 . Pojam 

Pojam je zamisao biti pojava i procesa. Bit je u logici ono čime se jedan pojam razlikuje 
od drugog pojma, a u znanosti je bit ono čime se jedna vrsta pojava i procesa razlikuje 
od druge vrste pojava i procesa. Pojave i procesi unutar neke vrste mogu se veoma 
međusobno razlikovati, ali ne po bitnim obilježjima. Kit se mnogo razlikuje od dru- 
gih sisavaca, pa isto spada u sisavce. Oblikom je sličniji ribi, a ipak nije riba. Pojam 
sisavca nije određen oblikom. Sisavca karakterizira disanje plućima, rađanje i dojenje 
mladunčadi. Ribe dišu na škrge i razmnožavaju se pomoću jajašaca (ikre). 

Disanje plućima, rađanje i dojenje mladunčadi oznaka je pojma „sisavac". Skup 
bitnih oznaka čini sadržaj pojma. Pojmovi koji objašnjavaju veći broj pojava i procesa 
imaju veći doseg. Pojmovi mogu imati takav doseg da obuhvaćaju pojave i procese 
koji su u sklopu nižeg pojma. Viši pojam koji obuhvaća niže pojmove naziva se rodnim 
pojmom. Niži pojmovi obuhvaćeni višim pojmom zovu se vrsni pojmovi. Pojam Hrvat 
rodni je pojam u odnosu prema pojmovima Dalmatinac, Istranin, Ličanin, Slavonac, 
Zagorac . . . Što je više pojmova koji su obuhvaćeni višim pojmom, to je tom pojmu veći 
opseg. 

Relativan je odnos između viših i nižih pojmova. Hrvat je rodni pojam u odnosu 
prema Ličaninu, a vrsni u odnosu prema Europljaninu. Kada su pojmovi u odnosu 
roda i vrste, sadržaj i opseg su im obrnuto proporcionalni. Što je sadržaj veći, to je 
opseg manji. 

Pojmovi mogu biti u različitom međusobnom odnosu. 

Isti sadržaj i opseg pojma može imati različito ime. Grupa i skupina su dva ter- 
mina koja označavaju isto. Zato tu nije riječ o dva pojma, već o istoznačnicama ili sino- 
nimima. 

Grafički prikaz sinonima 




Već smo govorili o superordiniranim i subordiniranim pojmovima. Primjerice, 
pojam „političke aktivnosti" nadređen je pojmu „referendum". Pojam referendum 
podređen je pojmu politička aktivnost. 




Korelativni ili ukršteni pojmovi djelomično imaju zajednički sadržaj i opseg. U 
takvu su odnosu pojmovi „političar" i „radnik". 

Grafički prikaz ukrštenih pojmova 




Subordinirani pojmovi jednom višem pojmu koji u svom sadržaju imaju 
međusobno nespojive oznake, nazivaju se supodređenim ili koordiniranim pojmovima. 
Pojmu „nacionalnost" supodređeni su pojmovi „Hrvat", „Srbin", „Nijemac", „Fran- 
cuz". Onaj tko je „Hrvat" ne može biti „Srbin" itd. 

Grafički prikaz supodredenih pojmova 




Niži pojmovi koji se međusobno najviše razlikuju nazivaju se suprotnim ili 
kontrarnim pojmovima. U sklopu pojma „politička aktivnost" suprotni su pojmovi 
„legalna aktivnost" i „ilegalna aktivnost". 

Grafički prikaz kontramih pojmova 




Često se nekim društvenim aktivnostima želi istaknuti nepolitički karakter, pa se 
za njih kaže da su nepolitičke aktivnosti. Prema tome, pojam „politička aktivnost" 
kontradiktoran je pojmu „nepolitička aktivnost". 

Grafički prikaz kontradiktornih pojava 




ne-A 



Iako svi odnosi nisu usporedivi, navedeni su pojmovi usporedivi. Međutim, ima 
pojmova koje ni po čemu ne možemo usporediti. Zovu se disparatni. Takvi su pojmo- 
vi „demokracija", „kamen". 

Grafički prikaz disparatnih pojava 





Vrlo je teško nači pojmove koji su neusporedivi, koji se ne mogu podvrstati pod 
neke vrlo općenite pojmove. Pa čak i oni pojmovi koje smo naveli kao primjer dispa- 
ratnih pojmova imaju viši pojam. I pojam „demokracija" i pojam „kamen" pojmovi 
su. Pojmove nad kojima nema viših pojmova nazivamo kategorijama. Kategorijama se 
pokatkad naziva svaki opčenitiji pojam koji označava vrstu predmeta. Tako se katego- 
riziraju stanovi, boksači, šahisti, sadržaji u analizi sadržaja i slično. Prema tome, 
riječju kategorija označavaju se različiti pojmovi, pa je ona homonim ili istozvučnica. 

U svakom pojmu treba razlikovati: 

1. riječ kojom se označava, 

2. značenje ili njegov sadržaj, 

3. dio objektivne stvarnosti na koji se pojam odnosi. 

Riječ „olovka" označava sredstvo za pisanje, a odnosi se na sve olovke. Treba 
razlikovati misao o nečem od onoga o čemu se misli. Nerazlikovanje značenja od 
onoga što ono označava naziva se pogreškom reifikacije. Ta je pogreška česta, pa se 
zbog toga često izvode pogrešni zaključci. Evo jednog primjera o zaključivanju po 
analogiji. Kaže se: kao što drvo ima mogučnost da postane statua, čovjek ima moguč- 

nost da postane ... Na prvi pogled čini se da zaključivanje možemo nastaviti bez pro- 
blema. Međutim, drvo nema mogućnost da postane statua. Statua je pojam, pa drvo 
ima mogućnost da postane konkretna drvena statua. Tu drvenu statuu čovjek može 
napraviti tesanjem. To treba razlikovati od pojma statue koji nastaje mišljenjem. 
Pojam statue odnosi se na sve statue, uključivši i one drvene i onu koju smo napravi- 
li tesanjem. 

Pojam treba razlikovati i od činjenica. Osjetilni doživljaji objektivne stvarnosti 
bitno se razlikuju od pojma o objektivnoj stvarnosti. Pojam daje uopćenu informaciju 
o objektivnoj stvarnosti, a činjenica se odnosi na konkretan dio objektivne stvarnosti. 
Pojam broda je da je to plovni objekt, a činjenica u vezi s tim pojmom je percepcija 
jednog od mnoštva plovnih objekata. Kad „zamislimo" svoju barku, nismo zamislili 
pojam barke, već smo predočili samo jedan predmet koji je obuhvaćen pojmom 
„barka". Ako mislimo da možemo zamisliti svoju barku, onda nam izmiče bit pojma 
..misao". Znamo li da misao (pojam) uopćeno, zakonski objašnjava svijet oko nas, 
onda nećemo miješati pojam i predodžbu. 

Prema tome, misao (pojam) treba razlikovati od objektivne stvarnosti koju ozna- 
čava i od drugih psihičkih procesa poput percepcije i predodžbe. Tu se često griješi, 
ali se još više griješi u razlikovanju jednog pojma od drugih pojmova. Vratimo se 
načas samo na one koje smo ovdje naveli. U kakvu su odnosu pojmovi plovni 
„objekt", „brod" i „barka"? Koliko smo puta i barku i brod označili kao plovni objekt, 
a plovni objekti mogu biti svjetionici plutače, razne ploveće rampe. Plovni objekt je i 
zrakoplov, helikopter, balon i slično. Nije stoga čudno što razumijevanje poruke če- 
sto više zavisi od primaoca nego od pošiljaoca. 

Pojam nije refleksija doživljenog iskustva, već na njemu zasnovana misaona kre- 
acija. Tako „svakolika naša spoznaja počinje od osjetila" (Toma Akvinski, 1981:165), 
poimanjem se transcendira iskustvo, što omogućuje snalaženje i u novim situacijama. 
Zato u svakom, čak i znanstvenom pojmu ima hipotetičnih elemenata (Marković, 
1971:269). Moguće su misaone kreacije mimo iskustva, pa u mnogim pojmovima ima i 
neznanstvenih elemenata. No ima i neznanstvenih pojmova. Neznanstveni pojmovi 
nemaju empirijski korelat u objektivnoj stvarnosti, pa se i ne mogu povezati s određe- 
nim činjenicama. Takvi su pojmovi: eter, flogiston, leteći tanjuri, vile, vještice, duhovi . . . 

Znanstveni se pojmovi odnose i zasnivaju na činjenicama stvarnosti. Kako se 
obogaćuje iskustvo, tako se mijenjaju i pojmovi. Naše znanje o atomu drukčije je da- 
nas nego u vrijeme starih Grka. Ne mijenja se samo naše znanje nego i objektivna 
stvarnost, posebice društvena stvarnost. Zato pojmovi zastarijevaju. Zastarijevanje je 
mnogo brže u društvenim nego u prirodnim znanostima. 

Prema tome, pojmovi nisu apriorne kategorije mišljenja. Oni su povijesne katego- 
rije koje se mijenjaju: 

1 . jer se mijenja naša spoznaja, 

2. jer se mijenja objektivna stvarnost koju spoznajemo. 

To uzrokuje mnoge teškoće u komuniciranju čak i medu osobama koje vladaju 
istim pojmovnim sustavom. Isto tako jedna osoba u različitim situacijama i u različito 
vrijeme može isti pojam upotrebljavati u različitim značenjima. To nije rijedak slučaj 
ni u znanstvenim istraživanjima. 

Već smo rekli da se za svaki pojam vezuje određeni termin. Termin obično nema 
nikakve veze s onim što on označava, osim što su se ljudi određenoga govornog po- 
dručja dogovorili da određena riječ znači ono što su se dogovorili da znači. Značenje 
se ne može izvući iz riječi kojom se pojam označava, pa nije potrebno mijenjati izraz 
promjenom značenja pojma, jer i jezik ima svoju logiku. Zato ne samo da bi smiješno 
bilo da „atom" nakon što smo otkrili da je djeljiv zovemo „tom" već bi to povećavalo 
nesporazume. 

Razvitak pojedinih znanosti obilježava razvitak i povećanje broja pojmova. Prvi 
su pojmovi nastali iz zajedničkog iskustva. U znanostima su specifična iskustva, pa 
se u svakoj znanosti pojavljuju specifični pojmovi i razvija specifičan jezik. Isti izrazi 
u različitim znanostima imaju različita značenja. Riječ „kultura" nema isto značenje u 
sociologiji, biologiji i agronomiji. Termini nemaju isto značenje ni unutar jedne zna- 
nosti. Stoga ne treba previše čuditi što su Kroeber i Kluckhohn pronašli 257 različitih 
određenja kulture. 

Kada se u znanstvenom istraživanju ne bi posebna pozornost pridavala precizi- 
ranju značenja ključnih pojmova, teško bismo došli do novih spoznaja. Zbog toga 
ključni pojmovi u svakom znanstvenom istraživanju moraju biti precizno definirani i 
konsekventno upotrebljavani. Pri upotrebi svake riječi dobro je razmisliti o mogućim 
nesporazumima, jer njih je uvijek više nego što nam se u prvi mah može učiniti. Reci- 
mo da nam je problem istraživanja pitanje postoji li razlika u uključenosti u politički 
život između mladih i starijih radnika. Na prvi pogled čini se da je tu sve jasno. 
Međutim, različiti istraživači mogu različito shvatiti „uključenost u politički život". 
Jedni mogu misliti na formalno članstvo u političkoj stranci, drugi mogu misliti na 
političku aktivnost unutar i izvan stranke kojoj netko pripada. To nije isto pa bi i 
rezultati istraživanja bili različiti. Moglo bi biti razlika i u određivanju granice 
između starijih i mladih radnika. Posve sigurno bilo bi neslaganja i u shvaćanju izra- 
za „radnik". To pokazuju rezultati jednog istraživanja (Vujević, 1976:76). 

U tom istraživanju, 1975. na uzorku od 760 ispitanika na pitanje „što je radnik" 
dobiveni su ovi odgovori: 

1 . Radnik je svatko tko radi u neposrednoj proizvodnji 1 9% 

2. Radnik je osoba s kvalifikacijama od NKV do VKV 1 0% 

3. Radnik je svatko tko se bori za samoupravljanje 1 2% 

4. Radnik je svatko tko radi koristan posao 25% 

5. Radnik je svaka osoba u radnom odnosu 32% 

6. Bez odgovora 2% 

Kako vidimo, istraživanje je pokazivalo velike razlike u shvaćanju tog pojma. 
Budući da je to u to vrijeme bio ključni pojam (smatralo se da je država radnička), to je 
dovodilo do bitnih posljedica u istraživanjima koja su vezana za ovaj pojam. Isto tako 
to je stvaralo probleme u političkoj praksi. Nije isto hoćemo li u istraživanju radnika u 
uzorak uključiti samo zaposlene u neposrednoj proizvodnji ili sve zaposlene. Ni za 
političku akciju nije isto ako u njoj sudjeluju neposredni proizvođači ili svi zaposleni. 

Razlika je u pojmovima između laika, znanstvenika i političara. Šuvar je poka- 
jao kako su naši znanstvenici i političari različito definirali pojam „radnička klasa" 
(Suvar, 1973). Goleme razlike nisu bile samo između znanstvenika i političara več i 
unutar znanstvenika i političara. Nejasnoče u teoriji izazivale su nejasnoče i teškoće 
u praksi. Stoga nije čudno da su građani različito shvaćali pojam „radnik" i da je u 
društvenopolitičkoj praksi bilo problema koje nije bilo moguće riješiti. 

Kako to da su se pojavile teškoće u definiranju pojma „radnička klasa"? 

U kapitalizmu taj pojam nije izazivao nedoumice. U kapitalizmu radničku klasu 
dne oni koji rade na tuđim sredstvima za prozvodnju. Socijalističkim se revolucijama 
ukida privatno vlasništvo, ali ne i klasni odnosi, pa nije nestalo radničke klase. Nestan- 
kom privatnog vlasništva nestao je najvidljiviji kriterij za određivanje klasne pripad- 
nosti. Zato se u traganju za određivanjem radničke klase pristupalo na različite nači- 
ne. Ti su načini bili obilježeni ideologijom ili stručnim profilom onih koji su pokuša- 
vali dati definiciju tog pojma. Političari su se pretežno usmjeravali prema definiciji 
koja radničku klasu određuje angažmanom u borbi za samoupravne odnose. Pravnici 
su se usmjerili na normiranje društvenih ciljeva. Tada je cilj bio da svi budemo rad- 
nici, pa su za njih radnici bili svi koji su u radnom odnosu. Ekonomisti su kao kriterij 
uzimali položaj u proizvodnji (neposredni proizvođači). Sociolozi su se usmjeravali 
na neka grupna obilježja (kvalifikaciju, društveni položaj i grupnu identifikaciju). 
Politolozi radničku klasu određuju u odnosu prema vlasti, moći i utjecaju. 

Pojam radničke klase nije jedini koji se nije uspjelo redefinirati, pa je moralo doći 
do krize u društvu i u teoriji društvenih znanosti. Kriza u teoriji društvenih znanosti 
se priznala, pa se govorilo kako je društvena praksa iznad teorije. Zato je i moralo doći 
do urušavanja društva koje nije brinulo o teoriji i njezinoj povezanosti s praksom. 

Društvo bez ikakve teorije nije moguće, a znanost mora biti ispred društvene 
prakse. Međutim, ona to ne može ako se služi nepreciznim kategorijama mišljenja. 
Zbog toga je nužno u svakom istraživanju, a posebice u istraživanju društvenih poja- 
va s najvećom pozornosti definirati pojmove. Znanstveno istraživanje je prije svega 
logičko mišljenje, a ono nije moguće ako pojmovi pomoću kojih mislimo nisu jedno- 
značno definirani i konzekventno upotrebljavani tijekom cijelog istraživanja. 



3.2. Definicija 

Zadaća je znanosti definiranje dijela objektivne stvarnosti koji je uzela za predmet svo- 
jeg istraživanja. Isto tako, zadaća je svakog pojedinog istraživanja da definira dio 
predmeta znanosti koji je izabran kao problem istraživanja. U problemu se pitamo o 
obilježjima pojava i procesa ih o njihovim međusobnim odnosima. To pitanje postav- 
ljamo obično u obliku upitne rečenice. U toj upitnoj rečenici uz pomoć riječi iskazan je 
pojam pojava i procesa i njihovih međusobnih odnosa. Upotrijebljene riječi mogu biti 
višeznačne, a i pojmovi koje bi one trebale označavati mogu imati različit sadržaj, jer, 
kako smo već istaknuli, spoznaja se mijenja, a mijenja se i objektivna stvarnost koju 
spoznajemo. Zato je nužna u svakom istraživanju velika pozornost pri određivanju 
značenja ključnih pojmova. U svakom istraživanju pojmovi moraju biti jednoznačno 

određeni i konzekventno u danom značenju upotrebljavani. To činimo definiranjem 
pojmova. Definicija je nedvosmisleno određivanje sadržaja jednog pojma. 

U definiciji se jedan pojam definira pomoću drugih pojmova. Pojam koji se defi- 
nira zove se definiendum, a pojmovi uz pomoć kojih se on određuje zovu se definiens. 
Definiens se sastoji od genus priksimuma (najbližeg rodnog pojma) i differentie specifice 
(vrsne razlike). U znanosti se teži za definicijama pomoću višeg rodnog pojma i poj- 
movima specifične razlike. Takvu definiciju nazivamo karakterističnom. 

Međutim, pojmovni sustav svake znanosti ima praznina, pa mnogim pojmovima 
nije moguće dati karakterističnu definiciju. Tada se treba pridržavati određenih pra- 
vila. Definicija treba biti valjana. To znači da se definiens što više odnosi na definien- 
dum. Definicija treba biti akuratna. To znači da ne bude ni preuska ni preširoka, već 
da sadrži samo bitne oznake definienduma. Definicija ne smije biti cirkularna. Pri- 
mjerice: znanstvenik je osoba koja se bavi znanošću. Bit pojma označava njegove bit- 
ne karakteristike. Bit je suština pojma. U prvom primjeru nepoznato objašnjavamo 
nepoznatim. U drugom isto istim, a u trećem umjesto jedne riječi koristimo se dru- 
gom istog značenja. Takva se definicija zove nominalna. Tu se definira riječ, a ne sa- 
držaj koji ona znači. Definicija ne smije biti negativna. Primjerice, malo ćemo doznati 
o političaru ako ga definiramo kao osobu koja se ne bavi znanošću. Koliko god je 
atraktivna, u znanosti je neupotrebljiva slikovita definicija. Za to je dobar primjer Nietz- 
scheova definicija države prema kojoj je država najhladnija od svih hladnih nemani. 
Definicija ne smije biti nejasna. To znači da definiens mora biti jasniji od definiendu- 
ma. Dobra karakteristična definicija udovoljava svim pravilima definiranja. Međutim, 
neki pojmovi nemaju viši rodni pojam, a neki nemaju specifičnu razliku. Isto tako u 
znanosti ima pojmova koji su tako složeni da im je teško odrediti viši rodni pojam i 
diferenciju specifiku. Kad imamo teškoća u definiranju, mi ćemo se koristiti denotativ- 
nom definicijom. U njoj ne objašnjavamo pojam, već navodimo primjere na što se 
pojam odnosi. Tako bismo pojam „politička stranka" odredili navođenjem pojedinih 
stranaka. Osim toga, možemo se koristiti operacionalnom definicijom. Recimo, umjesto 
biti pojma „religioznost", možemo reći da se religioznost očituje u odlaženju u crkvu, 
slavljenju vjerskih blagdana, sklapanju braka u crkvi, čitanju vjerskog tiska i si. U 
verifikacijskom dijelu procesa istraživanja obvezno dajemo operacionalnu definiciju 
svake varijable, pa će o tome biti više govora. Napokon možemo upotrijebiti genetičku 
definiciju. Primjerice: osjet nastaje djelovanjem podražaja na osjetilne organe. 
Građaninom se postaje s navršenom osamnaestom godinom. 



ih di 
moži 
cjelii 

tikaa 

roka 

najb! 

jednt 

bila 

finir; 

ne. 2 

od ne 



J.4. 

Logi 

ma. 

vima 

znan 

cesa 

zatic 

g° 

vano 

nism 
za bi 
] 
misli 
hladi 
vodi] 
Dok 
kemi 
najbe 



3.3. Divizija 

Definicijom određujemo sadržaj pojma, a diobom ili divizijom određujemo opseg poj- 
ma. U svakoj diviziji razlikujemo: 

1 . pojam kojeg opseg utvrđujemo, 

2. stajalište ili princip po kojem se dioba radi, 

3. niže pojmove koji ulaze u opseg nekog pojma. 

Recimo, diobeno stajalište pojma „politička stranka" može biti progresivnost, pa 
ih dijelimo u „stranke desnice", „stranke ljevice" i „stranke centra". Taj se pojam 
može analizirati s više diobenih stajališta. Isto tako niži pojmovi mogu biti diobena 
cjelina. Sustav u kojem je jedan širi pojam sređen pomoću niža divizija naziva se klasi- 
fikacijom. Poznata je klasifikacija zanimanja. Postoje različite klasifikacije znanosti. 

Diviziju treba provoditi po jedinstvenom načelu, ne smije biti preuska ni preši- 
roka. Diviziju treba provoditi postupno. To znači da pojam treba dijeliti na njegove 
najbliže vrste. U društvenim znanostima sadržaj pojmova se brže mijenja. To otežava 
lednoznačno određivanje pojmova, a bez toga je teško napraviti diviziju koja ne bi 
bila konfuzna. Zato je u društvenim znanostima potrebna osobita pozornost pri rede- 
finiranju pojmova i u skladu s tim propitivanju divizija i klasifikacija koje su provede- 
ne. Znanost ne objašnjava svoj predmet samo sadržajem pojmova već i međusobnim 
odnosom. 



34 Pojmovna analiza 

Logika definira pojam kao zamisao biti istovrsnih pojava i procesa. To je pojam poj- 
ma. Znanost ne objašnjava svoj predmet logičkim pojmovima, već vlastitim pojmo- 
vima. Znanstveni pojmovi objašnjavaju pojave i procese unutar predmeta koji je neka 
znanost uzela za predmet svojeg istraživanja. Svaka znanost traga za biti pojava i pro- 
cesa u vlastitom predmetu istraživanja. Međutim, ne može se uz pomoć logike doka- 
zati da je bit nekog znanstvenog pojma upravo ono što smo odredili, a ne nešto dru- 
go. Pojmovi nisu jednostavan odraz pojava i procesa. Oni su plod na iskustvu zasno- 
vanog mišljenja kojim „gradimo takve skupove iskustvenih elemenata koje nikad 
nismo aktualno doživjeli" (Marković, 1971:272). Bit je iza pojavnog, pa je u traganju 
za biti moguće otići i mimo pojavnoga. 

Misao se može odvojiti od stvarnosti. Može se usmjeriti na stvarnost o kojoj ne 
misli. Recimo, o vodi znamo da je tekućina bez boje i mirisa, da služi za piće, da je 
hladna, da na njoj plivaju neki predmeti, da je molekula koja se sastoji od dva atoma 
vodika i jednog atoma kisika (H20). Smatra se da to posljednje čini bit ovog pojma. 
Dok logičari vode rasprave o tome je li H20 bit pojma voda, dotle praksa na području 
kemije na tom i na takvim pojmovima bilježi neviđen uspjeh, a uspjeh ljudske prakse 
najbolji je dokaz istinitosti spoznaje. 

Međutim, čovjekova praksa je širok pojam, pa voda u njoj može poslužiti na raz- 
ličite načine u različitim aktivnostima. Zato će ljudi u konkretnoj situaciji na vodu 
gledati sa stajališta aktivnosti koju namjeravaju poduzeti, pa će sa stajališta različitih 
aktivnosti biti bitna različita svojstva vode. Za žedne je bitno da može utažiti žed. Za 
poljoprivrednike da može poslužiti za natapanje, za vatrogasce da može gasiti vatru, 
za brodograditelje da na njoj tijela mogu plivati i da im dok plove pruža otpor itd. 

Pojave i procesi imaju više obilježja kojima se razlikuju od drugih pojava i pro- 
cesa. Sva ta obilježja čine njihovu bit. Sva su ta obilježja važna za cjelokupnu čovje- 
kovu praksu. U jednom području čovjekova djelovanja neka su od tih svih obilježja 
važna, a neka nevažna. Zato treba razlikovati opći pojam od specifičnog pojma. Opći 

pojam vode sadrži sve što znamo o tom pojmu, a čime se razlikuje od drugih pojmo- 
va. Specifičan pojam vode usmjerava se na neka obilježja tog pojma koja su relevantna 
za određenu vrstu aktivnosti. Svaka znanost proučava objektivnu stvarnost sa svojeg 
aspekta. Zato sveukupni sadržaj pojma određenih pojava i procesa nije jednako 
važan za svaku znanost. 

Prema tome, mi ne možemo logički dokučiti bit određenog znanstvenog pojma. 
To je moguće jedino istraživačkom praksom u području određene znanosti. Neka se 
misao može učiniti logičnom, ali ako praksa pokazuje nešto drugo takvu misao ne 
možemo prihvatiti kao istinitu. Istina je u podudarnosti logosa i praksisa, a ako to nije 
tako, manje ćemo pogriješiti ako se odlučimo za praksis. No ni to ne do kraja, jer 
svijest nije „odraz" samo vanjskog svijeta; ona „na izvjesnom visokom nivou svog 
razvitka počinje da se kreće po svojim vlastitim zakonima, relativno nezavisnim od 
zakona koji djeluju u materijalnom svijetu" (Marković, 1971:270). Zbog toga čovjek ne 
samo da može objasniti odnose koji djeluju u materijalnom svijetu već ih on može i 
promijeniti. Zahvaljujući mišljenju, čovjek ima dvostruku mogućnost prilagodbe: (1) 
mijenja sebe u skladu sa zakonima prirode i (2) mijenja prirodu u skladu s vlastitim 
zakonima, na osnovi zakona prirode. 

Budući da se svijest kreće po vlastitim zakonima, ona može otići i mimo zakona 
prirode. To se može odraziti i na njihovu specifikaciju značenja. Zbog toga su mogući 
i neznanstveni pojmovi (koji nemaju empirijski korelat), kao i pogrešne specifikacije 
značenja znanstvenim pojmovima. U pojmovnoj analizi zainteresirani smo za speci- 
fikaciju značenja znanstvenim pojmovima. Za vodu smo, primjerice, kazali da može 
poslužiti za natapanje, da pruža otpor tijelu koje kroz nju ide i si. Agronomu ne može 
poslužiti znanje o otporu koji pruža voda. Isto tako brodograditelju neće ništa po- 
moći znanje da voda može poslužiti za natapanje. Obojica su izabrala po jedno obi- 
lježje iz sadržaja biti pojma vode, ali obojica su izabrala nebitna obilježja za svoju 
djelatnost. 

Prema tome, u znanstvenom istraživanju nije dovoljno samo definirati pojam. 
Osim jednoznačnosti, u istraživanju je važno da baratamo pojmovima koji su bogati 
relevantnim sadržajem znanosti u kojoj obavljamo istraživanje. Znači, pojmovnom 
analizom tragamo za znanstveno relevantnim sadržajem nekog pojma. U traganju za 
znanstveno relevantnim sadržajem pojma nije dovoljno znanje iz logike, već se na 
njega treba nastaviti teorijsko znanje o području u kojem se istražuje. Prema tome, 
pojmovna analiza bi bila put do znanstveno relevantnog sadržaja pojma koji 
završava preciznom definicijom pojma koji se analizira. 

Nema nekog razrađenog postupka koji je općeprihvaćen u pojmovnoj analizi, ali 
pojedini autori daju određene preporuke. Good i Hett preporučuju da se (1) pažljivo 
odabere popis pojmova koji su važni u istraživanju. Zatim (2) za svaki pojam treba 
odrediti smisaone elemente kako ih mi stvarno upotrebljavamo. (3) Korisno se obrati- 
ti objavljenoj literaturi i otkriti različite upotrebe izraza koje želimo definirati. (4) 
Pojam koji želimo definirati treba povezati s drugim pojmovima koji su mu slični u 
istoj ili u drugim znanstvenim područjima. (5) Na kraju, treba odrediti višu i nižu ra- 
zinu generalizacije i povezati ih (Gud — Het, 1966:48 — 53). 

Da smo slijedili te preporuke, došli bismo do sadržajnijih i peciznijih pojmova 
koji se u nas često upotrebljavaju u posve različitim značenjima, i tako, umjesto da 

nam pomažu u objašnjavanju naše društvene stvarnosti, vode teorijskoj konfuziji i 
stvaranju problema u društvenoj praksi. 

Istraživanje počinje i završava pojmovima. U početku istraživanja moramo poči 
od poznatog sadržaja pojma. Otkriča nisu ništa drugo do obogaćivanje sadržaja po- 
stojećih pojmova i povećanje njihova broja. Razvijenost neke znanosti mjeri se njezi- 
nim pojmovnim bogatstvom i njihovom logičkom sredenošću zakona, teorija i susta- 
va znanosti. Znanost je primijenjena logika u području istraživanja svog predmeta, 
zato je opća logika idealan tip svakoj znanosti. Stoga je posve razumljivo što su mnogi 
tnetodolozi posebnu pažnju posvećivali pojmovnoj analizi. 

Ackoff smatra da pojmovnoj analizi treba pristupiti ovako: 

1. Iz literature treba skupiti što više definicija pojma koji želimo analizirati, bri- 
nući o vremenu i mjestu njihova nastanka. 

2. Zatim treba odrediti jezgru smisla kojem tendiraju sve definicije ili većina njih. 

3. Na osnovi jezgra smisla prethodnih definicija treba dati pokusnu definiciju. 

4. Nakon toga valja vidjeti može li nas pokusna definicija zadovoljiti u našem 
istraživanju. Ako ne zadovoljava, treba napraviti potrebne korekcije. 

5. Takvu definiciju treba dati na kritičku ocjenu stručnjacima različitih znan- 
stvenih područja. 

6. Potom, na osnovi svega, treba dati konačnu definiciju koja će biti sadržajno 
bogata, precizna i primjenljiva. U tijeku cijelog istraživanja moramo se konze- 
kventno pridržavati te definicije (Ackoff, 1955:56 — 57). 

Ackoffov pristup analizi pojmova logičan je, kritičan i respektira znanost kao 
kumulativan proces. On je vrlo prikladan kad je riječ o analizi pojmova koji se 
mijenjaju samo pod utjecajem spoznaje. Primjer kojim se autor koristio na pojmu 
„socijalna grupa" potvrđuje logiku ovog postupka. Međutim, ima pojmova na koje se 
ovaj postupak ne može primijeniti. Upravo je to slučaj s pojmom „radnička klasa". 
Pojam „socijalna grupa" mijenjao se samo pod utjecajem naše spoznaje, a pojam „rad- 
nička klasa" više se mijenjao pod utjecajem svoje predmetne osnove. Radnička klasa 
bitno je promijenila svoja obilježja u kasnom kapitalizmu u odnosu prema ranom 
kapitalizmu. Međutim, pod utjecajem ideologije naša se spoznaja o tome nije bitno 
promijenila. Iako smo zastupali dijalektiku, „truli" kapitalizam izjednačavah smo s 
njegovom ranom fazom. 

Kad dođe do velikih promjena u društvu, mora se bitno promijeniti značenje poj- 
mova koji to društvo objašnjavaju, tada moramo odbaciti jezgru smisla prethodnih 
definicija i dati novu definiciju koja je zasnovana na predmetnoj osnovi pojma. Očito 
da nije isto zastupati dijalektiku i dijalektički se ponašati. No, nakon velikih društve- 
nih promjena ne mora doći do velikih promjena značenja svih pojmova. Definicija da 
je „socijalna grupa" dvoje ili više ljudi koji se nalaze u socijalnoj interakciji podjed- 
nako je vrijedna u svakom društvenom uređenju. To međutim nije slučaj s pojmom 
„radnička klasa". On ima bitno drukčije značenje u ranom kapitalizmu, kasnom kapi- 
talizmu i socijalizmu. Do tih novih značenja ne možemo doći na osnovi starih odre- 
đenja, pa je potrebno provoditi nova istraživanja. 

U jednom slučaju Ackoffov postupak može biti dobar, a u drugom loš. Zato u 
znanstvenom istraživanju tehnika i rutina nikad ne može zamijeniti mišljenje. Uvijek 
treba dobro promisliti koji ćemo postupak izabrati u svakoj konkretnoj istraživačkoj 
situaciji. 

Do znanstveno relevantnog sadržaja pojma može se dođi i tako da damo naj- 
općenitiju definiciju koju na osnovi primjene dopunjujemo sve dotle dok ne dođemo do 
definicije koja nas može zadovoljiti. Za ilustraciju takva postupka koristit ćemo se 
pojmom „roba" iz političke ekonomije. 

„Najprije se kaže da je ona korisna stvar koja je sposobna da podmiri neku ljud- 
sku potrebu, jer ako nije korisna stvar, tj. ako nema upotrebnu vrijednost, ona ne 
može biti roba. Međutim, iz ovog ne treba izvući zaključak da svaka korisna stvar, tj. 
svaka upotrebna vrijednost mora biti roba, jer, npr. i zrak na otvorenom prostoru 
zadovoljava određenu ljudsku potrebu, ali nije roba. 

Stoga se obično spominje da je roba takva korisna stvar, odnosno upotrebna 
vrijednost, koja je proizvod ljudskog rada. Ali i ovo samo po sebi nije dovoljno za 
definiranje robe, prosto zbog toga što svaki proizvod ljudskog rada koji je sposoban 
da podmiri neku ljudsku potrebu ne mora biti roba. Tako, npr. upotrebne vrijednosti 
koje neposredni proizvođači proizvode za podmirenje vlastitih potreba nisu roba. 

Zbog toga se precizira da je roba takav proizvod ljudskog rada koji ima upo- 
trebnu vrijednost za druge, a ne za njezina proizvođača. Međutim, i ovo je samo djelo- 
mično točno, jer svaki proizvod ljudskog rada koji ima upotrebnu vrijednost za one 
koji ga nisu proizveli ne mora uvijek biti roba. Na primjer, proizvodi kmetovog rada 
koje je trošio feudalac imali su upotrebnu vrijednost za njega, ali nisu bili roba jer ih 
je on dobio od kmeta, ne dajući za njih nikakvu protuvrijednost. 

Iz svih tih razloga izgleda da je najadekvatnije reći da je roba takva upotrebna 
vrijednost, odnosno takav koristan proizvod ljudskog rada koji je proizveden za to da 
bude razmijenjen, tj. sa ciljem da se za njega dobije odgovarajuća protuvrijednost. 

Ova definicija jasno pokazuje da već sam pojam robe kao ekonomske kategorije 
predstavlja misaoni izraz čitavog spleta realno postojećih odnosa u kojima se ljudi 
nalaze u procesu proizvodnje i razmjene proizvoda svoga rada" (Korać - Vlaškalić, 
1996:66). 

Navedeni primjer logički nas vodi do karakeristične definicije. Roba je proizvod 
ljudskog rada igenus proximum) s namjerom da bude razmijenjen (differentia specifica). 
Osim toga, štiti nas od mogućih nesporazuma. Takvom logičkom obradom upozore- 
ni smo na slična značenja s kojima se najčešće miješa ovaj pojam. Ta značenja nisu 
„vidljiva" samo iz karakteristične definicije. Iako definicija ne smije biti negativna, 
dobro je, i uz karakterističnu definiciju, upozoriti na znanstvena značenja koja se naj- 
češće miješaju s prvim značenjem. Nema dobrog istraživanja ako u njemu ključni 
pojmovi nisu bogati znanstveno relevantnim sadržajem, ako nisu precizno definirani 
i ako se tijekom cijelog istraživanja ne pridržavamo konsekventno tako određenih 
značenja. 

Međutim, nije lako doći do takvih definicija, pa ćemo se u istraživanju često naći 
u situaciji da moramo dati definiciju i onih pojmova o kojima u znanosti postoje dile- 
me. Istraživanje se ne može započeti s dilemama i nejasnim i nepreciznim pojmo- 

vima. Istraživač se nalazi pred imperativom definiranja i onih pojmova o kojima u 
znanosti postoje dileme. Isto tako često će se naći u situaciji da istraživanje ne može 
provesti u sklopu teorijske definicije nekog pojma. Praktična istraživačka ograničenja 
često nas sile da se usmjerimo prema siromašnijim definicijama. Nekad se čine toliko 
siromašnima da istraživač izbjegava dati takvu definiciju, i tako pravi najveću po- 
grešku. 

U istraživanju je uvijek bolje dati bilo kakvu nego nikakvu definiciju ključnih 
izraza. To dakako ne znači da bilo kako pristupamo definiranju. Tom poslu uvijek 
treba veoma ozbiljno prići i tako ga obaviti. A kad se susrećemo s bilo kakvim ograni- 
čenjima, na to treba upozoriti i dati radnu definiciju. Radna definicija je značenje poj- 
ma koje ćemo upotrebljavati u istraživanju. Prilikom davanja radne definicije može- 
mo se ograničiti na uže značenje, ali i tada treba nastojati obuhvatiti što više znan- 
stveno relevantnog sadržaja pojma. I ta definicija mora biti precizna i u tijeku cijelog 
istraživanja tako je treba upotrebljavati. To, dakako, znači i to da nam generalizacija 
ne smije prelaziti mogućnosti definicije koju smo dali. 

Definiranje pojmova i pojmovna analiza izuzetno su važni u procesu istraži- 
vanja. Definiranje pojmova pojavljuje se odmah na početku, i može se pojaviti uvijek 
kad se u istraživanju sretnemo s pojmom koji je važan za istraživanje. Budući da su 
pojmovi nosioci značenja, definiranje pojmova i pojmovna analiza mogu se pojaviti i 
na kraju istraživanja. U istraživanju dolazimo do novih spoznaja koje se ne mogu 
iskazati novim pojmovima ili obogaćivanjem postojećih pojmova. I nove i sadržajno 
obogaćene pojmove treba jasno i precizno definirati i odrediti njihovo mjesto u poj- 
movnom sustavu znanosti u kojoj je provedeno istraživanje. 

Pojmovna analiza često se pojavljuje kao samostalan znanstveni rad. Njezin do- 
prinos može biti kako u obogaćivanju i preciziranju određenih pojmova, tako i u odre- 
đivanju reda medu određenim pojmovima. Mnogo je lakše odrediti značenje pojedi- 
nih pojmova nego utvrditi medu njima logički red. Mi, primjerice, raspolažemo veli- 
kim brojem relativno jasnih i preciznih pojmova pojedinih znanosti, ali još nemamo 
klasifikacije znanosti s kojom bismo mogli biti zadovoljni. Slično je i s pojmovima 
unutar pojedinih znanosti. Zato dobra pojmovna analiza ne samo da omogućuje do- 
bro istraživanje nego i sama može biti velik doprinos uređenju sustava znanosti ili 
njegovog dijela. 

U svakom se istraživanju koristi mnogo više pojmova nego što ih možemo defini- 
rati i analizirati. Zato je vrlo važno znati izabrati one koji će najviše pridonijeti kvali- 
teti istraživanja. Prema tome, pri izboru pojmova moramo se odlučiti za one koji se 
mogu različito shvatiti i one koji su u središtu našeg istraživanja. Ako nas, npr., zani- 
ma razlika u političkim orijentacijama između građana razvijenih i građana neraz- 
vijenih područja, tada posebnu pozornost valja pridati pojmovima: „razvijenost po- 
dručja", „politička orijentacija". Kriteriji za definiranje razvijenosti područja se mije- 
njaju, pa se valja pridržavati najnovijih kriterija. To bismo vjerojatno mogli riješiti 
samo definiranjem pojma. No, pojam „politička orijentacija" središnji je pojam (zavi- 
sna varijabla) u ovom istraživanju. Kada je riječ o središnjim pojmovima, treba se 
odlučiti za pojmovnu analizu. Središnji pojam obično je izražen sintagmom, pa 
možemo analizirati riječi koje čine sintagmu, ali na kraju treba doći do znanstveno 
relevantnog sadržaja pojma koji je označen sintagmom. 

Otkrića ne dolaze spontano, već su plod svjesne aktivnosti. Svaka svjesna aktivnost, 
pa i znanstveno istraživanje, upravljena je određenom cilju. Na istraživanje nas po- 
tiče znatiželja pa cilj znanstvenog istraživanja jest spoznaja. Ako bismo tako uopćeno 
formulirali cilj istraživanja, to nam ne bi moglo pomoći u procesu istraživanja. 

Cilj svih znanosti je spoznaja. Cilj jedne određene znanosti je spoznaja dijela 
objektivne stvarnosti koji je odabrala za predmet istraživanja. Cilj jednog određenog 
istraživanja mora biti mnogo konkretniji. Kao što je cilj znanosti vezan za njezin pred- 
met istraživanja, tako cilj jednog određenog istraživanja treba vezati za njegov pro- 
blem. Prema tome, mogli bismo reći da je cilj svakog istraživanja otkriti ono što smo 
definirali kao nepoznato, kao problem. 

U problemu istraživanja pitamo se: kakvo je nešto, u kakvu je odnosu prema 
nečem drugom, kako se mijenja u vremenu, kako će izgledati u budućnosti i si. Prema 
tome, u problemu istraživanja uvijek se pitamo za neku razinu spoznaje. Međutim, 
na istraživanje nas može potaknuti i neki praktični problem. Recimo, to može biti 
slaba aktivnost radnika u političkom sustavu. Taj društveni problem može nametnuti 
sljedeći istraživački problem: zbog kojih razloga građani nisu dovoljno aktivni u poli- 
tičkom životu? U ovom slučaju razloge pasivnosti želimo otkriti kako bismo mogli 
utjecati na povećanje aktivnosti građana u političkom životu. Prema tome, u znan- 
stvenom se istraživanju pojavljuju dvije vrste ciljeva: 

1 . Pragmatički ili društveni ciljevi 

2. Spoznajni ili znanstveni ciljevi. 

Pragmatički ili društveni ciljevi 



Pragmatički ili društveni ciljevi istraživanja govore o koristima koje mogu proizići na 
osnovi rezultata istraživanja, o korisnicima koji se mogu služiti dobivenim rezulta- 
tima te, ako se može odrediti, o načinu korištenja dobivenih rezultata. Recimo za 
problem: koji su razlozi zbog kojih građani nisu dovoljno aktivni u političkom živo- 
tu? - pragmatički ciljevi mogu biti ovi: 1 . Korist od ovog istraživanja može biti to da 
će se na temelju rezultata istraživanja moći efikasnije djelovati na povećanje aktivno- 
sti građana u političkom životu. 2. Korisnici rezultata ovog istraživanja mogu biti 
sindikat i političke stranke. 3. Način na koji se koristi ovisit će o dobivenim rezultatima. 
Ako se ustanovi da je u pitanju slaba informiranost, radit će se na poboljšavanju infor- 
macijskog sustava i slično. 

Mnogi istraživači zanemaruju pragmatičke ciljeve istraživanja jer smatraju da 
upotreba znanstvenih rezultata nije znanstveno pitanje, pa su usmjereni samo na 
određivanje spoznajnih ciljeva. Pravi znanstveni ciljevi su zaista spoznajni ciljevi, jer, 
kako smo rekli, znanstveni rad završava njegovim objavljivanjem, a primjena spo- 
znaje stvar je stručnog rada, tehnike i politike. 

Znanstvenik je član određenog društva, pa kao građanin treba biti zainteresiran 
za instrumentalnu vrijednost spoznaje do koje će doći istraživanjem. Znanstvenim 
istraživanjima potrebna je društvena pomoć, pa će isticanje koristi od istraživanja 
pomoći u osiguravanju uvjeta da društvo pomogne ona istraživanja koja dovode do 
spoznaja kojih je instrumentalna vrijednost spoznaje veća. Prema tome, o dobru 
obrazloženju pragmatičkih ciljeva može ovisiti hoće li se neko istraživanje provesti ili 
neće, pa zbog toga znanstvenik mora biti za njih zainteresiran. Na koncu, pragmatički 
ciljevi mogu odrediti i smjer istraživačkog procesa. Recimo, ako želimo pomoći aktivi- 
zaciji radnika u političkom sustavu, onda ćemo tu svoju zavisnu varijablu dovoditi u 
vezu s onim varijablama preko kojih možemo utjecati na nju. U tom slučaju više bi 
nas zanimala veza između aktivnosti u političkom sustavu i informiranosti, nego 
veza između te varijable i društvenog položaja ili spola. Naime, na informiranost 
možemo utjecati, na društveni položaj teže, a na spol ne možemo nikako. 

Prema tome, istraživač mora brinuti o pragmatičkim ciljevima istraživanja, kako 
zbog društvenih koristi, tako i zbog samog istraživanja. Ako u istraživanju računa na 
pomoć društva, onda je normalno da pokaže koristi koje društvo može imati od istra- 
živanja koje on namjerava provesti. Ako to dobro učini, tada će znati kome se treba 
obratiti da bi tu pomoć dobio. 

Prema tome, prilikom određivanja pragmatičkih ciljeva istraživanja potrebno je 
odrediti: 

1 . najvažnije korisnike, 

2. koristi, 

3. način korištenja rezultata istraživanja. 



4.2. Spoznajni ili znanstveni ciljevi 

Spoznajnim ili znanstvenim ciljevima određujemo razinu spoznaje koju trebamo 
ostvariti da bismo riješili problem. Ti ciljevi nisu proizvoljni, već proistječu iz same 
prirode problema. Priroda problema ih ne određuje do kraja pa ih treba specificirati. 
Četiri su razine spoznaje, pa su moguće četiri vrste znanstvenih ciljeva. To su: 

1 . znanstveno opisivanje ili deskripcija, 

2. znanstvena klasifikacija, 

3. znanstveno objašnjenje ili eksplanacija, 

4. znanstveno predviđanje ili prognoza. 



4.2.1. Znanstveno opisivanje ili deskripcija 

Opisivanje je prvi korak u procesu spoznavanja i na njemu se zasnivaju sve razine 
spoznaje. Iako je znanstveno opisivanje najniža razina spoznaje, ono je izuzetno 



80 



ODREĐIVANJE CILJEVA ISTRAŽIVANJA 



važno jer se sve razine spoznaje na njemu zasnivaju. Znanstveno opisivanje je 
prevođenje osjetilnih doživljaja (činjenica) konkretnog predmeta istraživanja (vari- 
jable) u simbolički jezik znanosti. Uz pomoč njega može se dobiti opći uvid u ono što 
se opisuje. 

U objektivnoj stvarnosti, posebice u društvenoj, pojave i procesi nisu tako izdvo- 
jeni kao u mišljenju, pa se lako može dogoditi da podatak koji daju osjetila o jednoj 
pojavi pripisujemo drugoj pojavi. Zato opisivanje mora biti valjano, to znači da se 
podaci koje prikupljamo odnose na pojave i procese koje želimo opisati. Kako bismo 
u tome bili uspješniji, u opisivanju pojava i procesa treba se ograničiti na manji broj 
tih pojava i procesa. Treba precizno definirati ono što namjeravamo opisati. Opis 
pojava i procesa ne zasniva se samo na iskustvenim podacima več i na teorijskom 
znanju, pa priprema za opisivanje određenih pojava mora obuhvatiti empirijsku i 
teorijsku komponentu. 

Znanstveno opisivanje mora biti objektivno. To znači da opis ne ovisi o onome tko 
ga opisuje, več o onome što se opisuje. Objektivnost se provjerava tako da više osoba 
opisuje istu pojavu ili proces, pa ako im se podaci do kojih su došli slažu, to znači da 
su podaci određeni onim što se opisuje, a ne onima koji ih opisuju. Ako opis nije 
objektivan, ne može biti ni valjan. Kako bi opis zadovoljio kriterij objektivnosti, za 
opis treba odabirati osobe koje su objektivnije i posebno ih pripremati. Često se zbog 
potrebe za objektivnošču nećemo moći osloniti na jednog opisivača, pa ćemo za opis 
pojave ili procesa odabrati više njih. 

Znanstveno opisivanje treba biti i potpuno. To znači da pojave i procese treba 
zahvatiti u cjelini. Tu se često griješi, tako da se na osnovi podataka o dijelu donose 
zaključci o cjelini. Zato, ako pojave i procese ne možemo zahvatiti u cjelini, moramo to 
činiti na reprezentativnom uzorku. Znanstveni opis mora biti sistematičan, pouzdan i 
precizan. Sistematičnost osiguravamo ako se u opisivanju pridržavamo plana koji smo 
unaprijed napravili. Opisivanje je pouzdano kad pri ponovljenom opisu iste pojave 
ista osoba dobiva iste rezultate. Opis je precizan kad pomoću njega možemo registri- 
rati i manje razlike u obilježju koje nas zanima. 

Znanstveno se opisivanje obično veže za metodu opažanja, ali ono se obavlja 
pomoću svih metoda prikupljanja podataka. Znanstveni opis daje nam opći uvid u 
pojave i procese i na njemu se zasnivaju sve razine spoznaje. Zbog toga je vrlo važno 
da znanstveni opis zadovoljava kriterije koje smo naveli, jer se manja pogreška u 
opisu može bitno odraziti na višoj razini spoznaje. 

Na kraju evo jednog primjera. Recimo da nam je problem istraživanja: kakvi su 
stavovi građana prema hrvatskoj vlasti? Deskriptivni cilj bio bi da se utvrdi kakvi su 
u prosjeku stavovi građana prema hrvatskoj vlasti u cjelini. Na osnovi tako uopćenog 
uvida ne bismo ništa doznali o razlikama u stavovima prema vrsti vlasti (zakono- 
davna, izvršna, sudska). Isto tako, ne bismo doznali ništa o razlikama u stavovima s 
obzirom na vrstu građana (spol, dob, mjesto rođenja, regiju, obrazovanje, religioz- 
nost, socioekonomski status ...). To je vrlo važno znati, osobito ako planiramo 
društvenu aktivnost vezanu za stavove prema hrvatskoj vlasti. Prema tome, opći uvi- 
di nisu dovoljni da bismo usmjerili društvenu aktivnost onamo gdje je najpotrebnija, 
pa u znanstvenim istraživanjima treba ići dalje od deskriptivnih ciljeva istraživanja. 

4.2.2. Znanstvena klasifikacija 

Deskriptivnim ciljem istraživanja postižemo opći uvid u pojavu ili proces koji nas 
zanima. Opća spoznaja nije dovoljno precizna da bi se na osnovi nje poduzela 
uspješna aktivnost, pa u istraživanju, osim deskriptivnih postavljamo i klasifikacijske 
ciljeve. Klasifikacijskim ciljevima nastojimo doći do pobližih spoznaja o pojavama i 
procesima, određujući njihovu vrstu ili dovodeći ih u vezu s drugim pojavama i pro- 
cesima. Prema tome, moguće su dvije vrste znanstvenih klasifikacija: 

1 . klasifikacija s obzirom na zavisnu varijablu, 

2. klasifikacija s obzirom na nezavisne varijable. 

Istraživanjem stavova građana prema hrvatskoj vlasti možemo uz opći uvid do- 
biti posebne uvide u stavove s obzirom na objekt stava (stav prema predsjedniku 
Republike, stav prema Saboru, stav prema vladi i stav prema sudstvu. Isto tako, klasi- 
ficirati možemo i s obzirom na neke dimenzije stava (utemeljenost stava, evaluativ- 
nu, aktivističku i dimenziju snage stava). To bi bila klasifikacija s obzirom na osnovno 
obilježje istraživanja - zavisnu varijablu. 

Kao što unutar stavova prema hrvatskoj vlasti imamo razlićite objekte stava i raz- 
ličite dimenzije stava, isto tako imamo različite vrste građana, pa stav prema hrvat- 
skoj vlasti općenito i prema svakoj vrsti vlasti, kao i svakoj dimenziji stava možemo 
dovesti u vezu s obilježjima građana kao što su spol, dob, mjesto rođenja, stupanj 
obrazovanja, regionalno podrijetlo, članstvo u političkim strankama, religioznost itd. 
Obilježja koja dovodimo u vezu s osnovnim obilježjima zovemo nezavisnim varija- 
blama, pa se ova klasifikacija zove klasifikacija s obzirom na nezavisne varijable. 

Kad nam je osnovno obilježje istraživanja složeno, svakako treba odrediti klasifi- 
kaciju s obzirom na zavisnu varijablu. Katkad se može uraditi više vrsta klasifikacija, 
pa se u istraživanju potrebno odlučiti samo za neke. Isto tako, od nekih se može odu- 
stati. Izbor treba obaviti na osnovi znanja klasifikacije i na osnovi cjelovitog uvida u 
istraživanje. Prema tome, u klasifikacijskim ciljevima treba odrediti posebno klasifika- 
ciju s obzirom na zavisnu varijablu, a posebno s obzirom na nezavisne varijable. 
Nekad nije moguće ili nije potrebno napraviti klasifikaciju s obzirom na zavisnu vari- 
jablu, ah uvijek se može i treba učiniti klasifikacija s obzirom na nezavisne varijable. 

U svakom je istraživanju potrebno odrediti klasifikacijske ciljeve istraživanja, ah 
i nakon provedenog istraživanja može se napraviti klasifikacija. Klasifikacija može 
biti posebna i samostalna aktivnost u znanstvenom radu. Klasifikacijom dolazimo do 
novih obilježja pojava i procesa, kao i do novih odnosa medu njima. Otkrivajući red, 
možemo doći i do dubljih osnova toga reda. Mendeljejev je na osnovi opisa kemijskih 
elemenata vršio klasifikaciju i došao do zakonitosti koje su mu omogućile uvid u još 
neotkrivene elemente. Ne samo da je tako doznao koji elementi još nedostaju nego im 
je predvidio i obilježja. 

Dakako, u društvenim znanostima klasifikacija nije dala takve rezultate kao u 
prirodnim, ali je ona i u društvenim znanostima izuzetno važna. Zbog toga treba 
nastojati da bude što bolja, pa znanstvena klasifikacija mora udovoljavati nekim 
logičkim kriterijima. Prije svega, ona mora biti dosljedna. To znači da se klasifikacija 

mora vršiti na osnovi istog kriterija. Ona mora biti potpuna, to znači da se podudara 
s opsegom pojma. Ona mora biti iscrpna, to znači da ostavlja što je moguće manje 
sadržaja u neodređenim kategorijama. (O klasifikaciji će čitalac više naći u knjizi Mi- 
Uć, 1965:496 -504.) 

Nakon provedenog istraživanja rezultati mogu dati nove elemente koji mogu biti 
osnova za novu klasifikaciju. Međutim, to će biti mnogo teže ako klasifikaciju nismo 
predvidjeli i razradili kao cilj istraživanja. Nekad nam je klasifikacija potrebna zbog 
praktičnih razloga, pa u tom slučaju ne mora biti toliko važno da udovoljava logičkim 
kriterijima koliko praktičnim. 



4.2 



4.2.3. Znanstveno objašnjenje ili eksplanacija 

Objasniti neku pojavu obično znači otkriti uzroke njezinog nastanka, mijenjanja i 
nestanka. Međutim, imamo dvije vrste eksplanacijskih ciljeva: 

1. otkrivanje povezanost i, 

2. otkrivanje uzročno-posljedične zavisnosti. 

Eksplanacijskim ciljevima istraživanja dobivamo odgovor na pitanje kako i zašto. 
Odgovorom na pitanje kako dobivamo informaciju o povezanosti medu pojavama i 
procesima. Ako smo za cilj istraživanja namjeravali ustanoviti povezanost medu odre- 
đenim varijablama, onda moramo znati da samo na osnovi izračunanog koeficijenta 
korelacije ne možemo odrediti je li povezanost prava ili lažna. Primjerice, povezanost 
između starosti i konzervatizma nije uvjetovana stvarnom vezom medu tim vari- 
jablama, već tu vezu uzrokuje bogatstvo. Prema tome, stari su ljudi konzervativniji 
zato što su bogatiji, a ne zato što su stariji. Pri određivanju povezanosti moramo bri- 
nuti o mogućem utjecaju drugih varijabli, kako bismo mogli kontrolirati taj utjecaj. 
Taj utjecaj možemo kontrolirati izborom odgovarajućeg nacrta istraživanja ili odgo- 
varajućom statističkom obradom. Međutim, to neće biti moguće ako ne identificiramo 
varijable koje treba kontrolirati. 

Eksplanacijskim ciljem povezanosti možemo odrediti smjer i intenzitet povezano- 
sti medu varijablama. Smjer veze pokazuje predznak koeficijenta korelacije, a intenzi- 
tet njegova veličina. Određujući eksplanacijske ciljeve moramo posebno odrediti vari- 
jable medu kojima nas zanima povezanost, kao i one za koje ćemo obaviti uzročno- 
-posljedičnu analizu, jer će se njihov tretman u istraživanju bitno razlikovati. 

Za uzročno-posljedičnu analizu nije dovoljno ustanoviti samo povezanost, jer na 
osnovi koeficijenta korelacije ne možemo znati koja je pojava uzrok, a koja je poslje- 
dica. Kada bimo doznali vrijeme njihova pojavljivanja, tada bismo uzročnost mogli 
pripisati pojavi koja se prije pojavila, ah ni to nije sigurno. Sigurno je jedino da ona 
koja se kasnije pojavila ne može biti uzrokom. Kad nam je cilj istraživanja pronala- 
ženje uzročnoposljedičnih odnosa, onda se mjerenje varijabli mora obavljati u strogo 
kontroliranim uvjetima koji omogućuju kauzalno zaključivanje. To je vrlo teško u 
istraživanju društvenih pojava, tako da mnogi kauzalni zaključci nemaju logičku 
osnovu. Zbog toga određivanje ciljeva istraživanja treba biti logički povezano s nacr- 
tom istraživanja, o čemu će posebno biti riječi. 

4.2.4. Znanstveno predviđanje ili prognoza 

Ljude je oduvijek zanimala budućnost, pa se znanost ne zaustavlja na otkrivanju pro- 
šlih i sadašnjih zbivanja, tako da je cilj mnogih znanstvenih istraživanja predviđanje. 
Meteorolozi prikupljaju podatke o postojećim vremenskim prilikama da bi doznali 
kakvo će vrijeme biti u budućnosti. Liječnika ne zanima samo dijagnoza bolesti, nego 
i prognoza. Ispitivanje javnog mišljenja često se provodi radi prognoze, jer se želi una- 
prijed doznati kakav će biti uspjeh na izborima ili referendumima, kako bi se mogle 
poduzeti akcije koje bi mogle utjecati na njihov ishod. 

U društvenim istraživanjima česte su takozvane suicidalne prognoze. Do suicidal- 
nih prognoza dolazi kada se na osnovi rezultata istraživanja poduzimaju akcije koje 
su uzrokovale da se prognoza ne ostvari. Recimo da smo ispitivanjem dobili podatke 
koji pokazuju da jedan referendum neće uspjeti, pa smo zbog toga proveli određenu 
propagandu koja je djelovala tako da je referendum uspio. Suicidalne prognoze treba 
razlikovati od pogrešnih prognoza. One se ne bi ostvarile da na njima nije zasnovana 
aktivnost koja je promijenila situaciju. 

Za znanstvenu prognozu podaci nisu jednako važni kao za znanstvenu dijag- 
nozu. Ako je cilj istraživanja prognoza, nije dovoljno ustanoviti kakvo stanje jest, već 
moramo biti usmjereni i na tendencije mijenjanja stanja. Zbog toga u istraživanjima s 
prognostičkim ciljem moramo biti usmjereni na dinamičke karakteristike pojava, a 
njih nije moguće zahvatiti samo u jednome momentu. Zbog toga dugoročnije prog- 
noze i nisu moguće bez dugoročnijih istraživanja. 

Obično se pogrešno smatra da je vrijednost istraživanja u razini spoznaje koju 
želi postići. Vrijednost istraživanja ovisi o adekvatnosti ciljeva prema karakteru sa- 
mog problema istraživanja. Isto tako, vrijednost istraživanja ovisi i o adekvatnosti 
spoznajnih ciljeva prema pragmatičkim. Što god želimo postići veću razinu spoznaje 
to je veća vjerojatnost da pogriješimo. Posebice je teško obavljati kauzalnu analizu u 
istraživanju društvenih pojava, pa se zato iskusniji istraživači obično usmjeravaju na 
niže razine spoznaje. 

Za svaki problem istraživanja nisu potrebne sve razine spoznaje. Za već spome- 
nuti problem: kakva je uključenost građana u politički život? - dovoljna je deskrip- 
cija i klasifikacija. Međutim, ako nam je problem: kako informiranost građana djeluje 
na njihovu uključenost u politički život? — tada pored navedenih ciljeva moramo 
odrediti Cilj objašnjenja. O djelovanju informiranosti na uključenost u politički život 
ne možemo zaključiti ni na osnovi općeg uvida u uključenost u politički život, ni na 
osnovi razlike u uključenosti u politički život između informiranih i manje informira- 
nih, niti na osnovi povezanosti između tih dviju varijabli. U ovom slučaju sve to treba 
znati, ali to još nije dovoljno za uzročno-posljedično zaključivanje. Taj je problem 
takav da ne traži znanstvenu prognozu. No, ako nas zanima kakav će biti odziv 
građana na predstojeće izbore, onda je osnovni cilj znanstvena prognoza. Međutim, 
mogu nas zanimati i eventualne razlike u odazivu medu različitim kategorijama 
građana, pa ćemo uz prognozu imati i klasifikaciju. Kad doznamo kakav će biti odziv 
na izbore kod pojedinih kategorija građana, onda se u predizbornim aktivnostima 
možemo usmjeriti onoj kategoriji građana u kojoj je akcija najpotrebnija. 

Ciljeve istraživanja treba odrediti što je moguće preciznije. Zato nije dovoljno 
samo navesti koje ciljeve trebamo postići, već ih je potrebno razraditi tako da se jasno 
zna što će se opisivati, kako će se obavljati klasifikacija, medu kojim ćemo varijablama 
utvrditi povezanost, medu kojima kauzalnu analizu, kao i što želimo predviđati. Ako 
to dobro učinimo, bit će nam lakša razrada narednih faza procesa istraživanja. 



5 POSTAVLJANJE HIPOTEZA 

Dok čovjek teži za mudrošću, zaslužuje 
naziv mudraca, čim nalazi da je ispio 
sve mudrosti, postaje budala. 

Voltaire 

Rekli smo da je definiranje problema istraživanja proces. Zapravo, svaka faza procesa 
istraživanja dio je tog procesa. Iz kompleksne problemne situacije najprije se izdvaja 
istraživački problem. Odlukom s kojih ćemo ga znanstvenih područja istraživati pro- 
blem još više specificiramo te se usmjeravamo odgovarajućoj literaturi radi teorijske 
obrade. Teorijskim radom na problemu doznajemo što je poznato i što nije poznato u 
vezi s njim. Na osnovi toga istraživanje usmjeravamo prema nepoznatom, a koristimo 
se svim poznatim što nam može pomoći u istraživanju. U početku osobitu pozornost 
pridajemo ključnim pojmovima kako bismo ih sadržajno i precizno definirali. 

Nakon određivanja znanstvenih područja s kojih ćemo istraživati problem istra- 
živanja i pojmovne analize, već dobro znamo što nam nije poznato. Međutim, jednim 
istraživanjem rijetko možemo doznati sve o nekom problemu. Zato pomoću ciljeva 
istraživanja određujemo što želimo znati o problemu istraživanja i zašto. Ako smo 
sve to dobro i precizno odredili, možemo reći da imamo precizno postavljeno pitanje. 
U pitanju, dakako, nije sadržan odgovor, ali dobro i precizno postavljeno pitanje vodi 
dobrom i preciznom odgovoru. 

Dobro i precizno formuliran problem istraživanja usmjerava nas prema boljim 
hipotezama. Hipoteze istraživanja su misaoni odgovor na pitanje u problemu. Na 
neka se pitanja može dati neizmjerno mnogo misaonih odgovora. Zbog toga je svaka 
hipoteza samo jedan od mogućih odgovora na postavljeno pitanje o problemu. Nama 
istinit odgovor nije poznat, pa je svaka hipoteza misaoni korak u nepoznato. U neiz- 
mjernom prostranstvu nepoznatog samo njegov mah dio odnosi se na odgovor koji 
tražimo. 

Prema tome, u svakom istraživanju najveći rizik za njegov uspjeh jest u postav- 
ljanju hipoteza. Nema dobrog istraživanja ako su hipoteze loše, ali istraživanje može 
biti loše i kad su hipoteze dobre. Zbog toga se istraživač mora izuzetno posvetiti tra- 
ženju dobrih hipoteza. 

„Hipoteze predstavljaju misaono-teorijske dopune izvjesnih praznina u pozna- 
vanju određene pojave ili čitave oblasti pojava čije izvjesne momente, dijelove ili 
aspekte već poznajemo" (Šešić, 1974:208). Zato se u traženju dobrih hipoteza treba 
osloniti na prethodno znanje u vezi s našim problemom. Budući da otkriće mora biti 

korak dalje u spoznaji za dobru hipotezu, uz dobro znanje potrebno je imati i koristiti 
se stvaralačkim sposobnostima kao što su inteligencija, mašta i intuicija. 

Postoje različita shvaćanja o ulozi i doprinosu znanja i stvaralačkih sposobnosti 
u znanstvenom otkriću. VVeber smatra da je otkriče plod isključivo stvaralačkih spo- 
sobnosti i da prethodno znanje može samo smetati pa preporučuje „cerebralnu higi- 
jenu" kako istraživač ne bi pao pod utjecaj svojih prethodnika. Drugu krajnost za- 
stupa Leslie VVhite koji sve pripisuje prethodnom znanju. Evo kako on to obrazlaže: 
„Nervni sistem jednog čovjeka može biti bolji katalizator kulturnog procesa nego 
nervni sistem drugog čovjeka . . . Ako nedostaju odgovarajući kulturni elementi, nad- 
moćni mozgovi neće biti ni od kakve koristi. Bilo je u Engleskoj isto tako dobrih moz- 
gova kao što je Newtonov deset hiljada godina prije Kristovog rođenja . . . Sve što 
znamo o fosilnom čovjeku, o prethistoriji Engleske i neuroanatomiji homo sapiensa 
potkrijepit će ovo tvrđenje. Bilo je isto tako dobrih mozgova kao što je Nevvtonov u 
urodeničkoj Americi ili u najzaostalijoj Africi. Ali infinitezimalni račun nije bio izmiš- 
ljen ni u ta druga vremena niti na drugim mjestima zato što su nedostajali potrebni 
kulturni elementi. Nasuprot, kada su kulturni elementi prisutni, otkriće ili izum po- 
staju tako neizbježni da se odigravaju nezavisno u dva ih tri nervna sistema odjed- 
nom" (VVhite, 1970:269). 

VVhite uvjerljivo pokazuje izuzetno značenje znanja u pronalaženju dobrih hipo- 
teza. Međutim, hipoteze nisu rezultat kulturnog automatizma, već su plod individu- 
alnih stvaralačkih sposobnosti koje se nastavljaju na solidno obrazovanje. Zbog toga 
nije jednostavno doći do dobrih hipoteza, jer se u tom poslu susrećemo s većim 
brojem teškoća. Šešić navodi sljedeće: 

„1 . nedovoljno temeljno i nedovoljno detaljno poznavanje oblasti . . ., 

2. odsutnost ih neznanje teorijskog okvira s čijeg stanovišta se hipoteza postavlja, 

3. nedostatak sposobnosti korištenja odgovarajućeg teorijskog okvira, počev od nepo- 
znavanja logičkih osnova spoznaje u okviru kojeg se hipoteza postavlja, preko nespo- 
sobnosti korištenja općeg teorijskog modela do nesposobnosti odnosno nedostatka 
invencije u postavljanju prave hipoteze, 

4. teškoće postavljanja kvantitativne adekvatne hipoteze koja može biti dvojaka, nai- 
me: hipoteza može biti suviše opća i preširoka, pa ju je teško konkretizirati i specifici- 
rati, ili hipoteza može biti suviše posebna . . . odnosno preuska . . . 

5. niz teškoća postavljanja adekvatne hipoteze potiče od nedostatka poznavanja ade- 
kvatne metode postavljanja i metoda kao i tehnika provjeravanja adekvatnosti postav- 
ljene hipoteze" (Šešić, 1974:213). 

Hipoteze su korak prema novim spoznajama. Pokatkad prelaze teorijske okvire 
starih spoznaja i dovode ih u pitanje. Treba razlikovati hipoteze od provjerene hipo- 
teze. Jedno je zakon i teorija, a drugo je hipoteza. Mnogi to ne razlikuju. To je slučaj i s 
Leslie VVhiteom, koji u vezi s biološkom teorijom evolucije kaže: „Kao što je poznato, 
ova teorija nije nastala s Darvvinom. Mi je nalazimo u jednom ili drugom obliku, u 
nervnim reakcijama mnogih drugih prije nego što se Danvin rodio: kod Biffona, La- 
marca, Erazmusa Darvvina i drugih . . . Darvvinov nervni sistem bio je samo mjesto 

gdje su se ti kulturni elementi stekli i gdje su obrazovali jednu novu sintezu. To je prije 
bilo nešto što se Darvvinu dogodilo nego što je on to učinio" (White, 1970:270 - 271). 

VVhite otkriće u cijelosti pripisuje kulturnom automatizmu. On ne razlikuje hipo- 
tezu od teorije, pa 22 godine koje je Darvvin trebao za svoja briljantna istraživanja i ne 
smatra značajnim. Upravo na osnovi svojih dvadeset dvogodišnjih istraživanja, a ne 
na osnovi onoga što se Darvvinu dogodilo, on je hipotezu svojeg istraživanja provjerio 
i podignuo na razinu znanstvene teorije, oborivši time u to vrijeme vladajuču hipo- 
tezu po kojoj „su živa biča nastala natprirodnim aktom stvaranja" (Enciklopedija L Z:25). 

Ono što je teorija u znanosti, to je hipoteza u istraživanju. Kao što teorija osmi- 
šljava predmet jedne znanosti, tako hipoteza osmišljava istraživanje određenog pro- 
blema. Još se Darwin pitao: „Kako je to čudno da nitko ne vidi kako svako opažanje 
mora biti u prilog nekog gledišta ili da mu proturječi, ako treba biti od neke koristi" 
(Cohen - Nagel, 1965:218). 

Prema tome, istraživanje nije i ne može biti samo proučavanje činjenica, jer činje- 
nice same za sebe ništa ne pokazuju. Kad imamo hipotezu, tek tada znamo koje ćemo 
činjenice prikupljati i kako ćemo ih povezati. Nikad nismo u mogućnosti istraživa- 
njem obuhvatiti sve činjenice, a ako slijedimo određene hipoteze nužno moramo 
„neke činjenice smatrati značajnima, a druge ne" (Cohen — Nagel, 1965:222). 

Mnogi se u znanstvenom radu zaustavljaju na hipotezama. To i ne bi bio pro- 
blem da hipoteze ne proglašavaju bez ikakve provjere zakonima i teorijama. Zakoni i 
teorije u znanosti moraju biti provjerene, tako da se ustanovi veza između teorijske 
misli i osjetilnog doživljavanja. Jedino misao može prodrijeti iza pojavnog, pa hipo- 
teza istraživanja dariva elemente otkrića. Međutim, to nije nužnost, već samo moguć- 
nost. Ta mogućnost nema ni veliku vjerojatnost, jer je lakše doći do pogrešnog odgo- 
vora na pitanje u problemu nego do pravoga. 

Kazali smo da su pojmovi osnovne kategorije mišljenja koje u sebi uvijek uklju- 
čuju hipotetičke elemente. Hipoteza je misaoni odnos medu pojmovima. Prema tome, 
ona se uvijek zasniva na dva hipotetička elementa. Ako tome dodamo da su pojmovi 
povijesne kategorije koje se mijenjaju pod utjecajem spoznaje i pod utjecajem promje- 
na predmeta koji se spoznaje, povećava se vjerojatnost pogreške, posebice u 
društvenim znanostima. Zato nije rijetkost da se i najpažljivije logičko zaključivanje o 
zbivanjima u objektivnoj stvarnosti ne podudara sa stvarnim zbivanjima. Prisjetimo 
se samo primjera sa strelicom u letu. Tvrdi se, naime, da se strelica koja leti u jednom 
momentu nalazi na mjestu. Ako se u svakom momentu nalazi na jednome mjestu, 
onda se stalno nalazi na jednome mjestu. Koliko god se to činilo logički ispravnim, 
praksa govori drukčije. Očito da logika nije dovoljna za istinito objašnjenje pojava. 

Nema stvaralaštva bez mišljenja, ali njegove kreacije mogu biti i pogrešne. 
Čovjek, zahvaljujući mišljenju, ovladava prirodom i društvom, ali on nigdje i ne 
griješi kao na tom području. Srednji vijek dobar je dokaz za to, ali kad se čovjek 
usmjerio na empirijsko provjeravanje svojeg mišljenja, počela je znanstveno-tehnička 
revolucija. Unatoč tome, mnogi nemaju potreba za empirijskim provjeravanjem 
svojega mišljenja. To je posebice izraženo na području društvenih znanosti. Baš je na 
tom području mnogo više praznih mjesta koja ograničavaju logičko zaključivanje. 
Prema tome, u društvenim znanostima još je veća potreba za empirijskom verifika- 
cijom mišljenja. Hoće li ta potreba dovesti do znanstveno-društvene revolucije? 

Ne samo da je lakše pogriješiti u području društvenih znanosti, već su tu veliki 
ideologijski pritisci koji otežavaju dolazak do dobrih hipoteza kao i njihovo provjera- 
vanje. Teškoće u vezi s tim nekad su toliko velike da ih nije moguće riješiti. Međutim, 
ono što je moguće, jest to da razlikujemo ideologiju od znanosti, a hipotezu od zakona 
i teorije. Bar to mora biti tako medu onima koji se bave znanstvenim istraživanjem. 

Hipoteze su okosnice istraživanja. Izuzetno su važne u istraživanju, ali zbog 
toga im ne treba davati značenje koje još nemaju. Svaki veliki korak u znanosti na- 
pravljen je „anticipacijom prirode", to jest pronalaženjem hipoteza. Međutim, svaka 
hipoteza ne mora biti i rješenje problema, pa je zadatak istraživanja da to provjeri. 
Vrijednost hipoteza nije u njihovoj istinitosti već u usmjerenosti na relevantne činje- 
nice. Vrjednija je hipoteza: informiranost građana ne djeluje na njihovu participaciju 
u politici, ako je rezultati istraživanja i opovrgnu, nego, recimo, hipoteza: visina gra- 
đana ne djeluje na participaciju, ako je rezultati i potvrde. 

Gotovo u svakom problemu implicitna je istraživačeva hipoteza. Ako se netko 
odlučio za problem istraživanja: koliko su građani uključeni u politički život, impli- 
citna je hipoteza: građani nisu dovoljno uključeni u politički život. Kada bi istraživač 
mislio da su građani dovoljno uključeni u politički život, sigurno se ne bi ni odlučio 
za istraživanje tog problema. Budući da on smatra da građani nisu dovoljno uklju- 
čeni u politički život, to ga usmjerava na istraživanje uz pomoć kojeg će to provjeriti. 
Prema tome, hipoteza se može pojaviti i prije problema istraživanja. 

Istraživač pokatkad nije u mogućnosti dati precizan sud o problemu, pa postav- 
lja hipotezu kao orijentaciju u istraživanju kako bi je u tijeku istraživanja precizirao ili 
zamijenio novom hipotezom. Takve se hipoteze nazivaju radnim hipotezama. One 
imaju veliku heurističku vrijednost, mogu dovesti do preciznih istraživačkih hipo- 
teza koje mogu biti formulirane afirmativno ili negativno, pa imamo afirmativne i 
negativne hipoteze. 

Hipoteza je istraživačev sud o problemu istraživanja. Svi ljudi stoje iza svojeg 
mišljenja. Uza svako mišljenje stoji određeni stupanj uvjerenja. Zato su istraživači 
emotivno vezani za svoje hipoteze, pa provode istraživanje da bi ih potvrdili, a ne da 
bi ih provjerili. Kako bi što manje bili pod utjecajem svojih emocija, preporučuje se da 
postavljaju nulte hipoteze. Nulta bi hipoteza mogla biti: informiranost građana ne dje- 
luje na njihovu participaciju u politici. Osim toga, računanje statističkih parametara 
zasnovano je na nultim hipotezama. 

Dobre hipoteze moraju udovoljavati većem broju kriterija. 

1. Hipoteza mora biti valjana. To znači da se mora odnositi na problem koji istražuje. 
Problem je pitanje, pa hipoteza mora biti odgovor na to pitanje. U problemu se uvijek 
pitamo za neka obilježja nekih pojava pa u hipotezi treba suditi o obilježjima tih poja- 
va. Iskustvo pokazuje da nisu rijetke hipoteze koje idu mimo problema. Recimo u 
vezi s problemom: koliko je mladež uključena u politički sustav? - postavlja se hipo- 
teza: mladež prihvaća politički sustav. Međutim, jedno je uključenost u politički su- 
stav, a drugo je prihvaćanje političkog sustava. Mladež može prihvaćati politički su- 
stav, a da i nije uključena u njega. Društvene su pojave međusobno povezane, tako 
da lako prelazimo s jedne na drugu, a da to i ne primijetimo, pa u postavljanju hipo- 
teza treba brinuti o tome da se one odnose na problem istraživanja. Sljedeće kriterije 
navodimo po Goodu i Hettu: 

2. Hipoteza mora biti pojmovno jasna. To znači da se trebamo držati značenja do kojih 
smo došli pojmovnom analizom. Ili, ako se u hipotezi pojave novi pojmovi, treba ih 
sadržajno i precizno definirati. Prema tome, moguče je da se i ovdje pojavi pojmovna 
analiza. Uvijek treba imati na umu da jezik nije tako jasan kako nam se čini. Hipo- 
teza: radnici više participiraju u upravljanju u malim nego u večim poduzećima, na 
prvi se pogled čini jasna. Ali kad se upitamo što je to radnik, što je to participacija u 
upravljanju, što su to mala, a što velika poduzeća, ta hipoteza više neće biti tako ja- 
sna. Zbog toga na sva ta pitanja treba dati jednoznačan odgovor kojeg se moramo 
pridržavati u tijeku cijelog istraživanja. 

3. Hipoteza mora biti iskustveno provjerljiva. Rekli smo da je hipoteza misaoni odgo- 
vor na pitanje u problemu, koje ćemo ispravnost u istraživanju provjeriti empirijskim 
putem. Zato se hipoteze moraju odnositi na određena obilježja u objektivnoj stvarno- 
sti koja se izravno ili neizravno mogu iskustveno doživjeti. 

4. Hipotezu treba dovesti u vezu s raspoloživom tehnikom. Sve hipoteze istraživanja 
nije moguće provjeriti svakom tehnikom istraživanja, zbog toga hipoteze treba postav- 
ljati tako da nas usmjeravaju na najbolju tehniku njihova provjeravanja. Međutim, to ne 
znači da nas hipoteze ne trebaju stimulirati na razvijanje novih tehnika provjeravanja. 

5. Hipoteza mora biti specifična. Hipoteze se obično iskazuju općim terminima, pa su 
tako obilne da ih nije moguće provjeriti. Takve su hipoteze privlačne, jer se čine važne. 
No ne smije se zaboraviti da „slava najvećeg broja proroka i kazivača sudbine leži u 
njihovoj sposobnosti da formuliraju predviđanja, tako da se skoro svaki događaj može 
protumačiti kao njihovo ispunjenje" (Good — Hett, 1966:68). Radi zahtjeva specifično- 
sti ne smijemo žrtvovati važnost. Zbog toga opće hipoteze treba pažljivo razraditi u 
veći broj specifičnih. 

6. Hipoteza mora biti u vezi s teorijom. Znanstvena je teorija deduktivno jezgro od 
kojeg dolazimo do hipoteza o problemu istraživanja. Istraživanje se dalje nastavlja 
empirijskom verifikacijom hipoteze, pa se usmjeravamo određenim činjenicama. U 
istraživanju ne ostajemo na činjenicama, već od njih idemo prema hipotezi i na kraju 
od hipoteze prema teoriji. Istraživanje je deduktivno-induktivni ili induktivno-deduk- 
tivni proces. I dedukcija i indukcija završavaju na hipotezi, pa je ona središnjica istra- 
živanja (Good -Hett, 1966:66 -71). 

Očito je da ti kriteriji nisu poredani po važnosti. 

Govorni izraz pojma je riječ, termin, simbol, a govorni izraz hipoteze je sud. 
Sudom iskazujemo određenu relaciju medu pojmovima. Zbog toga Galtung hipotezu 
definira kao „odnos medu varijablama" (Galtung, 1967:311). S tim se slaže i Šešić 
(Šešić, 1974:208). Međutim, iako sud jest relacija medu pojmovima, on ne mora biti 
relacija i medu varijablama. Kada kažemo: građani nisu dovoljno uključeni u politički 
život, onda smo postavili hipotezu samo s jednom varijablom, a to je: uključenost 
građana u politički život. Kada bismo imali hipotezu: obrazovaniji građani su više 
uključeni u politički život, tada bismo imali hipotezu koja govori o odnosu između 
dviju varijabli. To su: 1. uključenost građana u politički život, 2. obrazovanje građana. 
Prema tome, hipoteze su misaoni iskaz koji govori o obilježju jedne varijable ili o 

međusobnom odnosu medu varijablama. Taj je iskaz pretpostavka koju treba empirij- 
ski provjeriti. 



5.1. 



Vrste hipoteza 



Postoje različite vrste hipoteza. Međutim, mi ćemo ovdje upozoriti samo na vrste 
hipoteza s obzirom na ciljeve istraživanja - pa razlikujemo hipoteze s deskriptivnim, 
klasifikacijskim, eksplanacijskim i prognostičkim sadržajem. Prema tome, hipoteze po 
svojem sadržaju trebaju odgovarati ciljevima istraživanja. 

Kao što u istraživanju možemo imati više ciljeva, tako možemo imati i više hipo- 
teza. Kad imamo više hipoteza, postavlja se pitanje njihova sređivanja. Najlogičnije ih 
je poredati s obzirom na razinu spoznaje - pa na prvo mjesto stavljamo one s deskrip- 
tivnim sadržajem koje se zovu generalne hipoteze, zatim dolaze hipoteze s klasifikacij- 
skim sadržajem koje se zovu kolateralne ili popratne (razrađujuče) hipoteze. Kao što 
može biti opis uopćen, takve mogu biti eksplanacija i prognoza, pa i nakon njih mogu 
uslijediti popratne hipoteze. 

Evo jednog primjera. Recimo da nam je problem istraživanja: koliko su radnici 
uključeni u politički sistem? Generalna hipoteza postavljena u obliku nulte hipoteze 
glasila bi: radnici se ne razlikuju s obzirom na uključenost u politički sistem od dru- 
gih kategorija građana. Kolateralne hipoteze bile bi: nema razlike u uključenosti rad- 
nika u politički sustav s obzirom na: 

1 . spol, 

2. obrazovanje, 

3. dob, 

4. vrstu proizvodnje, 

5. veličinu poduzeća, 

6. staž, 

7. članstvo u političkim strankama, 



.2. Logička obrada hipoteza 



Treba razlikovati ispravnost od 
istinitosti hipoteza. 



Hipoteza je naš sud o onomu o čemu se pitamo u problemu. Sud je spoj pojmova kojim 
se nešto tvrdi ili negira. Kazali smo da je hipoteza zasnovana na teorijskom znanju, 
iskustvu, inteligenciji, mašti i intuiciji. Prema tome hipoteza je sud koji je izveden iz 
znanja ili iskustva uz pomoć inteligencije, mašte, intuicije. Tako izveden sud zove se 
zaključak. Zaključak je sud izveden iz jednog suda ili više sudova. Sudovi iz kojih se 

izvode zaključci nazivaju se premisama. Zaključak koji proistječe iz premisa je ispra- 
van, a koji ne proistječe iz njih je neispravan. Premise i zaključak čine silogizam. 

Do zaključka najčešče dolazimo dedukcijom, indukcijom i analogijom. U deduk- 
ciji zaključivanje ide od općeg na posebno. U indukciji ide od posebnog na opće. U 
analogiji se iz posebnih premisa izvodi poseban zaključak. Nijedan način nužno ne 
vodi ispravnom zaključku, jer je moguće napraviti logičku pogrešku. 

Paralogizmi su nenamjerne logičke pogreške koje činimo unatoč nastojanju da 
mislimo ispravno. Sofizmi su namjerne logičke pogreške u kojima prividnom isprav- 
nošću želimo nekoga obmanuti. Paralogizmi i sofizmi po formi su isti, pa ih je nemo- 
guće razlikovati. Često se pojavljuju u ideologijskom mišljenju, pa su uvelike prisutni 
i u društvenim znanostima. 

Mogli bismo reći da je nerazlikovanje pojmova „ispravan" i „istinit" sofizam u 
društvenim znanostima kojim se hipoteze proglašavaju otkrićima. Hipoteze su isprav- 
ne ako se u njihovu postavljanju držimo zakona logike, a hipoteze su istinite kada su 
empirijski potvrđene. Logička obrada hipoteza ne može nas dovesti do otkrića, već 
do ispravnih hipoteza. Ispravne hipoteze imaju veću vjerojatnost da postanu istinite. 
Zato u svakom istraživanju treba provesti logičku provjeru hipoteza, ali istraživanje 
time ne završava. U istraživanju se ispravna misao nastavlja na ispravne postupke 
empirijske provjere takvih hipoteza. 

Evo dvaju primjera sofizma: 

1. Rogati 

„Što nisi izgubio, imaš?" —„Da." -„Rogove nisi izgubio?" —„Ne." —„Dakle, imaš rogove." 

2. Protagora i učenik 

Sofist Protagora podučavao je Euatla odvjetničkoj vještini. Pogodili su se da učenik plati 
odmah polovinu školarine, a drugu polovinu kad dobije prvu parnicu. Kako po završe- 
nom školovanju učenik nije radio odvjetničke poslove, učitelj ga je tužio sudu. Na sudu 
Protagora kaže: „Ti ćeš mi svakako platiti ostatak školarine. Jer ako izgubiš parnicu, platit 
ćeš mi po odluci suda, a ako je dobiješ, platiti ćeš po našoj pogodbi." Euatlo odgovara: 
„Ako dobijem parnicu, neću ti platiti jer je tako sud presudio. Ako izgubim, neću ti platiti, 
jer smo se tako pogodili." 

Evo skraćenog primjera logičke razrade hipoteza kojima su se koristili Cohen i 
Nagel: 

Na putu po Egiptu Herodot je utvrdio da Nil raste sto dana i da svaki put počinje 
rasti na početku ljetnog solsticija. Takvu pravilnost Herodot nije primijetio kod dru- 
gih rijeka, pa je želio doznati razlog za to. Stanovnici s obala Nila nisu mogli reći 
uzrok. To ih i nije toliko zanimalo, jer nisu znali da se druge rijeke drukčije ponašaju. 
Herodotu nije drugo preostalo nego da to pokuša objasniti zaključivanjem. 

Postavio je prvu hipotezu prema kojoj je uzrok plavljenju Nila u vjetrovima koji 
pusu sa Sredozomnog mora i sprečavaju da se Nil izlije u more. Međutim, često se 
događalo da ti vjetrovi pusu, a da se Nil ne izlije. Isto tako, druge rijeke koje utječu u 
Sredozemno more ne ponašaju se kao Nil. Kada bi vjetrovi bili uzrok, sve bi se te rijeke 
ponašale jednako. Prema tome, vjetrovi ne mogu biti uzrok takvu ponašanju Nila. 

Druga je hipoteza bila da se to događa zbog topljenja snijega. Međutim, kako je 
moguće da je uzrok poplavama topljenje snijega kad Nil dolazi iz najtoplijih krajeva 

na svijetu? Dokaz tome su topli vjetrovi koji uvijek pusu iz tih područja. Urođenici su 
tamo crni od topline, jastrebovi i lastavice ostaju tamo tijekom cijele godine, a ždralo- 
vi lete onamo da provedu hladno godišnje doba. Stavimo li navedene argumente u 
logički red, dođi če u pitanje ispravnost ove hipoteze: 

Ako topli vjetrovi pusu iz nekog područja, onda je to područje toplo (opće pra- 
vilo). 

Topli vjetrovi pusu iz unutrašnjosti Afrike (opažena činjenica). U unutrašnjosti 
Afrike je toplo (izvedena činjenica). 

Ako snijeg pada u nekim područjima, onda to područje ne može imati toplu 
klimu (pravilo). 

U unutrašnjosti Afrike je toplo (izvedeni sud). 

Snijeg ne pada u unutrašnjosti Afrike (zaključak). 

Ako Nil izvire u području u kojem snijeg ne pada, topljenje snijega ne može utje- 
cati na njegov vodostaj (zaključak). 

Unatoč tolikom broju premisa i zaključaka koji idu u prilog odbacivanju postav- 
ljene hipoteze, ona je istinita. Herodotu je nedostajalo iskustvo o tome da na velikim 
visinama, bez obzira na zemljopisni položaj, vladaju hladnoče. Do te se spoznaje nije 
moglo doći logičkim zaključivanjem. Stoga i nije čudno što neki poriču spoznajnu 
vrijednost silogizma, jer zaključak samo ponavlja nešto što je u jednoj od premisa već 
rečeno. Zaključak nije sadržaj koji nam daju premise zasebno. Uzete zajedno premise 
pružaju informacije koje nam ne mogu dati same za sebe. Kada to ne bi bilo moguće, 
mišljenje ne bi bilo kreativno. Međutim, treba imati na umu da nas kreativnost mišlje- 
nja ne može dovesti dalje od dobrih hipoteza. 

Kazali smo da su hipoteze misaoni odgovor na postavljeno pitanje. Sama misao 
bez iskustvene provjere ne dovodi do istine. Zbog toga je sama misao u biti hipote- 
tična. Ona se tako i doživljava, pa kad netko iznosi svoje mišljenje o nečemu, a uvje- 
ren je da je istinito, onda ne ostaje na iskazu: „ja mislim", već dodaje nakon toga 
..znam, uvjeren sam, duboko sam uvjeren". Međutim, istinitost hipoteza ne postiže 
se ispravnim zaključivanjem, a još manje stupnjem uvjerenja. Istinitost hipoteza se 
postiže iskustvenom provjerom. 

Logičkim izvođenjem i formulacijom hipoteza završava se ova faza procesa istra- 
živanja, ali i teorijski dio procesa istraživanja. Tu se istraživanje ne zaustavlja, već se 
nastavlja empirijskim dijelom koji se na hipotezama zasniva, a kojem je cilj empirijsko 
provjeravanje hipoteza. 



IDENTIFIKACIJA I KLASIFIKACIJA VARIJABLI 



Na tom svijetu stalna samo mijena jest. 

Gundulić 



Već smo istaknuli da se znanstveno otkriće sastoji od odgovarajuće veze između teorij- 
skog mišljenja i osjetilnog doživljavanja. Stoga se proces znanstvenog istraživanja ne 
može zaustaviti na hipotezama (teorijskom mišljenju), već se znanstveno istraživanje 

mora nastaviti empirijskim dijelom. Hipoteze su naša zamisao o procesima i pojava- 
ma u objektivnoj stvarnosti. Misao je, kaže Hegel, i gluha i slijepa, ali znanstvena se 
misao odnosi na realnost koju možemo čuti i vidjeti. Zbog toga se u znanstvenom 
istraživanju istinitost misli provjerava osluškivanjem realnosti o kojoj se misli. 

U problemu istraživanja mi se pitamo o nekom obilježju ili o odnosu između 
određenih obilježja. U hipotezama na osnovi znanja, inteligencije, mašte i intuicije 
dajemo misaoni odgovor o obilježju ili o odnosu između obilježja. Ta su obilježja pro- 
mjenljiva, pa se zovu varijable. Varijable su promjenljiva obilježja o kojima u hipo- 
tezama nešto tvrdimo, pa da bismo provjerili istinitost onoga što tvrdimo u istra- 
živanju ćemo ih opisivati ili mjeriti. Recimo da nam je problem istraživanja: postoji li 
razlika u uključenosti u politički život između muškaraca i žena? — u njemu imamo 
dvije varijable: 

1. uključenost u politički život, 

2. spol. 

Varijable su promjenljiva obilježja pojava ili procesa koji se kvantitativno ili 
kvalitativno mijenjaju. Uključenost u politički život je kvantitativna varijabla koja 
može varirati od nikakve uključenosti do maksimalne uključenosti. Spol je kvalita- 
tivna varijabla sa dvije mogućnosti u variranju: muško — žensko. Varijable su obi- 
lježja pojava, a ne pojave. Uključenost u politički život samo je jedno od obilježja tog 
života. Spol je obilježje građana. Građani imaju još mnogo obilježja: spol, obrazo- 
vanje, radni staž, dob, članstvo u političkim strankama i slično. 

U jednom znanstvenom istraživanju može nas zanimati kako je jedno obilježje 
političkog života (uključenost u politički život) povezano s nekim obilježjima građana 
(spol, obrazovanje, staž, dob, članstvo u političkim strankama ...) Prema tome, u tak- 
vom istraživanju varijable bi bile: 

1 . uključenost u politički život, 

2. obrazovanje, 

3. staž, 

4. članstvo u političkim strankama. 

6.1 



Zavisne i nezavisne varijable 



U istraživanju nismo jednako zainteresirani za sve varijable koje se pojavljuju. 
One koje su u središtu našeg zanimanja zovemo zavisne varijable. Zavisne varijable su 
obilježja pojava koje nas najviše zanimaju u istraživanju, pa tu varijablu dovodimo u i 

vezu s drugim varijablama koje nju opisuju, klasificiraju ili objašnjavaju. A varijable S e mi 

koje opisuju, klasificiraju ili objašnjavaju zavisnu varijablu nazivamo nezavisnim va- S ne i 

rijablama. Zavisne varijable obično se označavaju sa Y, a nezavisne sa X. jable 

Zavisna je varijabla uvijek u problemu istraživanja. Ona je zapravo obilježje za koje neko 

se pitamo u problemu. Ako nam je problem istraživanja: koliko su građani uključeni djece 

u politički život? - zavisna varijabla je uključenost u politički život. U tom problemu razvi 

nemamo nezavisnu varijablu. Međutim, nezavisne se varijable pojavljuju u ciljevima 
istraživanja i u hipotezama. Nezavisna varijabla može se pojaviti i u problemu. Evo 
jednog takvog problema: koliko informiranost građana djeluje na uključenost u poli- 
tički život? Uključenost u politički život je zavisna varijabla, a informiranost je neza- 
visna varijabla. 

Klasifikacija varijabli na zavisne i nezavisne vrijedi samo za određeno istraži- 
vanje. Nezavisna varijabla u jednom istraživanju može biti zavisna u drugom istraži- 
vanju. Recimo, da nam je problem istraživanja: kako gospodarski rast djeluje na obra- 
zovanje? Zavisna je varijabla - obrazovanje, a nezavisna - gospodarski rast. Ali, ako 
nas zanima: kako obrazovanje djeluje na gospodarski rast? - zavisna varijabla je 
gospodarski rast, a nezavisna obrazovanje. 

Zavisne varijable su obično kriterij na osnovi kojega donosimo odluku s kojih 
čemo znanstvenih područja istraživati. Međutim, to mogu biti i nezavisne varijable. U 
netom navedenim problemima imamo politologijsku varijablu: uključenost u uprav- 
ljanje i ekonomsku varijablu: gospodarski rast. Bez obzira na to koja je zavisna, a koja 
nezavisna, istraživanje tih problema mora biti interdisciplinarno, i to s politologijskog 
i s ekonomskog područja, jer se traži stručna kvalificiranost za mjerenje i interpreta- 
ciju jedne i druge varijable. 

Međutim, ako nas zanima uključenost građana u politički život s obzirom na 
spol, staž, visinu plače i tome slično, možemo se odlučiti za disciplinarno istraživanje 
sa stajališta politologije, iako nezavisne varijable nisu politologijske, jer su te neza- 
visne varijable jednostavne za definiranje, mjerenje i interpretaciju. 

Zavisne varijable određuje istraživač. On odlučuje koja če varijabla biti u središtu 
njegova istraživanja. Nezavisne su varijable manje pod utjecajem volje istraživača, a 
više pod utjecajem njegova znanja, inteligencije, mašte i intuicije. Istraživač se na 
osnovi tih stvaralačkih mogućnosti odlučuje koje če varijable dovesti u vezu sa svojim 
zavisnim varijablama, ali on ne može odlučiti o njihovoj povezanosti. Zato če kona- 
čan sud o nezavisnim varijablama dati istraživanje. 

Zavisne varijable ovise o nezavisnim varijablama, a nezavisne ne ovise o zavis- 
nima. Zato se tako i zovu. U problemu istraživanja: postoji li razlika u uključenosti u 
politički život između starijih i mladih građana? - zavisna varijabla je uključenost u 
politički život, a nezavisna je dob građana. Uključenost u politički život može ovisiti 
o starosti građana, ali nije moguče da starost zavisi od uključenosti u politički život. 



6.2. 



Eksplanatorne, intervenirajuće i specifikatorne varijable 



U istraživanju nije lako odrediti odnos između zavisne i nezavisne varijable, jer 
se mogu pojaviti neke druge varijable koje djeluju na njihov odnos. Zato se uza zavi- 
sne i nezavisne varijable u istraživanju pojavljuju i antecendentne ili eksplanatorne vari- 
jable. Recimo, pronađena je povezanost između broja roda i broja rođene djece u 
nekom kraju, ali nju ne uzrokuje stvarna povezanost između broja roda i broja rođene 
djece, več treča varijabla koja djeluje na jednu i drugu varijablu. Ta je varijabla 
razvijenost kraja. U nerazvijenim krajevima veči je natalitet i veči je broj roda. 

Osim tih varijabli, u društvenim su istraživanjima česte intervenirajuće ili interpre- 
tativne varijable. Intervenirajuće varijable pojavljuju se poslije nezavisne varijable, a 
prije zavisne, i uzrokuju povezanost između tih varijabli. Kad se ispitivao utjecaj inen- 
ziteta rasvjete na produktivnost, dobiveno je da je produktivnost ostala visoka i onda 
kad se inenzitet rasvjete vratio u prvobitno stanje. Očito je da u tom slučaju povećana 
produktivnost nema veze s rasvjetom, pa se taj utjecaj morao pripisati nekoj drugoj 
varijabli. Ta je varijabla psihološki osjećaj koji se pojavio u radnica. Kad se svjetlo 
vratilo na intenzitet kakav je bio i prije pokusa, ostao je osjećaj radnica da se o njima 
brine i upravo je taj osjećaj zadržao produktivnost na višoj razini, a ne intenzitet ra- 
svjete. 

X -> i -> Y 

Na koncu se mogu javiti kondicirajuće ili specifikatorne varijable koje uvjetuju 
intenzitet povezanosti između nezavisne i zavisne varijable. Primjerice, povezanost 
između obrazovanja (X) i napredovanja u poslu (Y) veća je kod duljeg staža (t) (Žu- 
panov, 1962). 




Kao što na kraju istraživanja možemo znati je li neka varijabla nezavisna ili nije, 
isto tako možemo doznati je li eksplanatorna, interpretativna ili specifikatorna. Na 
kraju istraživanja klasifikacija varijable može biti drukčija nego što je bila u tijeku 
istraživanja. To jedino nije slučaj sa zavisnom varijablom. U razradi istraživanja treba 
pretpostaviti pojavljivanje svih mogućih vrsta varijabli, jer nam to daje smjernice za 
razradu narednih faza procesa istraživanja. 

Prema tome u popisu varijabli mogu se pojaviti i neke varijable koje nemamo u 
hipotezama. U istraživanju i ne moramo biti posebno zainteresirani za mjerenje tak- 
vih varijabli, ah da bismo odredili odnos između varijabli koje nas zanimaju, moramo 
kontrolirati te varijable. Dakle, moramo znati koje ćemo varijable mjeriti, a koje kon- 
trolirati, jer o tome ovisi naš nacrt istraživanja i obrada podataka. U istraživanju ne 
možemo sve predvidjeti, ah nije moguće ni mjeriti ni kontrolirati varijable koje nismo 
predvidjeli. Zato treba nastojati da nam popis i klasifikacija varijabli budu što iscrpniji. 

Popis i klasifikacija varijabli logički se nastavlja na prethodne faze. Međutim, to 
ne znači da ideje koje se pojave u toj fazi ne mogu pridonijeti obogaćivanju istraži- 
vanja. Zato, ako se dogodi da želimo mjeriti ih kontrolirati neke varijable koje se ne 
pojavljuju u prethodnim fazama, trebamo vidjeti što to znači u usporedbi s dosadaš- 
njom logikom razmišljanja, kako se ne bi dogodilo da nenamjerno skrenemo s pro- 
blema koji istražujemo. 

Prema tome, u ovoj fazi moramo napraviti popis zavisnih, nezavisnih, eksplana- 
tornih, interpretativnih i specifikatornih varijabli. Ako su hipoteze dobro postavljene, 
to neće biti teško, jer se varijable izvlače iz hipoteza i razvrstavaju na osnovi hipoteza. 



6 3. Metrijsko definiranje varijabli 



Treba razlikovati kakvoću od količine. 



S obzirom na mjerne karakteristike, varijable se dijele na kvalitativne i kvantitativne. 
Da bismo varijable mogli mjeriti, moramo ih metrijski definirati. To znači da za kvali- 
tativne varijable valja odrediti modalitete u kojima one variraju, a za kvantitativne 
valja odrediti smjer i teorijske mogućnosti variranja. S obzirom na smjer variranja, 
kvantitativne varijable mogu biti unipolarne i bipolarne. Unipolarne variraju u jed- 
nom smjeru, od nule do svog maksimuma, a bipolarne u dva smjera prema maksi- 
mumu. 

U mnogim društvenim istraživanjima pogrešno se metrijski definiraju varijable. 
Posebice se često bipolarne varijable definiraju kao unipolarne. Primjerice, intenzitet 
zadovoljstva i motivacije obično se definiraju kao da variraju od nezadovoljstva do 
maksimalnog zadovoljstva i od nemotiviranosti do maksimalne motiviranosti. Kao 
da se nezadovoljni i nemotivirani ne razlikuju međusobno, isto kao zadovoljni i moti- 
virani. Nezadovoljstvo nije odsutnost zadovoljstva. Odsutnost zadovoljstva je odsut- 
nost ugode, a nezadovoljstvo je prisutnost neugode. Nemotiviranost da se nešto radi 
može biti nedostatak motiva da se to radi i prisutnost motiva da se to ne radi. Prema 
tome, razlikuju se oni koji žele nešto raditi od onih koji ne žele to raditi i od onih koji 
žele to ne raditi. Oni koji žele nešto raditi i oni koje ne žele to raditi mogu se razliko- 
vati po intenzitetu želje. Nedostatak želje da se nešto radi nije isto što i želja da se to 
ne radi. 

Upravo su nezadovoljni i nemotivirani česti društveni problemi, pa je potrebno 
razlikovati one koji nisu zadovoljni od onih koji jesu nezadovoljni i one koji nisu 
motivirani da nešto rade od onih koji jesu motivirani da to ne rade. Zato je u istraži- 
vanju veoma važno mjeriti varijable u granicama njihovih varijacija. Zadovoljstvo i 
motivacija mogu varirati od nultog intenziteta prema maksimalnom zadovoljstvu i 
motivaciji i maksimalnom nezadovoljstvu i maksimalnoj nemotiviranosti. 

Zadovoljstvo i nezadovoljstvo kvalitativno se razlikuju, ali i zadovoljni i nezado- 
voljni mogu se razlikovati u intenzitetu. Zbog toga u mjerenju te varijable treba bri- 
nuti i o kvaliteti i intenzitetu. Prema tome, zadovoljstvo je bipolarna varijabla koja 
varira od nule (odsutnosti zadovoljstva i nezadovoljstva) prema maksimalnom zado- 
voljstvu i prema maksimalnom nezadovoljstvu. 

Kontinuum bipolarne varijable 




J- 

U nas se često zanemaruje intenzitet zadovoljstva i nezadovoljstva. Zadovoljstvo 
se obično smatra kvalitativnom varijablom, pa se postavlja pitanje u anketi: Jeste li 
zadovoljni političkim prilikama? 

1. Da 

2. Ne 

Oni koji brinu o intenzitetu zadovoljstvo obično smatraju unipolarnom varijab- 
lom koja varira od maksimalnog zadovoljstva do nezadovoljstva i postavljaju ovakvo 
pitanje u anketi: Koliko ste zadovoljni političkim prilikama? 

1. Potpuno sam zadovoljan 

2. Veoma sam zadovoljan 

3. Uglavnom sam zadovoljan 

4. Zadovoljan sam 

5. Nisam zadovoljan, 

umjesto da se postavi pitanje: Koliko ste zadovoljni, odnosno nezadovoljni političkim 
prilikama? 

1. Veoma sam zadovoljan 

2. Zadovoljan sam 

3. Niti sam zadovoljan niti nezadovoljan 

4. Nezadovoljan sam 

5. Veoma sam nezadovoljan 

To ne znači da ne postoje unipolarne varijable. Znanje, informiranost, odlazak u 
kino, kazalište, praćenje javnih medija . . . unipolarne su varijable koje mogu varirati 
od potpunog znanja i informiranosti, redovitog odlaska u kino i kazalište, redovitog 
praćenja javnih medija ... do potpunog neznanja i neinformiranosti, bez odlaska u 
kino i kazalište, bez praćenja javnih medija . . . 



Kontinuum unipolarne varijable 

Anketno pitanje primjereno unipolarnoj varijabli glasilo bi: Koliko često idete u 
kino ...? Ako ispitanici imaju teškoća u preciznoj kvantifikaciji odgovora, od njih se 
traži procjena, pa bi ponuđeni odgovori trebali glasiti: 

1. Vrlo često 

2. Često 

3. Niti često niti rijetko 

4. Rijetko 

5. Vrlo rijetko. 

Međutim, u našoj crno-bijeloj kulturi kvantitet se pretvara u kvalitet, pa se u 
anketi postavlja pogrešno pitanje: Idete li u kino ...? i nude neprecizni odgovori: 

1. Da 

2. Ne. 

A oni koji primijete da se radi o kvantitativnim varijacijama pod utjecajem crno- 
bijele kulture, nude neadekvatne i neprecizne odgovore: 

1. Uvijek 

2. Dosta često 

3. Povremeno 

4. Katkad 

5. Nikad. 

Dakako, time se ne iscrpljuje broj nepreciznih kvantifikatora koji se koriste u 
istraživanjima u nas kao što su: najčešće, prilično često, dosta često, gotovo uvijek, 
obično, nekad, povremeno, pokatkad, prilično rijetko, dosta rijetko, gotovo nikad ... 
(Burušić, 1999). 

Prilikom metrijskog definiranja varijabli uz teorijsko variranje neke varijable 
potrebno je odrediti i praktične varijacije i mjerenje prilagoditi tim varijacijama. Kako 
bi bilo nepraktično da na svakom toplomjeru imamo ljestvicu koja ide od apsolutne 
nule do najviše moguće temperature. Zato su različite ljestvice na toplomjerima za 
mjerenje vanjske temperature, sobne temperature, temperature tijela . . . 

Prema tome, i u društvenim je istraživanjima potrebno ljestvicu prilagoditi onome 
što se mjeri. Ako se želi kvantificirati odlazak u kino, nije nam potreban kvantifikator 
uvijek i nikad, iako su precizni, jer gotovo da i nema građanina koji ide u kino uvijek 
ili koji nije nikad bio u kinu. Većina se kvantitativnih varijabli distribuira po Gausso- 
voj krivulji, pa unutar te distribucije treba odrediti pet preciznih kvantifikatora, pod- 
jednakog odstojanja. 

Neki kvaliteti nemaju intenzitet, pa ih nazivamo kvalitativnim varijablama. Spol 
u društvenim istraživanjima varira. 

1. Muško 

2. Žensko 

Besmisleno bi bilo nuditi Veoma sam muško i Veoma sam žensko. U medicini, 
biologiji i psihologiji to može imati i te kakva smisla, jer unutar jednog i drugog spola 
postoje varijacije muških i ženskih hormona, muških i ženskih osobina ličnosti. U ovom 
slučaju riječ je o drugim varijablama, pa je potrebno razlikovati spol od muškosti i 
ženskosti i muževnosti i ženstvenosti. Spol je kvalitativna varijabla, a muškost i žen- 
skost mogu se kvantificirati brojem muških i ženskih hormona, dok se muževnost i 
ženstvenost mogu kvantificirati brojem muževnih i ženstvenih psihičkih osobina. Te 
varijable čak ne spadaju u ista znanstvena područja. 

Kao što pri mjerenju kvantitativnih varijabli trebamo brinuti o broju, preciznosti 
i odstojanju kvantifikatora, isto tako pri mjerenju kvalitativnih varijabli treba obuhva- 
titi sve modalitete u kojima ona varira. Želimo li utvrditi regionalno podrijetlo gra- 
đana Hrvatske, to ne možemo uraditi ako izostavimo neke regije. 

Mjerenjem zahvaćamo varijacije u obilježjima, bez obzira na to o kakvim je varija- 
cijama riječ: kvalitativnim, kvantitativnim, unipolarnim, bipolarnim. Da bi mjerenje 
bilo dobro, potrebno je definirati što mjerimo, kakve su mogućnosti variranja onog 
što mjerimo, koje su mogućnosti zahvaćanja tih varijacija i koje imaju praktičnu i 
teorijsku važnost. 

U teorijskom dijelu istraživanja u trećoj fazi definiramo ključne pojmove, a za 
zavisnu varijablu treba napraviti i pojmovnu analizu. Kazali smo da pojmovna ana- 
liza može biti veoma koristan i samostalan teorijski rad. Isto tako, metrijsko defini- 
ranje varijabli može biti samostalan i veoma vrijedan doprinos u znanosti i od izu- 
zetne praktične važnosti. U svakom istraživanju potrebno je posebnu pozornost 
posvetiti metrijskom definiranju varijabli, osobito zavisnih. 

Ako se ne posveti pozornost metrijskom definiranju varijabli, lako nam se može 
dogoditi da kvantitativna obilježja mjerimo kao kvalitativna, da izostavimo neke bit- 
ne modalitete kvalitativnih varijabli, da varijable dvosmjernih varijacija mjerimo tako 
da ispustimo mjerenje jednog smjera, da različite modalitete stavljamo u istu katego- 
riju (zbrajamo kruške i jabuke). Prema tome, najveća pogreška koju možemo učiniti u 
mjerenju jest neadekvatno metrijsko definiranje onoga što želimo mjeriti. Isto tako, 
velik doprinos u istraživanju može dati pravi uvid u metrijsko definiranje varijabli. 

Evo jednog primjera vezanog za metrijsko definiranje varijable: razumijevanje 
poruke. 

što je, dakle, razumijevanje poruke? Razumijevanje poruke je jedno od njezinih 
obilježja koje govori o podudarnosti sadržaja između pošiljatelja i primatelja poruke. 
Ako je primljeni sadržaj jednak poslanom, poruka je potpuno razumljiva. Razlika u 
sadržaju između pošiljatelja i primatelja govori o nerazumljivosti. Ako je sadržaj pri- 
matelja potpuno drukčiji od sadržaja pošiljatelja, poruka je potpuno nerazumljiva. 

Prema tome, mogli bismo zaključiti da je razumijevanje poruke kvantitativna 
varijabla s teorijskim mogućnostima variranja od nule, do maksimalne razumljivosti. 
Budući da ne možemo razumjeti manje od nule onda je riječ o unipolarnoj varijabli. 

Poruka se može i pogrešno shvatiti. Pogrešno se razumijevanje poruke obično 
smatra kao nerazumijevanje (0). Međutim, nije isto nerazumjeti poruku i pogrešno 
razumjeti poruku. Nećemo se jednako ponašati kad ne razumijemo poruku i kad je 
pogrešno razumijemo. Primjereno ponašanje poruci koju ne razumijemo je nastojanje 
da je razumijemo. Kad pogrešno razumijemo poruku, imamo „osjećaj" da je razumi- 
jemo. Primjereno ponašanje poruci koju pogrešno razumijemo je krivo ponašanje 
koje je u skladu sa sadržajem koji je poruka „izazvala". Stvarni sadržaj poruke ne 
može proizvesti ponašanje kod primatelja, ako ga on nije stvarno razumio. 

Prema tome, pogrešno se razumijevanje ne nalazi na kontinuumu unipolarne 
varijable. Ono nije ni nulto ni potpuno razumijevanje niti se nalazi između tih krajno- 
sti, pa ga nije opravdano izjednačavati s nerazumijevanjem kako se obično čini. Po- 
grešno razumijevanje izaziva drukčije ponašanje i od nerazumijevanja i pravog razu- 
mijevanja. To nije samo teorijski već i praktično važno. Primjerice, istraživanjem razu- 
mijevanja društveno-pohtičkih izraza utvrđeno je da više od četvrtine ispitanika sma- 
tra da je nacionalizam slobodno ispoljavanje nacionalnih osjećaja (Vujević, 1976). To, 
dakako, nije pravo značenje tog izraza, ah su posljedice u to vrijeme bile kao da jest. 

U vrijeme provođenja ovog istraživanja Savez komunista je često slao poruku 
kako se treba boriti protiv nacionalizma. Četvrtina hrvatske populacije tu je poruku 
shvatilo kao poziv u borbu protiv slobode izražavanja nacionalnog osjećaja, iako je ta 
sloboda bila ustavom zajamčena. Koliko je hrvatskih građana politički i pravno ispa- 
štalo zbog ponašanja koje im je jamčio ustav? 

Takva politička praksa uz nacionalne slobode izaziva negativno konotativno zna- 
čenje, pa se ustavom zajamčene nacionalne slobode vežu uz negativno konotativno 
značenje i riječ nacionalizam. Nesklad između riječi i djela mijenja značenje riječi i 
otežava sporazumijevanje. Pogrešno razumijevanje dovodi do većih nesporazuma 
nego nerazumijevanje. Koliko je pogrešno razumijevanje utjecalo na razumijevanje 
poruka o ratu u Hrvatskoj? 

Prema tome, u istraživanju razumijevanja poruke treba, uz ispravno razumije- 
vanje posvetiti posebnu pozornost pogrešnom razumijevanju. Ne spadaju u istu kate- 
goriju oni koji pogrešno razumiju poruku i oni koji je ne razumiju. To se izjednačava, 
iako za to nema ni teorijskog ni praktičnog opravdanja. Pogrešno razumijevanje ne 
nalazi se na kontinuumu varijable razumijevanje. Ono nema jednake praktične poslje- 
dice kao nerazumijevanje, osobito kad su u pitanju političke poruke. U politici veće 
štete proistječu iz zabluda nego iz neznanja, pa im u društvenim i političkim istraživa- 
njima treba posvetiti odgovarajuću pozornost. 

Možda se razumijevanje metrijski može definirati kao bipolarna varijabla koja 
varira od nule prema maksimalno ispravnom razumijevanju i maksimalno pogreš- 
nom razumijevanju? 

Možda u nekim slučajevima postoje različiti modaliteti pogrešnog razumijevanja? 
Recimo, slobodno ispoljavanje nacionalnog osjećaja izjednačavalo se s nacionalizmom, 
a i sa šovinizmom, što, dakako, nije isto. Istraživač treba propitati sve mogućnosti vari- 
ranja neke varijable i odlučiti se za one koje imaju veću teorijsku i praktičnu važnost. 

Primjerice, religioznost se obično smatra unipolarnom varijablom koja varira od 
nule (ateizma) do maksimalne religioznosti (religioznog fanatizma). Protivnici reli- 
gije nisu ateisti već antiteisti, nevjernici i protivnici religije. U komunističkim sustavi- 
ma probleme vjeri i vjernicima stvarali su netolerantni antiteisti, a ne tolerantni atei- 
sti, pa ih je svakako trebalo razlikovati. 

Iako postoje teorijske teškoće u određivanju mjesta antiteista u odnosu prema 
religioznosti, iz praktičnih razloga bilo je veoma važno razlikovati teiste od antiteista. 
Možda se teisti, ateisti i antiteisti nalaze na kontinuumu bipolarne varijable? Možda 
je religioznost kvalitativna varijabla s modalitetima teist, ateist i antiteist? Svaki 
modalitet može imati i svoj intenzitet. 

Slični su problemi s varijablama rodoljublje i domoljublje. Ako su unipolarne vari- 
jable, gdje smjestiti Hrvate koji ne vole ni Hrvate ni Hrvatsku, državljane Hrvatske 
koji mrze Hrvatsku? Takvih ima i zbog miješanja različitih varijabli, tako da izjednača- 
vaju odnos prema vlasti i odnos prema domovini. Odnos prema vlasti je politička 
identifikacija, a odnos prema domovini je nacionalna identifikacija. Te se varijable u 
našoj političkoj praksi miješaju, iako ih poznavatelji političke kulture dobro razlikuju. 

Prema tome, kao što je potrebno razlikovanje medu pojmovima, isto tako 
je potrebno razlikovanje pojavosti koje ti pojmovi označavaju. Kako je potrebno 

razlikovati nacionalnu identifikaciju od političke identifikacije isto tako je potrebno 
razlikovati rodoljube od izroda, komuniste od fašista. Prvi su varijacije u sklopu poj- 
ma varijable nacionalne identifikacije, a drugi su varijacije političke identifikacije. 

Naravno da nismo naveli sve varijacije tih varijabli niti su sve varijacije uvijek 
jednako važne. Kako bismo odabrali koje su važne, trebamo znati koje postoje i okol- 
nosti u kojima istražujemo. Na društvenu zbilju jači je ideologijski utjecaj nego znan- 
stveni. On je ostavio tragove, a i sada ga ima u našoj društvenoj zbilji. Nažalost, još 
se osjećaju tragovi ideologijskih utjecaja i u znanosti. 



7 OPERACIONALIZACIJA VARIJABLI 

Lakše je voljeti čovječanstvo nego svog 
susjeda. 

Eric Hoffer 

Hipoteze su naše mišljenje o obilježju jedne varijable ili mišljenje o odnosu izmede 
dviju varijabli. Pojmovi su osnovne kategorije mišljenja, pa u hipotezama baratamo 
pojmovima i njihovim međusobnim odnosima. Pojmovi su zamisao biti predmeta, 
pojava i procesa. Oni se razlikuju od predmeta, pojava i procesa koje označavaju. 
Prema tome, u prethodnoj fazi procesa istraživanja napravili smo popis i klasifikaciju 
pojmova koji označavaju naše varijable. 

Kako bismo mogli provjeriti istinitost svojih hipoteza, ne možemo ostati na poj- 
movnoj razini, jer zamisao biti predmeta, pojava i procesa transcendira objektivnu 
stvarnost. Zato su pojmovi i gluhi i slijepi. Međutim, znanstveni pojmovi moraju 
imati empirijske korelate na koje se odnose. Zato se zamisao u znanosti može empi- 
rijski provjeriti, tako da se obratimo objektivnoj stvarnosti. U objektivnoj stvarnosti 
trebamo pronaći ono o čemu mislimo. Zatim to treba opisati, mjeriti i staviti u 
određeni odnos kako bismo utvrdili da li zamišljeni odnos (hipoteza) odgovara stvar- 
nim odnosima u objektivnoj stvarnosti. 

Znanstveni pojmovi nastali su mišljanjem koje je zasnovano na činjenicama 
stvarnosti. Do pojma, prema tome, dolazimo apstrakcijom nebitnih i generalizacijom 
bitnih elemenata u činjenicama. Pojam je misaono objašnjenje činjenica. Za razliku 
od iskustvenog doživljavanja, misao (pojam) uopćeno „odražava" objektivnu stvar- 
nost. Put nastanka pojma ide od objektivne stvarnosti preko osjetilnih doživljaja do 
mišljenja. Taj se proces naziva konceptualizacijom. Zbog empirijske provjere mora se 
napraviti obrnuti put koji ide od mišljenja prema objektivnoj stvarnosti. Taj se postu- 
pak zove operacionalizacija. 

U sveukupnom društvenom životu zbivaju se različiti procesi koje nazivamo 
različitim imenima. Jedan od tih procesa zove se uključenost u politički život. Uklju- 
čenost u politički život je pojam koji se odnosi na mnoštvo pojavnih oblika kao što su 
članstvo u političkoj stranci, dolazak na sastanke političke stranke, broj diskusija, broj 
prijedloga, broj prihvaćenih prijedloga . . . Svi su ti pojavni oblici dostupni našem isku- 
stvenom doživljavanju, pa se preko osjeta, percepcija i podataka o tome uz pomoć 

mišljenja može zaključiti o odvijanju tih procesa koje zajedničkim imenom zovemo 
uključenost u politički život. 

Ako želimo doznati kakva je uključenost građana u politički život, moramo ope- 
racionalizirati varijablu: uključenost u politički život. To znači da se s pojmovne razi- 
ne trebamo spustiti na iskustvenu razinu. Pojam je generalizacija koja se odnosi na 
velik broj iskustvenih pojava u objektivnoj stvarnosti. Dijelovi objektivne stvarnosti 
koji se odnose na pojam varijable koju želimo operacionalizirati zovu se indikatori ili 
pokazatelji. U objektivnoj stvarnosti nepregledno je mnoštvo empirijskih korelata koji 
se odnose na velik broj različitih pojmova. Zato pri operacionalizaciji treba misliti o 
odabiru onih korelata koji se odnose na pojam naše varijable. Međutim, velik je broj i 
onih korelata koji se odnose samo na našu varijablu. Zato se pri operacionalizaciji 
trebamo odlučiti za veči broj indikatora (reprezentativan broj) varijable koju želimo 
operacionalizirati. 

Grafički prikaz konceptualizacije i operacionalizacije pojma: uključenost u politički sustav 

7i. Kriteriji pri izboru indikatora 



Svi indikatori nemaju jednaku vrijednost u zastupanju određene varijable, pa mora- 
mo brinuti o tome da izbor indikatora udovoljava večem broju kriterija. 

1 . Indikator mora biti valjan. To znači da se mora odnositi na varijablu koju želi- 
mo mjeriti. Kazali smo da u objektivnoj stvarnosti postoji nepregledno mnoštvo 

pojava i procesa i da se samo neki odnose na našu varijablu. Zbog toga se lako može 
dogoditi da odaberemo pogrešne indikatore, koji mjere nešto drugo, a ne ono što že- 
limo. Dakle, moramo nastojati da izaberemo valjane indikatore za mjerenje varijable 
koju želimo mjeriti. 

Četiri su načina određivanja valjanosti indikatora. 

a) Aprioristička validacija postupak je kojim unaprijed proglašavamo da je naš indika- 
tor valjan, bez ikakve provjere. To zapravo nije nikakva validacija indikatora, ali 
se najčešće koristi, jer je tako najlakše. Međutim, zbog toga se mnoga istraživanja 
dovode u pitanje. 

b) Logička validacija postupak je kojim pronalazimo indikatore na osnovi definicije 
varijable koju želimo operacionalizirati. Prema tome, najprije treba dati sadržajnu, 
jasnu i preciznu definiciju varijable, pa na osnovi nje pronalaziti odgovarajuće 
indikatore. Definicija varijable pomoću indikatora je operacionalna definicija. Lo- 
gička validacija je put od logičke definicije varijable do njezine operacionalne defi- 
nicije. To znači da na osnovi bitnih svojstava varijable identificiramo njezine empi- 
rijske korelate. 

Konceptualizacija je povijesni proces. Individualno stjecanje pojma nije isto nje- 
govu povijesnom nastajanju. Zato ljudi mogu sticati pojmove i učeći. Ljudi mogu 
učiti o pojavama i procesima bez njihove prisutnosti. Tako ljudi mogu steći mnogo 
pojmova. Međutim, simboličkim usvajanjem znanja možemo doći do takvih znanja o 
objektivnoj stvarnosti koje nismo u mogućnosti povezati s pojavama i procesima na 
koje se odnose. Zbog toga postoje teškoće u vezi s primjenom takvih znanja u praksi. 
Isto tako, mladi istraživači imaju teškoća da na osnovi teorijskih definicija dođu do 
valjanih indikatora. 

Kao što nam studiranje literature o našem problemu može pomoći da dođemo 
do dobrih teorijskih definicija svojih varijabli, to nam isto tako može dobro pomoći 
da dođemo do dobrih operacionalnih definicija. Tu nam osobito može pomoći upoz- 
navanje s originalnim znanstvenim istraživanjima. Na osnovi njih možemo se usmje- 
riti na one elemente operacionalne definicije kojima se koristila većina istraživača kao 
indikatorima za mjerenje određene varijable. Sto se različiti istraživači više slažu u 
izboru istih indikatora za mjerenje jedne iste varijable, to je veća vjerojatnost da taj 
indikator mjeri upravo tu varijablu. 

Dobra teorijska definicija nužno ne vodi dobroj operacionalnoj definiciji, ali bez 
dobre teorijske definicije nije moguće napraviti dobru operacionalnu definiciju. Bu- 
dući da pojam uopćeno objašnjava objektivnu stvarnost i najbolja operacionalna defi- 
nicija uvijek je mnogo uža od logičke definicije. Nijedno se istraživanje ne može kori- 
stiti svim empirijskim korelatima koji se odnose na pojam varijable. Zato se operacio- 
nalizacija varijabli u najboljem slučaju može svesti na uzorak indikatora. Međutim, ni 
to nije jednostavno pa se preporučuje da istraživači u uopćavanju ne idu izvan indi- 
katora kojima su se koristili. 

c) Validacija pomoću mišljenja žirija. Logička validacija povećava vjerojatnost da smo 
došli do dobrih indikatora, ali tako ne možemo biti sigurni da smo došli do valja- 
nih indikatora. Zbog toga je dobro da indikatore do kojih smo tako došli damo na 
ocjenu stručnjacima. U žiri koji će ocjenjivati valjanost indikatora treba uključiti 

stručnjake koji imaju iskustva u mjerenju varijable koju operacionaliziramo. Sva- 
kom članu žirija treba predočiti naziv i definiciju varijable, te popis indikatora za 
svaku varijablu s molbom da na ljestvici od 1 do 5 ocijene valjanost svakog indika- 
tora. Za potrebe istraživanja odabrat čemo one indikatore koji dobiju najvišu ocje- 
nu i kod kojih se ocjenjivači najviše slažu. 

Taj postupak još više povećava vjerojatnost da se indikatori odnose na varijablu 
koju želimo mjeriti. 

d) Validacija indikatora pomoću poznatih grupa. Za ovaj način validacije moramo pro- 
naći dvije kontrastne grupe za koje znamo da se međusobno razlikuju po obilježju 
(varijabli). Recimo da nam je varijabla religioznost. Po tom bi obilježju kontrastne 
grupe bili svećenici i članovi lijevih političkih stranaka. Religioznost se očituje u 
velikom broju specifičnih ponašanja kao što su slavljenje vjerskih blagdana, odla- 
zak u crkvu, vjenčanje u crkvi, krštenje djece u crkvi, čitanje vjerskog tiska. . . Vrlo 
velik je broj indikatora za ovu varijablu, ali nisu svi jednako valjani. Evo kako bi- 
smo provjerili valjanost indikatora: čitanje vjerskog tiska pomoću poznatih grupa. 
Ustanovili bismo koliko vjerski tisak čitaju svećenici, a koliko članovi lijevih poli- 
tičkih stranaka. Ako nađemo da se u obje grupe čita vjerski tisak podjednako, 
onda ono nije valjan indikator za varijablu religioznost, jer mi znamo da se grupe 
razlikuju po religioznosti, a spomenuti indikator to ne pokazuje. Ako se grupe 
međusobno razlikuju po nekom obilježju, onda valjan indikator za to obilježje 
mora to registrirati. Dakako, valjaniji su oni indikatori koji pokazuju veće razlike 
medu kontrasrnim grupama. 

2. Indikator mora biti objektivan. Indikator je objektivan kad rezultati do kojih se do- 
lazi njegovom upotrebom ovise o onome što se mjeri, a ne o onome tko mjerenje 
provodi. Objektivnost indikatora određuje se tako da damo većem broju pojedinaca 
da uz pomoć istog indikatora mjere istu varijablu. Ako su rezultati isti ili približno 
slični, možemo zaključiti da je indikator objektivan. Dobijemo li u tom slučaju različi- 
te rezultate, onda tu razliku ne možemo pripisati onome što se mjeri, već onima koji 
mjere. Kad rezultati više ovise o onome tko mjerenje obavlja nego o onome što se 
mjeri, onda kažemo da su oni subjektivni. 

Treba razlikovati objektivnost indikatora od njegove valjanosti, jer indikator 
može biti objektivan, a da nije valjan, i ne može biti valjan, a da nije objektivan. Reci- 
mo, mi objektivno možemo odrediti nečiju visinu, ali to ne mora biti valjan indikator 
stava prema vlasti. 

3. Indikator mora biti pouzdan. Pouzdanost nekog indikatora govori o tome koliko se 
u mjerenju jedne varijable možemo osloniti na neki indikator. U istraživanju se mo- 
žemo osloniti na one indikatore kad ih upotrebljavamo uzastopno mjereći isto obilježje 
i kad dobivamo vrlo slične rezultate, uz pretpostavku da samo mjerenje nije utjecalo 
na promjenu varijable koju mjerimo. Budući da u društvenim istraživanjima istraži- 
vanje često djeluje na pojavu koja se istražuje, ne preporučuje se provjeravanje pouz- 
danosti indikatora uzastopnom primjenom. Za mjerenje neke varijable obično se 
upotrebljava više indikatora koji se katkad pretvaraju u instrument mjerenja. U 
takvim se slučajevima može odrediti pouzdanost indikatora tako da se izračuna kore- 

lacija između rezultata koje smo dobili između dviju polovina ljestvice, ili pak neke 
druge ljestvice koja mjeri istu varijablu. 

4. Indikator mora biti jednoznačan. To znači da indikator treba biti tako jasno i pre- 
cizno definiran da različiti subjekti znaju točno na što se odnosi. Primjerice, odgovor 
„djelomično" na anketno pitanje je neprecizno definiran, jer taj odgovor može dati 
netko tko je uglavnom nečim zadovoljan i tko je uglavnom time nezadovoljan. Jasno 
i precizno definiran indikator povećava objektivnost istraživanja. 

5. Indikator mora biti precizan. Precizan indikator omogučuje da pomoću njega regi- 
striramo i manje razlike u veličini varijable. Ako nam je varijabla zadovoljstvo, onda 
razlikovanje ispitanika na zadovoljne i nezadovoljne nije dovoljno precizno, jer se i 
zadovoljni i nezadovoljni međusobno razlikuju. 

Preciznost nije sama sebi svrhom, mora imati teorijsko i praktično opravdanje. 
Recimo, nas može i ne zanimati razlika medu zadovoljnima i nezadovoljnima, ali ako 
tu varijablu dovodimo u vezu s nekom drugom varijablom, to može biti razlog da 
nađemo manju povezanost nego da smo bolje nijansirali intenzitet zadovoljstva. Ne 
smije se pretjerati ni u velikom nijansiranju, jer ispitanici obično nisu osjetljivi da 
ispravno nijansiraju više od pet intenziteta. Unatoč tome, neki nude ljestvice od 1 do 
100. Recimo da ocjenjujemo nečije znanje umjesto ocjenama od 1 do 5 bodovima od 1 
do 100. Može li netko biti toliko osjetljiv da klasičnim načinom ispitivanja razlikuje 
one kojima će dati ocjenu 28 i 29? Što znače 22 ili 84 boda na toj ljestvici? Neki uvid u 
značenje tih brojeva mogli bismo imati tek ako ih pretvorimo u klasične školske ocje- 
ne. Ako iza broja ne stoji odgovarajući sadržaj, brojevi ne znače ništa. Iako ne znače 
ništa, njima se mogu izvoditi različite računske operacije koje znače samo prelijevanje 
iz šuplja u prazno. Baratanje brojevima samo po sebi nije znak znanstvene pre- 
ciznosti, pa treba razlikovati kvantofreniju od preciznog mjerenja. 

6. Indikatori trebaju biti reprezentativni. Ako nam je varijabla: participacija radnika u 
upravljanju, onda bi nereprezentativni indikatori bili predsjedavanje upravnim orga- 
nima, podnošenje izvještaja i slično. To velika većina radnika ne čini, pa na temelju 
njih ne bismo mogli razlikovati one koji više participiraju od onih koji manje participi- 
raju. Zbog toga treba naći takve indikatore koji će se odnositi na što veći broj radnika, 
poput članstva u upravnim organima, dolaska na sastanke, broja diskusija i slično. 

Kako bi indikatori bili upotrebljivi u znanstvenom istraživanju, moraju udovolja- 
vati navedenim kriterijima. Zbog toga se provode posebna istraživanja uz pomoć 
kojih se odabiru indikatori i odrađuju njihove metrijske karakteristike. Tako se može 
odrediti veći broj indikatora koji zajedno mjere istu varijablu u obliku različitih ljes- 
tvica. O tome će posebno biti govora kasnije. 

Operacionalizacija varijabli povezuje teorijsku i empirijsku razinu istraživanja. 
Zato je vrlo važna u procesu znanstvenog istraživanja, jer znanost je teorija o objektiv- 
noj stvarnosti zasnovana na činjenicama te stvarnosti. Apstraktni karakter teorije če- 
sto dovodi do njezina udaljavanja od objektivne stvarnosti, tako da mnoge teorijske 
tvorevine nemaju empirijske korelate (eter, flogiston ...). 

Tome je dosta pridonosio i društveni dualizam koji se u znanosti odrazio u podje- 
li na teorijsku i empirijsku, a u obrazovanju na teorijsko i praktično obrazovanje. 

Teorijsko znanje može biti, solidno, logično i razumljivo, a da nismo u mogućnosti u 
objektivnoj stvarnosti prepoznati one pojave i procese o kojima imamo takvo znanje. 
Prema tome, operacionalizacija nije samo problem u znanstvenom istraživanju već i u 
obrazovanju. Što nam vrijedi znanje o procesu istraživanja ako ne umijemo istraživati?! 

Kao što su apstraktna, kabinetska i verbalna znanja krajnost, isto tako su krajnost 
i praktična znanja bez odgovarajuće teorijske osnove. Mi možemo naučiti raditi neki 
konkretan posao bez teorijskog znanja, ali ako se situacija izmijeni, postat ćemo 
neupotrebljivi. Na osnovi takva znanja nećemo biti u stanju obavljati popravke, 
izmjene, inovacije, jer bez teorije (pojmova) nije moguće transcendirati stvarnost. 

Zato se usmjerenost obrazovanja prema potrebama rada ne smije shvatiti kao 
usmjerenost prema praktičnim znanjima, već kao operacionalizacija teorijskog 
znanja. Prema tome, problemi u znanosti i u obrazovanju ne mogu se riješiti 
usmjerenošću prema teoriji ili praksi, već njihovim jedinstvom. Operacionalizacija je, 
zapravo, napor oko njihova povezivanja. 

U operacionalizaciji varijabli možemo imati više ili manje uspjeha. Uspjeh u ovoj 
fazi može bitno pridonijeti vrijednosti cjelokupnog istraživanja, kao što ga neuspjeh 
može umanjiti. Ako nas, recimo, zanima povezanost informiranosti i uključenosti rad- 
nika u politički sustav u jednom slučaju, možemo doći do podataka o informiranosti 
i o uključenosti u politički život da izravno pitamo radnike koliko su informirani i 
koliko su uključeni u politički život. Korelacija medu odgovorima na ta dva pitanja 
pokazivala bi nam povezanost. 

Međutim, pitanje je koliko se možemo osloniti na tako dobivenu povezanost, jer 
za svaku varijablu imamo samo jedan indikator za koji ne znamo odnosi li se na va- 
rijablu koju želimo mjeriti. Mišljenje o informiranosti ne mora biti povezano sa stvar- 
nom informiranosti. Isto je i s mišljenjem o uključenosti u politički život. Zbog toga 
veličina koeficijenata korelacije ne mora ništa govoriti o stvarnoj povezanosti infor- 
miranosti i uključenosti radnika u politički život. 

Možemo i drukčije operacionalizirati te dvije varijable i odrediti njihov među- 
sobni odnos. Pošto smo definirah informiranost, možemo napraviti test informirano- 
sti. Isto tako možemo postaviti veći broj pitanja o uključenosti radnika u politički ži- 
vot, npr. pitanja o članstvu u političkoj stranci, o dolaženju na sastanke, o diskusijama 
na sastancima, o davanju prijedloga, o broju prihvaćenih prijedloga i slično. Kore- 
lacija između rezultata u testu i odgovora na sva ta pitanja sigurno bi mnogo više 
pokazivala stvarnu povezanost između informiranosti i uključenosti građana u poli- 
tički život, nego korelacija u prvom slučaju. 

Prema tome, naše mišljenje u procesu istraživanja ne završava teorijskim dije- 
lom. Ono se nastavlja sve dok traje istraživanje, samo što u pojedinim fazama istraži- 
vanja poprima specifične oblike. Dok u teorijskom dijelu procesa istraživanja prevla- 
dava misaona djelatnost, u empirijskom dijelu prevladava djelatna misao. 

U empirijskom dijelu procesa istraživanja misao ne zamjenjuju osjetila, već se u 
njemu ona udružuju. Ne možemo u objektivnoj stvarnosti osjetilno zahvatiti odjed- 
nom veći broj obilježja i dovesti ih u vezu na toj razini. Obilježja koja nas zanimaju 
pojavljuju se na različitim mjestima u različito vrijeme i u velikom broju, pa ih mora- 
mo prikupljati našim osjetilima po određenoj zamisli, pretvoriti u određene simbole 
i te simbole dovesti u vezu uz pomoć statističko-matematičkih operacija. 

Kao što se u empirijskom dijelu koristimo različitim instrumentima koji pomažu 
u prikupljanju osjetilnih podataka, isto tako se koristimo statističkim matematskim 
postupcima kao instrumentima mišljenja. Kombinacijom mišljenja i osjetilnog doživ- 
ljavanja uz pomoć instrumenata koji pomažu i jedno i drugo suvremena znanost do- 
pire do neslućenih spoznaja. „Samo teoretski shvaćena operacija epistemološki kore- 
lirana sa empirički datom operacijom može da verificira postojanje ovog drugog 
znanstvenog objekta" (Nortrop, 1968:131). Indikator je definiran pojmom, ali pojam 
nije indikatorom. Zato je i najbolja operacionalna definicija uža od teorijske definicije. 
Unatoč tome, operacionalne definicije vrlo su važne jer se bez njih teorijska zamisao 
ne može empirijski provjeriti. Međutim, operacionalno definiranje samo je dio poslo- 
va koji su vezani uz empirijsku verifikaciju. 

Varijable se mogu operacionalizirati tako da se izrade mjerni instrumenti za 
njihovo mjerenje, tj. testovi ih ljestvice za mjerenje stavova. Kad je riječ o zavisnoj vari- 
jabli koja se češće pojavljuje u društvenim istraživanjima potrebno je ići na izradu 
mjernog instrumenta. U proceduri izrade vodi se računa o kriterijima kojima indika- 
tori trebaju udovoljavati. Tako izrađenim instrumentima mogu se koristiti i drugi 
istraživači. O tome će biti više govora kad se bude obrađivala anketa. 



uvi 
gra 
Pre 



8.1. 



Kak 
obu 

bib 
sku 
tuje 
moi 
posl 
rak. 
Ona 
rak 



8 ODREĐIVANJE NACRTA ISTRAŽIVANJA 

Operacionalnom definicijom došli smo do pokazatelja koje ćemo mjeriti ili opisati 
kako bismo došli do podataka o varijablama koje nas zanimaju. Na osnovi obilježja 
pokazatelja odlučujemo se za najprikladniju metodu za prikupljanje podataka kako 
bismo odredili i uvjete u kojima ćemo prikupljati podatke. Uvjeti za prikupljanje 
podataka najviše ovise o spoznajnim ciljevima istraživanja. Uvjeti prikladni za opisi- 
vanje nisu prikladni za objašnjavanje. Isto tako, uvjeti koji su prikladni za metodu 
promatranja ne moraju biti prikladni za anketu. 

Zbog toga u nacrtu istraživanja treba najprije odlučiti kojim ćemo se metodama 
koristiti za prikupljanje podataka u istraživanju. Zatim treba, u skladu s cjelokupnom 
logikom istraživanja, odlučiti tko nam može dati najbolje podatke koji nas zanimaju, 
gdje, kada i u kojim uvjetima. Recimo, ako nas zanima kakva je uključenost građana u 
politički život, mi to ne možemo doznati anketiranjem malog broja radnika tvornice 
„Pliva", jer se naše pitanje ne odnosi samo na radnike jedne tvornice. Pitanje je gene- 
ralno, cilj je deskriptivan, traži se opći uvid u uključenost građana u politički sustav. 
Generalna hipoteza glasila bi: građani su općenito slabo uključeni u politički život. 

Ta se naša hipoteza uopćeno odnosi samo na jedno obilježje građana. Ona ne 
isključuje razlike medu građanima s obzirom na uključenost u politički život, ali u toj 
različitosti upozorava na zajedničko svim građanima, a to je da su u cjelini slabo 
uključeni u politički život. Da se građani međusobno ne razlikuju s obzirom na uklju- 
čenost u politički život, dovoljno bi bilo utvrditi uključenost jednoga građanina da 
zaključimo o svima. Budući da su varijable promjenjive veličine, za dobivanje općeg 

uvida u istraživanje moramo uključiti dovoljan broj (reprezentativan uzorak) 
građana kako bismo mogli doznati kakva je njihova uključenost u politički život. 
Prema tome, u nacrtu istraživanja treba odrediti uzorak. 



1. Uzorak 



Uzorak je cjelina u malom. 



Kako bismo dobili opči uvid u obilježje koje nas zanima, najbolje bi bilo istraživanjem 
obuhvatiti sve pripadnike populacije o kojoj nešto tvrdimo. U našem slučaju najbolje 
bi bilo ispitati uključenost svih građana u politički život. Međutim, to bi bilo vrlo 
skupo, dugotrajno i teško izvedivo, pa se, umjesto svih pripadnika populacije, ispi- 
tuje njezin dio koji će je reprezentirati. Tako, umjesto nekoliko milijuna građana 
možemo ispitati nekoliko tisuća. Međutim, pri određivanju uzorka treba se koristiti 
postupkom kojim svaka jedinka u populaciji ima jednaku vjerojatnost da ude u uzo- 
rak. Prema tome, samo veličina uzorka nije relevantna za njegovu reprezentativnost. 
Ona ovisi i o varijabilnosti obilježja koje se mjeri. Što je obilježje varijabilnije, to uzo- 
rak mora biti veći. 

Ako u deset vagona vina želimo izmjeriti postotak alkohola u vinu, i pola litre 
vina može biti dovoljan uzorak za to mjerenje. Međutim, ako nas zanima uključenost 
građana u politički život, onda za uopćavanje rezultata na cijelu Hrvatsku nije do- 
voljno ispitati ni nekoliko tisuća Zagrepčana. Vino u jednoj bačvi je homogeno s obzi- 
rom na postotak alkohola, Zagrepčani se mogu bitno razlikovati s obzirom na uklju- 
čenost u politički život od drugih građana u Hrvatskoj. Zato u ovom drugom slučaju 
uzorak treba biti sastavljen po drugom principu kako bi bio reprezentativan za cijelu 
Hrvatsku. To mogu biti slučajni ili usustavljeni slučajni uzorak. U obični slučajni uzo- 
rak nasumce odabiremo jedinice populacije, a u usustavljeni to činimo po nekom 
pravilu. 

Često se izražavaju sumnje u reprezentativnost uzorka, jer nije jednostavno osi- 
gurati reprezentativan uzorak. Međutim, ima ih koji su principijelno protiv uzorka. 
Oni s pravom kažu da se na osnovi dijela ne može donositi sud o cjelini, jer dijelovi 
ne moraju biti isti, a cjelina nije samo zbroj dijelova. No, reprezentativni uzorak nije 
dio cjeline, već cjelina u malom. O uzorku opširnije u: Ackoff, 1955:83 — 31, Mužić, 
1968:596 - 671, Serdar, 1966. 

U istraživanju se malokad zaustavljamo na općem uvidu pa uz deskriptivni ima- 
mo i klasifikacijske ciljeve. Recimo, uz opću uključenost građana u politički život 
mogu nas zanimati razlike u uključenosti s obzirom na neka obilježja građana, npr. 
spol, obrazovanje, vrsta poduzeća, nacionalna pripadnost, članstvo u političkoj stran- 
ci i slično. Možda bi nas i u ovom slučaju mogao zadovoljiti slučajni uzorak. No slu- 
čajnim se izborom može dogoditi da u uzorak ude mali (nereprezentativan) broj jedi- 
nica određenog obilježja. Lako se može dogoditi da u takav uzorak ude mali broj 
visokokvalificiranih radnika, pa ne bismo mogli provjeriti hipotezu: nema razlike u 
uključenosti u politički život između nekvalificiranih i visokokvalificiranih radnika. 

Ako nam je do toga stalo, ne smijemo se prepustiti slučaju, pa ćemo se odlučiti za 
stratificirani ili kvotni uzorak kako bismo osigurali reprezentativnost mjerenja vari- 
jabli koje nas zanimaju. Ako, međutim, želimo kauzalnu analizu, uz reprezentativ- 
nost i adekvatnost uzorka treba brinuti i o kontrolnoj grupi. Prema tome, nacrtom 
istraživanja određujemo uvjete istraživanja koji če omogućiti provjeravanje naših 
hipoteza. Imamo dvije vrste nacrta istraživanja: 

1 . deskriptivni nacrt istraživanja 

2. kauzalni nacrt istraživanja. 



8.2. Deskriptivni nacrt istraživanja 

Ako želimo dobiti opći uvid u neko obilježje, potrebno je osigurati mjerenje tog obi- 
lježja na reprezentativnom uzorku s obzirom na to obilježje. Ako je, međutim, cilj 
klasifikacijski, moramo osigurati reprezentativnost mjerenja svakog obilježja na 
osnovi kojeg ćemo klasificirati. I u jednom i u drugom slučaju potreban je deskriptiv- 
ni nacrt istraživanja. Prema tome, deskriptivni nacrt istraživanja prije svega mora 
osigurati reprezentativan uzorak. 

Osim toga, u deskriptivnom nacrtu istraživanja treba odlučiti tko nam može dati 
najbolje podatke o onome što nas zanima, na koji način ćemo prikupljati podatke (pro- 
matranjem, anketom, intervjuom, analizom sadržaja ili kombinacijom), gdje ćemo 
prikupljah podatke (na radnome mjestu, kod kuće, u školi, na nekom sastanku), kada 
ćemo prikupljati podatke (u tijeku radnog vremena, nakon radnog vremena ...). 

Za istraživanje uključenosti građana u politički život najbolje podatke o tome 
mogu nam dati sami građani, ako smo se odlučili za anketu, ali to možemo dobiti i 
promatranjem i analizom sadržaja zapisnika s političkih sastanaka. Ako smo se odlu- 
čili za anketiranje građana, moramo osigurati reprezentativan uzorak građana za 
cijelu Hrvatsku, brinući pritom o reprezentativnosti s obzirom na spol, obrazovanje, 
zanimanje, nacionalnu pripadnost, članstvo u političkoj stranci i slično. Najbolje bi 
bilo provesti istraživanje kod kuće ispitanika. To često najviše poskupljuje istraživanje, 
pa se provodi tijekom rada, ali se tome mogu protiviti i radnici i uprava. Radnici u 
uvjetima raspodjele prema radu, a uprava u drukčijim uvjetima raspodjele. 

Svaka odluka može bitno djelovati na vrijednost podataka do kojih ćemo doći, 
jer svatko nije u stanju dati sve podatke, a ni sve metode nisu jednako prikladne za 
sve vrste podataka, niti je svako mjesto i vrijeme jednako pogodno za provođenje 
istraživanja. Ako se umjesto ankete odlučimo za intervju, pomoći će nam prisnost 
odnosa ispitanika i ispitivača, ne osiguravamo anonimnost, trebamo više vremena, 
novca i kadrova. Loše je uzorak formirati na sastancima, jer su slabo posjećeni, a oni 
koji dolaze na takve sastanke obično se razlikuju u obilježju koje nas zanima od onih 
koji ne dolaze. Istraživač nikad neće biti u mogućnosti osigurati najbolje istraživačke 
uvjete, pa treba napraviti najbolji izbor unutar danih mogućnosti, a u skladu s cilje- 
vima koje želi postići. Svako se istraživanje provodi u ograničenim uvjetima, pa to 
treba imati na umu pri interpretaciji podataka. 

8 3 Kauzalni nacrt istraživanja 

Ako se u problemu istraživanja pitamo o uzročnoposljedičnom odnosu, cilj istraživanja 
bit će eksplanacijski, hipoteza kauzalnog sadržaja i nacrt će biti kauzalan. Recimo da 
nam je problem istraživanja: djeluje li studij na Fakultetu političkih znanosti na pro- 
mjenu stava prema politici? Možemo ispitati stavove studenata prema politici na 
odgovarajućem uzorku u sve četiri godine, ali na osnovi tih rezultata ne može se lo- 
gički zaključiti djeluje li studij na tom fakultetu na promjenu stava prema politici. 

Čak ako nađemo razliku u stavu prema politici između prve i četvrte godine, tu 
razliku ne možemo pripisati studiju na FPZ-u. Ustanovljavanje razlika nije dovoljno 
da bismo doznali uzrok, jer na promjenu stava prema politici moglo je utjecati više 
činitelja: dob studenata, boravak u gradu, porast opće izobrazbe, život u student- 
skom domu... Zato uz podatke o razlici u stavovima između prve i četvrte godine 
moramo kontrolirati varijable koje su mogle prouzročiti tu razliku. 

Ako nismo našli razliku u stavu između prve i četvrte godine, onda možemo 
zaključiti da studij na FPZ-u ne djeluje na promjenu stava prema politici. Međutim, 
ako smo razliku našli ne možemo je pripisati studiju na FPZu. To bismo mogli zaklju- 
čiti kada bismo istraživanje proveli još i na kontrolnoj grupi. To znači da nam je potre- 
ban kauzalni nacrt istraživanja. Često se griješi jer se na temelju deskriptivnog nacrta 
izvode kauzalni zaključci. Deskriptivnim nacrtom možemo utvrditi da uzročno-poslje- 
dična veza ne postoji, ali ne i da postoji. 

Kauzalni nacrt uvijek uključuje i deskriptivni, jer nije moguće ustanoviti uzročno- 
-posljedičnu vezu ako prethodno ne raspolažemo opisom pojava kojih kauzalnu vezu 
želimo ispitati. Zbog toga sve ono što se traži za deskriptivni nacrt vrijedi i za kauzal- 
ni. Usto, kauzalni nacrt mora zadovoljavati specifične zahtjeve. Osnovni je zahtjev da 
uz eksperimentalnu grupu mora imati i kontrolnu grupu. Te se grupe formiraju po 
određenim logičkim pravilima koji omogućuju kauzalnu analizu. Još je J. S. Mili for- 
mulirao četiri logička pravila za izradu kauzalnog nacrta istraživanja. 

1. Pravilo slaganja glasi: ako nalazimo Y uvijek kad i X, možemo zaključiti da su oni 
kauzalno povezani. Primjerice, ako nalazimo razvijeno upravljanje (Y) uvijek kad je 
dobra informiranost (X) članova organa upravljanja, možemo zaključiti da je dobra 
informiranost uzrok razvijenom upravljanju. Taj zaključak nije siguran, pa Mili pre- 
poručuje dopunsko pravilo. To je pravilo negativnog slaganja, a glasi: ako nema X 
(informiranosti), nema ni Y (upravljanja). Ovom se dopunom bitno povećava vjerojat- 
nost zaključka da je informiranost u kauzalnoj vezi s funkcioniranjem upravljanja. 

Shematski prikaz pravila slaganja 

Eksperimentalna grupa A B X javlja se Y. 
Kontrolna grupa X D E javlja se Y. 
Dakle, X je uzrok Y. 

2. Pravilo razlike glasi: ako su okolnosti u kojima se neka pojava pojavljuje i u kojima 
se ne pojavljuje u svemu iste, osim u jednome momentu, onda tom momentu možemo 
pripisati uzročnost. Ako bismo željeli provjeriti djeluje li studij na FPZ-u na promjenu 

stava prema politici, trebali bismo napraviti nacrt istraživanja po navedenom pravilu. 
Uzeli bismo studente FPZ-a i izmjerili im stavove prema politici u prvoj i četvrtoj go- 
dini. Kontrolnu grupu činili bi studenti nekog drugog fakulteta koji su po svemu 
slični studentima eksperimentalne grupe, osim u vrsti studija. U kontrolnoj grupi 
također bismo izmjerili stavove prema politici u prvoj i četvrtoj godini. Kauzalni 
zaključak mogli bismo izvući jedino ako u eksperimentalnoj grupi nađemo razliku u 
stavovima između prve i četvrte godine, a u kontrolnoj grupi ne nađemo tu razliku. 
Ako u obje grupe nađemo razliku u stavovima između prve i četvrte godine, onda tu 
razliku ne možemo pripisati studiju na Fakultetu političkih znanosti. 

Grafički prikaz pravila razlike 

Eksperimentalna grupa A B X javlja se Y. 
Kontrolna grupa A B ne X ne javlja se Y. 
Dakle, X uzrokuje Y. 

Treba imati na umu da je pravilo jedno, a njegova primjena drugo. Prema tome, 
istraživanje ne mora biti dobro ako smo se odlučili za dobar nacrt, a da pri tome ni- 
smo posebnu pozornost obratili „uočavanju i kontroliranju varijabli koje su važne u 
istraživanju" (Good — Hett, 1966:77). Osim nacrta, kontrolu varijabli omogućuju i 
neki statistički postupci obrade podataka. 

3. Pravilo ostatka. Ako se uzročnom kompleksu oduzmu neki dijelovi, a do posljedice 
i dalje dolazi, onda je uzrok u ostatku uzročnog kompleksa. 

Eksperimentalna grupa A B X javlja se Y. 
Kontrolna grupa X javlja se Y. 
Dakle, X je uzrok Y. 

U društvenim istraživanjima nije lako manipulirati varijablama, a kada bismo i mogli 
treba znati da promjene ne nastaju odmah. U svakom od navedenih nacrta pristupa se 
sa stajališta sve ili ništa. Primjerice, na informiranost ne možemo gledati sa stajališta ,,il 
je ima il je nema", već sa stajališta intenziteta ,,u kojoj mjeri je zastupljena". Isto tako je 
s razvijenošću upravljanja. Te teškoće Mili pokušava riješiti četvrtim pravilom. 

4. Pravilo popratnih (konkomitentnih) promjena glasi: kad promjene jedne varijable prate 
promjene druge varijable, možemo tvrditi da su one u uzročno-posljedičnom odnosu. 

X + javlja se Y + 
X + + javlja se Y + + 
X —javlja se Y — 
X — javlja se Y — 
Dakle, X je uzrok ili posljedica Y, ili 
Y je uzrok ili posljedica X. 

Ako se povećavanjem informiranosti povećava stupanj razvijenosti upravljanja 
ili se smanjenjem informiranosti smanjuje stupanj upravljanja, moglo bi se zaključiti 
da se te dvije varijable nalaze u kauzalnom odnosu, ali ne možemo znati što je uzrok, 
a što posljedica. Moguće je da informiranost djeluje na upravljanje, ali je isto tako mo- 
guće da upravljanje djeluje na informiranost, a nije isključeno da je i jedno i drugo. 

Možemo odrediti veličinu, smjer i vrstu korelacije, ali na osnovi toga ne možemo za- 
ključiti što je uzrok, a što posljedica, jer tu povezanost može izazvati neka treča 
(eksplanatorna) varijabla. Recimo, pozitivan stav radnika prema upravljanju može 
djelovati na njihovu informiranost i njihovu uključenost u upravljanje. Kad nemamo 
logičku osnovu za kauzalno zaključivanje, moramo tragati za dodatnim informaci- 
jama ili u interpretaciji treba ostati na funkcionalnoj vezi. 



8.4. 



Ostali nacrti istraživanja 



S logičkog stajališta Millova pravila imaju svoju težinu i mogu poslužiti kao putokaz 
u izradi nacrta istraživanja. Međutim, i ona imaju svoja ograničenja, a još ih se teže 
pridržavati u praksi, posebice u društvenim istraživanjima. Zato u praksi ima više 
različitih vrsta nacrta istraživanja. 

1. Sukcesivni nacrt istraživanja sastoji se samo od eksperimentalne grupe. Istraživanje 
se provodi tako da najprije mjerimo zavisnu varijablu. Zatim uvodimo nezavisnu 
varijablu, pa nakon toga ponovno mjerimo zavisnu varijablu. Recimo da nas zanima 
djeluje li politička škola na promjenu stava prema vlasti. Polaznike tih škola ispitali 
bismo o stavu prema vlasti prije i poslije škole. Ako bismo našli promjenu u stavu 
mogli bismo je pripisati utjecaju škole. Takav zaključak može, ali ne mora biti ispra- 
van, jer promjenu stava mogu izazvati i neki drugi činitelji, npr. čitanje novina, dru- 
ženje i razgovor s polaznicima te škole, istraživačka situacija, tendencija ispitanika da 
se podese očekivanjima istraživača itd. 



Shematski prikaz sukcesivnog nacrta (Zvonarević, 1976:64) 



Eksperimentalna 
grupa 



Zavisna varijabla 
Y 

stav prema vlasti 



Nezavisna varijabla 
X 

politička škola 



Zavisna varijabla 
Y 

stav prema vlasti 



2. Proširenim sukcesivnim nacrtom istraživanja možemo se koristiti ako je nezavisna vari- 
jabla takva da je možemo kontrolirano mijenjati u tijeku istraživanja. Recimo da nas 
zanima utjecaj intenziteta rasvjete na radni učinak, mogli bismo više puta promijeniti 
intenzitet rasvjete (X) i nakon toga mjeriti radni učinak (Y). I ovaj nacrt ima samo 
eksperimentalnu grupu. 

Eksperimentalna grupa 



X 4 
X, 

Ako su vrijednosti Yl, Y4 i Y6 jednake i ako se Y2, Y3 i Y5 međusobno razlikuju, na 

onda s velikom vjerojatnošću možemo zaključiti da su promjene intenziteta rasvjete zal 

(X) uzrok promjenama veličine radnog učinka (Y). Ovaj se nacrt ne može uspješno gu 

koristiti u istraživanju utjecaja političke škole na stavove polaznika, jer školu ne mo- juC 

žemo tako lako mijenjati kao intenzitet rasvjete. Možemo produžiti trajanje škole, ali zvi 

toj se istoj grupi trajanje škole ne može skratiti. Ako bismo nakon škole dužeg trajanja du 
dali školu kraćeg trajanja, ne možemo ukloniti utjecaj prethodne škole. Međutim, to 

se može na drugoj grupi. vai 

3. Komparativni nacrt istraživanja sastoji se od više grupa u kojima se mjeri samo zavi- 
sna varijabla po sljedećoj shemi: 

Grupa X Y 






eksperimentalna politička škola stav prema vlasti 

kontrolna stav prema vlasti 



Grupa 


Y 


eksperimentalna 


produktivnost 


kontrolna 


produktivnost 



X Y 



za\ 
za\ 



Ako nađemo razliku između eksperimentalne i kontrolne grupe ona može, ali ne 
mora biti uzrokovana djelovanjem političke škole, jer nam nije poznato je li ta razlika 

bila i prije nego što je eksperimentalna grupa pohađala političku školu. Iako ovdje Uo 

imamo kontrolnu i eksperimentalnu grupu, ovo je deskriptivan nacrt u kojem može- l e c 

mo ustanoviti razliku, ali ne i uzrok toj razlici. U ovakvim se nacrtima često pravi 5 j 

pogreška „poslije toga, dakle, zbog toga". ces 

U političke se škole gotovo redovito šalju oni koji su se i prije pohađanja poli- vo\ 

tičkih škola razlikovali od drugih po političkim stavovima. Zato ćemo naći razliku u dol 

stavovima i onda kad škola nije imala nikakav utjecaj. Nađena razlika je utjecaj se- Z er 

lekcije polaznika, a ne škole, pa se time ne može vrednovati uspjeh poduzetih dru- ti 

štvenih akcija. Međutim, njime se ipak koristimo jer je privlačan zbog stvaranja pri- raz 

vida uspjeha i ondje gdje ga nema. mo 

4. Kontrolni eksperimentalni nacrt ima kontrolnu grupu koja se nastoji po svemu izjed- 
načiti s eksperimentalnom grupom, osim u djelovanju nezavisne varijable. Evo kako 
shematski izgleda: 6. /_ 

me 

mlć 

rasvjeta produktivnost s taA 

-.1: 
produktivnost d 

ispi 

Eksperimentalna i kontrolna grupa moraju imati jednaku produktivnost. Ekspe- n os 

rimentalnoj grupi se povećava rasvjeta, a kontrolnoj se drži konstantnom. Nakon 
toga se u objema grupama mjeri produktivnost. Ako se u eksperimentalnoj grupi 
povećala produktivnost, a u kontrolnoj grupi ostala ista, onda možemo zaključiti da 
je povećanje rasvjete uzrokovalo povećanje produktivnosti. 8.5 

Međutim, eksperimenti Eltona Maya pokolebali su sigurnost takvog zaključi- 
vanja. Njegovi su rezultati pokazali da se povećanjem intenziteta rasvjete povećava Ex ; 
produktivnost. No nakon završenog eksperimenta, kada se intenzitet rasvjete vratio na j 

na razinu koja je bila prije pokusa, registrirana je veća produktivnost od one koja je 
zabilježena u inicijalnom mjerenju, na početku eksperimenta. To povećanje nije mo- 
guće pripisati većem intenzitetu rasvjete. Tu se pojavljuje neka druga (intervenira- 
juća) varijabla kakva je zadržala višu produktivnost. Eksperimentalna situacija iza- 
zvala je psihološki osjećaj kod radnica da se o njima brine i to je bio razlog veće pro- 
duktivnosti i onda kad je rasvjeta vraćena na početni intenzitet. 

Zato se u kontrolni eksperimentalni nacrt istraživanja uvodi takozvana slijepa 
varijabla koja bi izjednačila utjecaj eksperimentalne situacije u kontrolnoj i u eksperi- 
mentalnoj grupi. 

Shema sa slijepom varijablom 



Grupa 


Y 


X 


Y 


eksperimentalna 


produktivnost 


rasvjeta 


produktivnost 


kontrolna 


produktivnost 


slijepa varijabla 


produktivnost 



Slijepa varijabla treba djelovati na kontrolnu grupu psihološki jednako kao i ne- 
zavisna na eksperimentalnu grupu, ali ona sama po sebi ne bi smjela imati utjecaja na 
zavisnu varijablu. U kontrolnoj bi se grupi mogle mijenjati žarulje istog intenziteta. 
Dobar ili loš izbor slijepe varijable može također utjecati na rezultate istraživanja, pa 
je dobro uz pomoć predispitivanja provjeriti vrijednosti slijepe varijable. 

5. Transverzalni nacrt istraživanja uz pomoć presjeka u istraživanju neke pojave ili pro- 
cesa omogućuje njihovo praćenje u vremenu. Ako nas zanima razvoj političkih sta- 
vova mladih, onda bismo, uz pomoć ovog nacrta ispitali političke stavove svake 
dobne skupine od 15. do 27. godine. Dakako, u svakoj dobnoj skupini mora biti repre- 
zentativan uzorak ispitanika. Na osnovi presjeka po godinama, mogli bismo zaključi- 
ti o razvoju političkih stavova s obzirom na godine. Međutim, teško je zaključiti o 
razvitku nekog obilježja na osnovi podataka o različitim grupama, pa te razlike ne 
moraju biti rezultat samo utjecaja dobi. Ovaj način omogućuje brzo prikupljanje poda- 
taka pa se često koristi, ali se zato ne smije smetnuti s uma da brzina povećava rizik 
u istraživanju. 

6. Longitudinalni nacrt istraživanja prati određeno obilježje kod istih ispitanika u vre- 
menu i tako kontrolira različite utjecaje. U istraživanju razvitka političkih stavova 
mladeži uzela bi se jedna grupa petnaestgodišnjaka koja bi se, s obzirom na političke 
stavove, pratila sve do 27. godine. Taj nacrt daje bolji uvid u razvitak nekog obilježja, 
ali zahtijeva dosta vremena i napora da se u tako dugom razdoblju prate odabrani 
ispitanici. Zbog toga se češće koristimo transverzalnim nacrtom, iako ne daje moguć- 
nost sigurnijeg zaključivanja. 



8.5. ,,EX POST FACTO" istraživanje 

Ex postfacto istraživanjima u posljednje se vrijeme pridaje dosta pozornosti, jer mogu 
na jeftin i jednostavan način dovesti do vrlo dobrih rezultata istraživanja. U tim se 

istraživanjima na poseban način upotrebljavaju rezultati najrazličitijih mjerenja koja 
se vrše za najrazličitije potrebe. U društvenom životu se obavljaju različite procjene i nm 

mjerenja. O tome postoje sačuvani podaci. Ti se podaci mogu stavljati u međusobne norj 

odnose i na osnovi njihove obrade moguće je provjeravati određene hipoteze. 

Svi prethodni nacrti istraživanja odnose se na buduće aktivnosti koje istraživač stuc 

treba napraviti da bi došao do podataka potrebnih za provjeravanje njegovih hipo- kog 

teza. U njima istraživač sam prikuplja podatke jednom od metoda za prikupljanje ško 

podataka: promatranjem, anketom ili analizom sadržaja. Prema tome, u znanstve- bar 

nom se istraživanju možemo koristiti dvjema vrstama podataka. To su primarni i soci 

sekundarni podaci. Primarni su oni koje istraživač sam prikuplja uz pomoć metoda bolj 

za prikupljanje podataka za potrebe provjeravanja određenih hipoteza. Sekundarni su 
podaci oni koji su prikupljeni za neke druge potrebe, a kojima se istraživač koristi u 
svojem istraživanju. 

Ex post facto istraživanje koristi se sekundarnim podacima. U prošlosti su se 
događale različite pojave o kojima postoje sačuvani podaci koji mogu poslužiti za 
provjeravanje određenih hipoteza. Na osnovi tih podataka mogu se obavljati različi- 
te kombinacije, kao i u prethodnim nacrtima istraživanja. Tako simboličkom 
manipulacijom možemo izjednačavati ispitanike, kontrolirati uvjete i pratiti promje- 
ne koje nas zanimaju. Život je veliki prirodni eksperiment koji raspolaže dobrim i 
jeftinim podacima, pa bi bila velika šteta ne koristiti se tim mogućnostima u znan- 
stvenom istraživanju. Takvih je istraživanja malo, iako su mogućnosti za njih velike. 
Razlog je nedovoljna usmjerenost istraživača na takva istraživanja, a i nedovoljna 
prilagođenost podataka za potrebe znanstvenog istraživanja. U vezi s tim može se 
dosta učiniti. Recimo, prikupljanje statističkih podataka može se bolje prilagoditi 
potrebama društvenih znanosti. 

Evo jednog ex post facto istraživanja u kojem se željelo doznati: kakva je poveza- 
nost srednjoškolskog uspjeha i uspjeha u studiju? O tome su postojale različite hipo- 
teze na kojima se zasnivala praksa primanja studenata na studij. Uvođenje prijamnih 
ispita i ne vođenje računa o uspjehu u srednjoj školi zasnivalo se na hipotezi: isti škol- 8.6. 

ski uspjeh ne znači da učenik ima jednako znanje, a znanje je pretpostavka uspjeha na 
studiju. Istraživanja su pokazala da se učenici bitno razlikuju u znanju, iako imaju isti Eksj 

uspjeh, ako dolaze iz različitih sredina. Učenici iz većih središta imali su mnogo veće vaju 

znanje od učenika s istim uspjehom koji su školu završili u manjim mjestima iz pro- kojii 

vincije. Zbog toga smo htjeli provjeriti: kakav uspjeh u studiju postižu učenici istog noj 

srednjoškolskog uspjeha koji su završili škole u većim središtima i manjim mjestima shva 

iz provincije? 

Da bismo dobili odgovor na to pitanje, obratili smo se kartoteci Fakulteta politič- živa 

kih znanosti. Metodom ekvivalentnih parova odabrali smo 20 studenata iz većih sre- jesnć 

dišta i 20 studenata iz manjih provincijskih mjesta. Parove smo izjednačili po vrsti nam 

srednje škole koju su završili, uspjehu, spolu, zanimanju oca i drugome. Medu gru- izazi 

parna bila je razlika samo u veličini mjesta u kojem se pojedinac rodio i završio sre- 
dnju školu. Svi studenti uključeni u tu analizu pripadali su prvoj generaciji studenata nal, 
FPZ-a koja nije trebala polagati prijamni ispit za upis na studij. sred: 

Za svaku grupu izračunali smo prosječnu ocjenu za svaku godinu studija, kao i istra 

srednju ocjenu cjelokupnog uspjeha na studiju. nam 

Na ordinati su nanijete ocjene od 1 do 5, a na apscisi SU = srednjoškolski uspjeh, 
rimski brojevi označavaju godine studija, a M označava prosječan uspjeh u cjelokup- 
nom studiju. 

Rezultati pokazuju da nema gotovo nikakve razlike u uspjehu u studiju između 
studenata iz većih središta i manjih provincijskih mjesta. To znači da će učenici jedna- 
kog uspjeha u srednjoj školi imati jednak uspjeh u studiju, bez obzira na to gdje su 
školu završili i na trenutne razlike u znanju. To znači da je srednjoškolski uspjeh do- 
bar kriterij za prognozu uspjeha u studiju, bolji nego prijamni ispiti koji su zapravo 
socijalna selekcija, jer u uvjetima istog uspjeha trenutno više znaju oni koji su imali 
bolje uvjete za stjecanje znanja (Vujević, 1969). 

Grafički prikaz rezultata 

8 6 Eksperiment 

Eksperimentom se nazivaju različite stvari. Neki svako znanstveno istraživanje nazi- 
vaju eksperimentom. Drugi samo neka istraživanja zovu tim imenom, obično ona u 
kojima se provodi kauzalna analiza. Neki, pak, o eksperimentu govore kao o poseb- 
noj metodi za prikupljanje podataka. Unatoč tome što se eksperiment različito 
shvaća, njemu se daje veliko značenje u znanstvenom istraživanju. 

Kako bismo odredili mjesto i važnost eksperimenta u procesu znanstvenog istra- 
živanja, trebamo prije svega odrediti značenje tog pojma. Pojam eksperiment je povi- 
jesna kategorija. On se najprije pojavljuje u prirodnim znanostima, u kojima označava 
namjerni pothvat čovjeka kojim se na umjetan način u strogo kontroliranim uvjetima 
izaziva određena pojava da bi se opisala i objasnila. 

Društvene pojave nije lako ni poželjno umjetno izazivati (rat, revolucija, krimi- 
nal, sklapanje braka, demonstracije, štrajkovi ...), a upravo su te i takve pojave u 
središtu zanimanja društvenih znanosti. Zbog toga znanstvenici nastoje da te pojave 
istražuju na najbolji mogući način. Ako ih ne možemo izazvati i ako nije poželjno 
namjerno ih izazivati, one se ipak događaju, pa ih je moguće istraživati. Prema tome, 

iako ne možemo izazvati i mijenjati uvjete pojavljivanja društvenih pojava, možemo 
pratiti one koje su se već u određenim uvjetima pojavile. 

Zbog toga u društvenim znanostima eksperiment dobiva specifično značenje, pa 
se eksperimentom naziva svako istraživanje u kojem se proučava određena pojava u 
kontroliranim uvjetima, bez obzira na to kako je nastala, prirodno ili umjetno. Za 
eksperiment je važna kontrola uvjeta, ali i to je velika teškoća u društvenim znano- 
stima, jer je zbog složenosti društvenih pojava vrlo teško iz uzročnog kompleksa 
izdvojiti jednu nezavisnu varijablu i ispitati njezino specifično djelovanje na zavisnu 
varijablu. Uzročni kompleks nije zbroj utjecaja nezavisnih varijabli, već nova kvali- 
teta. Zato se u društvenim znanostima treba usmjeriti na istraživanje većeg broja 
nezavisnih varijabli, prateći njihov pojedinačni utjecaj na zavisnu varijablu, brinući i 
o njihovu međusobnom odnosu i zajedničkom utjecaju na zavisnu varijablu. 

Ako je kontroliranje uvjeta istraživanja najvažnija karakteristika eksperimenta, 
onda je o eksperimentu opravdano govoriti u sklopu nacrta istraživanja. Stoga i nije 
slučajno da se kauzalni nacrt istraživanja naziva i eksperimentalnim nacrtom. Izjednača- 
vanje eksperimenta i cijelog istraživanja dovodi do miješanja projekta i nacrta istraži- 
vanja. Međutim, projekt istraživanja razrađuje cjelokupnu istraživačku zamisao, a 
nacrt je dio projekta kojim se planiraju uvjeti prikupljanja podataka koji će nam omo- 
gućiti provjeravanje naših hipoteza. 

Eksperiment nije ni metoda za prikupljanje podataka. U svakom se eksperimen- 
tu upotrebljava jedna od metoda za prikupljanje podataka: promatranje, anketa, 
analiza sadržaja ili njihova kombinacija. U eksperimentu se mogu upotrijebiti i 
sekundarni podaci. Zato se ex post facto istraživanje katkad naziva nacrtom, pokatkad 
eksperimentom. 

Nacrt istraživanja određuje uvjete prikupljanja podataka koji omogućuju logičko 
zaključivanje o međusobnom odnosu medu varijablama. Međutim, treba imati na 
umu da zaključci nikad nisu sigurni „već predstavljaju aproksimacije izražene u poj- 
movima vjerovatnoće", (Good — Hett, 1966:86). Nacrtom smanjujemo neizvjesnost u 
zaključivanju pa se trebamo služiti svim da je povećamo. Zato se, uz osiguravanje 
optimalnih uvjeta istraživanja, analiziraju devijantni slučajevi, utvrđuje vrijeme 
pojavljivanja pojedinih varijabli, primjenjuju različiti statistički postupci i uspoređuju 
rezultati koje smo dobili s rezultatima drugih sličnih istraživanja kako bismo smanji- 
li neizvjesnost zaključivanja. 

Znanost je teorija o objektivnoj stvarnosti zasnovana na činjenicama stvarnosti. Svaka 
je znanstvena teorija zasnovana na ograničenom broju činjenica i odnosi se na ogra- 
ničen broj pojava u objektivnoj stvarnosti. Hipoteze su misaona izvođenja novog 
odnosa na osnovi ograničene teorije i ograničenog iskustva. Ona nikad nije jedino 
moguća zamisao novog odnosa koji se može izvesti iz raspoloživih teorija i iskustva. 

Zbog toga, bez obzira na to koliko smo uvjereni u njezinu istinitost, hipotezu treba 
provjeriti na činjenicama stvarnosti. 

Prikupljanjem podataka znanstveno istraživanje dospijeva u samu stvarnost da 
u njoj provjeri istinitost izvedene zamisli o toj stvarnosti. Na temelju te zamisli odre- 
dili smo koje nas činjenice zanimaju i uvjete u kojima ćemo ih prikupljati. Predstoji 
nam određivanje metode za prikupljanje podataka uz pomoć kojih ćemo uspostaviti 
najbolju iskustvenu vezu između naših misli i pojava te procesa o kojima mislimo. 

Treba razlikovati pojave i procese od činjenica i podataka. Pojave i procesi dio su 
objektivne stvarnosti. Činjenice su osjetilni doživljaji te stvarnosti, a podaci su simbo- 
lički registrirane činjenice. Metodama za prikupljanje podataka „osluškujemo" dije- 
love stvarnosti o kojima mislimo, kako bismo o njima dobili osjetilne informacije. 
Registracijom osjetilnih informacija dolazimo do podataka koji su iskustvena eviden- 
cija o varijablama. 

Kao što se indikator mora odnositi na varijablu, isto tako se podatak mora odno- 
siti na pojavu. Prema tome, podaci moraju biti točni, a kako bi što više udovoljili tom 
kriteriju, posebno se trebamo posvetiti izboru i razradi metoda za prikupljanje poda- 
taka. Podaci, dakle, trebaju ovisiti o svojstvima varijable, a varijable mogu biti kvanti- 
tativne i kvalitativne. Zbog toga imamo podatke mjerenja i podatke brojenja. Varijable s 
kontinuiranim varijacijama mjerimo, a varijable s kvalitativnim varijacijama brojimo. 

Prema tome, rezultat mjerenja i klasifikacije možemo izraziti brojem. „Brojeve je 
pronašao čovjek kao simbolički sistem interno koherentnih ideja, kojima se može 
poslužiti efikasno kada se opisuje svijet... kako ga on poznaje..." (Guilford, 1968:16). 
Treba, međutim, razlikovati brojni sustav od njegove primjene, jer njegova primjena 
ima smisla samo onda ako se pomoću nje „postiže precizniji i objektivniji opis pojava i 
ako se mogu na precizniji način analizirati razni njihovi odnosi ..." (Milić, 1965:504/5). 
Ako se brojevi upotrebljavaju a da se time ne postiže objektivniji i precizniji opis 
pojava, onda je riječ o jalovu poslu koji smo već nazvali kvantofrenijom. 

Varijable su promjenljive veličine koje variraju kvantitativno i kvalitativno. Meto- 
dama prikupljanje podataka treba registrirati te varijacije. Prema tome, promjene 
varijabli zahvaćamo mjerenjem i klasifikacijom. Zato i mjerenje i klasifikacija mogu 
poslužiti otkrivanju novih svojstava i odnosa medu pojavama. Stoga i klasifikacija 
spada u mjerenje u širem smislu. 



Pojam i vrste mjerenja 



Treba razlikovati brojku od broja. 



Svako prikupljanje podataka u znanstvenom istraživanju je na određeni način mje- 
renje. Mjerenjem zahvaćamo varijacije varijabli bez obzira na to kakve one jesu - 
kvantitativne ili kvalitativne. Mjerenje je „brojčano prikazivanje svojstva" (Campel, 
1952:110). U mjerenju se numeracija obavlja po određenim pravilima kako bi se osi- 
gurala korelacija između broja i obilježja koje se mjeri (Cicourel, 1964:10). 

Budući da je objektivna stvarnost raznolika, njezina se obilježja ne mogu mjeriti 
pomoću jedinstvenih pravila. Zato postoje različite vrste ljestvica za mjerenje, koje se 
upotrebljavaju za prikupljanje različitih podataka. 

1. Nominalnim ljestvicama koristimo se pri registriranju varijacija kvalitativnih varijabli. 
Svaka kvalitativna varijacija dobiva određeni broj kao posebnu oznaku. Koju ćemo 
brojku dati nekom modalitetu, nije važno, ali kad smo to učinili, moramo biti dosljedni, 
tako da isti modalitet uvijek dobiva istu brojku. U ovom slučaju brojka ima funkciju 
imena i treba je razlikovati od broja kojim razlikujemo veličine. U nogometu golman 
ima brojku 1, ali se on ni u čemu ne razlikuje 11 puta od lijevoga krila koji nosi brojku 
11. Njih dvojica u prosjeku ne mogu biti igrač koji nosi brojku 6 (lijeva polutka). 

Uz pomoć nominalne ljestvice određujemo frekvenciju. Statističkim metodama 
moguće je te frekvencije dovesti u vezu s drugim podacima i doći do novih informa- 
cija. Primjerice, možemo brojku igrača dovesti u vezu s brojem danih golova. Bez ob- 
zira na svoja ograničenja, ova ljestvica može dobro poslužiti, ako se dobro primijeni. 

2. Ordinalne ljestvice su zapravo kvantitativna klasifikacija. Podaci se raspoređuju na 
jednom kontinuumu, tako da se zna je li jedan podatak veći ili manji od nekog dru- 
gog podatka na tom kontinuumu. Ovom se ljestvicom određuje redoslijed medu 
podacima. To, međutim, ne znači da je prvi u redoslijedu dva puta veći ili manji od 
drugoga. Ordinalnom se ljestvicom određuje redoslijed, ali se ne zna kolika je razlika 
između pojedinih mjesta. Razlika u rangu je uvijek 1, a stvarne razlike mogu biti tako 
različite da, recimo, razlika između prvog i drugog po rangu može biti veća od 
razlike između desetog i dvadesetog na toj rang-listi. 

3. Intervalne ljestvice, kao što im samo ime kaže, određuju razmak između različitih 
podataka. One upotpunjuju ordinalne ljestvice tako da znamo veličinu razlike medu 
podacima. Stupnjevi takve ljestvice dobivaju se tako da se umnožava veličina koju 
smo uzeli kao jedinicu mjere. Takvu ljestvicu ima toplomjer. Nedostatak ove ljestvice 
jest to što ne počinje od apsolutne nule (toplomjer). Recimo, kad bismo visinu ljudi 
počeli mjeriti od 150. cm, čovjek visok 60 cm ne bi bio dva puta viši od 30 cm visokog, 
jer bi stvarna visina prvoga bila 210 cm, a drugoga 180 cm. 

4. Kardinalne ljestvice uklanjaju i taj nedostatak. Želimo li izmjeriti udaljenost između 
Zagreba i Osijeka, to možemo učiniti na dva načina. Možemo odjednom izmjeriti 
cijelu dužinu, a možemo izmjeriti udaljenost između svake željezničke postaje 
između Zagreba i Osijeka, pa te udaljenosti jednostavno zbrojiti. 

Što god su ljestvice savršenije, to su teže primjenljive u istraživanju društvenih 
pojava. Ograničenost ljestvica prati i ograničenost statističkih postupaka koji se mogu 
primijeniti u obradi podataka koji se dobiju pomoću njih. Istraživanja društvenih 
pojava obično su zasnovana na indirektnom mjerenju. Indirektno mjerenje izražava 
rezultat u drugim jedinicama. Stav prema politici ne možemo mjeriti direktno. Direkt- 
no mjerenje je ono kad je jedinica mjere iste vrste kao i veličina koja se mjeri. Stav 
prema politici ne možemo mjeriti njegovim djelićem, već uz pomoć odgovora na 
određena pitanja. 

Indirektno mjerenje ne mora biti slabije od direktnoga. U mjerenju je najvažnije da 
se mjerna jedinica nalazi u jednoznačnom odnosu sa svojstvom varijable koja se mjeri. 

Temperatura se vrlo dobro indirektno mjeri zahvaljujući Čvrstoj | 
visine temperature i rastezanja žive. Prema tome, temperatura (brzina 1 
dobro se indirektno mjeri pomoću jedinica dužine. Međutim, rijetka je takva poveza- 
nost medu pojavama, osobito medu društvenim pojavama. Zato istraživač društvenih 
pojava mora brinuti o tome da njegovo mjerenje zadovoljava znanstvene kriterije. 

Prije svega, ono mora biti valjano. Ako nam je indikator valjan, to ne znači da će i 
mjerenje tog indikatora biti valjano. Indikator može biti empirijski korelat varijable, 
ali podatak koji dobijemo mjereći taj indikator ne mora biti empirijski korelat indika- 
tora. Odlazak u crkvu može biti valjan indikator religioznosti, ali odgovor ispitanika 
o odlaženju u crkvu ne mora biti točan. Stoga se govori o potencijalnoj valjanosti i aktual- 
noj valjanosti. Treba razlikovati i prognostičku od dijagnostičke valjanosti. Uspjeh u školi 
općenito ima slabu dijagnostičku valjanost za znanje, ali dobru prognostičku valjanost 
za uspjeh u studiju. Suprotno tome, uspjeh na prijamnom ispitu ima dobru dijagnostičku 
valjanost za mjerenje znanja, a slabu prognostičku valjanost za uspjeh u studiju. 

Za određivanje valjanosti mjerenja možemo se koristiti sličnim postupcima kao 
za određivanje valjanosti indikatora. Zbog važnosti tog obilježja za cjelokupno istraži- 
vanje radi određivanja valjanosti mjerenja provode se posebna istraživanja. Na kon- 
cu, mjerenje mora biti objektivno, pouzdano i osjetljivo. Što znače i kako se određuju 
ta obilježja opisano je u operacionalizaciji varijabli kada se govorilo o kriterijima koji- 
ma indikatori trebaju udovoljavati. 



9.1. Promatranje 

Čovjek vidi ono što zna. 



Goethe 



Prve obavijesti o svijetu oko sebe čovjek dobiva osjetilnim doživljavanjem. Svaka je 
misao donekle zasnovana na činjenicama stvarnosti, jer ništa u mozgu nema što nije 
prošlo kroz osjetilne organe. Međutim, mozak ima mogućnost stvaranja novih kombi- 
nacija koje ne moraju odgovarati objektivnoj stvarnosti. Zato se znanost obraća objek- 
tivnoj stvarnosti da bi provjerila svoje zamisli pomoću osjetilnih doživljaja stvarnosti 
o kojoj misli. Prema tome, znanost je, također, do prvih podataka o objektivnoj stvar- 
nosti došla neposrednim osjetilnim doživljavanjem te stvarnosti - promatranjem. 

U promatranju nema posrednika između objektivne stvarnosti i iskustvenih sa- 
držaja o njoj, tako da je put do podataka najkraći. U neposrednom odnosu s objektiv- 
nom stvarnošću promatranje pruža bogato primarno iskustvo i daje cjelovit doživljaj 
objektivne stvarnosti. Zato promatranje ima veliku heurističku vrijednost. Prema 
tome, ova metoda za prikupljanje podataka može poslužiti kao metoda otkrića i kao 
metoda verifikacije. Za potrebe otkrića koristimo se nesistematskim promatranjem, a za 
potrebe verifikacije sistematskim promatranjem. 

Nesistematsko promatranje služi kao predispitivanje koje daje podatke za razra- 
du sistematskog opažanja. U istraživanju kojem je cilj provjeravanje određenih hipo- 
teza primijenit ćemo sistematsko promatranje. Kazali smo da hipoteze govore o obi- 
lježju jedne ili o odnosu između dviju varijabli. Kako bismo provjerili istinitost hipo- 

teze, promatranje se usmjerava na ona obilježja u objektivnoj stvarnosti o kojima se 
nešto tvrdi. Objektivna stvarnost nudi cjelovit doživljaj, a u znanstvenom se istraži- 
vanju taj doživljaj raščlanjuje na osnovi hipotetičke zamisli. Potom se hipotezom 
određeni dijelovi identificiraju i sistematski opažaju (mjere) kako bi se na temelju 
iskustvenih podataka o objektivnoj stvarnosti provjerila naša zamisao o njoj. 

Sistematsko opažanje mora biti ugrađeno u cjelovit proces istraživanja. Ono je 
samo jedna faza u tom procesu koja se logički nastavlja na prethodne faze procesa 
istraživanja. U prethodnim fazama teorijski i operacionalno je određeno što će se opa- 
žati, određeni su i uvjeti u kojima će se odvijati opažanje. Ovdje naša pozornost treba 
biti usmjerena na to da naše opažanje što više odgovara zahtjevima mjerenja. Pro- 
blem valjanosti indikatora treba riješiti u operacionalizaciji varijabli, pa se ovdje treba 
usmjeriti na iskustvenu valjanost podataka. Prema tome, trebamo nastojati da poda- 
tak odgovara svojstvu indikatora. Valjanost indikatora zove se teorijska valjanost, a 
valjanost podataka zove se iskustvena valjanost. 

Kako bismo osigurali iskustvenu valjanost opažanja, treba se ograničiti na manji 
broj sadržaja koje ćemo opažati. Kad smo to učinili, onda treba precizno odrediti indi- 
katore kako ih ne bismo miješali sa sličnim manifestacijama u objektivnoj stvarnosti. 
Opažač treba biti usmjeren na razlikovanje zapaženih činjenica od njihove interpreta- 
cije. Posebnu pozornost treba obratiti bilježenju podataka, tako da u protokolu proma- 
tranja bude predviđeno posebno mjesto za svaki podatak, a posebno za mišljenje opa- 
žača. Osim toga, dobro je koristiti se različitim instrumentima za dolaženje do poda- 
taka i njihovo registriranje (fotokamere i kinokamere, magnetofoni, povećala ...). 

Valjanost opažanja ne povećavaju samo instrumenti. Tu je najvažniji čovjek i nje- 
gova uvježbanost za određenu vrstu opažanja. Priprema opažača treba uključiti i 
empirijsku i teorijsku komponentu. U opažanju nije dovoljno samo gledati, slušati i 
koristiti se instrumentima koji pomažu tome. Uz to potrebna je i teorijska priprema za 
opažanje, jer kako smo već istakli čovjek vidi tek ono što zna. Za očitavanje rendgen- 
ske snimke nije dovoljna oštrina vida već je potrebno i odgovarajuće teorijsko znanje. 
Laik može imati izvanredno oštar vid i koristiti se pomagalima da još bolje vidi, ali 
mu to neće biti dovoljno da očita rendgensku sliku, jer se, kako je Goethe upozorio, 
„zapravo na znanju temelji potpunost u promatranju" (Horvat - Pintarić, 2001:189). 

Sve to govori kako nije lako odvajanje činjenica od njihove interpretacije. Percep- 
cija nije plod samo osjetilne djelatnosti već je usto, potrebna i misaona aktivnost. Kad 
gledamo kuću, vidimo boju, veličinu, oblik ... i misaono povezujemo te osjetilne 
doživljaje u cjelinu. Bez pojma kuće ne možemo imati ni percepciju kuće. Prema 
tome, osjetilno doživljavanje je nemoguće bez mišljenja. Mi ne vidimo samo našim 
očima već vidimo i mozgom. Osjetilno doživljavanje je nerazdvojno od mišljenja. 

Unatoč tome, društveni dualizam dovodi i do dualizma u znanosti, pa se odvaja 
misaona djelatnost od osjetilnog doživljavanja. Kao posljedica toga još je i danas pri- 
sutna podjela medu znanstvenicima na teoretičare i empiriste. U povijesti je antagoni- 
zam medu njima poprimao za nas nevjerojatne razmjere. Evo kako to ilustrira Bacon 
u jednoj bilješci iz 1605. godine. 

„Ljeta gospodnjeg 1432. godine razvila se među braćom redovnicima žestoka rasprava 
o broju zuba u ustima konja. Punih trinaest dana bjesnjela je rasprava bez prestanka. Sve 

stare knjige i kronike bile su izvučene i pri tome se pokazala tako divna i dubokoumna eru- 
dicija kao nikad ranije na tom području. Na početku četrnaestog dana neki mladi redovnik 
uglednog porijekla zamolio je svoje učene starješine da i on rekne koju riječ i - na veliko 
zaprepaštenje diskutanata čija duboka mudrost bijaše veoma uznemirena — on ih zamoli da 
riješe stvar na vulgaran i nečuven način: naime da otvore usta jednog konja, prebroje zube i 
nadu rješenje tog problema. Na to ostali diskutanti, osječajud se duboko povrijeđenima u 
svom dostojanstvu, uz veliku buku i galamu navale na nj, izudaraju ga i izbace van. Jer, rekli 
su oni, sigurno je sama satana ponukala tog ludog žutokljunca da spomene, taj nečuveni i 
bezbožni put pronalaženja istine, koji je u suprotnosti s čitavim učenjem crkvenih otaca. 

Poslije još mnogo dana divlje svađe i rasprave golub mira spustio se na naš skup i oni, 
svi kao jedan, proglase da če taj problem ostati vječna tajna zbog žalosnog nedostatka histo- 
rijskih i teoloških podataka o tome te narede da se to zabilježi." (Citirano prema: Zvonarević, 
1976:88/89.) 

Koliko god nam se ova Baconova bilješka sada činila nevjerojatnom, ona se podu- 
dara sa stvarnim stanjem znanosti toga doba. Zbog toga Bacon upozorava na potrebu 
empirijskih metoda u znanstvenom istraživanju. Dedukciju, ističe on, treba zamijeni- 
ti indukcijom, „anticipaciju prirode" treba zamijeniti „interpretacijom prirode". Zbog 
toga se on smatra ocem moderne metodologije. 

Njegovo sučeljavanje sa spekulativnim pristupom postavlja temelje modernoj 
znanosti koja se ne rješava posljedica društvenog dualizma. Umjesto sinteze između 
misaone i osjetilne djelatnosti u procesu istraživanja pojavljuju se različiti pravci u 
metodologiji, koji se mogu svrstati u dvije antagonističke grupe. Jedni daju prednost 
misaonoj komponenti (spekulativci, racionalisti, teoretičari ...) i drugi koji prednost 
daju praktično osjetilnoj djelatnosti (empiristi, empiricisti, pozitivisti ...). 

No, znanstvena misao mora biti zasnovana na praktičnoosjetilnoj djelatnosti da 
bi bila istinita, a praktičnoosjetilna djelatnost mora biti temeljena na znanstvenoj mi- 
sli da bi bila efikasna. „Uspjeh naših radnji (prakse) dokazuje podudarnost naše spo- 
znaje — opažanja i mišljenja — s prirodom same stvari" (Šešič, 1971:286). 

Opažanje se malo primjenjivalo i onda kad može dati vrijedne rezultate u znan- 
stvenom istraživanju. A kada se i primjenjuje, odvaja se ili suprotstavlja teorijskome 
mišljenju. Međutim, to nisu ograničenja metode koliko nedostaci onih koji se meto- 
dom služe. Često se slabosti istraživača pripisuju metodi. No, i sama metoda ima 
neke slabosti koje posebice dolaze do izražaja u istraživanju društvenih pojava. 
Medu najvažnijima spominju se ove: 

1 . Opažati se može samo ono što postoji ili se zbiva tijekom opažanja. 

2. Opažanjem se mogu zahvatiti samo vanjske manifestacije pojava i procesa. 

3. Opažanjem se podaci prikupljaju dosta sporo. 

4. U društvu se može opažati samo ono što se javno događa, a najčešći uzrok dru- 
štvenih problema jest u prikrivenim aktivnostima. 

5. Prisutnost opažača može djelovati na pojave koje se opažaju. Taj se utjecaj treba i 
može kontrolirati upotrebom raznih tehničkih sredstava (dalekozorom, magneto- 

fonom . . .), kao i izborom promatrača iz grupe koja se promatra ili njegovim uklju- 
čivanjem u grupu. 

6. Društvene su pojave kompleksne, pa se opažanjem može zahvatiti samo dio ono- 
ga što se želi opažati. Ta se slabost može umanjiti uključivanjem večeg broja 
opažača kako bi se opažanjem zahvatilo cijelo opažajno polje. 

7. Za opažanje društvenih pojava teže se pripremiti jer je teško predvidjeti vrijeme i 
mjesto pojavljivanja pojava koje želimo opažati. 

Ta se metoda u istraživanju društvenih pojava malo upotrebljavala. Njezinu 
ograničenu upotrebu više su uzrokovali drugi činitelji nego njezine slabosti. Prije sve- 
ga, društveni dualizam više se odrazio u području društvenih znanosti nego u po- 
dručju prirodnih znanosti. Zbog toga su na području društvenih znanosti više potiski- 
vane pojedine metode, empirijska verifikacija u cjelini, pa čak i pojedine znanosti. 

Unatoč društvenim pritiscima, znanost uklanja nedostatke koji ometaju njezin i 
društveni razvitak. Isto tako društveni razvitak djeluje na razvitak znanosti. Sma- 
njenjem društvenog dualizma samokorektivna i integrativna znanost prevladava po- 
dijeljenost između teorije i prakse, što se očituje i u sve češčoj primjeni metode opa- 
žanja u jedinstvenom induktivno-deduktivnom i deduktivno-induktivnom znan- 
stveno-istraživačkom procesu. Zato danas postoje razrađeni sustavi promatranja. 
Poznat je Balesov sustav promatranja malih grupa (Zvonarevič, 1976:108/9). Bilo je 
pokušaja promatranja velikih grupa, ali tu nema tako razrađenih metodoloških postu- 
paka. (Opširnije o metodi promatranja čitalac može nad u Festinger — Katz, 1953.) 

Iako se metoda promatranja u nas vrlo malo koristila u istraživanju društvenih 
pojava, ipak če nam za ilustraciju dobro poslužiti jedno istraživanje provedeno u nas. 
Profesor Obradović u svom poznatom istraživanju participacije radnika u samo- 
upravljanju odlučio se za metodu opažanja. Nakon što je definirao participaciju „kao 
aktivno sudjelovanje u procesu donošenja odluka na sjednici radničkog savjeta", dao 
je i operacionalnu definiciju uz pomoč idučih pet indikatora: 

1. frekvencija diskusija, 

2. dužina diskusija, 

3. broj izlaganja problema, objašnjenja ili odgovaranja na pitanja, 

4. broj danih originalnih prijedloga, 

5. broj prihvaćenih prijedloga. 

Nakon šestomjesečnog predispitivanja prešlo se na trogodišnje opažanje partici- 
pacije u 20 poduzeća iz četiri republike bivše Jugoslavije. Opažači su izabrani iz po- 
duzeća i uz pomoć navedenih indikatora kroz tri su godine pratili „proces donošenja 
odluka na centralnim radničkim savjetima" (Obradović, 1972:18). Tih nekoliko poda- 
taka dovoljno pokazuje teškoće u primjeni te metode. No, bilo je i drugih teškoća, jer 
su rezultate istraživanja osporavali dio znanstvenika i gotovo svi političari. Ospora- 
vanja su najviše motivirana nepoželjnim stanjem na koje su upozoravali rezultati 
opažanja, a i neadekvatnom interpretacijom rezultata onih koji su ih osporavah. 

Za ilustraciju donosimo podatke o broju prihvaćenih prijedloga članova SK i 
onih koji nisu članovi SK u odlučivanju o osobnim dohocima. 



Broj prihvaćenih prijedloga 
Zastupljenost 



čtarioviSK 

80.9% 
12.9% 



19.1% 
87.1% 



Poželjno je bilo da se podjednako prihvaćaju prijedlozi članova SK i onih koji to nisu. 
Međutim, rezultati pokazuju da malobrojno članstvo SK (13%) daje 81% prihvaćenih 
prijedloga, a 87% onih koji nisu članovi SK daje samo 19% prijedloga koji su prihva- 
ćeni. Očevidna je dominacija članova SK u ovom obilježju, a smisao samoupravljanja 
je bio u uklanjanju svake dominacije. Međutim, o kakvoj je dominaciji ovdje riječ? 

Iz samih podataka to se ne može vidjeti, jer je moguće da članovi SK nameću pri- 
jedloge koji se samo formalno izglasavaju. Moguće je da članovi SK daju konstruk- 
tivne prijedloge koje svi rado prihvaćaju. Nije isključeno da oni koji nisu članovi SK 
daju malo prijedloga pa se oni malo i prihvaćaju itd. Prema tome, pri istoj participa- 
ciji moguća su posve različita ostvarenja dominacije. Nije isto kad 13% članova kolek- 
tiva nametne 81% svojih prijedloga ili kad 13% članova kolektiva daje kvalitetne 
prijedloge koji se sa zadovoljstvom prihvaćaju. 

Prema tome, veća participacija ne znači ujedno i bolje samoupravljanje, pa su 
rezultati ovog istraživanja upozorili na potrebu razlikovanja tih pojmova. Obradović 
u generalizaciji nije išao izvan mogućnosti koje su mu pružali podaci do kojih je 
došao opažanjem. On je vrlo dobro mjerio participaciju u samoupravljanju i nije je 
miješao sa samoupravljanjem. Zato je njegova studija „metodološki najbolja na tom 
području" (Županov, 1977:198). 

Obradović je metodom promatranja dobro zahvatio participaciju u samouprav- 
ljanju, ali uz pomoć te metode nije mogao doći i do podataka o tome kako članovi 
samoupravnih organa doživljavaju tu participaciju, je li ona prihvaćena ili nametnuta. 
Svakako, uz podatke koje je dobio ti bi podaci bili dragocjeni, a mogao ih je dobiti 
drugom metodom. Nakon trogodišnjeg promatranja mišljenje sudionika o procesu 
odlučivanja moglo se prikupiti za manje od jednog sata. Podaci o doživljaju pri odlu- 
čivanju zajedno s podacima o participaciji bitno bi pridonijeli osvjetljavanju procesa 
odlučivanja. Zato se u istraživanju društvenih pojava treba koristiti s više metoda za 
prikupljanje podataka kako bi se što više iskoristile njihove prednosti, a uklonili njiho- 
vi nedostaci. Nedostak je metode promatranja što se pomoću nje teže može doći do 
podataka o doživljaju. No ono što je nedostatak promatranja, to je prednost ankete. 



9.2. Anketa 

Anketa je posebna metoda za prikupljanje podataka pomoću koje možemo doći do 
podataka o stavovima i mišljenjima ispitanika. Stavovi i mišljenja misaone su činje- 
nice. One se „razlikuju od mišljenja o činjenicama (koje često nisu dostojne povje- 

renja)" (Good - Scates, 1967:491). Zato mišljenje o činjenicama treba provjeravati 
činjenicama mišljenja, jer do misaonih činjenica drugih ljudi ne možemo dod samo na 
osnovi vlastitog mišljenja. To nije moguče ni pomoću metode promatranja, ali je to 
moguće doznati pomoću pitanja i odgovora. 

No anketa u znanstvenom istraživanju nije samo postavljanje pitanja i traženje 
odgovora na ta pitanja. To je postavljanje određenih pitanja određenoj vrsti i broju 
ljudi, na određeni način da bi se dobili točni odgovori. Od velikog broja različitih defi- 
nicija ankete najprikladnija nam se čini ova: „Anketa je tehnički postupak za prikup- 
ljanje činjeničnog materijala kombinacijom statističke metode uzorka s metodom 
intervjua ili upitnika" (Mozer, 1962:5). 

U širem smislu anketa je svako prikupljanje podataka uz pomoć postavljanja pi- 
tanja. Međutim, pitanja se mogu postavljati na različite načine i o različitim stvarima, 
pa u vezi s tim razlikujemo: 

1 . anketu (u užem smislu), 

2. intervju, 

3. test. 

U užem smislu anketa je pismeno prikupljanje podataka o stavovima i mišljenjima 
na reprezentativnom uzorku ispitanika uz pomoć upitnika. Intervju je vrsta ankete u 
kojoj se usmeno postavljaju pitanja i daju odgovori. Testovi su specifična vrsta ankete 
u kojoj se uz pomoć konstruiranih pitanja prikupljaju podaci o znanju, sposobno- 
stima i ineresima ispitanika. 

U usporedbi s metodom opažanja u anketi je produžen put do podataka. Uz 
istraživača obvezno je tu ispitanik, a redovito i anketar. Dodamo li tome i naručitelja 
istraživanja u anketnom istraživanju, tada su četiri uloge koje mogu obavljati četiri 
različite osobe. Te su uloge: naručitelj, istraživač, anketar i ispitanik. Kada te uloge 
imaju različite osobe, mogu nastati problemi. 



Uloge i komuniciranje među njima u anketnom istraživanju (Ackoff, 1955:9) 

Ako su u anketnom istraživanju nosioci pojedinih uloga različite osobe, najčešće 
se pojavljuju problemi u komuniciranju. Velike teškoće mogu biti pri komuniciranju 
naručitelja i istraživača. Problem za naručitelja nije isto što i problem za istraživača. 
Naručitelj obično ima praktički problem, pa od istraživanja očekuje praktične prijed- 
loge za rješavanje tog problema. Istraživač se usmjerava na otkrivanje problema istra- 
živanja unutar tog praktičnog problema kako bi došao do spoznaja na kojima bi se 
trebala zasnivati akcija za rješavanje tog praktičnog problema. Spoznaja nije dovoljna 



da bi 
brim 
drug 
mije^ 
rješa 1 
vanja 

I 
živar 
istra/ 
kom 

] 
Izrac 
proći 
lih si 



9.2.1 

Kada 

vova 

kuplj 

sean 

izjedj 

izjedi 

ankel 

istraž 

tke, i« 

vaju 

poda 

i 
broj { 
ta se 
daći 
odrec 
tome 
nica i 

i 
caki 
kada 
ankel 
čama 
provt 

I 
ćudn« 
čuju : 



ANKETA 125 



da bi se neki praktični problem riješio, pa naručitelj može biti nezadovoljan i s do- 
brim istraživanjem. Problem naručitelja nije isto što i problem istraživača, ali i jedan i 
drugi problem moraju biti u međusobnoj vezi. Zato istraživač mora pokazati razu- 
mijevanje za problem naručitelja i upozoriti ga na značenje rezultata istraživanja u 
rješavanju tog praktičnog problema. Dobro bi bilo da formulacija problema istraži- 
vanja bude rezultat zajedničkog posla naručitelja i istraživača. 

Kada se istraživač sporazumio s naručiteljem, obavio je vrlo važan posao u istra- 
živanju kojem se vrlo malo posvećuje pažnje. O tom poslu često ovisi hoće li se neko 
istraživanje provesti ili neće, pa nije dovoljno da znanstvenici vladaju teorijom i tehni- 
kom znanstvenog rada, već moraju biti osjetljivi i za probleme prakse. 

Kad se istraživač sporazumio s naručiteljem, on ima situaciju u svojim rukama. 
Izradom projekta istraživanja riješit će probleme koji su vezani za pojedine zadatke u 
procesu istraživanja, kao i probleme koji mogu nastati u komuniciranju između osta- 
lih sudionika istraživanja. O tome će kasnije biti posebno govora. 



9.2.1. Anketa (u užem smislu) 

Kada se govori o anketi, tada se misli na anketu u užem smislu, ili na ispitivanje sta- 
vova i mišljenja uz pomoć upitnika. Anketa je najčešće upotrebljavana metoda za pri- 
kupljanje podataka u društvenim znanostima. Od svih istraživanja u 90% primjenjuje 
se anketa kao metoda za prikupljanje podataka. Zato i nije čudno što se ona pokatkad 
izjednačuje s cijelim istraživanjem (Mozer, 1962, Enciklopedija LZ, 1966:132/3). Takvo 
izjednačavanje obično dovodi do štetnih posljedica za samo istraživanje. Oni koji 
anketu ne shvaćaju kao fazu za prikupljanje podataka unutar kompleksnog procesa 
istraživanja, svoje istraživanje započinju izradom ankete. Tako oni prikupljaju poda- 
tke, iako prije toga nisu odredili problem, cilj, hipoteze, varijable, indikatore, pa dobi- 
vaju gomilu podataka iz kojih se često ne može izvući ništa. Ako se u prikupljanju 
podataka ne ide od neke teorije, teško je te podatke podignuti na razinu teorije. 

Anketa može služiti i kao metoda otkrića. Tada se pomoću nje prikuplja velik 
broj podataka kako bi se došlo do kristalizacije problema i hipoteza. Međutim, anke- 
ta se najčešće upotrebljava kao metoda verifikacije, pa se pomoću nje prikupljaju po- 
daci koji služe za provjeru određenih hipoteza. Zato je ona uvijek prikupljanje 
određenih podataka kako bi se mogle provjeriti određene hipoteze. Anketa, prema 
tome, i ne može biti istraživanje. Ona je prikupljanje podataka, a „prikupljanje činje- 
nica ne može biti zamjena za razmišljanje i istraživanje ..." (Mozer, 1962:5). 

Anketa se s mnogo uspjeha primjenjivala u istraživanju društvenih pojava. Zato 
čak i oni koji se anketom ne koriste, pozivaju se na nju, a da je i ne provedu, pa kažu: 
kada bismo proveli anketu, sigurno bismo dobili takve i takve rezultate. Pozivanje na 
anketu, dakako, nije nikakav dokaz, jer mišljenje o činjenicama treba provjeriti činjeni- 
cama mišljenja. Čak ni provođenje ankete to ne mora biti, pa treba razlikovati dobro 
provedenu anketu od loše provedene ankete. 

Kao što je bilo uspješnih primjena ankete, isto je tako bilo i neuspješnih. Stoga nije 
čudno da postoje i protivnici te metode. Dakako, protivnici ankete tu metodu izjedna- 
čuju s njezinom lošom primjenom. Kao dokaz njezine slabosti često se navodi njezina 

pogreška u prognoziranju Rooseveltova uspjeha na prvim njegovim predsjedničkim 
izborima. U tom ispitivanju javnog mišljenja napravljena je pogreška od 20% i dana je 
pogrešna prognoza da Roosevelt neće dobiti na izborima. Pogreška je napravljena zato 
što su u uzorak tog ispitivanja uključeni samo ispitanici s popisa vlasnika telefona i au- 
tomobila. U to vrijeme (1932. god.) na tom su popisu samo bogati, a upravo su siromašni 
Amerikanci pridonijeli njegovoj pobjedi. Sadašnja su ispitivanja javnog mišljenja s 
pogreškom manjom od 1%, jer se posebna pozornost pridaje reprezentativnosti uzorka. 

Pogreška u anketi najčešće je uzrokovana pogreškom uzorka. Evo još jednog pri- 
mjera. Jedna radiopostaja u Engleskoj obratila se svojim slušaocima sa zahtjevom da 
joj pišu koju glazbu žele slušati. Velika većina slušalaca koja je pisala toj radiostanici 
predlagala je da se poveća vrijeme emitiranja ozbiljne glazbe. Kad je to radiostanica uči- 
nila na prijedlog svojih slušalaca, uslijedili su protesti slušalaca da je previše ozbiljne 
glazbe. Razlog je bio to što su na poziv radiostanice, koji je upućen svim slušaocima, 
reagirali većinom ljubitelji ozbiljne glazbe, a oni čine selekcioniran uzorak. Slični su 
podaci televizijskih referenduma koji se u nas u posljednje vrijeme masovno provode 
(Vujević-Hećimović, ..., 2003). Prema tome, u anketnom istraživanju nije važno samo 
planirati reprezentativan uzorak, već treba nastojati da se on i realizira. Međutim, rea- 
lizacija uzorka je mnogo teža, pa se zbog toga često griješi. Zato smatramo da je Mozer 
s mnogo opravdanja u definiciju ankete uključio reprezentativnost uzorka. 

Da bismo mogli provesti dobro anketno istraživanje, treba dobro poznavati pro- 
blematiku koja se istražuje, relevantna obilježja ispitanika, kao i samu anketu. U raz- 
radi procesa istraživanja prije izrade ankete nužno se upoznati s teorijskim spozna- 
jama koje su važne za istraživanje problema koji smo odabrali. Radeći teorijski na 
problemu, doći ćemo i do metodoloških iskustava koja će nam pomoći da razradimo 
svoju anketu, tako da se što više koristimo njezinim prednostima, a da pri tome 
izbjegnemo njezine nedostatke. 

Anketa ima više prednosti. 

1. Anketom možemo saznati podatke o doživljaju. Čovjekovo se ponašanje ne može 
objasniti samo pomoću podražaja i reakcije, jer ono ovisi o većem broju činitelja koji 
se nalaze u organizmu, npr. o sposobnosti, stavovima, mišljenju, pogledu na svijet, 
emocijama, karakteru, vrijednostima i slično. To su vrlo važni podaci do kojih uglav- 
nom možemo doći anketom. 

2. Anketom možemo dobiti podatke o prošlosti, sadašnjosti i planovima za budućnost. 
Dok opažanjem možemo prikupljati podatke o onome što je nazočno u momentu opa- 
žanja, anketom možemo pitati ljude o pojavama koje su prošle i o kojima nije ostao 
nikakav trag osim u njihovu sjećanju. Možemo ispitati sadašnje stavove i mišljenja 
kao i planove za budućnost. 

3. Anketa je ekonomična, jer se pomoću nje u kratkom vremenu može doći do velikog 
broja podataka, što ujedno smanjuje i troškove istraživanja. 

No postoje i teškoće u dobivanju i interpretiranju podataka koji se dobivaju anke- 
tom. U anketi možemo postavljati pitanja o svemu i svačemu, ah iskrene odgovore 
dobivamo samo na ona pitanja na koja ispitanici mogu i žele odgovoriti. Teškoće u do- 
bivanju podataka pomoću ankete mogu se svrstati u tri grupe (Milić, 1965:391 - 395). 

1. Epistemološke teškoće nastaju zbog različite stručnosti ispitanika, jer zbog toga 
njihovi odgovori ne mogu imati jednaku vrijednost, a ravnopravno ulaze u stati- 
stičku obradu. Stručnost ispitanika djeluje na točnost i iskrenost njihovih odgovora. 
Ispitanici s večom naobrazbom izjavljuju da su sredstva javnog obavješćivanja manje 
razumljiva nego oni s nižom naobrazbom. Razlog nije u njihovu slabijem razumije- 
vanju, već u većoj kritičnosti (Vujević, 1976:83/4). 

2. Psihološke teškoće nastaju zato što je anketu teško prilagoditi svim ispitanicima. 
Jednima ista anketa može biti teška, a drugima prelagana. Osim razumijevanja, pro- 
blem može biti i u nejednakom odnosu prema anketi koju ispunjava. Zbog toga 
mnogi pogrešno smatraju da anketu treba prilagoditi prosjeku, ali se tako iz uzorka 
eliminiraju oni koji su ispod prosjeka. Zato anketu treba prilagoditi najnižoj razini. 
Viša razina ispitanika može razumjeti anketu prilagođenu nižoj razini, a niža razina 
ne može razumjeti ako je anketa prilagođena višoj razini ispitanika. Tu je teškoću 
teško otkriti, jer ispitanici često daju odgovor i na pitanja koja ne razumiju. 

3. Društvene teškoće zasnivaju se na tendenciji ispitanika da u anketi daju odgovore u 
skladu s društvenim vrijednostima, pa se zbog toga dobivaju rezultati koji su bolji od 
stvarnog stanja. Ako se o tome ne vodi računa dobivaju se pogrešni podaci. Zbog 
toga treba ispitanicima omogućiti da bez teškoća daju odgovor i kad on nije u skladu 
s društvenim vrijednostima. To se postiže anonimnom anketom i indirektnim pita- 
njima. 

Anketom se, osim stavova i mišljenja, prikupljaju i drugi podaci kako bi se ustano- 
vilo njihovo djelovanje ili povezanost sa stavovima i mišljenjima. Prema tome, stavovi 
i mišljenja su u središtu anketnog istraživanja, pa da bi se došlo do valjanih podataka 
o njima, nije dovoljno poznavati samo tehniku postavljanja anketnih pitanja. Osim 
toga, treba biti upoznat sa stavovima i mišljenjima i mogućnostima njihova mjerenja. 
Upravo zbog toga mnoga istraživanja nisu imala uspjeha. 

Četiri su razine stavova i mišljenja. Evsenck ih je ovako grafički prikazao. (Ey- 
senck, 1954:112). 

Najnižu razinu čine specifićna mišljenja. Ona su dostupna empirijskom istraži- 
vanju, ah zbog svoje promjenljivosti ne mogu biti predmet znanstvenog istraživanja. 
Ona se mijenjaju od vremena do vremena i od situacije do situacije, pa ne mogu biti 
osnova za bilo kakvo uopćavanje. 



128 



METODE PRIKUPLJANJA PODATAKA 



Drugu razinu čine habitualna mišljenja. Ta su mišljenja karakteristična za poje- 
dinu vrstu ljudi i dostupna su empirijskom istraživanju. Zbog toga mogu poslužiti 
kao indikator u istraživanju stavova. 

Treću razinu čine stavovi. Oni nisu izravno dostupni empirijskom istraživanju, 
jer predstavljaju generalizaciju habitualnih mišljenja na kojima se temelji spremnost 
da se reagira na određeni način. Zato odgovor na pitanje o stavu prema nečem naj- 
češće nije valjan indikator tog stava, jer su mišljenja o stavu „više objašnjavanja i 
opravdavanja vlastitih stavova pojedinaca nego stvarne tendencije djelovanja" (Zvo- 
narević, 1976:246). Zato oni koji odgovore na izravno pitanje da imaju pozitivan stav 
prema tržišnim odnosima, mogu istodobno reći da mi još nismo zreli za takve odno- 
se, da bi cijene trebalo kontrolirati, plaće ograničavati i slično, a upravo to su pokaza- 
telji negativnog stava prema tržišnim odnosima. 

Isto bi tako bilo kada bismo izravno pitali za religioznost. Mnogi koji idu u crkvu, 
vjenčaju se u njoj, krste djecu i slave vjerske blagdane odgovorit će da nisu religiozni. 
Uz tendenciju opravdavanja izravno pitanje stavlja ispitanika da na osnovi vlastite 
definicije retigioznosti procjenjuje svoju religioznost. Definicije religioznosti razlikuju 
se od ispitanika do ispitanika, pa se iza istih odgovora kriju različiti sadržaji. Te raz- 
like nisu uvjetovane većom ili manjom iskrenosti ispitanika. Zato ispitanik posve 
iskreno može odgovoriti da nije autokrat, ali da je potrebna čvršća ruka, da nije 
šovinist, ali je protiv prava nacionalnih manjina i slično. Zato nije dobro izravno pita- 
ti o stavu. Pitanja treba postavljati na razini habitualnih mišljenja, jer ona govore o 
ponašanju koja su pokazatelj stava. 

Najvišu razinu čini ideologija. Ne možemo doznati kakva je nečija ideologija izrav- 
nim pitanjem o tome, jer možemo dobiti odgovor od nekog da prihvaća građansku 
ideologiju, a da je protiv višestranačja, privatnog vlasništva, tržišnih odnosa. Prema 
tome, odgovor ispitanika na takvo pitanje nije valjan, iako može biti iskren, jer oni 
koji usvajaju građansku ideologiju pristaše su višestranačja, privatnog vlasništva i 
tržišnih odnosa. Nečiju ideologijsku orijentaciju možemo doznati na osnovi većeg 
broja habitualnih mišljenja koja su indikatori stavova prema tržištu, privatnom 
vlasništvu i višestranačju. 

Evsenck je do te četiri razine stavova i mišljenja došao faktorskom analizom, koja 
„smatra da je raznolikost pojava unutar nekog područja povezana i da je ta poveza- 
nost određena, barem dijelom relativno malim brojem funkcionalnih jedinica ih fak- 
tora" (Thurstone, 1967:283). Kad toga ne bi bilo, ne bi bilo ni znanosti jer „svaka se 
znanost nada da se neograničen broj pojava može sažeti u ograničen broj pojmova" 
(Thurstone, 1967:279). Međutim, treba razlikovati pojmove do kojih dolazi znanost 
od uopćenih izjava ispitanika. 

Prema tome, anketna se pitanja moraju postavljati na razini habitualnih mišljenja, 
bez obzira na to što smo zainteresirani za više razine. Ako smo zainteresirani za 
određene stavove, odabrat ćemo više indikatora za te stavove, a ako smo zainte- 
resirani za ideologiju, odabrat ćemo veći broj indikatora stavova koji karakteriziraju 
ideologiju. Ideologija je najopćenitija spremnost da se reagira na određeni način. Po- 
gled na svijet strukturiran je specifičnim stavovima prema religiji, naciji, demokraciji, 
privatnom vlasništvu, tržištu . . ., a svi ti stavovi očituju se u za sebe karakterističnim 
habitualnim mišljenjima. 

Habitualno mišljenje je verbalna izjava o određenoj vrsti ponašanja koje je karak- 
teristično za ljude određenog stava. Njih treba razlikovati od verbalnih izjava o stavu 
i o ideologiji, jer ljudi dobro mogu opisati svoje ponašanje, a ozbiljni problemi nastaju 
kad je u pitanju izjava o vlastitom stavu i ideologiji. Unatoč tome, ankete vrve takvim 
pitanjima. Stoga nije čudno što se društvena praksa muči s problemima koje takva 
istraživanja uopče ne registriraju. Dok su američki sociolozi dobivali odgovore od 
svojih ispitanika da nisu rasisti, tamo je bilo linčovanja Crnaca. Oni koji su izjavljiva- 
li da nisu rasisti, istodobno su izjavljivali da Crnci trebaju ići u posebne škole, resto- 
rane, autobuse i slično. 

Baš zbog toga što se uz pomoć ankete mogu dobiti podaci koji su bolji od stvar- 
nog stanja, one su se koristile u ideologijske svrhe. Ankete su pogodne za uljepšavanje 
društvenih stanja i veličanja postignutih rezultata i još pri tome stvaraju privid znan- 
stvene egzaktnosti. Što odgovara ideologiji, za znanost je fatalno, pa se u znanstve- 
nom istraživanju treba koristiti anketom, tako da se pomoću nje ustanovi stanje 
kakvo jest. Prema tome, pitanja moramo postavljati na razini habitualnih mišljenja, 
jer o stavu ne možemo ništa doznati na osnovi mišljenja o ponašanju koje obilježava 
određeni stav. Ideologijska orijentacija i stavovi operacionaliziraju se na razini habi- 
tualnih mišljenja. Habitualna mišljenja su, dakle, indikatori stavova i ideologijske 
orijentacije, jer oni nisu izravno mjerljivi. 

9.2.1.1. Izrada upitnika 

Kako se anketa izjednačuje s cijelim istraživanjem, tako i istraživanje često započinje 
izradom anketnog upitnika. Čak i naručitelj istraživanja svoju želju izražava narudž- 
bom ankete. Poduzeti izradu ankete bez precizno formuliranog problema istraži- 
vanja, bez sadržajno i precizno definiranih ključnih pojmova, bez određenih ciljeva, 
hipoteza, varijabli, indikatora i nacrta istraživanja jest posao naslijepo. Takav posao 
nije teško prepoznati, jer su takve ankete sastavljene od velikog broja logički nepove- 
zanih pitanja. Obrada takvih anketa ne ide dalje od postotka, a interpretacija ne ide 
dalje od podataka. 

Znanstveno istraživanje nije isto što i prikupljanje podataka. To je samo jedna 
faza u procesu istraživanja koja je logički povezana s ostalim fazama tog procesa. 
Zato i samo prikupljanje podataka u znanstvenom istraživanju nije bilo kakvo prikup- 
ljanje podataka, niti bilo kojih podataka. Na osnovi vrste podataka odlučujemo se za 
najprikladniju metodu kojom ćemo ih prikupljati. Vrstu podataka odredili smo indi- 
katorima. Ako smo se odlučili da anketa bude najprikladnija metoda za prikupljanje 
podataka, onda je operacionalizacija varijabli ona koja određuje sadržaj anketnih pi- 
tanja. Vrsta pitanja ovisi, osim sadržaja, o obilježjima onih koji će odgovarati na pi- 
tanja, kao i o mogućnostima koje nam pruža sama metoda. 

Ako je sadržaj pitanja takav da ispitanici nerado odgovaraju na pitanja, postav- 
ljat ćemo neizravna pitanja. Ako se, pak, radi o ispitanicima koji nisu dovoljno pismeni, 
odabrat ćemo pitanja koja ne traže veću pismenost. 

Pitanja se u upitnik ne uvrštavaju slučajno. Svako se od njih odnosi na indikator. 
Indikator se odnosi na varijablu, varijabla na hipotezu, a hipoteza na problem. Pri 
izradi anketnih pitanja pojavljivat će nam se nove ideje. U istraživanju nikad ne 

smijemo biti zatvoreni prema novim idejama. Međutim, te ideje treba dovesti u vezu 
s cjelokupnim istraživanjem. Recimo, ako se pri izradi upitnika nametne neko zanim- 
ljivo pitanje, treba vidjeti u kakvu je odnosu ono prema drugim indikatorima, na koju 
se varijablu i hipotezu odnosi. Ako se odnosi na neku novu hipotezu, treba je formu- 
lirati i iz nje izdvojiti varijable. Zatim treba vidjeti što još treba učiniti za mjerenje te 
varijable, jer jedno pitanje obično nije dovoljno za mjerenje jedne varijable. 

Prema tome, u anketnom upitniku svako pitanje mora biti vezano za neku hipo- 
tezu. Budući da podatke prikupljamo radi provjeravanja svojih hipoteza, to određuje 
i način obrade podataka. Na podacima i njihovoj obradi ne zaustavljamo se jer to či- 
nimo radi provjere svojih hipoteza, pa se od podataka preko obrade vraćamo hipote- 
zama. Uz pomoć odgovarajuće obrade doznajemo možemo li svoju hipotezu prihva- 
titi ili ne možemo. Budući da smo hipoteze postavljali na osnovi neke teorije, treba 
dati objašnjenje što potvrda ili odbacivanje hipoteze znači za teoriju od koje smo 
pošli. Istraživanje počinje i završava teorijom. Na temelju teorije misaono izvodimo 
novi odnos - hipotezu koju empirijski provjeravamo da bi postala teorijska, jer, kako 
smo već više puta istaknuli, znanost je teorija o objektivnoj stvarnosti zasnovana na 
činjenicama te stvarnosti. 

Najčešći propust anketnih istraživanja jest to što upitnik nije teorijski zasnovan. 
Teorijska zasnovanost upitnika obuhvaća tri područja: 

1. teorijsku zasnovanost na spoznajama o predmetu koji se istražuje, 

2. teorijsku zasnovanost na spoznajama psihologije stavova i mišljenja, 

3. teorijsku zasnovanost koja se brine o metrijskim obilježjima svake varijable. 

Anketa je teorijski zasnovana na spoznajama o predmetu koji se istražuje, ako su 
pitanja zasnovana na valjanim indikatorima varijabli koje su izvedene iz hipoteza i 
ako su hipoteze odgovor na precizno formuliran problem i zasnovane na teoriji zna- 
nosti unutar kojih se istraživanje provodi. To znači da se svako pitanje mora odnositi 
na određeni indikator ili varijablu koja nije operacionalizirana. 

Anketa je zasnovana na spoznajama psihologije stavova i mišljenja ako su pi- 
tanja postavljena na razini habitualnih mišljenja, to jest ako se pitanja odnose na pona- 
šanje koje je pokazatelj stavova. Potrebno je također poznavati kako ispitanici doživ- 
ljavaju sadržaj pitanja. Drukčije ćemo postavljati pitanja ako ispitanici bez problema 
odgovaraju na takva pitanja, a drukčije ako ispitanici imaju teškoća pri nekim odgo- 
vorima. Prema tome, pitanja moraju biti postavljena tako da ispitanici mogu i žele 
dati odgovor na postavljena pitanja. 

U anketi uzima se u obzir metrijska definicija varijable kad se prilikom izrade 
pitanja vodi računa o teorijskim i praktičnim mogućnostima variranja varijable na 
koju se pitanje odnosi. To znači da kod kvalitativnih varijabli ne ispustimo neke mo- 
dalitete, kod kvantitativnih da precizno i ravnomjerno zahvatimo intenzitete, kod 
bipolarnih da ne ispustimo smjer i intenzitet. 

9.2.1.2. Vrste pitanja 

U anketnom se istraživanju koristimo s više vrsta pitanja. Svaka vrsta pitanja ima 
svoje prednosti i nedostatke. Kad to znamo, onda za potrebe konkretnog istraživanja 

izabiremo ona anketna pitanja koja će nam omogućiti da dođemo do što je moguće 
boljih podataka za provjeru svojih hipoteza. 

Pitanja u anketi možemo podijeliti na dvije osnovne vrste. 

1. otvorena pitanja, 

2. zatvorena pitanja. 

Otvorena su ona pitanja na koja ispitanik odgovara svojim rijećima. Prema tome, osim 
pitanja, ostavlja se prazan prostor u koji ispitanik upisuje odgovor. 

Prednosti otvorenih pitanja jesu: 

1 . lako ih je sastaviti, 

2. ne usmjeravaju ispitanike na određeni odgovor, 

3. odgovori mogu dobro poslužiti za sastavljanje zatvorenih pitanja, 

4. imaju veću heurističku vrijednost. 

Nedostaci otvorenih pitanja jesu: 

1. zahtijevaju dobru pismenost ispitanika, 

2. dobije se malo odgovora, 

3. imaju malu verifikacijsku vrijednost, jer se sve kategorije ispitanika ne suzdrža- 
vaju jednako u davanju odgovora na otvorena pitanja. Na takva pitanja manje odgo- 
varaju ispitanici slabije pismenosti i negativnijih stavova prema sadržaju pitanja, pa 
se neproporcionalno smanjuje reprezentativnost uzorka, 

4. ispitanika stavljaju pred teži zadatak; ta težina nije podjednaka za sve ispita- 
nike, pa to može različito djelovati na motivaciju ispitanika, 

5. nije moguće postaviti veći broj pitanja, 

6. teža obrada jer se otvorena pitanja obraduju pomoću metode analize sadržaja 
koju ćemo kasnije posebno razraditi. 

Zatvorena pitanja su pitanja u kojima su i ponuđeni odgovori. Prema tome, kod tih pi- 
tanja ispitanik odgovara tako da izabere jedan ili više odgovora koji su mu ponuđeni. 

Prednosti zatvorenih pitanja jesu što i nedostaci otvorenih: 

1 . ne zahtijevaju veću pismenost ispitanika, 

2. na njih odgovara velik broj ispitanika, 

3. ispitanici su pred lakšim zadatkom jer je lakše zaokružiti odgovor nego ga 
ispisati svojim riječima, 

4. može se postaviti veći broj pitanja, 

5. lakše ih je obrađivati, 

6. veća im je verifikacijska vrijednost. 
Nedostaci zatvorenih pitanja jesu: 

1 . teže ih je sastaviti, 

2. ispitanik je ograničen u davanju odgovora, što ne mora uvijek biti nedostatak, 
jer ako istraživač usmjerava ispitanika prema odgovorima koji su relevantni za 
istraživanje problema koji se istražuje, to može biti i prednost, 

3. mogu pasivizirati ispitanike, 

4. imaju manju heurističku vrijednost. 

Otvorena pitanja dobro je postaviti u pripremnim fazama procesa istraživanja, 
jer imaju veću heurističku vrijednost, pa mogu pomoći u otkrivanju problema istraži- 
vanja, postavljanju hipoteza i konstrukciji zatvorenih pitanja. Ona, također, mogu 
pomoći u interpretaciji podataka kada se kombiniraju sa zatvorenim pitanjima, ah tu 
treba biti oprezan jer nas lako mogu navesti na pogrešnu generalizaciju. 

Zatvorena pitanja treba upotrijebiti u verifikacijskim istraživanjima. Ona omogu- 
ćuju generalizacije, pa je pomoću njih moguće provjeravanje određenih hipoteza. 
Prema tome, konačni je upitnik u verifikacijskim istraživanjima, u pravilu, sastavljen 
od zatvorenih pitanja. 

Razlikujemo dvije vrste zatvorenih pitanja: 

1 . pitanja s ponuđenim odgovorima nabrajanja, 

2. pitanja s ponuđenim odgovorima intenziteta. 

Zatvorena pitanja nabrajanja mogu imati velik broj ponuđenih odgovora. Ako 
nas, recimo, zanima što ispitanik ima u svojem kućanstvu, možemo ponuditi sve što 
nas zanima, od automobila do mlinca za kavu. Ispitaniku nije teško odgovoriti na to 
pitanje jer mu nije teško zaokružiti ono što posjeduje. Svaki ponuđeni odgovor je zapra- 
vo jedno dihotomno pitanje. Zaokruživanje ponuđenog odgovora znači „da" , nezao- 
kruživanje znači „ne". U statističkoj se obradi takvi odgovori i tretiraju kao posebna 
pitanja, pa ih je u izradi upitnika dobro numerirati kao posebna pitanja. 

Ako mjerimo kvantitativnu varijablu, poslužit ćemo se zatvorenim pitanjima 
intenziteta. Ne preporučuje se više od pet intenziteta, jer ispitanici nisu osjetljivi za 
bolje nijansiranje. Isto tako, nije dobro ići ni na manje od pet intenziteta, jer su varija- 
ble promjenljive, a smisao mjerenja je u registriranju tih promjena. Katkad možemo 
biti i nezainteresirani za veće nijansiranje, ali ako hoćemo računati korelacije između 
odgovora na pitanja smanjenje broja ponuđenih odgovora djelovat će na smanjenje 
korelacije. 

Kvantitativne varijable mogu varirati u jednom ili u dva smjera, pa o tome treba 
voditi računa pri izradi anketnih pitanja. Ako varijabla varira samo u jednom smjeru, 
onda trebamo paziti da su nam stupnjevi jednakog razmaka i da zahvaćaju cjelo- 
kupnu varijaciju. Znanje je varijabla koja varira u jednom smjeru od nikakvog do 
maksimalnog znanja, a obično se ocjenjuje na ljestvici od pet stupnjeva koja varira od 
nedovoljnog do odličnog znanja. 

Zadovoljstvo je varijabla koja varira u dva smjera, od neutralnog do maksimal- 
nog zadovoljstva i od neutralnog do maksimalnog nezadovoljstva. I u tom razmaku 
treba precizno formulirati pet intenziteta podjednakog razmaka. Prema tome, trebaju 
biti dva intenziteta koja razlikuju zadovoljne i dva koja razlikuju nezadovoljne te u 
sredini neutralni. Nije dobro ponuditi mogućnost potpuno zadovoljan i potpuno 
nezadovoljan te djelomično zadovoljan, jer je najmanje onih koji su potpuno zado- 
voljni i potpuno nezadovoljni, a za sve koji se nalaze između tih dvaju ekstrema mo- 
žemo reći da su djelomično zadovoljni. Dio je svaka veličina manja od cjeline, a veća 



od 
rat 



ner 
no£ 
stuj 
ble, 
izrć 
ma 
uzr 

svij 
kad 
laži 

sazi 
Toi 
pos 
odg 
poli 
miš 

tret 
zao 

šta; 
jedi 
kaz 
vor; 
miš 
vih 



ANKETA 133 



od nule, pa je vrlo neprecizan ponuđeni odgovor „djelomično". Formulacije odgovo- 
ra trebaju biti takve da ispitanike možemo međusobno razlikovati. 

Primjer formulacije odgovora 

Loša Dobra 



Potpuno zadovoljan 



Djelomično zadovoljan 



Potpuno nezadovoljan 



Vrlo zadovoljan 

Zadovoljan 

Koliko da, toliko i ne 

Nezadovoljan 

Vrlo nezadovoljan 



Katkad je potrebno odstupiti od tog pravila. Recimo kada medu ispitanicima 
nema nezadovoljnih, onda je maksimalan interval variranja te varijable od neutral- 
nog do maksimalnog zadovoljstva. Tada bi se taj interval trebao podijeliti na pet 
stupnjeva jednakog razmaka, jer ako slabije registriramo promjene u veličini varija- 
ble, onda čemo zbog toga naći manju povezanost medu varijablama. Prema tome, 
izradom anketnih pitanja možemo utjecati na veličinu dobivene veze medu varijabla- 
ma. Zato u izradi anketnih pitanja moramo biti pedantni, jer mali propusti mogu 
uzrokovati velike posljedice. 

Ispitanici ne mogu dati izravan odgovor o svojem stavu ili o svojem pogledu na 
svijet. U procjeni ne mogu razlikovati više od pet intenziteta. Međutim, ispitanici često 
kad i mogu dati odgovor, to ne žele učiniti, pa je zbog toga potrebno postaviti zaobi- 
lazna pitanja. Prema tome, u anketi možemo razlikovati direktna i indirektna pitanja. 

Direktna su ona pitanja kad ispitanika pitamo upravo ono što želimo od njega 
saznati. Takva se pitanja postavljaju kad nema teškoće u davanju iskrenog odgovora. 
To su pitanja na koja nema boljih i lošijih odgovora, ali kad se pita o čitanju knjiga, 
posjećivanju kazališta, o političkim mišljenjima i slično, onda nije jednako vrijedan 
odgovor kad čitamo knjige, posjećujemo kazalište ili imamo pozitivno mišljenje o 
političkim procesima i kad ne čitamo, ne posjećujemo kazalište ili imamo negativno 
mišljenje. Ti drugi teže daju iskren odgovor, jer se žele prikazati u boljem svjetlu. 

Kad pretpostavljamo da će ispitanici imati teškoća u davanju iskrenih odgovora, 
trebamo postavljati indirektna pitanja. Indirektna pitanja omogućuju istraživaču da 
zaobilazno dođe do točnog odgovora. U vezi s čitanjem knjiga i posjećivanjem kazali- 
šta postavili bismo ovakva indirektna pitanja: Koliko knjiga stignete pročitati u tijeku 
jedne godine? Uspijete li od svog slobodnog vremena izdvojiti vrijeme za odlazak u 
kazalište? Indirektnim pitanjima olakšavamo ispitanicima davanje iskrenog odgo- 
vora. No, to nije uvijek lako učiniti, posebice kad ispitanici trebaju iznijeti negativno 
mišljenje o političkim zbivanjima. Naši se ljudi prilično suzdržavaju u iznošenju tak- 
vih mišljenja, pa se preporučuje u takvim situacijama postavljanje projektivnih pitanja. 

Projektivna su pitanja ona koja ispitanicima omogućuju da iskreno iznesu svoje 
mišljenje identificirajući se s određenom grupom. Ako nas zanima mišljenje radnika 
o nekim direktorovim akcijama nije dobro postaviti direktno pitanje: Što mislite o 
direktorovim poduzetim akcijama? Točnije mišljenje dobit ćemo ako postavimo 
projektivno pitanje: Što radnici misle o direktorovim poduzetim akcijama? U ovom 
drugom slučaju radnici lakše odgovaraju jer svoje mišljenje projiciraju u radnike. 

Treba istaknuti da anonimnost ankete ne povećava mnogo iskrenost direktnih 
odgovora. Unatoč tome, u znanstvenom istraživanju svaka anketa treba biti ano- 
nimna. Znanost teži uopćenim spoznajama, pa je ime i prezime za nju irelevantno. 
Druga je, međutim, stvar u stručnim istraživanjima u kojima se objašnjava pojedinač- 
no. Osim toga, ne bi bio moguć ni stručni zahvat da se pomogne pojedincu ako mu 
ne bismo znali ime. Ime i prezime nisu varijable, pa zato i nisu zanimljivi u znanstve- 
nom istraživanju. 

9.2.1 .3. Pogreške u postavljanju anketnih pitanja 

Najveća je pogreška ako anketno pitanje nije teorijski utemeljeno. Međutim, ono se 
može odnositi na hipoteze i može biti indirektno postavljeno na razini habitualnih 
mišljenja, a da i unatoč tome, napravimo veći broj „sitnih" pogrešaka koje mogu do- 
vesti do velikih posljedica. Te su pogreške nenamjerne, pa ih je teže kontrolirati. Zato ih 
se pri izradi upitnika treba prisjetiti i upitnik proanalizirati sa stajališta svake od njih. 

1. Pogreška eksperta vrlo je česta u anketnom istraživanju, a nastaje zato što se u pita- 
njima koristimo riječima koje ispitanici ne razumiju. Istraživač se u postavljanju 
anketnih pitanja obično koristi svojim svakodnevnim rječnikom koji je velikom dijelu 
populacije nerazumljiv. Jezik ankete treba biti prilagođen najnižoj razini populacije, 
a anketu sastavljaju obično pripadnici viših obrazovnih razina. Zato treba posebno 
paziti na razumljivost ankete. Sastavljači upitnika nisu pogodni da prosuđuju razum- 
ljivost jezika ankete, pa je dobro provesti predispitivanje na dijelu uzorka. 

Istraživanja razumijevanja pojedinih riječi dala su rezultate koji su kudikamo 
ispod očekivanih. U jednom istraživanju (Vujević, 1976) odabran je određeni broj 
izraza koji su ključni za razumijevanje društvenopolitičkih informacija. Istraživanje je 
provedeno na uzorku Zagreba uz pomoć anketnih pitanja zatvorenog tipa. U nared- 
noj tablici prikazani su neki ključni društvenopolitički izrazi u tom vremenu s po- 
stotkom točnih odgovora za cijeli uzorak i za nekvalificirane i polukvalificirane rad- 
nike. Danas su se ključni društvenopolitički izrazi bitno promijenili, ali njihovo 
razumijevanje nije bitno bolje. 

Prikupljanje podataka anketom komuniciranje je koje mora biti razumljivo. 
Međutim, kako se iz navedenih podataka vidi ono je mnogo manje razumljivo nego 
što se očekuje. Odgovore u anketi daju i oni koji ne razumiju pitanje, samo ti odgovo- 
ri nisu u vezi s njihovim mišljenjem, a mi ih uzimamo kao da jesu i na osnovi njih 
obavljamo razna „uopćavanja". Jeziku ankete, dakle, treba pridati osobitu pozor- 
nost, jer ispitanici mnogo slabije razumiju pojedine riječi nego što se to čini, a i kad ne 
razumiju, odgovaraju na postavljeno pitanje. 

2. Nedovoljno sažeti ponuđeni odgovori mogu poremetiti preglednost, tako da se ispita- 
nik odluči za odgovor koji je u obuhvatu njegove pozornosti i memorije, a ispusti one 
koji su izvan tog obuhvata, iako su bliži njegovu mišljenju. Kako bismo skratili ponu- 
đene odgovore, treba što više elemenata unijeti u pitanje. 



Razumijevanje društvenopolitičkih izraza 

devize 79% 


53% 


patriotizam 75% 


29% 


investicije 67% 


29% 


statut 60% 


27% 


carina 60% 


40% 


federacija 59% 


28% 


nacionalni dohodak 49% 


25% 


neokolonijalizam 45% 


9% 


unitarizam 41% 


16% 


tehnomenadžerska struktura 38% 


19% 


amortizacija 37% 


24% 


imperijalizam 37% 


23% 


kvorum 32% 


24% 


etatizam 22% 


8% 


inflacija 22% 


8% 


suverenitet 21% 


11% 


oportunizam 1 3% 


8% 


iredentizam 1 1 % 


17% 


usmjereno obrazovanje 8% 


9% 




Vujević, 1976 



3. Ne uključivanje svih mogućnosti odgovaranja usmjerava ispitanike prema odgovo- 
rima koji su im ponuđeni. Ako sastavljač upitnika nije zadovoljan onim o čemu ispi- 
tuje zadovoljstvo, ponudit će više mogućnosti koje su indikator nezadovoljstva. Isto 
tako, često se izostavlja srednja vrijednost (ni zadovoljan ni nezadovoljan). Kad zna- 
mo da će velika većina ispitanika zaokružiti srednji odgovor, a stalo nam je da ispi- 
tanike razlikujemo s obzirom na zadovoljstvo, možemo namjerno izostaviti srednju 
vrijednost. 

4. Upotreba emocionalno obojenih i stereotipnih riječi može djelovati na smjer odgovora 
ispitanika. Ne dobivamo iste podatke kad u pitanjima upotrebljavamo riječi: domo- 
vina, upotrijebiti armiju, ne dopustiti, dodati zakon, kao kad upotrijebimo: ova zem- 
lja, ući u rat, zabraniti, mijenjati ustav, iako je značenje pitanja posve isto. 

5. Sugestivna pitanja usmjeravaju ispitanike prema određenim odgovorima. To se po- 
stiže upozoravanjem na konzekvence odgovora, isticanjem nekih problema koji 
usmjeravaju prema željenom odgovoru ih stavljanje nekih odgovora na mjesto gdje je 
veća vjerojatnost da budu zaokruženi. Opširnije o pogreškama čitalac može naći u: 
Supek, 1961. 

Te su pogreške nenamjerne, jer se nitko neće upustiti u istraživanje da dobije 
pogrešne rezultate kad do njih može dod lakše i jeftinije tako da ih jednostavno izmi- 
sli i dobije željene rezultate, umjesto pravih rezultata. 



9.2.1 .4. Redoslijed pitanja u upitniku 

Kada smo sastavili anketna pitanja i analizirali ih kako bismo uklonili eventualne 
pogreške koje se pojavljuju pri njihovoj izradi, nalazimo se pred problemom određi- 
vanja redoslijeda anketnih pitanja. O redoslijedu pitanja u upitniku moramo brinuti 
jer i o njemu ovisi vrijednost dobivenih podataka. Recimo, ako neka delikatna pitanja 
stavimo na početak upitnika, dio ispitanika može odbiti da ispunjava anketu. Budud 
da ispitanici lakše odbijaju sudjelovanje u anketi nego što prekidaju započetu anketu, 
na početak upitnika treba stavljati atraktivna pitanja. 

Pri određivanju redoslijeda pitanja u upitniku treba brinuti: 

1 . o tome kako ispitanik doživljava sadržaj anketnih pitanja, 

2. o sadržajnoj logici pitanja. 

Prema tome, razlikuju se dvije vrste redoslijeda pitanja u upitniku: 

1. psihološki redoslijed, 

2. logički redoslijed. 

1. Psihološki redoslijed vodi računa o tome kako ispitanik doživljava sadržaj o kojem 
treba dati odgovore, kako bi se ispitanici oslobodili i pridobili na suradnju. Zato pri- 
stupna pitanja trebaju biti u obliku „traženja savjeta" od ispitanika, a osjetljiva pitanja 
treba staviti pri kraju upitnika. Osim toga, treba paziti na prijelaz od lakših na teža 
pitanja, ili na ona koja mogu izazvati zabunu ispitanika. Recimo, ispitanik koji nije 
bio na izborima nerado to izjavljuje, ako mu se ne pruži prilika da se „opravda", pa 
ako nas to i ne zanima, možemo nakon toga postaviti pitanje u kojem se traži razlog. 

Dalje, treba paziti na prijelaz s jedne skupine pitanja na drugu. Nama koji znamo 
teorijski okvir to se može činiti logičnim, a ispitaniku nesuvislo, jer se indikatori koji- 
ma se koristimo u istraživanju mogu i drukčije interpretirati. Zato je potrebno ispita- 
nike uvesti u novu skupinu pitanja kako se ne bi sustezali u davanju odgovora na 
postavljena pitanja. 

2. Logički redoslijed više je usmjeren na samu logiku sadržaja. Ako ispitanike po- 
stupno uvodimo u sadržaj koji nas zanima, takav se redoslijed naziva redoslijedom u 
obliku lijevka. On ide od opčih pitanja prema specifičnim pitanjima, tako da se ispita- 
niri postupno uvode u sadržaj i postupno opuštaju, pa na spedfična pitanja slobod- 
nije odgovaraju nego da smo takva pitanja stavili na početak. 

Kad smatramo da ispitanici nemaju izgrađen stav, bolje je primijeniti redoslijed 
okrenutog lijevka. Recimo, ako ispitanik nema određeno mišljenje o nekim općim 
pitanjima, bolje ga je prije pitati o konkretnim situacijama koje če ga voditi prema 
opdm mišljenjima. 

Da bi se došlo do što boljih odgovora ispitanika, obično se kombinira psihološki 
i logički redoslijed. U anketni se upitnik mogu uvrstiti pitanja koja imaju poticajnu 
runkciju, jer to može pridonijeti kvaliteti odgovora na pitanja za koja smo zainteresi- 
rani. Redoslijed pitanja može dosta pomoći u dobivanju kvalitetnih odgovora, pa nije 
čudo da su pojedini istraživači njegovali specifične vrste redoslijeda. Tako je Gallup 
razvio svoj redoslijed (Supek, 1961:157/159). U nas je Supek razvio vrlo zanimljiv 
redoslijed koji zavrjeđuje da se posebno opiše. 

Supekov polideterministički redoslijed pitanja želi dublje zahvatiti stavove i mišljenja 
uz pomoć pet modaliteta. 

„1. Smjer 

Primjer: Smatrate li radnu akciju nečim dobrim ili lošim? 

2. Intenzitet 

Primjer: Da li ste čvrsto ili slabo uvjereni da radna akcija ima odgojnu vrijednost? 
1 . veoma jako, 2. jako, 3. slabo, 4. nikako, 5 ne znam. 

3. Reverzibilnost kriterija 

Treba li radne akcije smatrati trajnim ili privremenim fenomenom omladinske aktivnosti? 

4. Temporalna dimenzija 

Primjer: Da li smatraš da je disciplina na radnim akcijama u prošlosti bila veća? 

Da li smatraš da je disciplina sada prevelika? 

Da li smatraš da disciplinu na budućim radnim akcijama treba ublažiti? 

5. Reverzibilnost situacija 

Primjer: Da li smatraš da akcija razvija drugarske odnose? (institucionalna razina) 
Da li smatraš da su odnosi u tvojoj brigadi bili dobri? (grupna razina) 
Da li si našao dobrog druga na radnoj akciji? (individualna razina)." 

(Supek, 1961:63/4.) 

Navedeni primjer pokazuje kako se redoslijedom pitanja može dosta pomoći 
dubljem zadiranju u stavove i mišljenja, ako je on zasnovan na teorijskom poznavanju 
predmeta istraživanja, metoda istraživanja i psihologije ispitanika. Kada ne bismo 
pretpostavljali da ispitanik može promijeniti kriterij prosuđivanja određene situacije, 
ne bismo trebali tražiti procjenu s različitih gledišta. Stavovi i mišljenja nisu određeni 
samo trenutnom situacijom, već su pod utjecajem prošlosti i zamisli o budućnosti. 

Ako u anketi zanemarimo redoslijed pitanja, može biti više posljedica: 

1 . ispitanici mogu odbiti ispunjavanje ankete, 

2. ispitanici mogu prekinuti započetu anketu, 

3. ispitanici mogu izbjeći davanje točnog odgovora, 

4. nećemo zahvatiti dubinu stavova i mišljenja. 

9.2.1.5. Ljestvice u anketi 

Instrumenti ankete određena su kombinacija pitanja sastavljena tako da omogućuju 
valjanije, objektivnije i preciznije mjerenje varijable koju želimo izmjeriti. Takva kom- 
binacija pitanja posebno se izrađuje i zasebna je cjelina s određenim mjernim karakte- 
ristikama, pa se može koristiti u različitim anketama. Ima ih više vrsta. 

I. Bogardusova ljestvica socijalnog rastojanja 

Socijalno je rastojanje varijabla koja varira od bliskih i toplih odnosa preko ravno- 
dušnih do neprijateljskih. Bogardusova ljestvica socijalnog rastojanja upotrebljava se 
za mjerenje socijalnog rastojanja prema: 

1 . društvenim grupama, 

2. vrijednostima, 

3. pojedincima. 

Od ispitanika se traži da socijalne grupe prema kojima želimo ispitati socijalno 
rastojanje razvrstaju u jednu od sedam kategorija koje su pokazatelj socijalnog rasto- 
janja. Evo primjera. 



i 



Socijalna 
gwpa 


■ : fcračni. 


kluba 


■:«MSJe«t7 


' 4- - 
suradnik 


mojoj zemtji 


Englez 


X 










Poljak 




X 








Nijemac 






X 






Francuz 








X 




Šveđanin 










X 



mojoj zemlji Isključiti i 



Kada se ovakva ljestvica uvrsti u anketu, od ispitanika se traži da uza svaku soci- 
jalnu grupu stave znak X ispod one kategorije u koju razvrstavaju tipičnog predstav- 
nika te socijalne grupe. 

II. Ljestvica Thurstonova tipa služi za mjerenje stavova i mišljenja. Može imati različit 
broj stupnjeva. Obično ih ima 11, a izrađuje se ovako: 

1 . Prikupi se velik broj izreka koje mogu biti indikator stava i mišljenja o onome za 
što želimo napraviti ljestvicu. 

2. Ako smo se odlučili da ljestvica ima 11 stupnjeva, svaku izreku dat ćemo većoj 
grupi ocjenjivača da je ocijene ocjenom od 1 do 11 s obzirom na njezino mjesto u lje- 
stvici. Izreke koje su indikator najpozitivnijeg stava dobivat će ocjenu 1, a izreke koje 
su indikator najnegativnijeg stava dobivat će ocjenu 11. Ocjenu 6 dobit će izreke koje 
su indikator neutralnog stava. Ostale će ocjene dobivati izreke koje se, po mišljenju 
ocjenjivača, nalaze između tih ekstrema. 

3. Odbacit ćemo izreke kod kojih nismo našli slaganje medu ocjenjivačima, a za 
svaku preostalu tvrdnju odredit ćemo ljestvičnu vrijednost pomoću medijana. 

4. Konačan izbor tvrdnji napravit ćemo tako da izaberemo 1 1 tvrdnji koje će pred- 
stavljati stupnjeve od jednog do drugog kraja ljestvice. Pri konačnom se izboru uzima 
u obzir ljestvična vrijednost tvrdnje i slaganje medu ocjenjivačima. 

Tako izrađena ljestvica uvrsti se u upitnik, a ispitanik zaokružuje one tvrdnje s 
kojima se slaže. Istraživač na osnovi odgovora ispitanika lako određuje intenzitet i 
smjer stava. 

Po istom je načelu izrađena ljestvica političke tolerancije koju donosimo i rezul- 
tate koji su dobiveni 1994. na uzorku 772 ispitanika. 

Ljestvica političke tolerancije 
tim*** Tvttinja ' ; 

1 . Treba slijediti političkog vodu. 4.2 

2. Treba težiti da ljudi jednako misle. 2.2 

3. Ljudi još nisu zreli za demokraciju. 17.2 

4. U svemu se treba pokoravati većini. 1 .1 

5. Nema reda bez strogih zakona. 1 1 .2 

6. Predsjednik ne bi trebao biti biran više od dva puta. 9.6 

7. Stranka na vlasti treba uvažavati oporbu. 24.6 

8. Treba biti strpljiv s ljudima koji nisu u pravu. 3.8 

9. U sredstvima javnog obavještavanja ne bi trebalo biti kontrole. 9.9 

10. Demokracije nikad previše. 9.0 

11. Ne bi trebalo ukinuti nijednu stranku. 7.2 

Vujević, 2001 :73 

Iz sadržaja tvrdnji može se zaključiti da 1. tvrdnja izražava najmanju, 11. najveću 
toleranciju. Iako je upitno može li se po načelu izrade ljestvice stavova izraditi ljes- 
tvica političke tolerancije, utvrđena je visoka korelacija rezultata dobivenih na ovoj 
ljestvici i rezultata koji su dobiveni na pitanjima koja se odnose na klasične indikatore 
političke tolerancije. Iz dobivenih podataka može se zaključiti da je riječ o prosječnoj 
političkoj toleranciji. 

III. Ljestvica Likertova tipa također se upotrebljava za mjerenje stavova i mišljenja. 
Uvijek ima pet intenziteta, a sastoji se od većeg broja tvrdnji koje su pokazatelj odre- 
đenog stava. U izradi te ljestvice ima nekih sličnost s Thurstonovom ljestvicom. 

1. Prikuplja se veći broj tvrdnji koje bi mogle biti pokazatelj određenog stava. 

2. Te se tvrdnje daju ispitanicima da na ljestvici od 1 do 5 izraze svoje slaganje, odnos- 
no neslaganje s njima. Stupnjevi su pravilno raspoređeni i numerirani: 1. vrlo se sla- 
žem, 2. uglavnom se slažem, 3. nit se slažem nit se ne slažem, 4. uglavnom se ne sla- 
žem, 5. vrlo se ne slažem. 

3. Za svakog ispitanika zbrojimo brojeve odgovora koje je dao pojedinim tvrdnjama. 

4. Tako smo dobili dva niza podataka. Za svakog ispitanika znamo kako je odgovo- 
rio na svaku tvrdnju i ukupan zbroj, pa možemo izračunati korelaciju između odgo- 
vora na svaku tvrdnju i ukupnog rezultata. 

5. Tvrdnje koje nisu u korelaciji s ukupnim rezultatom odbacujemo, jer opravdano 
pretpostavljamo da sve tvrdnje bolje mjere određeni stav nego samo jedna od njih. 

Likertova ljestvica određuje valjanost svake tvrdnje korelacijom koju su ispitani- 
ci dali pojedinoj tvrdnji i njihova ukupna zbroja. U Thurstonovoj ljestvici valjanost se 
određuje mišljenjem žirija, jer su ocjenjivači zapravo žiri. Prema tome, pri samoj izra- 
di ljestvica pazi se na najvažniju mjernu karakteristiku - valjanost. Naknadno je lako 
odrediti i druge mjerne karakteristike, tj. pouzdanost i objektivnost. Osjetljivost je 
Thurstonove ljestvice veča, jer ima 1 1 stupnjeva, a Likertova ih ima samo pet. 

Tako izrađene ljestvice mogu upotrebljavati i drugi istraživači. U SAD postoji 
mnoštvo ljestvica izrađenih za mjerenje najrazličitijih stavova. Nažalost, nije ih do- 
voljno samo prevesti i primjenjivati, jer zbog kulturnih razlika njihove tvrdnje mogu 
imati druga značenja. Mogu se kombinirati Thurstonova i Likertova ljestvica. Više o 
tim ljestvicama u: Supek, 1961:247 - 313. 

IV. Metoda semantičkog diferencijala nastala je na osnovi grafičkih ljestvica koje po- 
moću crte predočuju promjene varijable. Krajevi crta predočuju maksimalne promje- 
ne varijable, a svaki položaj između označava meduintenzitet. Ispitanik oznakom na 
crti određuje intenzitet i smjer svojega stava. 

Metoda semantičkog diferencijala određene pojave i procese vrednuje većim bro- 
jem grafičkih ljestvica koje na svojim krajevima imaju kontrastne atribute: dobar - 
loš, društven - nedruštven, svijetao — taman, lak - težak i slično. Kontinuum obično 
predočuje isprekidane crte koje se sastoje od sedam dijelova. Ispitanik prema svom 
doživljaju križićem označava svoj odnos prema određenoj pojavi i procesu na 
svakom od ponuđenih kontinuuma. 

Ovom se metodom mogu zahvatiti tri dimenzije: evalutivna (dobar — loš), aktiv- 
nost (aktivan — pasivan) i sposobnost (jak — slab). Na krajeve kontinuuma mogu se 
stavljan različiti crteži ih boje. Međutim, istraživač predispitivanjem treba odrediti psi- 
hološko značenje ponuđenih modaliteta. Ova metoda osigurava spontanost ispitaniko- 
vih odgovora, pa je pogodna za ispitivanje stavova i mišljenja o različitim stvarima. 

HRVATI 

blagi — — — — — — — grubi 

marljivi — — — — — — — lijeni 

iskreni — — — — — — — neiskreni 

kulturni — — — — — — — nekulturni 

jaki — — — — — — — slabi 

pošteni — — — — — — — nepošteni 

hrabri — — — — — — — kukavice 

miroljubivi — — — — — — — ratoborni 

Svakoj crtici može se dati određeni broj, pa se podaci mogu različito obraditi. 
Rezultati se mogu prikazati pomoću semantičkog profila. Tijekom Domovinskog rata 
(1993/1994) ovom je metodom provedeno istraživanje odnosa prema Hrvatima, Mu- 
slimanima, Slovencima i Srbima (N = 772). Rezultate donosimo na sljedećoj slici. 

Semantički profil Hrvata, Slovenaca, Muslimana i Srba 

Vujević, 2001 :99 



Treba imati na umu da su ovi rezultati dobiveni u vrijeme Domovinskog rata za 
trajanja muslimansko-hrvatskog sukoba. 

V. Sociometrijska metoda uz pomoć određenih pitanja omogućuje da dođemo do 
mikrostrukture manjih grupa. Ta pitanja mogu biti: s kim bi najviše želio raditi?, s 
kim bi najradije pošao na izlet?, tko bi bio najbolji voda grupe? 

Odgovore na takva pitanja možemo prikazati pomoću sociograma. U njemu poje- 
dince u grupi prikazujemo kružićem, a u kružić se upisuje broj biranja. Punom se 
strelicom može označiti uzajamno biranje, isprekidanom kad je izbor jednosmjeran. 
Tako se vidi popularnost svakog pojedinca. Osoba s najviše biranja zove se zvijezda, a 
s najmanje biranja usamljeirik. Uzajamna biranja otkrivaju klike unutar grupe. 

Sociogram 




tirr 



Otkrivši ovaj način proučavanja grupa, Moreno je smatrao da je pronašao meto- 
du pomoču koje će ljudi moći rješavati najveće konflikte - ratove. Ratovi, međutim, 
nisu intragrupni, već intergrupni konflikti, pa je ta metoda u tom pogledu iznevjerila 
očekivanja svojega autora. 

No, ona može izvrsno odrediti sociometrijsku strukturu malih grupa. Na toj se 
osnovi mogu formirati razne operativne grupe koje postižu bolje rezultate od grupa 
formiranih na klasičan način. Ova bi se metoda mogla upotrebljavati u istraživanju 
sociometrijske strukture upravnih organa, pa bi se mogla dovesti u vezu s drugim 
obilježjima tih organa, kao što su efikasnost, zadovoljstvo članova kolektiva s njiho- 
vim radom i slično. Opširnije o metodi čitalac će naći u knjizi Moreno, 1962. 

9.2.1 .6. Uvod u anketu 

Anketu ne čini samo upitnik. Prije svakog ispunjavanja anketar nešto kaže ispitani- 
cima. To što se kaže prije ispunjavanja ankete može utjecati na rezultate. Zbog toga 
treba nastojati da ispitanike privolimo na suradnju i potaknemo da nam daju iskrene 
odgovore. Prema tome, anketa se sastoji od upitnika i uvoda. O upitniku smo dosta 
govorili, pa ćemo sada nešto reći o uvodu u anketu. 

Anketno istraživanje jedan je oblik komunikacije medu ljudima, pa ono mora 
udovoljavati kriterije dobroga komuniciranja. Zato se anketar mora predstaviti i istak- 
nuti instituciju koja provodi istraživanje. Nije dobro da nosilac istraživanja bude poli- 
tička organizacija, jer to može utjecati na smjer odgovora ispitanika. Najbolje je da 
nosioci istraživanja budu znanstveni instituti ili visokoškolske institucije, jer u njih 
ispitanici imaju najviše povjerenja. Iskreni se odgovori daju samo onome u koga se 
ima povjerenja. 

Kad se je predstavio, „sugovornik" ispitanicima treba reći temu razgovora koja 
je naznačena u nazivu ankete. Naziv ankete treba pokrivati sadržaj ankete i buditi 
znatiželju ispitanika. Zato u njemu treba izbjegavati riječ „ispitivanje", da ispitanika 
ne podsjeća na neugodno školsko ispitivanje. 



P 
is 
n 
d 
je 
R. 
ni 
sv 
ni 



1 



ANKETA 143 



Nakon toga dolazi tekst kojim se ispitanici uvode u anketnu situaciju. U vezi s 
tim ispitanicima treba reći: 

1. što se anketiranjem želi postići, 

2. zašto se anketa provodi, 

3. zašto se ispitanik treba potruditi da sudjeluje u anketi i da dade iskrene odgovore, 

4. uputa kako se ispunjava upitnik, 

5. istaknuti anonimnost i opisati kako je ona osigurana, 

6. zahvaliti ispitanicima na suradnji. 

U uvodu u anketu koristimo se trima vrstama motivacije ispitanika. 

1. Altruistička motivacija je kad ispitanike zamolimo za suradnju, naglašavajući nji- 
hovu pomoć u^nanstvenom osvjetljavanju problema koji se istražuje. 

2. Pragmatička motivacija je kad ispitanici od ispunjavanja ankete imaju određenu ko- 
rist, pa se to naglašava. Ta korist može proistjecati iz samog istraživanja, a može biti 
određena naknada za trud koji je vezan uz ispunjavanje ankete. U ovom drugom slu- 
čaju rizik je da se dobiju konformistički odgovori. Ovom vrstom motivacije koristimo 
se u ispitivanju javnog mišljenja na stalnom uzorku. 

3. Katartička se motivacija može primijeniti kad anketa zahvaća tabu teme. Uz isticanje 
anonimnosti, garanciju njezina osiguranja i upotrebu indirektnih pitanja, ispitani- 
cima se može reći kako im se pruža prilika da slobodno i iskreno kažu svoje mišljenje. 
Iznošenje mišljenja nema samo informativnu ulogu. Ono može biti i olakšanje, pa se 
time treba koristiti kao poticajem da se dođe do iskrenijih odgovora u anketi. 

Evo kako je izgledala prva strana ankete koja je primijenjena u istraživanju razu- 
mijevanja društvenopolitičkih izraza, koju smo prije spominjali. 

INSTITUT ZA POLITIČKE ZNANOSTI I 
NOVINARSTVO FAKULTETA POLITIČKIH 
NAUKA SVEUČILIŠTA U ZAGREBU . 

ANKETA 
GRAĐANI I SREDSTVA MASOVNOG INFORMIRANJA 

Često se čuje kako sredstva masovnog informiranja (novine, radio i televizija) ne donose 
političke informacije na način koji bi bio razumljiv što većem broju naših građana. Ovim 
istraživanjem želimo znanstveno provjeriti takva mišljenja. U tom poslu Vi nam možete 
najviše pomoći, slobodno i iskreno odgovarajući na postavljena pitanja. Na svako pitanje 
daje se samo jedan odgovor, i to tako da se zaokruži broj kraj ponuđenog odgovora koji 
je najbliži Vašem mišljenju. 

Rezultati ovog istraživanja koristit će se u približavanju političkih informacija u masov- 
nim medijima što većem broju građana. Nadamo se da ste za to zainteresirani i da ćete 
svojim slobodnim i iskrenim odgovorima dati svoj prilog tim nastojanjima. Anketa je ano- 
nimna, pa se nije potrebno potpisati. Zahvaljujemo na suradnji! 

INSTITUT 

9.2.1.7. Predispitivanje 

Za izradu ankete često je potrebno provesti više različitih predispitivanja, kao što su 
provjeravanje valjanosti indikatora, pjimjena otvorenih pitanja radi izrade zatvore- 
nih anketnih pitanja, izrada instrumenata koji će se koristiti u anketi i slično. 

Međutim, i kad imamo gotovu anketu, potrebno je provesti predispitivanje 
(generalnu probu). Ono treba dati konačne odgovore na mnoga važna pitanja koja su 
vezana uz njezino provođenje, kao što je dolazak do ispitanika, osiguranje uvjeta za 
provođenje anketiranja, motivacija ispitanika, njihovo razumijevanje uputa i pojedi- 
nih pitanja, trajanje ankete, potreban broj anketara, cijena terenskog dijela istraživanja 
i slično. 

Mala pogreška u planiranju može dovesti do velikih posljedica u anketnom istra- 
živanju. Recimo, da smo planirali da anketa traje 45 minuta, a na terenu se ustanovi 
da treba 10 minuta više. To može uzrokovati ozbiljne teškoće u njezinom provođenju. 
Na osnovi planiranog trajanja, ako se anketa provodi u školi, zamolit ćemo upravu 
škole za jedan školski sat. Ako anketa traje duže, može uzrokovati nervozu i kod uče- 
nika i kod nastavnika, što može bitno djelovati na vrijednost odgovora. Predispiti- 
vanje se provodi da takvih situacija ne bi bilo. 

9.2.1.8. Provođenje ankete (anketiranje) 

Provođenje ankete je postupak o kojem ovisi vrijednost dobivenih podataka i 
troškovi ispitivanja. Recimo, ako želimo prikupljati podatke koje ispitanik ne želi 
reći, onda individualno anketiranje može utjecati na podešavanje odgovora, jer se 
ispitanik ne osjeća anoniman koliko god ga mi uvjeravah da nas njegovo ime i prezi- 
me ne zanima. U takvu je slučaju bolje grupno anketiranje. 
Anketa se može provesti na više načina: 

1. individualnim anketiranjem, 

2. grupnim anketiranjem, 

3. anketiranjem putem pošte, 

4. anketiranjem telefonom. 

1. Individualno anketiranje je anketiranje samo jednog ispitanika. Ono ima prednosti i 
nedostataka. Prednosti su što se svakom ispitaniku možemo prilagoditi, dajući mu 
dodatna objašnjenja, tako da se dođe do kvalitetnijih odgovora. Tim se načinom lakše 
realizira uzorak. Nedostaci su što je individualno anketiranje mnogo skuplje, sporije, 
uvjeti su manje standardizirani i nije moguće osigurati anonimnost. 

2. Grupno anketiranje je kad istodobno anketiramo veći broj ispitanika. Takva su anke- 
tiranja jeftinija, brža i provode se u standardnijim uvjetima. Međutim, vrlo je teško 
okupiti ispitanike koji trebaju biti obuhvaćeni istraživanjem, pa se često pravi po- 
greška jer se anketiraju oni do kojih je lakše doći. Tada umjesto reprezentativnog 
uzorka dobivamo selekcionirani uzorak koji nije pogodan za uopćavanja. Tako se 
anketiraju studenti koji posjećuju predavanja, građani koji dolaze na sastanke, a uop- 
ćavanje se odnosi i na one koji ne dolaze na predavanja i na one koji ne dolaze na sa- 

stanke, iako ih je više i iako se oni po mnogim obilježjima bitno razlikuju od onih koji 
dolaze na sastanke i predavanja. Selekcionirani uzorak daje selekcionirane podatke, a 
stvarati sliku na osnovi onih koji dolaze na predavanja i sastanke znači uljepšavati 
stvarnost, pa kad se dobiju podaci na nekom reprezentativnijem uzorku, ne uklapaju 
se u selekcioniranu sliku stvari. Zato se takvi rezultati i oni koji su ih dobili često napa- 
daju. 

Poznato je da na sastancima često nema kvoruma. Kvorum omogučuje pravova- 
ljano donošenje odluka, ali on nije dovoljan da bi se na temelju njega vršila uopćava- 
nja. I individualno provođenje ankete često dovodi do selekcioniranog uzorka, jer 
anketari uvijek imaju teškoća da pronađu određene kategorije ispitanika, samce, pod- 
stanare i slično. 

3. Anketiranje putem pošte provodi se tako da se poštom šalje upitnik ispitanicima 
koje smo uključili u uzorak, koji oni trebaju ispuniti i poslati na određenu adresu. 
Takvo je anketiranje vrlo privlačno zbog nekih prednosti. Miller ističe ove prednosti 
anketiranja putem pošte (Miller, 1970:77): 

1. zahtijeva minimum napora i sredstava, 

2. omogućuje širi geografski kontakt, 

3. obuhvaća ljude za koje je teško odrediti vrijeme i mjesto ispitivanja, 

4. može se zahvatiti veći uzorak, 

5. omogućuje ispitanicima da promisle odgovore, 

6. omogućuje se grupna konzultacija radi davanja validnijeg odgovora, 

7. ispitanik je u adekvatnoj situaciji, 

8. standardiziraniji je postupak, 

9. omogućuje ispitaniku privatni osjećaj, 

10. ispitanik upitnik ispunjava u vrijeme kad njemu odgovara, 

1 1 . izbjegava se efekt prisutnosti intervjuera. 

Nedostataka nema mnogo, ali su takvi da dovode u pitanje primjenu ankete pu- 
tem pošte. Najveći je što ispitanici ne vraćaju upitnike. U SAD je ustanovljeno da se 
od nekvalificiranih osoba dobije samo 10 do 20% ispunjenih anketa. Postotak vraćanja 
može se povećati skraćivanjem upitnika i stavljanjem marke, ali to povećanje nije do- 
voljno da bismo na osnovi dobivenih anketa mogli obavljati bilo kakva uopćavanja. 
Prema tome, mali broj građana vraća upitnike, a oni koji ih vraćaju bitno se razlikuju 
od onih koji ih ne vraćaju, pa svaki pokušaj uopćavanja neizbježno vodi u zabludu. 

Anketiranje putem pošte može se primijeniti kao predispitivanje koje će posluži- 
ti za razradu istraživanja, ali ono nije upotrebljivo za verifikaciju hipoteza. 

4. Telefonska anketa je traženje mišljenja putem telefona. To je najbrži način uspostav- 
ljanja veze s ispitanikom, ali se dobivaju odgovori vrlo male vrijednosti. Telefon nam 
može zazvoniti kad smo najmanje raspoloženi odgovarati na nečije pitanje. On nije 
sredstvo komuniciranja za dublji pristup problemu ni za duži razgovor. 

Najveći je nedostatak što u nas telefone imaju boljestojeći koji se bitno razlikuju 
od populacije, pa njihovi odgovori ne mogu poslužiti u znanstvenom istraživanju 
nižih slojeva. 

Anketiranje je određeni društveni odnos u kojem se anketar može postaviti na 
različite načine prema ispitaniku. Zato uvijek treba težiti za takvim odnosom koji će 
dati najbolje rezultate. Važno je da ispitanik doživi anketara kao blisku osobu, slič- 
nog socijalnog statusa ili pripadnike neke neutralne grupe. Zato su studenti pogodni 
za anketare. 

Ovisno o vrsti i sadržaju istraživanja, anketar se može odlučiti za tri vrste istraži- 
vanja s obzirom na atmosferu: 

1 . Blago ispitivanje u kojem je anketar strpljiv i spreman slušati ispitanika kako bi se 
on „otvorio" i kazao ono što inače ne bi kazao. Takvim se ispitivanjem koristimo u 
stručnim ispitivanjima u medicini, a može poslužiti kao predispitivanje ih dodatno 
ispitivanje u znanstvenom istraživanju. Ti podaci mogu poslužiti kao pomoćne infor- 
macije u kvalitativnoj interpretaciji podataka. 

2. Neutralno anketiranje je standardiziran postupak u kojem anketar uspostavlja „nor- 
malnu" atmosferu istraživanja. Takva se situacija uspostavlja u verifikacijskim istraži- 
vanjima. 

3. Strogo istraživanje je pod velikom kontrolom anketara koji uporno inzistira na iskre- 
nim odgovorima, potiskujući zaobilaženja. Ispitanika treba unaprijed upoznati sa 
sadržajem i atmosferom istraživanja i početi ispitivanje nakon njegova dobrovoljnog 
pristanka. Rabe ga psihijatri, a može se primijeniti i u znanstvenom istraživanju, kao 
dopunsko istraživanje. 

Preporučuje se kombinirana primjena kako bi se povezali kvantitativni i kvalita- 
tivni podaci. 

Kako smo mogli vidjeti, od izrade do primjene ankete vrebaju mnoge pogreške, 
tako da se na kraju opravdano zapitati što nam ova metoda prikupljanja podataka 
stvarno može dati. U definiciji ankete nismo slučajno isticali uzorak, jer u izradi i pri- 
mjeni ove metode on često dolazi u pitanje, a ako podaci nisu prikupljeni na reprezen- 
tativnom uzorku, oni nisu upotrebljivi u znanstvenom istraživanju. 

Zato u anketnom istraživanju treba razlikovati planirani od realiziranog uzorka. 
Nije jednostavno planirati reprezentativan uzorak u anketnom istraživanju, a još ga 
je mnogo teže realizirati. U izradi i provođenju ankete tako se često pojavljuju selek- 
tivni momenti da slobodno možemo reći kako anketna istraživanja daju uljepšanu 
sliku stanja. 

Da bi ispitanici mogli ispunjavati anketu, moraju prije svega biti pismeni. Prema 
tome, iz planiranog uzorka izborom ankete automatski otpadaju nepismeni, a to je 
znatan dio populacije, u nas više od 15%. Medu pismenima teže će razumjeti jezik 
ankete oni koji su slabije pismeni, pa će i zbog toga doći do nagrizanja uzorka odoz- 
do. U provođenju ankete teže ćemo doći do onih koji su slabije pismenosti, jer oni 
rjeđe dolaze na sastanke. Idemo li u stanove, teže ćemo ih naći u popisima, a ako ih 
nađemo u popisu rjeđe ćemo ih naći u stanu jer su oni češće podstanari i češće 
mijenjaju adresu. 

Idemo li na poštansku anketu, slabije pismene i podstanare teško ćemo i planirati 
u uzorak, jer je teže doći do njihovih adresa. Ako i nađemo njihove adrese, oni su ti 
koji rijetko vraćaju anketu. Pokušamo li telefonskim pozivom, do njih nećemo ni do- 
spjeti. 

Prema tome, anketa u užem smislu jest metoda koja iz uzorka sustavno ispušta 
niže slojeve, a uopćava na osnovi podataka koje dobiva od viših slojeva. Zato ona 
može imati ugled kod nosilaca vlasti, ali u znanstvenom istraživanju o tome se mora 
brinuti pri njezinoj izradi, provođenju i interpretaciji podataka koji se pomoću nje 
dobivaju. 

9.2.2. Intervju 

Intervju je usmena anketa. Za razliku od ankete u užem smislu, u kojoj se pitanja 
postavljaju pismeno i odgovori dobivaju pismeno, u intervjuu se pitanja postavljaju 
usmeno i odgovori dobivaju usmeno. Sve što vrijedi za sastavljanje upitnika za anke- 
tu u užem smislu, vrijedi i za upitnik intervjua. Upitnik intervjua unaprijed je pri- 
premljen u pisanu obliku i ima sva formalna i sadržajna obilježja kao i upitnik ankete 
u užem smislu, a razlika je samo to što anketar (intervjuer) ta pitanja usmeno postav- 
lja i što ispitanik usmeno odgovara, a anketar te odgovore bilježi. 

Prema tome, razlika između ankete u užem smislu i intervjua jest u provođenju 
ispitivanja. Kako ćemo provesti anketu, usmeno ili pismeno, ovisi o sadržaju o kojem 
pitamo, pismenosti i dostupnosti ispitanika. Ako je sadržaj pitanja takav da treba 
stvoriti privatnu atmosferu, kad je potrebno davati dodatna objašnjenja, onda ćemo 
se odlučiti za usmeno ispitivanje. I, konačno, za intervju ćemo se odlučiti kad do ispi- 
tanika dolazimo pojedinačno. 

Intervjuom, dakle, možemo ukloniti nedostatke pismene ankete. Dodatnim 
objašnjenjima prilagođujemo pitanja svakom ispitaniku i tako sprečavamo sustavno 
osipanje uzorka odozdo. Tako se može poboljšati i kvaliteta odgovora. U istraživanje 
se intervjuom mogu uključiti i nepismeni ispitanici. Pojedinačnim ispitivanjem može- 
mo lakše realizirati reprezentativni uzorak istraživanja. 

Osim tih velikih prednosti, intervju ima i nedostataka. Prije svega, mnogo poskup- 
ljuje istraživanje, jer jedan anketar potroši jednako vremena na razgovor s jednim 
ispitanikom koliko bi u grupnom pismenom ispitivanju potrošio na pedesetak ispita- 
nika. U intervjuu ne možemo osigurati standardne uvjete, jer se obavlja u različitim 
situacijama pod vodstvom većeg broja anketara. Budući da o anketarima znatno ovi- 
se odgovori ispitanika, anketari moraju biti pažljivije odabrani i bolje pripremljeni za 
intervju nego za pismenu anketu. Osim upućenosti u sadržaj istraživanja, oni moraju 
znati uspostaviti kontakt s ispitanicima i voditi takav razgovor s ispitanicima koji će 
omogućiti ispitanicima da slobodno daju odgovore na postavljena pitanja. 

Iako intervjuom do podataka dolazimo usmenim govorom, on se formalno, sadr- 
žajno i psihološki razlikuje od običnog razgovora: 

1 . Intervju se vodi s određenim ciljem i po određenom planu. 

2. Osobe koje razgovaraju nisu psihološki ravnopravne. U intervjuu se uvijek 
zna tko je anketar, a tko ispitanik. 

3. Zbog svega toga postoje i psihološke razlike u doživljaju intervjua i običnog 
razgovora. Intervju obilježava napetost, rezerviranost, sumnja i bojazan (Zvonarević, 
1976:130). 

Imamo slobodni i standardizirani intervju. Slobodni je sličan običnom razgovoru, 
a upotrebljava se kad se želi dublje prodrijeti u problematiku koja se istražuje, pa se 
ispitanik pusti da slobodno govori kako bi se oslobodio formalnih, sadržajnih i psiho- 
loških ograničenja. Takav intervju ima veću heurističku vrijednost, pa se upotreblja- 
va kao dodatno istraživanje radi kvalitativne interpretacije podataka ili kao predispi- 
tivanje radi izrade standardiziranog intervjua. 

Standardizirani intervju je formalno i sadržajno razrađen, tako da se govor ispita- 
nika vodi unaprijed pripremljenim pitanjima. Upotrebljava se u ekstenzivnim istraži- 
vanjima za provjeravanje određenih hipoteza. 

I u običnom razgovoru ljudi se ustručavaju govoriti o nekim problemima. To još 
više dolazi do izražaja u intervjuu, jer „istina se preselila u privatnu sferu" (Šušnjić, 
1973:216). Zbog toga je osobito važno u intervjuu osigurati psihološku atmosferu u 
kojoj će ispitanik biti spreman sudjelovati i dati slobodne odgovore. Prije svega, inter- 
vju nije anoniman, pa neposredna prisutnost anketara može djelovati na odgovore 
ispitanika, kao i na spremnost da sudjeluju u intervjuu. 

Budući da se posao lakše odbije nego započeti prekine, u intervjuu je posebice 
važan prvi kontakt. Ispitanik na osnovi vanjskog izgleda ili neke druge geste stvara 
sud o cijeloj osobi (halo-efekt). Zato prvi dojam treba biti povoljan. U pronalaženju 
ispitanika treba biti vrlo pažljiv. Pri susretu se anketar treba predstaviti, reći ustano- 
vu za koju radi i razlog svojeg dolaska, pokazujući punomoć. Ispitaniku neće biti ja- 
sno zašto je upravo on izabran za „preslušavanje", pa anketar to treba odmah obja- 
sniti i upozoriti da je riječ o znanstvenom istraživanju u kojem pojedini ispitanici 
ostaju anonimni. Ako sumnje u ispitaniku nisu nestale, on će se braniti nedostatkom 
vremena, pa ga treba zamoliti za pomoć u izvršavanju zadatka, a ako se zaista radi o 
nedostatku vremena, onda se s ispitanikom treba dogovoriti za pogodnije vrijeme. 

U intervjuu se pojavljuje više pozitivnih i negativnih motiva. Dobro ih je pozna- 
vati kako bismo se koristili pozitivnima, uklanjajući negativne. Zvonarević navodi 
sljedeće pozitivne motive: 

1. Ugled institucije koja provodi istraživanje može potaknuti ispitanika da i on na 
neki način sudjeluje u njezinom radu. 

2. Ispitanik postaje znatiželjan pri svakom ispitivanju pa s tim treba računati, upoz- 
nati ga s nekim detaljima koji će mu pobuditi znatiželju. 

3. Uljudnost ispitanika može biti razlogom da sudjeluje u intervjuu, iako ne bi pristao 
da ga nismo tako lijepo zamolili. 

4. Spremnost da daju svoje mišljenje prisutna je u ljudi, pa intervju treba nagovijestiti 
kao traženje mišljenja o određenim problemima. 

5. Materijalna stimulacija može pomoći da ispitanik pristane na intervju, ali se treba 
čuvati podešavanja odgovora prema percipiranim željama anketara. 

6. Prethodno obavještavanje ispitanika o dolaženju anketara i o svrsi istraživanja može 
poticajno djelovati, jer daje ozbiljnost cijelom poslu. 



zan 
dru 
izm 
blei 
treb 
van 

rati 
razj 
gov 
toli! 

von 
mo; 
njej 
foni 
bito 
inte 



9.2. 

Dol 
se u 
sadi 
sebi 
obk 
den< 
rezi 
situ; 

stalr 

oku 



ANKETA 149 



Osim tih motiva, Zvonarević navodi i negativne: 

1. Ispitanik odmah ne vidi cilj i svrhu intervjua. 

2. Ispitanik se boji sudjelovati u intervjuu zbog eventualnih posljedica. 

3. Ispitanik se plaši da ne ispadne neznalica. 

4. Ispitanik može biti revoltiran nekim pitanjima. 

5. Ispitanik može biti zasićen intervjuima. 

6. Ispitanik može biti ometen u nekom svojem poslu (Zvonarević, 1976:132 - 134). 

Kazali smo da uz pomoć intervjua možemo dublje ući u problematiku koja nas 
zanima. Uz pomoć intervjua dublje možemo ući u osobne probleme ispitanika, ali i u 
društvene probleme. Društveni problemi ćešće nastaju ondje gdje je veća razlika 
između javnoga i privatnoga. Oni su ujedno i veći što je ta razlika veća, a što su pro- 
blemi veći teže ih je istraživati. Zato u istraživanju društvenih i političkih problema 
treba ući u privatni život ispitanika. To, međutim, nije moguće bez dobrog pozna- 
vanja i primjenjivanja znanja iz psihologije u takvim istraživanjima. 

Pridobivanjem ispitanika ne moraju prestati teškoće jer gazda često hoće odgova- 
rati ili pak prisustvovati intervjuu. Tada anketar mora ljubazno upozoriti na nužnost 
razgovora u četiri oka. Ako to ne zadovolji gazdu, anketar može pristati na takav raz- 
govor nakon razgovora s ispitanikom iz uzorka. Taj razgovor može biti kratak, tek 
toliko da zadovolji upornog domaćina, ali rezultati ne smiju ući u uzorak. 

Budući da standardizirani intervju ima unaprijed pripremljena pitanja i odgo- 
vore, anketaru neći biti teško zabilježiti ispitanikove odgovore. Kad nije siguran, 
može ispitaniku pročitati moguće odgovore s molbom da mu kaže koji je najbliži 
njegovu mišljenju. U slobodnom intervjuu odgovori se mogu snimati na magneto- 
fonsku vrpcu, ali treba imati na umu da to može inhibirati ispitanika. Isto tako, inhi- 
bitorno može djelovati i bilježenje odgovora, pa se pokatkad odgovori bilježe nakon 
intervjua. Dakako, i to ima svoje negativne strane. O intervjuu više u: Garrett, 1970. 

9.2.3. Testovi 

Testomanija nije mana testova. 

Dok se anketom u užem smislu uz pomoć pitanja saznaju stavovi i mišljenja, testom 
se uz pomoć pitanja (zadataka) dolazi do znanja, sposobnosti i crta ličnosti. Osim te 
sadržajne razlike, testovi načinom izrade sliče ljestvicama za mjerenje stavova. Po- 
sebno su izrađeni instrumenti za mjerenje znanja, sposobnosti i crta ličnosti. „Test se 
obično definira kao standardizirani postupak, pomoću kojeg se izaziva neka odre- 
đena aktivnost, a onda se učinak te aktivnosti mjeri i vrednuje tako da se individualni 
rezultat usporedi s rezultatima, koji su dobiveni kod drugih individua u jednakoj 
situaciji" (Bujaš, 1959:96). 

Baš zbog toga što je standardizirani postupak, test se posebno konstruira i samo- 
stalno primjenjuje. Zato nije instrument ankete, već vrsta ankete. 

Budući da su sposobnosti i crte ličnosti predmet proučavanja psihologije i pre- 
okupacija za to posebno obrazovanih stručnjaka psihologa, o toj vrsti testova ovdje 

neće biti govora. Usmjerit ćemo se samo na testove znanja, jer pored psihologa za 
takve testove zainteresirani su i drugi stručnjaci. Znanje je varijabla za koju se sve 
više zanimaju razni stručnjaci. Zato osim pedagoga, nastavnika, za nju se sve više 
zanimaju sociolozi, politolozi, pravnici, ekonomisti i drugi. To nije ni čudno jer 
znanje je vezano za cjelokupnu čovjekovu aktivnost. 

Nije stoga čudno ni to što u posljednje vrijeme postoji velik interes za mjerenje te 
varijable. To je dovelo do testomanije, tako da su se masovno izrađivali i primjenjiva- 
li testovi koje su radile osobe nekvalificirane za taj posao. Da bi se mjerilo nečije 
znanje, nije dovoljno samo vladati tim znanjem, već treba imati znanja i o mjerenju 
znanja. Potrebna su, dakle, stručno-metodološka znanja. Zbog nedostatka takva 
znanja došlo je do nestručne primjene testova, pa su se te pogreške pripisivale samoj 
metodi. Dakako, i metoda ima svoja ograničenja, ali nepopularnosti testova u posljed- 
nje je vrijeme više pridonijela slaba primjena te metode nego njezina ograničenja. 

Testomanija nije slučajno nastala. Ona nedvojbeno pokazuje potrebu ljudi da se 
bolje mjeri znanje nego što se do sada činilo. Ono se zaista i može bolje mjeriti, ali to 
treba znati. Test nije postavljeni niz pitanja, već su to određena pitanja, s određenim 
karakteristikama. U izradi testa mogu se upotrijebiti različite vrste pitanja. 

1. Zadaci dosjećanja slični su anketnim pitanjima otvorenog tipa. 

Primjer: Koja je država prva priznala Republiku Hrvatsku? . 



2. Zadaci dopunjavanja. 
Primjer: Godine 



Hrvatska je primljena u UN. 



3. Zadaci alternativnog tipa. 

Primjer: Hrvatska je članica Europske zajednice: 

1. točno 

2. netočno. 

4. Zadaci s višestrukim izborom. 

Primjer: Koja je država prva priznala Hrvatsku? 

1 . Njemačka 

2. Vatikan 

3. Finska 

4. Island 

5. Slovenija 
CARINA JE 

1 . iznos koji se plaća za troškove prijevoza neke robe, 

2. svaki porez koji se plaća u centralni fond, 

3. novac kojim se stimulira izvoz neke robe, 

4. porez koji se plaća prilikom uvoza neke robe, 

5. novac kojim se stimulira uvoz neke robe. 

Ta se vrsta zadataka najviše primjenjuje u testu, ali ih je najteže izraditi jer 
ponuđeni odgovori moraju biti slični i jednake dužine kao i točni odgovori kako ispi- 

tanik zaključivanjem ne bi pronašao ispravan odgovor. Ispravan odgovor treba stav- 
ljati na različita mjesta. Prilična je mogućnost slučajnog pogađanja (1/5). Kod alterna- 
tivnih je zadataka mnogo veča (1/2). Međutim, slučajno pogađanje može se kontroli- 
rati uz pomoč formule: 



R = IT- 



IK 
n-1 



R= rezultat, 

ET= zbroj točnih odgovora, 
£K = zbroj pogrešnih odgovora, 
n = broj mogućnosti. 

Primjer: Imamo dva ispitanika koji su u testu sa 100 zadataka alternativnog tipa riješili po 50 
zadataka. Koliki je njihov rezultat, ako ispitanik A nema nijedan pogrešni odgovor, a ispitanik B 
ima 50 pogrešnih odgovora? 



A ispitanik 



R = 50- 







2-1 



= 50 



R = 50 



B ispitanik 
50 



2-1 



= 



Ispitanik A nije slučajno pogađao, jer nema pogrešnih odgovora, a ispitanik B 
došao je do istog broja ispravnih odgovora slučajnim pogađanjem. Slučajnim pogađa- 
njem kod zadataka alternativnog tipa ispitanik ima jednaku vjerojatnost da pogodi i 
da pogriješi. U njega je takav slučaj pa mu je rezultat jednak nuli. 

5. Zadaci ispravljanja donose zadatak s određenim pogreškama, a ispitanici trebaju te 
pogreške uočiti i ispraviti. 

Primjer: Korčula je lijepo mjesto na poluotoku korčuli. 

6. Zadaci sređivanja. 

Primjer: Poredaj stranke po redoslijedu zastupljenosti u Hrvatskom Saboru: 
SDP, HSP, HDZ, HSS, HNS, HSLS. 

7. Zadaci povezivanja. 

Primjer: Crtom povezi ime političara sa strankom kojoj je na čelu. 



Ivica Račan 


HDZ 


Vesna Pusić 


HSS 


Ivo Sanader 


HNS 


Ante Dapić 


HSLS 


Durda Adlešić 


HSP 


Josip Friščić 


SDP 

U testu se mogu koristiti svi tipovi zadataka. Svi oni imaju određene prednosti i 
nedostatke koje pri izradi testa treba imati na umu kako bi se što više iskoristile pred- 
nosti, a eliminirali nedostaci. 

Već smo rekli da test nije jednostavno niz pitanja, već da je to određena vrsta 
pitanja sastavljena na određeni način. Test je mjerni instrument izrađen na određeni 
način. On čini logičku cjelinu koja mora udovoljavati određenim mjernim karakteristi- 
kama, pa se izrađuje po određenim pravilima. Pri izradi testa znanja treba postupiti 
ovako: 

1. Definirati znanje iz područja za koje želimo izraditi test. 

2. Odrediti širinu znanja koje namjeravamo obuhvatiti testom. (To može biti gradivo 
jednog predmeta za jedan razred ili neka vrsta informiranosti.) 

3. Izraditi velik broj pitanja unutar određenog područja, a u skladu s definicijom 
znanja koju smo dali. 

4. Poredati pitanja prema vjerojatnoj težini. 

5. Primijeniti pitanja na dijelu ispitanika kojima je test namijenjen. 

6. Izračunati aritmetičku sredinu za uzorak ispitanika na kojem smo primijenili prvu 
verziju testa. 

7. Na osnovi aritmetičke sredine i rezultata svakog pojedinca ispitanike treba podije- 
liti na iznadprosječne i ispodprosječne. 

8. Odrediti indeks diskriminativnosti za svaki zadatak. Taj se indeks određuje tako da 
za svaki zadatak odredimo koliko ga je riješilo iznadprosječnih, a koliko ispodpro- 
sječnih. Što je razlika između iznadprosječnih i ispodprosječnih veća, to je veća diskri- 
minativna vrijednost zadatka. Valjanija su ona pitanja koja imaju veću diskrimi- 
nativnu vrijednost. Ona pitanja koja jednako rješavaju iznadprosječni i ispodpro- 
sječni treba izbaciti, jer nemaju nikakvu diskriminativnu vrijednost. 

9. Odrediti indeks težine pitanja. Provodi se tako da se za svako pitanje odredi posto- 
tak ispitanika koji ga ispravno rješavaju. Valja odbaciti ona pitanja koja nije nitko 
riješio i ona koja svi rješavaju, jer pomoću njih ne razlikujemo ispitanike. U konačnu 
verziju testa treba birati pitanja s najvećim indeksom diskriminativnosti, vodeći raču- 
na o indeksu težine, tako da se najviše zadataka uključi s prosječnim indeksom teži- 
ne, te da se njihov broj smanjuje kako se indeks težine povećava, odnosno smanjuje 
slijedeći normalnu krivulju. 

Tako ćemo od velikog broja pitanja u test izabrati manji dio koji ima potrebna 
obilježja. Izabrana se pitanja ponovno primjenjuju na uzorku ispitanika kojima je test 
namijenjen za određivanje metrijskih karakteristika testa kao što su pouzdanost, 
objektivnost, baždarenost. 

Izrada testa težak je zadatak, pa nije čudno što se oni pažljivo čuvaju, jer sav na- 
por je uzaludan ako testovi ne ostanu tajna. Oni ne pokrivaju cijelo znanje, već samo 
uzorak, pa ispitanici ako doznaju pitanja, uče samo ta pitanja. Tada test prestaje biti 
mjerni instrument, pa cijeli trud oko njegove izrade postaje uzaludan. Zato testovi 

moraju biti tajna. Unatoč tome, oni su „pokvarljivi", pa se konstruiraju ekvivalentne 
forme koje se izmjenično upotrebljavaju. 

Kad u istraživanju imamo varijablu znanje (informiranost), nije uvijek potrebno 
izraditi test, pa se možemo koristiti zadacima objektivnog tipa. Takvi zadaci uključuju 
bitne sadržaje koje želimo ispitati i adekvatna pitanja. Dok se anketa prilagodava naj- 
nižoj razini ispitanika, test se prilagodava prosječnoj razini. Testovi, kao i ljestvice 
stavova, ne mogu se prevoditi s jednog jezika na drugi, pa se umjesto toga prave revi- 
zije u kojima se provjeravaju sva pitanja ili tvrdnje i metrijske karakteristike testa ili 
ljestvice. 



9.3 Analiza sadržaja 

Analiza sadržaja metoda je za prikupljanje podataka iz informacijskog materijala: iz 
knjiga, časopisa, novina, s radija, televizije i interneta. Uz pomoć nje može se analizi- 
rati verbalna i neverbalna komunikacija. Analiza sadržaja razlikuje se od teorijskog 
rada na literaturi i od rada na dokumentaciji. Na osnovi teorijskog rada na literaturi 
logički razvijamo teorijski okvir našeg istraživanja, a radom na dokumentaciji sazna- 
jemo potrebne podatke koje su drugi prikupili, a koji nama mogu poslužiti za provje- 
ravanje hipoteza. Radom na dokumentaciji dolazimo do sekundarnih podataka, a 
analizom sadržaja dolazimo do primarnih podataka. Razlika između primarnih i 
sekundarnih podataka jest to što je sekundarne podatke prikupio netko drugi s dru- 
gim ciljem, a mi ih upotrebljavamo za potrebe provjeravanja hipoteza našeg istraži- 
vanja. Primarne podatke prikuplja istraživač jednom od metoda za prikupljanje poda- 
taka s ciljem da provjeri određene hipoteze. 

Analiza sadržaja metoda je za prikupljanje podataka kojih je zadatak objektivan, 
sustavan i kvantitativan opis manifestnog sadržaja komunikacije (Berelson, 1954). 
Analizom sadržaja komunikacije može se doći do najrazličitijih podataka o društve- 
noj stvarnosti, jer se u sadržaju komunikacije reflektiraju gotovo svi društveni odno- 
si. Ovom se metodom s dosta uspjeha dolazilo do ovih podataka: 

1 . o sadržaju različitih poruka, 

2. o obilježjima pošiljaoca poruka, 

3. o obilježjima primaoca poruka, 

4. o efektima poduzetih akcija. 

U svakom slučaju, preko sadržaja poruka zaključujemo o drugim obilježjima. Na 
osnovi sadržaja može se zaključiti o obilježjima autora, redakcija i izdavačkih kuća. U 
Drugom svjetskom ratu analizom sadržaja otkrivena je profašistička orijentacija ne- 
kih američkih novinskih agencija. Analizom prvomajskih parola u SSSR predviđala 
se vanjska i unutrašnja politika te zemlje. 

Analizom sadržaja najpopularnijih drama u Njemačkoj i SAD u 1929. godini 
došlo se do vrlo zanimljivih razlika u nacionalnim karakteristikama između Nije- 
maca i Amerikanaca. Evo nekih rezultata te analize: 

(Miller, 1950, str. 112) 



Podaci ove analize nedvojbeno pokazuju da su se „ukusi" primalaca u te dvije 
zemlje 1929. godine bitno razlikovali. Te su razlike potvrdila i neka druga istraži- 
vanja, dok nije došlo vrijeme da budu vidljiva i bez ikakva istraživanja. Izneseni rezul- 
tati potvrđuju izuzetnu heurističku vrijednost metode analize sadržaja. Tom se meto- 
dom mogu odrediti efekti poduzetih akcija. Primjerice, analizom sadržaja pisama 
zarobljenih vojnika ustanovljeno je da veći psihološki efekat ima dnevno nego noćno 
bombardiranje. 

Dakako, i primjena te metode za prikupljanje podataka treba biti teorijski uteme- 
ljena. To prije svega znači da analizom sadržaja, kao i drugim metodama za prikup- 
ljanje podataka ne može započeti istraživanje. Sve metode za prikupljanje podataka 
imaju mjesto u procesu istraživanja. One nisu cilj, već sredstvo da se dođe do otkrića 
ili da se provjere određene hipoteze. I u jednom i u drugom slučaju zasnovane su na 
određenoj istraživačkoj ideji, pa logički trebaju biti povezane sa svim ostalim aktivno- 
stima radi ostvarivanja te ideje. 

Prema tome, ako smatramo da je analiza sadržaja najpogodnija metoda za prikup- 
ljanje podataka u realizaciji naše istraživačke ideje, onda u skladu s tom idejom mora- 
mo pripremiti ovu metodu za njezinu primjenu. U toj pripremi moramo odrediti: 

a) kategorije analize sadržaja, 

b) uzorak analize sadržaja, 

c) jedinice analize sadržaja. 



9.3.1 . Kategorije analize sadržaja 

Kategorije analize sadržaja su obilježja (varijable) sadržaja kojeg zastupljenost želimo 
odrediti u nekom informacijskom materijalu. Recimo da nas zanima koliko se sa- 
držaja u udžbenicima osnovne škole odnosi na katoličku vjeru i kako se taj sadržaj 
prezentira. Hipoteza može biti da sadržaja o katoličkoj vjeri ima dosta i da se preteži- 
to favorizira. Varijable sadržaja u ovoj hipotezi su sljedeće: 

1. sadržaji koji govore o katoličkoj vjeri (kategorija analize sadržaja) 

modaliteti 

1.1. sadržaji koji se favoriziraju 

1 .2. sadržaji koji se ne favoriziraju 

1.3. neutralni sadržaji. 

Kategorije analize sadržaja mogu biti vrlo različite. Lasswell ih dijeli na dvije 
skupine: sadržajne i formalne. 

Sadržajne: 

a) koje govore o vrsti sadržaja, 

b) koje govore o načinu kako se sadržaj tretira: favorizira, nefavorizira, neutralno, 

c) kategorije koje otkrivaju vrijednost i ciljeve, 

d) koje govore o načinu ostvarivanja ciljeva, 

e) koje se osobine upotrebljavaju pri opisu ljudi, 

f) što se uzima za podizanje autoriteta, 

g) odakle i od koga je informacija potekla, 
h) kome je namijenjena, 

i) gdje se akcija događa, 

j) vrsta konflikta - podrijetlo i razina, 

k) završetak - sretan, tragičan, ambivalentan, 

1) vrijeme na koje se informacija odnosi. 

Osim tih sadržajnih, analiza može biti usmjerena i na formalna obilježja komunikacije: 

a) forma ili tip komunikacije - vrsta medija, 

b) forma rečenica - gramatički i sintaktički oblici, 

c) retorički i propagandni oblici (Lassvvell, 1965). 

U analizi sadržaja uvijek nas zanima koliko od ukupnog sadržaja otpada na kate- 
gorije koje nas zanimaju. Kako bismo to mogli postići, cjelokupan sadržaj razdijelimo 
u odgovarajuće kategorije. Međutim, u analizi sadržaja postavlja se ozbiljno pitanje 
objektivnosti u primjeni ove metode. To znači da se pri razvrstavanju ne postiže ve- 
liko slaganje medu različitim analizatorima koji analiziraju isti sadržaj. 

Zato, ako nije nužno, u analizi sadržaja ne treba ići na velik broj kategorija. Do- 
bro se usmjeriti na opća i lako prepoznatljiva obilježja sadržaja, jer su upravo takva 
obilježja znanstveno relevantnija. Kada smo se odlučili za određene kategorije, valja 
ih precizno opisati kako bi ih analizatori lakše prepoznali. Pri opisivanju kategorija 
posebice se treba usmjeriti na razlikovanje sličnih kategorija, pa je zbog toga dobro u 
opisu donijeti tipične primjere za svaku kategoriju. 

Ni najbolji opis kategorija analize sadržaja ne može ukloniti sve dileme koje se 
mogu pojaviti pri analizi i bitno utjecati na objektivnost. Zato je potrebno uvježbava- 
ti one koji će analizirati. Međutim, prije toga treba sve učiniti da opis kategorija bude 
što jasniji. Korisnim se pokazalo da dva analizatora u predispitivanju analiziraju isti 
sadržaj neovisno jedan o drugome i da se nakon toga sastanu i analiziraju rezultate 
do kojih su došli. Osobitu pažnju trebaju obratiti onim sadržajima koje su razvrstah u 
različite kategorije, pa ako ustanove da je razlika uzrokovana različitim shvaćanjem 

opisa kategorije, opis treba upotpuniti. Takvim upotpunjavanjem opisa kategorija 
analize sadržaja bitno se poboljšava njezina objektivnost. 

Objektivnost analize sadržaja povećava se ako svaki sadržaj možemo razvrstati 
u odgovarajuću kategoriju. Međutim, neka vrsta sadržaja može biti za naše istraži- 
vanje nevažna, ali ne smije biti izuzeta iz analize. Moramo znati koliko ima takva 
sadržaja kako bismo mogli odrediti proporciju relevantnih sadržaja. Zato uvijek kad 
imamo sadržaje koji ne spadaju u kategorije što nas zanimaju, dodajemo kategoriju 
„ostalo" u koju ih razvrstavamo. 

Do kategorija analize sadržaja dolazimo na osnovi hipoteza i na osnovi prethod- 
nog upoznavanja sadržaja koji će biti analiziran. Kao i sve hipoteze, i ove trebaju biti 
zasnovane na znanju, mašti, intuiciji i inteligenciji istraživača. Kreativan istraživač 
može doći i do kategorija analize sadržaja koje se ne pojavljuju ili se rijetko pojavljuju 
u samom sadržaju, a uz pomoć kojih se može doći do važnih spoznaja o sadržaju koji 
se analiziraju. Recimo, u govoru u povodu desete obljetnice međunarodnog priz- 
nanja Hrvatske drugi predsjednik Republike Hrvatske ni jednom riječju nije spome- 
nuo ime prvog predsjednika. Nespominjanje imena prvog predsjednika u takvim 
prilikama važno je obilježje toga sadržaja. 

Analiza sadržaja, prema tome, ne mora biti usmjerena samo na manifestni sadr- 
žaj komunikacije. Zato se i govori o kvalitativnoj i kvantitativnoj analizi sadržaja 
(Novosel, 1971:582 - 609). Recimo, za analizu sadržaja parola koje su se pojavile jed- 
nog jutra na ulicama Zagreba pogodna bi bila kvalitativna ili nefrekvencijska analiza. 
U tim parolama koje se i sada naziru na zagrebačkim ulicama, nepoznati pisci ističu 
neke vrijednosti tadašnjeg društva i upozoravaju na neke njegove slabosti. Kako bi se 
dobio bolji uvid u namjere onih koji su pisali te parole, trebalo bi vidjeti koje se vrijed- 
nosti i slabosti tadašnjeg društva u njima ne spominju. 

Frekvencijska i nefrekvencijska analiza sadržaja može dovesti do vrlo kvalitetnih 
rezultata ako su zasnovane na dobrim hipotezama. Zbog toga znanstvena istraži- 
vanja ne treba dijeliti na kvalitativna i kvantitativna, jer u svakom moraju biti prisut- 
na oba aspekta. Varijable su kvalitativna obilježja pojava. U istraživanju ih mjerimo 
tako da ih brojimo ili im određujemo intenzitet. U hipotezama dovodimo u vezu re- 
levantna obilježja pojava (kvalitativni aspekt), a u empirijskoj verifikaciji brojimo ili 
mjerimo ta obilježja i računamo povezanost medu njima (kvantitativni aspekt) kako 
bismo provjerili istinitost hipotetičkog iskaza. 

Znanstveno istraživanje mora uključivati teorijski (kvalitativni) i empirijski (kvan- 
titativni) dio. Vrijednost istraživanja je u adekvatnoj povezanosti kvalitativnog i kvan- 
titativnog dijela. Kvaliteta istraživanja je u teorijskoj usmjerenosti prema istinitom 
mišljenju, a istinito mišljenje u znanosti je empirijski provjereno mišljenje. Prema tome, 
najkvalitetnija znanstvena istraživanja mogu biti kvantitativna istraživanja, jer dobro 
upotrijebljeni brojevi predstavljaju najvišu razinu deskripcije. Ovo se ne odnosi samo 
na analizu sadržaja, već jednako vrijedi i za druge metode prikupljanja podataka. 

Prema tome, dioba analize sadržaja na kvalitativnu i kvantitativnu neosnovana 
je kao i dioba jedinstvenog istraživačkog procesa na teorijska i empirijska istraži- 
vanja. Sva su istraživanja jedinstvo teorijske i empirijske aktivnosti, jedinstvo kvalita- 
tivnog i kvantitativnog, a cijepanje tog jedinstva je jednostranost. 

9.3.2. Uzorak analize sadržaja 

O uzorku općenito govorili smo u sklopu nacrta istraživanja pa će ovdje biti riječi samo o 
specifičnostima uzorka u analizi sadržaja. Često analizom sadržaja nije moguče, a i nije 
potrebno, obuhvatiti cjelokupan sadržaj o kojem želimo doći do određenih podataka. 
Recimo da želimo znati koliko naša sredstva javnog obavještavanja pišu o državama 
nastalim na području bivše Jugoslavije nećemo imati mogućnosti da analiziramo sva 
sredstva obavještavanja. Previše bi bilo kada bismo se odlučili i samo za jedne novine, 
pa je u takvu slučaju potrebno odrediti uzorak sadržaja koji ćemo analizirati. 

Pri određivanju uzorka obično se ograničavamo na vremensko razdoblje koje 
nas najviše zanima i koje nam se čini najvažnije za problematiku koju pratimo. U oda- 
branom razdoblju ne moramo uzimati novine od svakog dana, već ćemo izabrati 
dane koji najbolje mogu reprezentirati list s obzirom na problematiku koja nas zani- 
ma. Nedjeljne su novine obično drukčije od drugih u tjednu, pa se mogu ispustiti iz 
uzorka. Isto možemo učiniti s pojedinim stranicama novina, npr. one koje donose 
feljtone, romane u nastavcima, sport i slično. 

U određivanju uzorka analize sadržaja treba se rukovoditi logičkim, a ne statis- 
tičkim kriterijima, jer u njoj statističke jedinice u osnovnom skupu nisu jednako važ- 
ne kao ispitanici u uzorku anketnog istraživanja. Recimo za problematiku iz vanjske 
politike važnije je analizirati „Vjesnik" nego neki tvornički list. Ako nas zanima poli- 
tička socijalizacija u školi, odabrat ćemo udžbenike iz predmeta društvenog smjera. 
Ako želimo doznati repertoarnu politiku neke kazališne kuće, analizirat ćemo cijeli 
repertoar, a ako pak želimo doznati neka obilježja publike, odabrat ćemo najpopular- 
nije komade iz cjelokupnog repertoara. 

Budući da se uz pomoć analize sadržaja mogu saznati podaci i o pošiljaocu, 
primaocu i efektima pojedinih akcija, pri određivanju uzorka analize sadržaja o tome 
treba voditi računa, jer isti sadržaj nije jednako indikativan za sve situacije. Na osnovi 
samog sadržaja ne možemo zaključiti ništa o primaocu, ako ne znamo u kakvu su 
odnosu primaoci prema sadržaju koji analiziramo. Izborom najpopularnijih drama 
poznat je odnos primalaca prema sadržaju pa se na osnovi njega može zaključiti o 
karakteristikama primalaca. Međutim, uzorak cjelokupnog repertoara ne bi bio pogo- 
dan za zaključivanje o primaocima kao izbor najpopularnijih drama. 



9.3.3. Jedinice analize sadržaja 

Analiza sadržaja je zapravo mjerenje, a mjerenje je brojčana usporedba veličine koja se 
mjeri (mjerna veličina) s poznatom veličinom iste vrste (mjerna jedinica). Kategorije 
analize sadržaja su mjerne veličine. To su obilježja sadržaja kojeg zastupljenost želimo 
odrediti uz pomoć mjernih jedinica što se koriste u analizi sadržaja. Mjerne jedinice 
dužine su: mikron, milimetar, centimetar, metar, kilometar, svjetlosna godina. Za koju 
ćemo se jedinicu mjerenja odlučiti ovisi o onome što mjerimo. Besmisleno bi bilo ve- 
ličinu mikroorganizma mjeriti kilometrima, a svemirske udaljenosti mikronima. 

U analizi sadržaja možemo se koristiti različitim jedinicama, poput riječi, rečenice, 
pasusa, novinskog stupca, članka, knjige, cm2, govornog informacijskog materijala koji 

se može mjeriti vremenskim jedinicama. O izboru odgovarajuće jedinice mjere ovisi 
vrijednost analize sadržaja. Besmisleno bi bilo da golemi informacijski materijal mje- 
rimo malim jedinicama, kao što bi bilo besmisleno da staro željezo mjerimo milimetar- 
skom vagom. 

Izbor jedinica analize sadržaja ovisi o ciljevima analize sadržaja, vrste i broja 
kategorija analize sadržaja, kao i o opsegu i vrsti sadržaja koji Ćemo analizirati. Iako 
izbor većih jedinica može povećati preciznost, obično je logička upotrebljivost rezul- 
tata analize sadržaja veća ako su veće jedinice analize sadržaja. Zato treba nastojati, 
ako je moguće, da jedinice analize sadržaja budu logičke cjeline, kao što su članak u 
novinama, lekcija u udžbeniku i slično. U analizi nekog sadržaja možemo se koristiti 
s više jedinica, ali se točno mora znati kad se koja jedinica upotrebljava i za koje kate- 
gorije kako ne bi bila upitna objektivnost analize. 

U jednoj analizi sadržaja udžbenika osnovne škole za jedinicu analize uzet je 
tekst pod jednim naslovom. U uzorak su uključene čitanke prvih triju razreda koje su 
se koristile 1971 . godine u Hrvatskoj, Srbiji i Banovini Hrvatskoj (1940). Jedna od kate- 
gorija analize sadržaja bili su autori. Modaliteti su bili: 1. nacionalni, 2. jugoslavenski, 
3. svjetski. Rezultate donosimo u tablici. 

Autori u čitankama 



nacionalni 

jugoslavenski 

svjetski 



31.6% 
57.2% 
1 1 .2% 



šRSftrija Banovina Hrvatska 

56.2% 43.0% 

31.7% 52.5% 

12.1% 4.5% 

(Vujević, 1972, str. 102) 



Slični su rezultati dobiveni analizom sadržaja udžbenika povijesti u kojim se 
obrađivala nacionalna povijest. U srpskom se udžbeniku mnogo više obrađivala srp- 
ska nacionalna povijest nego hrvatska povijest u odgovarajućem hrvatskom udžbe- 
niku. Čak se u srpskom udžbeniku više obrađivala hrvatska povijest nego u hrvat- 
skom udžbeniku. Pazilo se i pri izboru nacionalnih sadržaja, tako da se u srpskom 
udžbeniku govorilo o Zrinskim i Frankopanima, a u hrvatskom udžbeniku nacio- 
nalne povijesti oni se ne spominju. U hrvatskim udžbenicima manje je nacionalnih 
sadržaja, a od povijesnih ličnosti birane su one sa slavenskom ili jugoslavenskom 
orijentacijom. Ovi podaci su valjan pokazatelj političke situacije toga vremena i u 
skladu su s političkim zbivanjima koja su nakon toga slijedila. 

Kada smo odredili kategorije, uzorak i jedinice analize sadržaja, možemo prijeći 
na samu analizu. Za potrebe analize valja izraditi protokol u koji se unose podaci. 
Svaka se kategorija označava posebnim simbolom. Može se bilježiti frekvencija pojav- 
ljivanja određene kategorije u jednoj jedinici, a može se registrirati samo pojavljivanje 
ili nepojavljivanje neke kategorije u svakoj jedinici. Favorizirani sadržaj označava se 
predznakom (+), a nefavorizirani predznakom (— ). Neutralni se sadržaj ne obilježava 
nikakvim znakom. 

Posebnu teškoću zadaju neutralne kategorije, jer ih je teže identificirati. Zbog toga 
se one specificiraju, pa se u njih uključuju: 

1. neutralni sadržaji, 

2. ambivalentni sadržaji, 

3. sadržaji s hipotetičkim značenjem, retoričkim pitanjima, pogodbenim tvrdnja- 
ma i slično, 

4. sadržaji kod kojih imamo teškoča u kodiranju. 

Za svaku se kategoriju izračunava postotak njezine zastupljenosti u analiziranom 
materijalu, a na osnovi predznaka može se izračunati i koeficijent neravnoteže. Postotak 
se računa po formuli: 

„ nx100 

P = postotak 

n = broj jedinica određene kategorije 

N = ukupan broj jedinica za sve kategorije. 

Koeficijent neravnoteže računa se po formuli: 

Fa-Ne 

Kn= 

n 

Kn - koeficijent neravnoteže 

Fa = favorizirane jedinice 

Ne = nefavorizirane jedinice 

n = ukupan broj jedinica jedne kategorije 

(favorizirane + nefavorizirane + neutralne) 

Kao i u svakom mjerenju, u analizi sadržaja rezultat je kvantitativan, ali interpre- 
tacija treba biti kvalitativna, jer velik rezultat može imati malo značenje, a mali može 
imati veliko. Recimo, veče značenje za otkrivanje promjena u SSSR-u ima manje puta 
spominjanje imena Staljina u govorima njegovih nasljednika, nego kada se njegovo 
ime više spominjalo. Isto tako, nakon razdoblja šutnje ponovno češče spominjanje 
Staljinova imena može biti indikator određenih društvenih promjena u toj zemlji. 
Analizom sadržaja možemo prilično točno doći do podataka koji nas zanimaju, ali 
treba imati na umu da „prikupljanje podataka ne može biti zamjena za razmišljanje i 
istraživanje ..." (Mozer, 1962:5). 

Analiza sadržaja vrlo je dobra metoda za prikupljanje podataka. Ona ima veliku 
heurističku vrijednost, možemo se njome koristiti za različite ciljeve. Osim toga, njezi- 
na primjena nije ni skupa ni teška, pa se slobodno može reci da se, s obzirom na svoje 
prednosti, vrlo malo upotrebljava. Stoga se njezina masovnija primjena opravdano 
očekuje. Međutim, ne smiju se zaboraviti ni njezini nedostaci. Prije svega, treba upo- 
zoriti da joj je najveća slabost subjektivnost. Zato kod njezine primjene tome treba pri- 
dati osobitu pozornost. To znači da se u analizi sadržaja ne ide na veliki broj katego- 
rija, da se te kategorije precizno definiraju, da se analizatori dobro uvježbaju i da se u 
analizi upotrebljava više analizatora koji če analiziran isti sadržaj. 

Prije analize sadržaja potrebno se kritički osvrnuti na sadržaj koji će biti analizi- 
ran kako bismo dobili odgovor o upotrebljivosti sadržaja koji namjeravamo istražiti 
u ostvarivanju ciljeva koje smo sebi postavili. Recimo, ako smo zainteresirani za istra- 
živanje participacije radnika u upravljanju pitanje je možemo li se za te svrhe koristi- 
ti analizom sadržaja zapisnika sa sastanaka, jer u zapisnicima često nisu registrirani 
svi oblici participacije ni osobe koje su participirale. 



10 TERENSKI RAD 



Kad smo razradili metode za prikupljanje podataka koje namjeravamo upotrijebiti u 
našem istraživanju i kad smo predispitivanjem utvrdili da se s njima može izići na 
teren preostalo nam je da obavimo terenski dio istraživanja. Provođenje terenskog 
dijela istraživanja može bitno utjecati na rezultate istraživanja. Može se dogoditi da 
na terenu uopće ne možemo doći do podataka koje želimo prikupiti, jer nam podu- 
zeća koja smo uključili u istraživanje to ne dopuštaju. 

Zbog toga je potrebno nakon određivanja uzorka ishoditi pristanak poduzeća da 
se u njima može provesti istraživanje. Nije dovoljan samo načelan pristanak, jer istra- 
živanje traži uvijek određene uvjete za provođenje. Zato prilikom traženja pristanka 
treba upoznati poduzeće što će se i kako će se raditi. Ako se, recimo, radi o anketnom 
istraživanju u školama, treba osigurati anketiranje u vrijeme nastave u razredima 
koje je istraživač odredio, a ne uprava škole. Isto tako, treba naći način da u razredu 
gdje se anketa provodi ne bude nitko osim anketara i ispitanika kako nastavnici u 
tijeku ispunjavanja ankete ne bi davali „savjete" svojim učenicima kako će odgovori- 
ti na neka pitanja ili, pak, da svojim šetnjama i pogledima preko oka ne bi ugrozili 
anonimnost učenika. 

Stvar je mnogo teža kad se ispitivanje provodi u tvornicama. Tu obično nema pri- 
kladne prostorije, klupa, stolova, olovaka, niti su ispitanici na okupu. Ako se ne radi 
na normu, dobro je istraživanje provesti u tijeku radnog vremena. Istraživanje nikako 
ne bismo smjeli provoditi za vrijeme pauze ili nakon radnog vremena, jer ćemo ispita- 
nike omesti u odmoru ili jelu ili ćemo ih omesti kad umorni žure na prijevozno sred- 
stvo. Sve to može bitno utjecati na odnos prema istraživanju, pa i na same rezultate. 

Vrlo je teško u poduzećima, osobito proizvodnim, osigurati uvjete za grupno 
ispitivanje, pa ćemo se morati odlučiti za individualno istraživanje. Zbog toga ćemo u 
poduzeću prikupiti adrese osoba koje su ušle u uzorak i radi provođenja istraživanja 
posjetiti ih u najpogodnije vrijeme u njihovim domovima. 

Individualno anketiranje mnogo poskupljuje cijelo istraživanje. Povećava se broj 
anketara, pa se povećavaju i organizacijski problemi. Anketare treba pomno odabran 
i uputiti u posao koji trebaju obaviti. Unatoč svemu, oni će na terenu naići na pro- 
bleme koje nije lako predvidjeti, a koji mogu bitno utjecati na vrijednost njihova posla. 
Zato se na terenu određuju utjecajniji domaći ljudi koji im mogu pomoći. Pored toga, 

u vrijeme izvođenja terenskog dijela istraživanja organizira se dežurstvo kako bi se u 
slučaju potrebe anketari s terena mogli telefonski obratiti. 

Čak i u dobro pripremljenom istraživanju bilo je prekidanja terenskog rada. Ako 
je informacija došla u instituciju, to ne znači da je došla do svih članova te institucije, 
pa se može dogoditi da vam jedni ljudi te institucije pomažu, a drugi do kojih nije do- 
spjela informacija o vašem dolasku ometaju vaš rad, tako da često izvršavanje teren- 
skog zadatka može biti ugroženo. Buduči da je izvršavanje vezano uz novčanu na- 
knadu, anketari na terenu mogu doči u različita iskušenja. To može cjelokupno istraži- 
vanje dovesti u pitanje, pa se treba zaštititi od takvih neprilika. Zbog toga se u svakom 
većem istraživanju provodi terenska kontrola koje je zadatak da provjeri jesu li anketari 
dolazili do ispitanika određenih za uzorak i jesu li ih anketirali. Ako se ustanovi da 
neki anketari to nisu učinili, eliminiraju se iz daljeg istraživanja, a njihove ankete 
izdvoje iz obrade. Uzorak ispitanika kompletira se odgovarajućom dopunom. 

Na terenu se može dogoditi da anketari ne pronađu predviđenog ispitanika. Pre- 
poručuje se da anketar pokuša još dva puta, pa ako ni tada ne pronađe predviđenog 
ispitanika zamjenjuje ga odgovarajućom zamjenom koja se u svakom istraživanju 
predviđa. Budući da se znade tendencija osipanja uzorka, treba predvidjeti više re- 
zervnih ispitanika iz nižih slojeva društva. 

Teškoće u terenskom dijelu istraživanja istraživače navode na poštansko i tele- 
fonsko anketiranje. Kao svugdje, i u istraživanju valja misliti na štednju, ali ako zbog 
toga dođe u pitanje cjelokupno istraživanje, to više nisu uštede. Pogrešni rezultati 
mogu uzrokovati posljedice skuplje od najskupljih istraživanja, pa se može reći da su 
najjeftinija dobra istraživanja, bez obzira na njihovu cijenu. Dobro istraživanje ne 
uključuje samo tehniku njegova provođenja već i izbor relevantnog problema istraži- 
vanja. 

Terenski rad je skup i težak zato pri izboru problema istraživanja to treba imati 
na umu, jer prekasno je odustati od istraživanja kad se susretnemo s teškoćama na 
terenu. A ako u takvu slučaju ne odustanemo, možemo ići na ustupke koji cijelo istra- 
živanje mogu dovesti u pitanje. Znanstvena istraživanja se uvijek provode u ograniče- 
nim uvjetima, pa se ispituju dostupniji ispitanici i primjenjuju jednostavniji postupci. 
Zbog toga su sociološki bolje obrađene društvene grupe koje omogućuju grupno 
anketiranje, npr. daći, studenti i vojnici. Dobro je kad se odlučimo na istraživanje 
dostupnih socijalnih grupa, ali treba nastojati da ne ispitujemo dostupnije ispitanike 
unutar socijalnih grupa i da na osnovi njih neopravdano uopćavamo na cijelu grupu. 
Upravo je to najveća pogreška u koju upadamo zbog problema koje nameće terenski 
rad u znanstvenom istraživanju. 

Metoda analize sadržaja nema većih terenskih teškoća, pa se može očekivati da 
će se sve više primjenjivati. U modernom se društvu svaka društvena pojava na odre- 
đeni način i informacijski reflektira. Zato ova metoda može doći do vrlo različitih i 
znanstveno relevantnih podataka. U znanstvenom radu nije dovoljno iskorištena više 
zbog nedovoljnog poznavanja nje i njezinih mogućnosti nego zbog teškoća u primjeni 
metode. 

Svaka se znanost nada da se neogra- 
ničeni broj pojava može svesti u 
ograničeni broj pojmova. 

Thurstone 

Činjenice su iskustveni doživljaji predmeta istraživanja. Podaci su simbolički registri- 
rane činjenice. Zahvaljujući tome što se iskustvo može zabilježiti, prikupljanje poda- 
taka u znanstvenom istraživanju prelazi svako individualno iskustvo. Individualno 
iskustvo je uvijek ograničeno, a podaci su u istraživanju reprezentativni. Zato nije 
čudno što su rezultati istraživanja često drukčiji od individualnog iskustava. To je pose- 
bice izraženo kada je riječ o iskustvu o društvenim procesima. Svatko se kreće u ogra- 
ničenom društvenom prostoru i na osnovi iskustva u tom dijelu sudi o društvu u cje- 
lini. Čak i u tom dijelu neke stvari lakše zapažamo, a neke teže. U znanstvenom 
istraživanju podatke prikupljamo organizirano i sustavno tako da pojave i procese 
zahvaćamo cjelovito. 

Prikupljeni podaci čine nepreglednu gomilu iz koje se ne može ništa doznati ako 
se na odgovarajući način ne srede i obrade. U sređivanju je najprije potrebno izvršiti 
logičku kontrolu. 

Međutim, da bi se moglo lakše koristiti prikupljenim podacima, svaki protokol i 
upitnik mora dobiti odgovarajuću šifru. Logičkom se kontrolom provjerava kvaliteta 
prikupljanja podataka. Ona se provodi na različite načine i ovisi o metodi priku- 
pljanja podataka korištenoj u istraživanju. Ako je riječ o promatranju, pregledavaju se 
i uspoređuju protokoli kako bi se moglo zaključiti koliko su vjerodostojni prikupljeni 
podaci. Istraživanjem se otkriva zakonitost koja donekle mora biti vidljiva i u samim 
podacima, pa ako su različiti opažači promatrali ista obilježja kod sličnih ispitanika, u 
tim podacima ne bi smjelo biti većih odstupanja. Slično se postupa kod ankete i ana- 
lize sadržaja. Kad logičkom kontrolom utvrdimo da se na prikupljene podatke mo- 
žemo osloniti, dalje ih sređujemo. 

Kvalitativna opažanja i slobodni odgovori u anketi ne mogu se obrađivati ako se 
ne pripreme za obradu. Stoga se takvi zapisnici opažanja analiziraju kako bi se uočile 
tendencije koje se obilježavaju posebnom šifrom. Isto tako se radi i s otvorenim odgo- 
vorima u anketi. Prema tome, zapisnici promatranja i otvoreni odgovori u anketi sre- 
đuju se za obradu pomoću analize sadržaja. Da bi se mogla obaviti obrada, svaki 
rezultat opažanja ili odgovor u anketi mora dobiti svoj broj. Međutim, treba imati na 
umu da brojčano označavanje podataka ne mora značiti kvantifikaciju. Treba razlikova- 
ti brojku koja ima funkciju imenovanja od broja kojim se označava kvantiteta, jer se u 
obradi i interpretaciji tretiraju na različite načine. Upotreba brojeva ne isključuje kva- 
litativnu analizu već naprotiv ona je omogućuje. Ako iza brojke stoji kvaliteta, nije 
riječ o kvantofreniji, ah to će se učiniti onima koji pate od kvantofobije. Kao što kvanto- 
freni sve vide u brojevima, tako kvantofobi u njima ne vide ništa. 

Bez obzira na to o kakvim je podacima riječ, kvalitativnim ili kvantitativnim, u 
znanstvenom se istraživanju ne može ostati na podacima. U svakom je istraživanju 
potrebna odgovarajuća obrada podataka koja logički proistječe iz prethodnih faza 

istraživanja. Nedostatak znanja iz statistike čest je uzrok prekidu logike u procesu 
istraživanja. Oni koji ne znaju statistiku, naručuju obradu ne poznajući njezine mo- 
gućnosti, a oni kod kojih se naručuje obrada ne poznaju logiku procesa istraživanja 
za koje obraduju podatke. Kao što svaka hipoteza za svoju provjeru treba odgovara- 
juće podatke, isto je tako potrebna odgovarajuća obrada. 

Obradom podataka bavi se statistika. Statistika je posebna logički zaokružena 
metodološka disciplina koja se osamostalila u znanstvenom i pedagoškom pogledu. 
Zato o njoj u tom smislu ovdje neće biti riječi. A kada bismo to i htjeli, ne bi bilo dobro 
jer svaki udžbenik iz statistike svojim opsegom premašuje opseg ove knjige, pa bi to 
išlo na štetu uvida u cjelovit istraživački proces. 

Prema tome, u obradi ove faze procesa istraživanja prijete dvije opasnosti. Prva 
je da se ne uvidi logika te faze, a druga je da se zbog obilne grade predimenzionira 
njezina obrada, što bi išlo na štetu uvida u logiku cjelokupnog procesa istraživanja. 
Kako bismo izbjegli i jednu i drugu opasnost, pokušat ćemo se ukratko osvrnuti na 
neke dijelove statistike i upozoriti na njezino mjesto i ulogu u procesu istraživanja. 
To neće biti naodmet ni onima koji statistiku znaju, jer se mnogi medu njima tim 
znanjem ne umiju adekvatno koristiti u procesu istraživanja. 

Znanje statistike je pretpostavka za znanstveni rad. Bez njezina poznavanja nije 
moguće pratiti stručnu ni znanstvenu literaturu, nije moguće izraditi projekt istraži- 
vanja (određivanje uzorka, izrada instrumenata), nije moguće obraditi i analizirati 
podatke, niti donositi zaključke o dobivenim rezultatima. Napokon, znanje iz statis- 
tike potrebno je da bi se spriječile „tako česte zloupotrebe statističkih podataka" 
(Šušnjić, 1973:307). 

Međutim, odnos prema statistici je različit. Oni koji je ne vole (kvantofobi) nazi- 
vaju je točnim zbirom netočnih podataka. Oni koji je poznaju znaju da i tako može 
biti upotrebljavana, ali isto tako znaju da u tome nije njezina bit. Statistika se može 
pogrešno upotrebljavati, ali dobrom upotrebom možemo odrediti i veličinu pogreške 
koju smo napravili u istraživanju. Kao što različiti instrumenti pomažu osjetnim or- 
ganima u dolaženju do činjenica, isto tako statističke metode pomažu proces 
mišljenja. Statistika je instrument pomoću kojega razmišljamo na temelju velikog 
broja podataka. 

Elektronska obrada podataka učinila je dostupnim i najkompliciranije statističke 
obrade. Međutim, često se zaboravlja da i najzamršenije statističke obrade ne mogu 
nadomjestiti propuste u drugim fazama istraživanja, pa se koristi složena obrada 
podataka na koje se ne možemo osloniti. Isto tako, koristi se složena obrada koja se 
ne smije upotrijebiti za podatke kojima raspolažemo. Čak ima i takvih „istraživanja" 
u kojima složena statistička obrada nije sredstvo već cilj (kvantofrenija). 

Zbog svega toga treba naglasiti da vrijednost obrade podataka nije u primjeni 
složenih već adekvatnih statističkih postupaka. U duhu znanosti je da između adekvat- 
nih statističkih postupaka biramo jednostavnije, ako nas oni mogu zadovoljiti. 

Bez obzira na to hoćemo li obradu podataka raditi sami ili ćemo je naručiti u 
nekom računskom centru, nakon šifriranja protokola i anketa podatke prenosimo na 
jedno mjesto (na takozvane plahte kad ih unosimo na papir ih maske kad ih unosimo u 
memoriju kompjutora). Plahte ili maske za prenošenje podataka iz upitnika prave se 
tako da se pored rednog broja ispitanika upiše broj odgovora koji je dao na svako 
pitanje. 

Izgled plahti (maske) 


Redni broj 
ispitanika 


Broj pitanja 


1 


2 


3 


4 


5 


6 


7 


8 


9 


10 


11 




0001 


2 


5 


3 


2 


1 


3 


2 


1 


5 


1 


23 




0002 


1 


3 


2 


1 


1 


3 


2 


1 


5 


4 


29 




0003 


2 


1 


2 


3 


5 


2 


1 


1 


3 


4 


25 




0004 


2 


1 


2 


3 


5 


1 


1 


3 


2 


1 


25 




0005 


2 


3 


2 


4 


5 


1 


3 


4 


5 


3 


28 




0006 


1 


2 


4 


5 


1 


3 


3 


3 


5 


4 


24 




0007 


1 


3 


5 


4 


1 


4 


2 


2 


4 


3 


26 




0008 


2 


4 


4 


3 


4 


3 


2 


3 


5 


2 


19 




0009 


1 


3 


3 


4 


5 


2 


1 


4 


4 


3 


25 




0010 


2 


4 


4 


3 


3 


4 


2 


3 


4 


4 


25 





Ako smo se odlučili za elektronsku obradu podataka, podatke unosimo u memo- 
riju kompjutora. Kompjutor ne zna što će s tim silnim podacima koji su pohranjeni u 
njegovu memoriju. To ne zna ni onaj tko radi na kompjutoru. Ako to ne zna ni istraži- 
vač, tu se logika istraživanja nužno prekida. U tom slučaju istraživač može zatražiti 
obradu koja se inače radi. Time istraživački proces koji je nužno jedinstven upada u 
šablonsku obradu koja samo slučajno može zadovoljiti neke potrebe istraživanja. 
Istraživanje ni u jednoj fazi nije i ne može biti slučajna aktivnost. Ono u svakoj fazi i 
u cjelini ima svoju čvrstu logiku. Prema tome, obrada podataka mora se logički na- 
stavljati u odnosu prema prethodnim fazama istraživanja. Tu logiku samo istraživač 
zna, pa jedino on može naručiti obradu koja je potrebna. Zato istraživač izrađuje plan 
obrade koji je potreban njegovu istraživanju. 

Plan obrade najviše ovisi o ciljevima istraživanja, hipotezama i vrstama varijabli 
na koje se podaci odnose. Ako nam je, primjerice, u istraživanju zadovoljstva radom 
vlade cilj deskriptivni - da se dobije uvid u opče zadovoljstvo - onda čemo to postiči 
tako da iz podataka o zadovoljstvu izračunamo neku središnju vrijednost. 

Računanjem središnje vrijednosti mnoštvo različitih podataka svodi se na jednu 
vrijednost koja predočuje te više ili manje različite podatke. Podaci se ne razlikuju 
samo po središnjoj vrijednosti nego i po raspršenju podataka oko središnje vrijedno- 
sti. Zato se opći uvid povećava računanjem indeksa raspršenja. 

Podrobniji uvid u podatke dobivamo klasifikacijskim ciljevima. Recimo da želi- 
mo vidjeti kakvo je zadovoljstvo radom vlade s obzirom na spol, izračunat ćemo po- 
sebno središnje vrijednosti za žene, posebno za muškarce. Ako nas zanima postoji li 
značajna razlika u tom zadovoljstvu s obzirom na spol, izračunat ćemo indeks značaj- 
nosti razlika koji će nam pokazati jesu li dobivene razlike stvarne ili slučajne. Isto tako, 
možemo odrediti s kolikom se vjerojatnošću možemo osloniti na dobivene pokaza- 
telje. Napokon, obradom možemo utvrditi povezanost medu podacima o različitim 
varijablama. 

Želimo li utvrditi uzročno-posljedični odnos ili predvidjeti pojave, tu nam obra- 
da sama ne može ništa pomoći, ako o tome nismo brinuli u nacrtu istraživanja. 

Ako će se podaci obrađivati u računskom centru, istraživač pravi plan obrade. A 
ako ih bude obrađivao sam, onda iz plahti na koje je prenio sve podatke izvlači one 
koji su mu potrebni. Recimo da se 11. pitanje u prikazu plahte odnosi na informira- 
nost i da podaci ispod njega znače rezultat koji je svaki ispitanik postigao u testu 
informiranosti. Da bi se dobio opći uvid u informiranost, trebali bismo izračunati arit- 
metičku sredinu. To možemo učiniti na različite načine. 

Možemo zbrojiti rezultate koje je dobio svaki pojedinac i podijeliti brojem pojedi- 
naca. Međutim, bolje je da grupiramo podatke, jer tako možemo vidjeti kako su oni 
distribuirani, a time olakšavamo daljnju statističku obradu. Te bismo podatke mogli 
grupirati u pet razreda. 

Primjer grupiranja podataka koji se odnose na 1 1. pitanje u plahti 

17 -19 | 
20 -22 

23-25 fhH I 

26-28 || 

29 -31 | 

Isto tako možemo povezati podatke koje smo dobili na dva različita pitanja. Re- 
cimo da želimo povezati podatke prvoga i desetoga pitanja. Prvo se pitanje odnosi na 
spol. U tom pitanju brojka 1 znači muško, a brojka 2 žensko. Deseto pitanje odnosi se 
na zadovoljstvo ispitanika radom vlade. Odgovori na 10. pitanje znače: 

1 . vrlo zadovoljan 

2. zadovoljan 

3. koliko zadovoljan, toliko nezadovoljan 

4. nezadovoljan 

5. vrlo nezadovoljan. 

Podaci o spolu i zadovoljstvu (I. i 10. pitanje) u zajedničkoj tablici 

Zadovoljstvo 

Spol 1 2 3 4 5 



• 



1 II II 

2 II I I II 



Crtice u tablici označavaju odgovore desetorice ispitanika na 1. i 10. pitanje u 
plahti. Kad unesemo te podatke, u svakom kvadratiću zbrojimo crtice. Tako dolazimo 
do frekvencija u tablici sa dva ulaza. Tako bismo postupili sa svim podacima varijabli 
koje smo u hipotezama dovodili u vezu. Svaka tablica treba imati svoj broj i naziv. U 
tablice se unose originalne vrijednosti radi olakšane kontrole i eventualne daljnje 
obrade. 



J 

Grupirane podatke i podatke iz tablica možemo i grafički prikazati. Grafički prikaz 
zorno pokazuje odnos medu podacima. Grafički prikaz možemo napraviti pomoču 
histograma i krivulja frekvencije. Svaki grafički prikaz mora imati svoj broj i ime. 

Krivulja frekvencije i histogram normalne distribucije podataka 




-2a — 1<r M 1ct 2a 



Ako na jednoj slici donosimo više krivulja, treba ih različito označiti. Okomita 
crta koordinatnog sustava zove se ordinata, a horizontalna apscisa. Uobičajeno je po- 
datke zavisne varijable donositi na ordinati, a nezavisne na apscisi. 



ni. Središnje vrijednosti 

Pri mjerenju istog svojstva ne dobivamo jednake vrijednosti, ali podaci pokazuju 
tendenciju da se grupiraju oko neke vrijednosti. Ta se vrijednost obično nalazi na 
sredini, pa se zato i zove središnja vrijednost. Ona najbolje predstavlja sve podatke 
koje smo dobili o varijabli koju smo mjerili. Više je središnjih vrijednosti. Zajedničko 
im je što mogu biti zamjena za mnoštvo pojedinačnih vrijednosti. Ona je najpribliž- 
nija veličini obilježja koje se mjeri, pa može poslužiti kao referencija u procjeni svakog 
pojedinačnog podatka. Središnje se vrijednosti mogu odrediti na osnovi ranga 
frekvencije i računanjem. Kada su podaci poredani po veličini, u sredini nalazimo 
centralnu vrijednost. Podatak koji se najčešće javlja zove se dominantna vrijednost, a 
aritmetičku sredinu izračunavamo na osnovi svih podataka tako da ih zbrojimo i po- 
dijelimo brojem podataka. Na aritmetičku sredinu utječu svi podaci, a na medijan i 
dominantnu vrijednost ne djeluju ekstremni rezultati. 

Kada je raspodjela rezultata potpuno simetrična, onda je svejedno kojom ćemo 
se središnjom vrijednosti koristiti za opći uvid u obilježje koje nas zanima, jer su u 
tom slučaju sve tri središnje vrijednosti identične. Imaju li podaci izrazitu tendenciju 
grupiranja, aritmetička sredina najbolje opisuje mjereno obilježje. Ako je raspodjela 
podataka asimetrična i ako je broj podataka malen, opći uvid u obilježje koje ti podaci 
predstavljaju bolje ćemo dobiti ako se koristimo centralnom vrijednosti. Kada se po- 
daci odnose na rang, obvezno se koristi centralna vrijednost. Katkad je dominantna 
vrijednost u prednosti. 

112. Indeksi raspršenja 

Oko iste središnje vrijednosti podaci mogu biti različito raspršeni. Što je raspršenje 
veće, središnja vrijednost daje slabiji uvid u cjelinu. Zato je radi boljeg uvida potreb- 
no brinuti o varijabilitetu medu podacima. Totalni interval dobijemo tako da najmanji 
podatak odbijemo od najvećega. U navedenoj plahti totalni interval medu podacima 
koji se odnose na 11. pitanje je 29 - 19 = 10. Pomoću totalnog intervala nešto smo 
povećali uvid, ali to nije dobar uvid u raspršenje, jer ovisi o ekstremnim podacima u 
koje se možemo najmanje pouzdati. 

Indeks srednjeg raspršenja je mnogo pouzdaniji, jer uzima u obzir odstupanje 
svakog podatka od aritmetičke sredine. Te se razlike zbroje, bez obzira na predznak, 
i podijele brojem podataka. Tako doznamo za koliko u prosjeku odstupaju podaci od 
aritmetičke sredine. Poluinterkvartilno raspršenje govori o raspršenju podataka oko 
centralne vrijednosti. Standardna devijacija dobije se kvadriranjem razlika između arit- 
metičke sredine i pojedinačnih podataka. Standardna devijacija je najbolji indeks ras- 
pršenja. Pomoću nje je moguće odrediti i vjerojatnost pojavljivanja nekog podatka u 
određenom nizu mjerenja. Gotovo svi rezultati mjerenja nalaze se u intervalu plus 
minus triju standardnih devijacija, a između aritmetičke sredine i plus minus jedna 
standardna devijacija nalazi se oko 68% podataka. (Vidi krivulju normalne distribucije!) 

Na obradu podataka mogu utjecati i pragmatički ciljevi istraživanja. Ako, primje- 
rice, želimo naručiti potrebnu količinu materijala za izradu određenog broja odijela, 
za to nam je dovoljna prosječna visina onih za koje ćemo šivati odijela. Uz pomoć te 
aritmetičke sredine moći ćemo odrediti i troškove za materijal. Međutim, za proizvod- 
nju odijela nije dovoljna informacija o prosječnoj visini. Ako bismo proizveli odijela 
prosječne veličine, neki bi ostali kratkih rukava, a nekima bi rukavi bili dugi. Još gore 
bi posljedice bile kad bismo tako postupili u proizvodnji cipela. Neki takve cipele ne 
bi uopće mogli obuti, a nekima bi stvarale probleme zbog žuljeva. Na slobodnom trži- 
štu takve bi cipele kupovali samo kupci prosječne veličine noge, ako bi im se te cipele 
svidjele. 

Prema tome, za racionalno ponašanje u društvu potrebno je mnogo više informa- 
cija od samog prosjeka. Budući da se ljudi medu sobom u mnogim obilježjima razli- 
kuju, i za humano ponašanje u društvu potreban je, uz dobru volju, veći broj informa- 
cija. Primjerice, naši su gradovi građeni za prosječnoga građanina, a zaboravljamo 
koliko je to nehumano za invalide. Mi smo pod utjecajem egalitarne ideologije sve 
uprosječivali i dobro smo svi osjetili koliko je to nehumano. Humanost neće doći 
samo izmjenom ideologije jednoumlja u pluralističku ideologiju. Osim toga, potreb- 
no je znanstveno otkrivanje i društveno i političko respektiranje razlika. 



11.3. Testovi značajnosti razlika 

Kad mjerimo isto obilježje, dobivamo različite podatke. Razlike u veličini podataka ne 
moraju govoriti o razlikama u veličini mjerenog obilježja. Zato ih i svodimo na jednu 

vrijednost koja će biti bliža stvarnom obilježju (središnja vrijednost). Isto obilježje 
možemo mjeriti u različitim skupinama, pa možemo dobiti različite središnje vrijed- 
nosti. Te razlike mogu biti slučajne, a mogu biti rezultat razlike u veličini tog obilježja. 
Veoma je važno razlikovati slučajno od zakonitog, pa to možemo provjeriti testom 
značajnosti razlika. Značajnost razlika možemo odrediti između aritmetičkih sredina, 
proporcija, postotaka, a to se može učiniti i na kvalitativnim podacima. U svakom se 
slučaju koristi specifični postupak računanja značajnosti razlika. Pomoću testova zna- 
čajnosti razlika možemo odrediti je li neka razlika značajna ili nije. Isto tako možemo 
odrediti stupanj vjerojatnosti nađenih razlika. Prema tome, u istraživanju nas ne zani- 
maju sve razlike, već samo statistički značajne razlike. 

Te razlike govore o zakonitosti, a u znanosti nas upravo to i zanima. 



11.4 Korelacije 

Odnose medu skupinama možemo odrediti računanjem koeficijenta korelacije. Koe- 
ficijent korelacije izražava se brojem od +1 do Dl, a govori o stupnju promjena jedne 
varijable u odnosu prema promjenama druge varijable. Kvadrat koeficijenta kore- 
lacije izražava proporciju zajedničkih faktora, a zove se koeficijent determinacije. Samo 
statistički značajan koeficijent korelacije govori o povezanosti medu varijablama, pa 
je potrebno testirati značajnost, bez obzira na njegovu brojčanu veličinu. Na osnovi 
interkorelacija moguće je doći do zajedničkih elemenata jednog skupa varijabli. Kore- 
lacije mogu pomoći u davanju prognoze. 

Više je vrsta koeficijenata korelacije. Koeficijent rang korelacije koristi se u raču- 
nanju povezanosti medu podacima ranga. 

Njegova se upotreba preporučuje kad je broj podataka manji od 30 i kad nume- 
rički podaci nisu dovoljno precizni. Pearsonov koeficijent korelacije je točnija mjera pove- 
zanosti, ali se može računati kada su podaci obiju varijabli izraženi numeričkim vrijed- 
nostima i kad je broj rezultata veći od 30. Isto tako, distribucija podataka ne smije biti 
jako asimetrična, a povezanost mora biti bar približno linearna. Koeficijent kontigencije 
koristi se pri računanju povezanosti kada su podaci varijabli podijeljeni u manji broj 
kvalitativnih kategorija. Veličina koeficijenta kontingencije ne zavisi samo od stupnja 
povezanosti medu varijablama, već i od broja kategorija iz kojih smo ga računali. On 
je uvijek pozitivan, pa smjer povezanosti treba odrediti na osnovi čitanja tablice. Fi 
koeficijent koristimo kad su podaci raspoređeni u dvije dihotomne kategorije. 

Obrada podataka, prije svega, mora biti u funkciji provjeravanja hipoteza. Na 
osnovi izračunanih vrijednosti i na osnovi čitanja tablica i grafičkih prikaza istraživač 
može doći do novih hipoteza. Zato obrada podataka nikad nije definitivna. Budući 
da je ova faza heuristički plodna, iskusniji istraživači nikad ne ostaju samo na naru- 
čenoj obradi iz računskog centra. Oni uvijek naručenu obradu dočekuju s digitronom 
u ruci i u skladu s novim hipotezama obavljaju dodatna računanja. 

Čitanjem tablica moguće je otkriti povezanost medu varijablama koja se ne vidi 
niti iz izračunanog koeficijenta korelacije. Recimo da smo izračunali povezanost 

između obrazovanja i položaja pojedinca u poduzeću i da smo našli mali koeficijent 
korelacije. U dodatnoj obradi koju možemo napraviti sami možemo izračunati veza- 
nost između tih dviju varijabli kod onih s većim stazom. U tom slučaju veća bi korela- 
cija kazivala da je staž specifikatorna varijabla za povezanost između obrazovanja i 
položaja. To bi bilo novo otkriće koje nismo očekivali, pa u vezi s tim nismo ni postav- 
ljah hipotezu. Onom tko slabo zna statistiku to se ne može dogoditi. Zbog oskudnog 
znanja iz statistike projekt istraživanja je često loše razrađen, a obrada podataka go- 
tovo nikakva. Najčešće se bruto rezultat pretvori u postotak, i tako se u izvještaju 
prezentira. Takve „interpretacije" ne idu dalje od indikatora. Budući da varijable ope- 
racionaliziramo, s većim brojem indikatora u obradi se treba vračati varijablama i 
hipotezama. To se može učiniti uz pomoć indeksa, a može i uz pomoć multiple korela- 
cije. Multiplom korelacijom možemo izračunati povezanost većeg broja podataka s jed- 
nim podatkom. 

Kanonička analiza omogućuje računanje korelacije između dvaju skupova poda- 
taka. Ti se podaci mogu odnositi na indikatore dviju varijabli ili dvaju skupova varija- 
bli. Nije isto kad računamo korelaciju između varijabli koje smo operacionalizirali 
samo jednim indikatorom i kad smo ih operacionalizirali s više indikatora. U oba slu- 
čaja dobivamo jednako precizan broj, ali značenje tih brojeva nije isto. Broj je sredstvo 
da se njime izraze razlike u veličini ili kvaliteti varijable koju mjerimo. Ako to nije 
slučaj, onda on ne znači ništa. Ako podaci nisu u vezi s obilježjem koje predstavljaju, 
nikakva ih obrada ne može učiniti vrijednima. A ako jesu u vezi, dobra im obrada 
može povećati značenje. Multiplom i kanoničkom korelacijom povezujemo veći broj 
podataka o većem broju varijabli. Isto tako uz pomoć parcijalne korelacije iz većeg 
broja podataka možemo izdvojiti doprinos jedne varijable u ukupnoj povezanosti 
skupa varijabli. Na koncu moguće je faktorskom analizom velik broj podataka sažeti u 
ograničen broj koncepcija (Thurstone, 1967:279). 

Kompjutorizacija je učinila i najsloženije postupke obrade dostupnima gotovo 
svim istraživačima. Jedan dio njih očaran je njezinim mogućnostima, pa su u procesu 
istraživanje najviše usmjereni na obradu podataka. Takva istraživanja sliče na mje- 
renje starog željeza milimetarskom vagom. Kako do toga ne bi došlo, u procesu 
istraživanja treba posvetiti pozornost svim fazama posebno, a i odnosu faza 
međusobno. Obrada podataka je u verifikacijskom dijelu procesa istraživanja, pa 
prije svega treba biti u funkciji provjeravanja hipoteza. Ona je i heuristički plodna. To 
svakako treba iskoristiti. Međutim, ona ne može zamijeniti misao istraživača, ali 
može joj mnogo pomoći. Zato se obradi podataka ne smije pristupiti rutinski. 



12 INTERPRETACIJA PODATAKA 

Treba razlikovati događaj od događanja. 

Znanstveno je istraživanje jedinstvo intenzivnog mišljenja i promišljenog djelovanja. 
U teorijskom dijelu istraživanja obavljamo određene operacije s pojmovima. Defini- 
ramo ih i klasificiramo. Stavljamo ih u međusobne odnose vodeći brigu o logičkim 

pravilima. Logičkim operacijama postižemo ispravnost mišljenja. Znanost ide dalje, 
pa iskustvenim provjeravanjem mišljenja dolazi do istinitog mišljenja. Da bi isku- 
stveno provjerio misao, znanstvenik prikuplja reprezentativan broj podataka o poja- 
vama i procesima o kojima misli. 

Iz prikupljenih podataka o pojavama i procesima nije moguće zaključiti o istinito- 
sti mišljenja ako te po'datke logički ne sredimo i statistički ne obradimo. Kako smo mo- 
gli vidjeti, obrada se obavlja u skladu s određenim zamislima, a i zamisli obrade često 
su pod utjecajem dobivenih podataka. Zbog toga je teško odrediti granicu između 
obrade i interpretacije podataka. U interpretaciji se mora ići dalje od podataka. Njihovo 
je sređivanje prvi korak, a obrada je instrument mišljenja kojim se u mnoštvu poda- 
taka nastoji otkriti određena pravilnost u svojstvu koje ti podaci predočuju. 

Interpretacija podataka je mišljenje zasnovano na teorijskom znanju o našem pro- 
blemu istraživanja i na prikupljenim podacima o tom problemu. Teorijsko znanje o 
problemu istraživanja usmjerilo nas je na ono znanje koje se odnosi na pojave o koji- 
ma mislimo i na podatke o njima, kao i na odgovarajuću obradu tih podataka. Obra- 
dom podataka utvrđujemo zakonitost u njima i tu zakonitost dovodimo u vezu s 
našim zamislima (hipotezama) o onome o čemu smo prikupljali podatke. 

Uvriježeno je pogrešno mišljenje da podaci govore sami za sebe. Međutim, zna- 
nost uvijek ide dalje od podataka. Znanstveno je istraživanje jedinstveni deduktivno- 
-induktivni proces. Deduktivni put vodi od problema preko teorija, hipoteza, varija- 
bli, indikatora do podataka. Induktivni put ide od problema, podataka, njihova 
sređivanja, obrade do hipoteza i teorije. Prema tome, svako znanstveno istraživanje 
počinje i završava teorijom. Podaci ne mogu zamijeniti mišljenje, ali mogu pomoći da 
mišljenje ne ide mimo objektivne stvarnosti na koju se odnosi. 

Cjelokupno istraživanje je mišljenje i na misli zasnovano djelovanje. U toj fazi 
misaoni proces ima najviše pretpostavki, i u njoj smo mišljenju osigurali teorijske i empi- 
rijske pretpostavke. U teorijskom dijelu ispravno smo izveli hipoteze, a u empi- 
rijskom dijelu prikupili odgovarajuće podatke radi njihove provjere. To je prilika da 
se dođe do otkrića povezivanjem misli i podataka o stvarnosti o kojoj se misli. 

U interpretaciji podataka treba se osobito očitovati kritičnost istraživača. Kritič- 
nost se mora očitovati prema hipotezama, podacima i postupcima pomoću kojih smo 
do njih došli. U interpretaciji podatke dovodimo u vezu: 

1. s hipotezama, da bismo vidjeli potvrđuju li ih ili odbacuju, 

2. s podacima sličnih istraživanja (historijskokomparativna metoda), 

3. s idealnim tipom, normativnom teorijom i ideologijom, 

4. s društvenim okolnostima u kojima su dobiveni, 

5. s postupcima primijenjenim u istraživanju, 

6. a zatim provjerene hipoteze treba dovesti u vezu s teorijom od koje smo pošli u 
istraživanju. 

(1) Ako je teorija istinita, onda bi podaci trebali potvrđivati ispravno izvedenu hipo- 
tezu iz takve teorije. Ako nije tako, moguče je da smo pogriješili u izvođenju hipoteze, 
prikupljanju podataka, a možda podaci dovode u pitanje i teoriju. Utvrdimo U da smo 



isp- 
od 

ret 
žei 
teri 
brc 
ču< 
pit 
pa 

(2) 

mj« 

istr 

dac 

uzr 

tan 

pojj 

raz 

vre 

naš 

mo 

su i 

bi tri 

nim 

tuni 

zna 

razl 

ba, 

dru; 

van 

iste 

(3) 

dru] 

stajć 

očiti 

dini 

prist 

side 

nalri 

nih i 

(4) 1 
skih 
rata 



171 

ispravno izveli hipotezu, da smo prikupili reprezentativan broj valjanih podataka koji 
odbacuju hipotezu, ostaje nesuglasje između teorije i prikupljenih podataka. 

Budući da je teorija viši zakon, reprezentativni podaci za provjeru hipoteze nisu 
reprezentativni da bismo mogli odbaciti i teoriju od koje smo pošli. Prema tome, mo- 
žemo posumnjati u teoriju, ali je ne možemo odbaciti. Teoriju možemo odbaciti na 
temelju reprezentativnih podataka za tu teoriju. To se osigurava novim, obično većim 
brojem istraživanja. Kad podaci odbacuju hipotezu, možemo specificirati teoriju isti- 
čući da ona ne vrijedi u slučajevima koje obuhvaća naše istraživanje, ne dovodeći je u 
pitanje u cijelosti. Ako je i dovodimo u pitanje, treba imati na umu da je to hipoteza, 
pa to valja i reći. 

(2) Podatke možemo dovesti u vezu s podacima sličnih istraživanja vodeći računa o 
mjestu i vremenu njihova provođenja. Ako su naši podaci slični podacima takvih 
istraživanjima, to može govoriti o objektivnosti dobivenih podataka. Ako su naši po- 
daci različiti od podataka sličnih istraživanja, to može biti posljedica većeg broja 
uzroka. Moguće je da smo mi ili drugi istraživači negdje pogriješili. Ako je to u pi- 
tanju, treba upozoriti na pogrešku. Razlike u istraživanjima ne moraju biti posljedica 
pogreške. Recimo, isto se istraživanje može provesti u različitim sredinama koje se 
razlikuju po obilježju koje se istražuje. Razlika može biti prouzročena i razlikom u 
vremenu, tako da se istraživano obilježje u međuvremenu promijenilo. Prema tome, 
našim istraživanjem doznajemo kakvo je istraživano obilježje, a usporedbom može- 
mo doznati i koliko se ono u vremenu promijenilo. To je nova informacija. 

Primjerice, u istraživanju razumijevanja društvenopolitičkih izraza 1976. ključni 
su izrazi bili sasvim drukčiji nego danas. Od tada se društveno-politička situacija 
bitno promijenila, pa su se promijenili i izrazi koji je označavaju. Tada su medu ključ- 
nim izrazima bili federacija, unitarizam, tehnomenedžerska struktura, etatizam, opor- 
tunizam, usmjereno obrazovanje... (vidi str. 135). Danas se promijenila važnost, a i 
značenje nekih izraza. Prema istim kriterijima, izbor ključnih izraza bitno bi se 
razlikovao od izbora 1976. Danas bi ključni pojmovi bili tranzicija, koalicija, pretvor- 
ba, tržište, dionica, dividenda, vaučer, civilno društvo, javnost. . . Iako su se ključni 
društveno-politički izrazi bitno promijenili, pretpostavljamo da se njihovo razumije- 
vanje nije bitno promijenilo. Dakako, tu bi pretpostavku trebalo provjeriti ponovnim 
istraživanjem razumijevanja društvenopolitičkih izraza. 

(3) Dovodeći dobivene podatke u vezu s idealnim tipom, normativnom teorijom i 
drugim relevantnim teorijskim pristupima i ideologijskim orijentacijama s različitih 
stajališta, procjenjujemo stanje koje naši podaci predočuju. U interpretaciji se moraju 
očitovati kritičnost i samokritičnost upućivanjem na ograničenost podataka i poje- 
dinih teorijskih polazišta te na nesigurnost u zaključivanju. Treba uključiti različite 
pristupe i upozoriti na protuslovlja i potrebu za novim dokazima. Podaci koji su u skladu 
s idealnim tipom ne moraju biti u skladu s normativnom teorijom. Maksimalna racio- 
nalnost nije jednako vrijedna u postizanju društveno poželjnih i društveno nepoželj- 
nih ciljeva, a i poželjnost društvenih ciljeva može se promijeniti. 

(4) Isti podaci nemaju jednako značenje u različitim okolnostima. Prihvaćanje manjin- 
skih skupina od većinskog naroda ovisi o demokratskoj tradiciji, nezaposlenosti, 
ratnim okolnostima i si. U zemljama s demokratskom tradicijom prihvaćanje je veće. 

Ono se smanjuje s povećanjem nezaposlenosti, osobito u ratnim uvjetima. Da bi se 
došlo do pravog uvida u prihvaćanje manjinskih skupina, potrebno je stoga uspore- 
đivati to obilježje sa zemljama slične demokratske tradicije, nezaposlenosti i ratne 
situacije. Jednako tako prihvaćanje urbanih Srba u Hrvatskoj tijekom Domovinskog 
rata s prihvaćanjem manjinskih skupina u Njemačkoj i Francuskoj znači manju kseno- 
fobičnost u Hrvatskoj od ksenofobičnosti u tim zemljama. 

(5) Dovođenjem podataka u vezu s postupcima kojima smo se koristili u istraživanju 
dokazujemo njihovu vrijednost. Podaci se uvijek prikazuju brojevima, ali veza 
između broja i obilježja koje broj predočuje nije uvijek jednaka. Nije isto ako su rezul- 
tati istraživanja dobiveni na reprezentativnom uzorku, o precizno definiranom obi- 
lježju koje smo operacionalizirali većim brojem indikatora čiju smo valjanost provje- 
rili i ako se tako ne radi. U oba slučaja podaci su izraženi brojevima. U prvome smo 
načinom istraživanja osigurali vezu između broja i obilježja koje on predočuje. U 
drugom slučaju dobiveni brojevi ne moraju biti, ili su u vrlo slaboj vezi s obilježjem 
koje bi trebali predstavljati. O tome se treba brinuti tijekom cijelog istraživanja, 
uključujući i interpretaciju u cijelosti. 

(6) Potvrđena hipoteza potvrđuje i teoriju, a odbačena je hipoteza ne odbacuje, ali 
otvara mnoga pitanja o kojima smo govorili. Na sva ta pitanja treba odgovoriti. Neki 
odgovori mogu biti jače utemeljeni od drugih. Svakako treba reći na čemu se temelje, 
a oni odgovori koji nisu utemeljeni na iskustvenoj građi trebaju se istaknuti u obliku 
hipoteza. Interpretacija podataka ne iscrpljuje se samo na provjeri hipoteza. U njoj se 
mogu pojaviti nove hipoteze, ali na to treba upozoriti kako ih ni mi ni čitatelji ne bismo 
izjednačavali s provjerenima. Istraživanje ne daje i ne provjerava samo istinitost odgo- 
vora na pitanje u problemu. Ono otvara nove probleme, pa se i o tome treba brinuti u 
interpretaciji. 

Znanost je logički jedinstveni sustav misli o njezinu predmetu zasnovan na činje- 
nicama (podacima) o tom predmetu. I unatoč tome, neki u istraživanju ne idu dalje 
od podataka ističući kako „činjenice govore same za sebe", a oni koji idu dalje od 
činjenica ističu kako „činjenice obvezuju, a interpretacija može biti slobodna". U istraži- 
vanju obvezuju i činjenice i interpretacija. I činjenice i interpretacija moraju biti vjerodo- 
stojni. Činjenice moraju biti točne i reprezentativne, a interpretacija istinita. Koliko god 
činjenice bile točne i reprezentativne, u znanosti se mora ići prema mišljenju. Interpre- 
tacija je osmišljavanje činjenica. Istinita misao u interpretaciji natkriljuje činjenice i daje 
cjelovit uvid. Zato i interpretacija podataka mora biti cjelovita uzimajući u obzir i 
povezujući sve postupke o kojima smo govorili. 

U jednom američkom istraživanju javnog mnijenja većinskih naroda o manjin- 
skim skupinama u nekim europskim zemljama dobiveni su ovi podaci: 



Narod 


Manjina ; ;t 


Prihvaćanje N 


eprihvaćanje, 


Hrvati 


krajinski Srbi 


6% 


94% 




urbani Srbi 


48% 


52% 


Francuzi 


imigranti 


47% 


46% 


Britanci 


imigranti 


40% 


41% 



173 

Navedeni su podaci valjani i dobiveni su na reprezentativnim uzorcima, što oni 
govore sami za sebe? O tim podacima teško je bilo što reći ako ih ne uspoređujemo. 
Prvi podatak sam za sebe, i u usporedbi s drugima, govori o izrazitom neprihvaćanju 
krajinskih Srba. Oni koji su pobunu krajinskih Srba objašnjavali nacionalnom isključi- 
vošću Hrvata tim se podacima mogu koristiti kao empirijskom potvrdom. Podatak o 
prihvaćanju urbanih Srba dovodi u pitanje nacionalnu isključivost jer se oba podatka 
odnose na istu nacionalnu skupinu, a posve se međusobno razlikuju. Iako su urbani 
Srbi znatno prihvaćeniji, ne bismo trebali biti zadovoljni takvim prihvaćanjem. Međutim, 
ako prihvaćanje urbanih Srba u Hrvatskoj dovedemo u vezu s prihvaćanjem imigra- 
nata u Francuskoj i Britaniji, onda prihvaćanje urbanih Srba u Hrvatskoj i nije tako loše. 

U spomenutom istraživanju prihvaćanjem manjinskih skupina američki su se 
istraživači koristili kao indikatorom političke tolerancije. Razliku u prihvaćanju 
krajinskih i urbanih Srba u Hrvatskoj američki su istraživači interpretirah nekonzistent- 
nošću političke tolerancije u Hrvatskoj. Međutim, kad se ti podaci dovedu u vezu s 
ratnim okolnostima u vrijeme istraživanja, može se zaključiti da ta razlika nije rezul- 
tat nekonzistentnosti, već paradoksa političke tolerancije. 

U vrijeme provođenja tog istraživanja krajinski Srbi, kojih je u hrvatskoj popu- 
laciji 4%, uz pomoć JNA okupirali su 25% povjesnoga i međunarodno priznatog teri- 
torija Republike Hrvatske suprotstavljajući se legalnom pravu Hrvata na osamosta- 
ljenje prema Ustavu iz 1974. godine. Oružano su se suprotstavili i legitimnom pravu 
Hrvata potvrđenom rezultatima referenduma, na kojemu se 94% građana Hrvatske 
izjasnilo za osamostaljenje. Odluku o osamostaljenju legalno je donio demokratski 
izabrani Sabor. Prema tome, krajinski su se Srbi krajnje netolerantno suprotstavili 
legitimnom i legalnom pravu na osamostaljenje koje je provedeno na legalan način. 
To, dakako, Hrvati nisu mogli ni trebali tolerirati, a netolerancija netolerantnih jest 
tolerancija. Prema tome, nije riječ o nekonzistenciji, već o paradoksu političke toleran- 
cije. Američki istraživači očito nisu dobro poznavali situaciju u ratu da bi na taj način 
interpretirali dobivene podatke. 

Primjer koji smo iznijeli potvrđuje kako činjenice nužno ne govore same za sebe i 
kako interpretacija ne može biti slobodna, ako teži biti istinita. Slobodne interpretacije jed- 
nakih društvenih činjenica dovode do različitih mišljenja o istim društvenim činjeni- 
cama. Te razlike mogu biti prouzročene nedovoljnim znanjem i utjecajem neke vrijed- 
nosti koja se stavlja iznad istinoljubivosti. Oni koji osobni interes stavljaju iznad istine 
takozvanim slobodnim interpretacijama prikrivaju istinu, a interes prikazuju kao isti- 
nu. Pritom se služe sofističkim zaključivanjem iz neprovjerenih premisa ili nedovolj- 
nog broja činjenica. Osim toga, služe se i promidžbom. To nije teško u situaciji kakva 
je sada u nas, u kojoj se točan podatak, ispravno mišljenje i zabluda ne razlikuju od 
istine (v. Pojam istine u znanosti). A najteže je za istinu kad sve može biti istina (Lee). 

To smanjuje potrebu za istraživanjem, pa se društvena zbivanja slobodno 
interpretiraju ovisno o interesima. Odabiru se činjenice koje su u skladu s interesom 
(sofizam pomoću činjenica). Pobijaju se mišljenja povezivanjem s određenim 
interesima. U ideologiziranom hrvatskom društvu dugo je potiskivana istina i 
istinoljubivost pa nedostaje motivacije, znanja za prepoznavanje i dolaženje do istine. 
Ne prepoznaje se bit istinitog mišljenja, pa se oni koji iznose mišljenje razvrstavaju 

u „naše" i „vaše". Po tom kriteriju razvrstavaju se i istine. Zbog toga je Hrvatska 
podijeljena i u najvažnijim pitanjima. Neki idu tako daleko pa govore da u Hrvatskoj 
još nije završio Drugi svjetski rat. Čini se da je jedinstvo u Domovinskom ratu više 
bilo rezultat centrifugalnih sila Jugoslavije nego centripetalnih sila Hrvatske. 

Hrvatska je podijeljena s obzirom na odnos prema Haškom sudu i Domovin- 
skom ratu. Kritični prema Domovinskom ratu prihvaćaju Haški sud s obrazloženjem 
da je svaki zločin zločin, pa ga treba procesuirati. Kritični prema Haškom sudu manje 
su kritični prema Domovinskom ratu i ističu da se u obrambenom ratu ne mogu 
napraviti zločini. Iako je „rat poguba ljudske naravi" (Držić), agresivni je rat neprave- 
dan, a obrambeni je pravedan. I u jednome i u drugome događaju se zločini, ali u 
agresivnom je to pravilo, a u obrambenom iznimka. Vidjeli smo da ista činjenica u 
različitim društvenim okolnostima ima različito značenje. Prema tome, ubojstvo koje 
je učinio napadač nema isto značenje kao ubojstvo u samoobrani. 

Zato pošteno suđenje nije moguče bez definiranja situacije u kojoj se pretpostav- 
ljeni zločin dogodio. Kad su neki hrvatski generali na to upozoravali smijenjeni su s 
obrazloženjem da se vojska ne smije miješati u politiku. I hrvatskim biskupima koji 
su na to upozorili pripisana je povezanost s prošlom vlašću (HDZ-om). Kada se orga- 
niziraju udruge i skupovi za obranu digniteta Domovinskog rata, nazivaju ih borbom 
za očuvanjem stečenih povlastica. 

Da bi se primirilo nagomilano nezadovoljstvo, Sabor donosi rezoluciju o zaštiti 
digniteta Domovinskog rata. Zašto nakon jedinstva u ratu i vojne pobjede u Domo- 
vinskom ratu treba donositi takvu rezoluciju? Vjerojatno „sadašnje političke elite 
nisu nacistu s nacionalnim identitetom" (Županov, 2000). 

Finkielkraut upozorava da Haški sud vrši pritisak na Hrvatsku zastupajući staja- 
lište o „apstraktnoj pravdi", ne razlikujući napadača od napadnutoga (Biondić, 2002:153). 
Prema tome, nije slučajno da u zahtjevu za izručenjem hrvatskih generala Haški sud 
oslobodilačku akciju „Oluju" naziva napadom na Republiku Srpsku Krajinu. Kakva 
je to „apstraktna pravda" kad se od Hrvatske zahtijeva izručenje generala zbog preko- 
mjernoga granatiranja Knina i etničkog čišćenja, a da se nije zatražilo izručenje odgo- 
vornih za granatiranje i etničko čišćenje Vukovara? 

Haški sud na taj način ugrožava dignitet Domovinskog rata, a i oni koji pristaju 
na takvu suradnju. Probleme u suradnji dadašnja vlast pripisuje prošloj, jer je ona ini- 
cirala i potpisala tu suradnju, a pohvale za suradnju prisvaja sebi. Kao da ova vlast ne 
može ništa učiniti da ta suradnja bude korektna? Politika je umijeće mogućega, a 
našim političarima nedostaje umijeća, mogućnosti i želje da štite Hrvatsku od neo- 
pravdanih pritisaka, a i hrvatski intelektualci ne vide da u „apstraktnoj pravdi" ima 
sustava kojima se nanosi nepravda Hrvatskoj. To ne vide zbog dugogodišnje ideolo- 
gizacije koja je relativizirala istinu, smanjila istinoljubivost, potiskivala znanstvena 
istraživanja koja bi pomogla u objašnjenju i rješavanju društvenih problema. Budući 
da istina uklanja laži, nepravde, podjele i nesporazume, povezuje ljude i narode, nije 
moguć razvoj našeg društva bez edukacije javnosti koja će to prepoznati i poticati raz- 
voj znanosti i znanstvenih istraživanja. 

12.1. Novinski komentar 

Ovo je prilika da nešto kažemo o novinskom komentaru, jer je on sličan interpretaciji 
podataka koja se naziva i komentiranjem podataka. Ovaj je udžbenik namijenjen i 
studentima novinarstva, a u našem novinarstvu komentar se često pogrešno definira 
kao subjektivna novinska vrsta. Subjektivnost je obilježje pisanja u kojemu je sadržaj 
više određen onim tko ga piše nego onim o čemu piše. Istodobno, svi se slažu s tim da 
komentator treba biti vrlo obrazovan, iskusan i dobro informiran o događaju koji 
komentira. Prema tome, moramo biti obrazovani, iskusni i informirani da bismo bili 
subjektivni. 

Obrazovanje, iskustvo i obaviještenost trebaju biti u funkciji objektivnosti, a in- 
terpretacija podataka svojim postupcima upravo tome služi. Dovođenjem u vezu 
podataka s hipotezama povećava se objektivnost hipoteza. Sličnost naših podataka s 
podacima sličnih istraživanja govori o njihovoj objektivnosti. Podaci prikupljeni na 
reprezentativnom uzorku odgovarajućom metodom, pomoću valjanih indikatora, u 
kontroliranim uvjetima objektivniji su nego kad nije tako. Prema tome, i novinski 
komentator treba slično postupiti kako bi njegov komentar bio što objektivniji. 

Međutim, novinski su komentari pod većim utjecajem politike nego struke. To 
nije slučaj samo u nas. Dobar primjer subjektivnog komentara objavljen je u Washing- 
ton Postu, kad je na osnovi podatka o fašističkom pozdravljanju nekoliko mladića na 
skupu HSP-a autor zaključio kako Hrvatska naginje fašizmu. Nije isto jesu li ti mla- 
dići pozdravljali po protokolu skupa ili je to činila neka periferna, pijana skupina. 
Nije isto jesu li to okupljeni odobravali ih nisu. Nije isto je li ta stranka masovna ili 
marginalna. Nije moguće neku zemlju okvalificirati na osnovi jednog marginalnog 
događaja, mimo relevantnih podataka o političkom sustavu, mimo slobode izbora, 
slobode medija... Prema tome, događaju značenje treba dati kontekst u kojemu se 
zbio, a ne autor koji ga opisuje. 



13. PISANJE ZNANSTVENOG IZVJEŠTAJA 

Ne treba sve reći da bi se sve kazalo. 

Znanost otkrivanjem zakonitosti mnoge pojave objašnjava malim brojem pojmova. 
Logičkim uređivanjem pojmova u sustav znanosti ona još više racionalizira interpre- 
taciju predmeta koji istražuje. Ona je racionalna i u jeziku. Jezik je simbolički sustav u 
kojem se ograničenim brojem slova (glasova) može kazati neograničen broj riječi, a 
ograničenim brojem riječi može reći neograničen broj misli. Jezikom se materijalizira 
misao, a u znanosti i umjetnosti teži se minimumom materijalnog postići maksimum 
duhovnog. Zato znanstvenik ne smije dopustiti da mu se u pisanju znanstvenog izvje- 
štaja misli utope u moru riječi. 

Već smo kazali da znanstvenikov rad završava objavljivanjem, pa je posljednja 
faza u znanstvenom istraživanju pisanje znanstvenog izvještaja. Cilj je znanstvenog 
izvještaja da informira čitaoce što i kako se u znanstvenom istraživanju radilo, do 

kojih se rezultata došlo, te kako su se ti rezultati obrađivali i interpretirali. Prije pi- 
sanja znanstvenog izvještaja istraživanje je završeno, tako da izvještaj uglavnom ima 
informativnu funkciju. Najveći stvaralački doprinos u ovoj fazi jest u jasnoći pisanja. 

Iako je komunikabilnost jedan od osnovnih zahtjeva u znanstvenom radu, često se 
suprotno postupa, pa se pišu „znanstveni" izvještaji takvim stilom i jezikom kao da 
im je cilj da budu nerazumljivi. Tome ne pridonosi toliko težina materije o kojoj se 
izvještava koliko oni koji takve izvještaje pišu. Što je istraživanje bolje, to je lakše o 
njemu napisati jasniji izvještaj. Kad je loše, onda se o njemu i ne može jasno pisati, a 
to će pisac izvještaja i namjerno izbjegavati, jer će jasan izvještaj otkriti sve slabosti 
istraživanja. Znanstveni izvještaj to je bolji što više otkriva slabosti istraživanja. Prikri- 
vanje tih slabosti otkriva slabosti pisca. 

Slabosti pisca znanstvenog izvještaja često su razlog što se pisac u pisanju ne pri- 
država znanstvenih kriterija. Jedna je od najvećih slabosti u pisanju znanstvenog 
izvještaja kad se pisac rukovodi statusnim kriterijem, pa umjesto da se u izvještaju 
usmjeri na istraživanje, on pozornost želi usmjeriti na sebe, svoje sposobnosti i 
znanje. Međutim, ne smije se zaboraviti da znanstveni izvještaj nije izvještaj o piscu, 
već izvještaj pisca o provedenom istraživanju. 

U pisanju znanstvenog izvještaj jednako se tako pojavljuje i financijski kriterij. 
Autorski rad se, nažalost, honorira dužinom teksta, pa pisci izvještaja namjerno ras- 
težu tekst da bi što više zaradili. Neki možda i namjerno proširuju tekst jer u kvanto- 
frenoj situaciji ni sami ne vjeruju da nešto može biti dobro ako je kratko i ako se tako 
malo plaća. To je jedan od razloga što u nas svugdje, pa i u znanstvenim časopisima, 
prevladavaju tekstovi s mnogo riječi, a malo misli. Zato je sve teže razlikovati znan- 
stveni izvještaj od nekog drugog teksta, posebice u području društvenih pitanja. 

Znanstveni izvještaj mora biti pisan kratko i razumljivim jezikom, jer bez toga 
rezultatima do kojih smo došli u istraživanju ne bismo osigurali intersubjektivnu provjerlji- 
vost, niti bi oni mogli biti ugrađeni u sustav znanosti. Nerazumljiv znanstveni izvještaj 
ne može pomoći razvitku znanosti, a ni unapređivanju čovjekove prakse. O slabom 
istraživanju nije moguće napraviti dobar izvještaj, ali o dobrom istraživanju jest mogu- 
će napraviti loš izvještaj. Zato je izvještavanje o provedenom istraživanju vrlo važno. 

Znanstveni izvještaji objavljuju se u časopisima i posebnim edicijama. Neki se 
izvještaji umnožavaju samo u manje primjeraka i dostavljaju zainteresiranima i doku- 
mentacijskim centrima, ako je riječ o istraživanjima koja zanimaju uži krug stručnjaka. 

Poseban je problem objavljivanje znanstvenih rezultata o društvenim i poli- 
tičkim problemima u novinama. To može izazvati politički problem. Sve novine, 
osim informativne funkcije, imaju zadatak da na čitaoce djeluju u skladu sa svojim 
političkim orijentacijama, pa su obično usmjerene na sadržaje koji potkrepljuju 
određenu orijentaciju. Zbog toga često zanemaruju sadržaje za koje smatraju da ne 
idu u prilog orijentaciji koju zastupaju. Istraživač je osjetljiviji na probleme i po priro- 
di svojeg posla na njih usmjeren, pa otkrivanje problema može se proglasiti stva- 
ranjem problema. 

Novine nisu pogodan medij za objavljivanje znanstvenih rezultata, jer u njima 
nije moguće dati cjelovit izvještaj o istraživanju. Zato parcijalno iznošenje rezultata 
može izazvati nesporazume, jer isti podaci za ljude različitog znanja nemaju isto zna- 
čenje, pa interpretacija rezultata istraživanja može biti posve različita. 

Objavljivanje znanstvenih izvještaja u odgovarajućim časopisima i edicijama 
donekle jamče da če ih čitati oni koji se u to područje razumiju. Oni će se koristiti nji- 
hovim iskustvima. Za njih istraživanje neće biti politički, već znanstveni problem. 
Oni ga neće ocjenjivati na osnovi mogućih priloga pojedinim političkim orijentacija- 
ma, već sa stajališta podudaranja dobivenih rezultata sa stvarnim stanjem. 

Dakako, preporuka da se znanstveni radovi objavljuju u odgovarajućim časopi- 
sima i edicijama nije zasnovana na elitizmu i ekskluzivizmu, već na želji da se izbje- 
gnu nepotrebni nesporazumi. Publiciranjem se trebaju demokratizirati rezultati zna- 
nosti, ali treba paziti da ono ne dovede do nesporazuma. Znanstveni je rad aktivnost 
usmjerena prema uklanjanju nesporazuma i zabluda, pa tom cilju treba težiti i nje- 
govo objavljivanje. 

Objavljivanje znanstvenog rada nije isto što i popularizacija znanstvenih rezultata. 
Stoga zahtjev za razumljivošću ne znači da svatko može razumjeti svaki znanstveni 
izvještaj. Svaka znanost ima i svoj jezik koji nije moguće lako prevesti na svakodnev- 
ni jezik. Svaki pokušaj prevođenja uvijek je vezan uz rizik, jer se time nužno smanjuje 
jasnoća i preciznost misli. Dobar znanstvenik ne mora biti i dobar popularizator zna- 
nosti. Znanstvenik mora biti jasan i razumljiv odgovarajućoj znanstvenoj javnosti, a 
popularizacija znanosti je druga aktivnost. Ona se ne može postaviti kao zahtjev u 
pisanju znanstvenog izvještaja. 

Kao što postoji više vrsta znanstvenih radova, tako ima i više vrsta znanstvenih 
izvještaja. Kao samostalni znanstveni rad, osim cjelovitog istraživačkog procesa, 
može biti traganje za relevantnim sadržajem nekog pojma (pojmovna analiza), sinte- 
tički znanstveni rad koji se zasniva na rezultatima većeg broja istraživanja i znan- 
stveni radovi najviše razine uopćavanja koji sve rezultate jedne znanosti nastoje sre- 
diti u određeni sustav. Izvještaji o takvim radovima moraju se međusobno razlikova- 
ti. Međutim, osim izvještaja o provedenim istraživanjima, nemamo razrađenih prepo- 
ruka za pisanje znanstvenog izvještaja. Zbog toga ćemo se ovdje usmjeriti samo na 
izvještaj o provedenom istraživanju. 



13.1. Izvještaj o istraživanju 

Znanstveni izvještaj o provedenom istraživanju sastoji se od više dijelova: 

1. Naslov. Po njemu bi se rad trebao razlikovati od drugih radova, kao što se jedan 
čovjek po svojem imenu i prezimenu razlikuje od drugih ljudi. On treba biti kratak i 
upućivati čitaoca na svoj sadržaj. Budući da je takvih istraživanja sve više, teško je 
samim naslovom upozoriti na specifičnost jednog rada. Zato se odmah nakon naslo- 
va daje sažetak. 

2. Sažetak je kratak opis rada koji čitaocu daje opću informaciju kako bi na osnovi nje 
mogao doznati pripada li rad u područje njegovih interesa. Na temelju toga čitalac 
odlučuje hoće li rad čitati ili neće. 

3. Uvod i problem. U tom se dijelu rada raslojava problemna situacija iz koje se izdvaja 
određeni problem koji se precizno formulira. Dalje se obrazlaže izbor i upozorava na 
teorijsku i praktičnu važnost istraživanja tog problema. Ovdje se definiraju ključni 
pojmovi i povezuje to istraživanje s prethodnim istraživanjima kako bi se na osnovi 
njih postavile hipoteze koje će se provjeravati u istraživanju. Nužno je sažeto iznijeti 
sve što je važno u teorijskom dijelu projekta istraživanja. 

4. Metoda. U tom dijelu istraživač opisuje postupke koje je napravio u empirijskom 
dijelu projekta istraživanja od identifikacije i operacionalizacije varijabli, uzorka i 
nacrta istraživanja, opisa i razrade metoda za prikupljanje podataka, kao i njihove 
primjene. Vrijednost rezultata istraživanja mnogo ovisi i o načinu prikupljanja poda- 
taka, pa opisom svega toga otkrivamo logičku zasnovanost dobivenih rezultata. 

5. Rezultati i interpretacija. Iznose se rezultati i obrazlaže njihova obrada. Iako se nala- 
ze pod istim podnaslovom, u izvještaju se mora vidjeti što su rezultati, a što njihova 
interpretacija. U interpretaciji se misaono povezuju teorijska polazišta, empirijski 
postupci i dobiveni rezultati. Intenzivno razmišljanje u ovom dijelu može dovesti do 
zanimljivih ideja. Te ideje svakako treba registrirati i upozoriti da je riječ o idejama 
koje su potaknute istraživanjem, kako bi se razlikovale od ideja koje su potaknule 
istraživanje. Ako se o tome ne brine istraživač lako na krilima mašte odleti na druge 
probleme. 

Svako znanstveno istraživanje čvrsta je logička cjelina i dio je znanosti koja je 
veća logička cjelina. Zbog toga u interpretaciji rezultata nije dovoljno samo dovoditi 
podatke u vezu s hipotezama, već treba rezultate cjelokupnog istraživanja dovoditi u 
vezu s drugim sličnim rezultatima i s teorijskim zamislima s kojima su oni u vezi. Pro- 
vedeno istraživanje ne smije biti izolirana cjelina, već treba biti uključeno u logički 
sustav znanosti u koju spada. Prema tome, stvaralački doprinos u interpretaciji rezul- 
tata je pronalaženje logičkih veza medu dobivenim rezultatima i rezultata koje su 
drugi dobili u sličnim situacijama i povezivanje tih rezultata sa zakonima i teorijama 
odgovarajuće znanosti. Kao što stari rezultati utiru put novim spoznajama, tako i 
novi rezultati daju novo svjetlo starim rezultatima. Stoga interpretacija rezultata ne 
može biti konačna, jer novi rezultati mogu biti osnova za novu sintezu, paradigmu, 
(Kun, 1974), a to može baciti sasvim drugo svjetlo na stare rezultate. Promjena para- 
digme može biti uzrokovana kumulativnošću spoznaja, ah i promjenama u predmetu 
istraživanja. Znanstvena revolucija može biti uzrokovana revolucionarnim otkrićima, 
ali i revolucionarnim društvenim promjenama kada su posrijedi društvene znanosti. 

6. Zaključak je skraćena interpretacija u kojoj donosimo hipoteze, podatke i parametre 
koji potvrđuju ili odbacuju te hipoteze. U zaključku se može istaknuti potreba za dru- 
gim istraživanjima, koja je nastala pod utjecajem provedenog istraživanja. Ovdje se 
može upozoriti i na moguće praktične koristi od rezultata istraživanja. 

7. Sažetak na svjetskom jeziku piše se obično na onom jeziku koji je najbogatiji istraži- 
vanjima iste vrste. 

8. Bibliografija, donosi literaturu kojom smo se koristili u istraživanju. Ona može biti 
sređena na različite načine. Može se cjelokupna literatura donijeti po abecednom 

redu, a može se i kategorizirati (osnovna, pomoćna, izvorna grada, originalni radovi, 
udžbenici i slično). 

9. Stvarni i imenični registar donosi se u većim sintetičkim radovima, udžbenicima. 
On pomaže snalaženju u tekstu. 

10. Prilozi sadrže važniji istraživački materijal koji nije nužan u tekstu izvještaja po- 
put primijenjenih instrumenata, izgleda protokola, sumarnih tablica i slično. Ovdje 
treba dati samo ono što je nužno za znanstveni izvještaj. Znanstveni izvještaj treba 
razlikovati od projekta istraživanja i od istraživačke dokumentacije. Znanstveni izvje- 
štaj se objavljuje, a dokumentacija o istraživanju se čuva, jer u njoj uvijek ima više 
nego što je izvještaj mogao iskoristiti. Objavljeni izvještaj može potaknuti diskusiju 
medu znanstvenicima koja može upozoriti na nove ideje, pa nam dokumentacija 
može dobro doći, tako da te ideje dovedemo u vezu s rezultatima koje imamo u doku- 
mentaciji. Do novih ideja može doći i sam istraživač, pa podacima koje je prikupio 
može pristupiti i na drugi način. Prema tome čuvanje istraživačke dokumentacije 
može katkad uštedjeti cijelo istraživanje. 



13.1.1. Pisanje citata 

Pisanje citata poseban je problem u znanstvenom izvještaju. Mnogi se citatima koriste 
kao dokazom istinitosti svojih zamisli. Međutim, to citati ne mogu biti makar potica- 
li i od najvećih autoriteta u znanosti. Međutim, oni mogu pridonijeti jasnoći i bogat- 
stvu teksta ako se dobro upotrijebe. Citati se upotrebljavaju u sljedećim slučajevima: 

1 . Citat navodimo kada nekoj hipotezi dajemo važnost, pa iznosimo mišljenja koja su 
povezana s njom. Dakako, ne smije se smetnuti s uma da njezina provjera nije u citi- 
ranju istomišljenika. 

2. Citat može poslužiti za ilustraciju misli nekog drugog istraživača. Tu često nastaju 
problemi, jer citati predstavljaju istrgnute fragmente koji tako izdvojeni mogu popri- 
miti sasvim drukčija značenja. To je najčešće u polemikama. 

3. Citat može poslužiti i kao ilustracija vremena i mjesta nastanka neke zanimljive 
misli. Svaka misao ima svoju povijest, pa neke mogu biti značajne svojim utjecajem 
na znanstvenu misao, iako same po sebi nisu toliko značajne. 

4. Citira se i ono što je lijepo kazano u vezi s problemom kojim se bavimo. Lijepe 
izreke mogu dobro poslužiti za ilustraciju onoga što se želi reći, ako se dobro uklope 
u kontekst mišljenja. Osim točnosti, preciznosti i jasnoće, ljepota kazivanja bitno pri- 
donosi informativnoj vrijednosti znanstvenog izvještaja. Međutim, ne smije se zabo- 
raviti da je ljepota kazivanja sredstvo da se kaže ono što se želi reći. 

Citiranje je uvijek izvlačenje iz jednog konteksta i stavljanje misli u drugi kon- 
tekst. To i nehotice može izmijeniti smisao citirane misli. Zbog toga je uz citat po- 
trebno točno navesti izvor, kako bi se čitalac mogao i sam u to uvjeriti. Osim toga, 
čitalac može biti posebno zainteresiran za određena mišljenja pa mu usmjeravanje 
na izvor može mnogo pomoći. Na izvor se upućuje tako da se u zagradama navede 

prezime autora, godina izdanja knjige i stranica. Na kraju knjige ili nekog drugog 
teksta nalazi se popis upotrijebljene literature, poredan po abecedi, tako da se na 
osnovi tih elemenata može identificirati sve što je potrebno, a da se s navodom lite- 
rature previše ne opterećuje tekst. O citiranju opširnije govori Mužić (Mužić, 1968: 
136). 

13.1.2. Popis literature 

Na kraju svakog rada donosi se popis literature (bibliografija). Znanstveni 
izvještaj treba biti jasan, logičan, argumentiran i dokumentiran. Da bi osigurao inter- 
subjektivnu provjerljivost, autor u svom izvještaju treba jasno opisati postupak kako 
bi znanstvenik koji čita rad mogao ponoviti i provjeriti autorove rezultate. Isto se 
odnosi i na popis citirane literature jer citati izvan konteksta često mijenjaju značenje. 
Citati mogu pobuditi želju čitatelja da podrobnije upoznaju pojedine probleme. Zato 
pri izradi popisa literature treba olakšati čitatelju da dođe do izvora kojima se autor 
koristio. 

U popisu literature treba navesti pune podatke o djelima koja se spominju u 
radu. Radovi se navode abecednim redom prezimena autora i kronološkim redom 
za radove istog autora. Ako radovi istog autora imaju istu godinu izdanja, treba ih 
označiti abecednim redom slovima iza godine izdanja. Zajednički rad više autora u 
popisu treba obuhvatiti sve autore. Za radove dostupne na Internetu nakon osnov- 
nih referenci treba navesti izvor (http://) i datum učita vanja. Primjeri: 

Knjiga 

Kale, E. (1977) Uvod u znanost o kulturi, Zagreb, Školska knjiga. 

Rad u zborniku 

Stipčević, A., (1993) Cenzura kao ograničavajući faktor u širenju informacija. U Tkalec, 
S., Tuđman, M. (ur.) Informacijske znanosti i znanje (str. 131-138), Zagreb, Zavod 
za informacijske studije. 

Natuknica u enciklopediji 

Bibliografija. U: Opća enciklopedija Jugoslavenskog leksikografskog zavoda. 3. 
izd. Zagreb: JLZ, 1977-1985. Sv. 1. 1977. 

Članak u časopisu 

Brunkhorst, H. (1991) Konstruktivni univerzalizam i univerzalizam zajednice? Filozof- 
ska istraživanja, 11 (4): 925-939. Broj 11 označava godište (volumen) časopisa, (4) 
broj sveska unutar godišta, a 925-939 paginaciju rada u svesku). 

Jedinica s Interneta 

Galešić, M., Stepanić, J. (2003), Toward Parameterisation of E-mail Medioated Co- 
munication, Interdisciplinarv Description of Complex Sistems - INDECS. 1 (1-2): 
54-65. http://indecs.znanost.org (18. 11. 2003) 

Budući da je ovdje riječ o uvođenju u znanstveni rad, mora nas zanimati pisanje 
radova koji su u funkciji stručne i znanstvene edukacije, npr. seminarski, diplomski, 
magistarski i doktorski radovi. Svaki od njih specifičan je po cilju, vrsti, načinu izrade 
i pisanja, pa čemo o svakom sažeto nešto kazati. 



13.2. Pisanje seminarskog rada 

Iako seminarski rad ne spada u znanstvene izvještaje, oni imaju veliko značenje u 
visokoškolskoj edukaciji (studiranju). Izradom seminarskog rada studenti se samo- 
stalno upoznaju s novim sadržajem, procjenjuju njegovu znanstvenu vrijednost, lo- 
gički ga sređuju i pismeno ga oblikuju. Tako stječu nova znanja, uvježbavaju se u jas- 
nom iznošenju, mišljenju i preciznom pisanom iskazivanju svojeg mišljenja. 

Poželjno je da teme seminarskog rada studenti sami odabiru kako bi, uz nave- 
dene osobine, razvijali i osjetljivost za probleme u području svoje struke. Nije dobro 
da nastavnici daju teme seminarskih radova i literaturu koju studenti pročitaju i u 
seminarskom radu prepričaju. Nastavnik treba poticati samostalnost studenata i 
pomagati samo onda kad oni ne mogu riješiti problem sami. 

Završeni i prihvaćeni seminarski rad studenti trebaju usmeno izložiti u semi- 
naru, tako da uvježbavaju pisano i usmeno izražavanje. Nakon usmenog izlaganja 
treba omogućiti raspravu o sadržaju i načinu obrade teme seminarskog rada. U ras- 
pravi može biti različitih mišljenja studenata koja mogu potaknuti ostale da izaberu 
sadržaje za svoje seminarske radove. 



13.3. Pisanje diplomskog rada 

Diplomski rad može biti izvještaj o stručnom ili znanstvenom istraživanju ili o nekim 
drugim aktivnostima u znanosti. U njemu student mora pokazati određenu zrelost u 
struci za koju se osposobljava. Ta se zrelost mora vidjeti kako u osjetljivosti za pro- 
bleme struke, tako i u umješnosti rješavanja tih problema. 

Temu diplomskog rada student bi obvezno trebao sam odabrati. U vezi s njom 
student bi trebao izraditi idejni projekt u kojem bi obrazložio izbor teme, način njezi- 
ne obrade i literaturu na kojoj će se temeljiti obrada odabrane teme. Na osnovi takvog 
idejnog projekta nastavnik odlučuje hoće li prihvatiti takav diplomski rad. 

Nakon prihvaćanja idejnog projekta, student počinje prikupljati i studirati litera- 
turu o izabranoj temi. Ako je potrebno istraživanje, izradit će izvedbeni projekt istra- 
živanja, provesti istraživanje, obraditi podatke i interpretirati rezultate, te napisati 
izvještaj o istraživanju. 

Diplomski rad koji se temelji na istraživanju opširniji je od izvještaja o istraživanju 
koji se objavljuje u znanstvenom časopisu. Proširenje se odnosi na uvodni teorijski 
pristup. Dok se u časopisu pisac poziva na autore na čijim polazištima temelji svoje 

istraživanje, dotle se u diplomskom radu ta polazišta opširnije elaboriraju i konfronti- 
raju s drugim polazištima, koja mogu biti posebna poglavlja. Isto tako proširenje di- d ( 
plomskog rada može se odnositi na specifikaciju ključnih pojmova u istraživanju, kao U ( 
i na prikaz dosadašnjih istraživanja koja su vezana za to istraživanje. ki 

Iako je poželjno da se diplomski rad temelji na istraživanju koje će provesti sam 

student, moguće su izrade i drugih vrsta diplomskih radova. Diplomski rad mora sa 

pokazati dobro poznavanje struke, sposobnost pismenog i na obrani usmenog izno- va 

šenja tog znanja. Nakon usmene obrane, postiže se stručni naziv profesora ili diplomi- i c 
ranog inženjera. 



134 Pisanje magistarskog rada 

Pisanje magistarskog rada ne može se temeljiti samo na poznavanju teorijskih i prak- 
tičnih znanja i vještina struke. Osim toga, potrebno je poznavanje tehnike znanstve- 
nog rada. Prema tome, magistarski se rad mora temeljiti na solidnom znanju, osjetlji- 
vosti za probleme struke i poznavanju metoda kako se oni rješavaju. 

U magistarskom radu student mora izabrati odgovarajući problem istraživanja, 
teorijski obraditi taj problem, objašnjavajući ga postojećom teorijom, navodeći njezi- 
na ograničenja, potrebu i načine znanstvenog rješavanja tih problema. U to trebaju 
biti uključeni teorijski i verifikacijski dio istraživanja koji će biti povezani u logički 
jedinstvenom procesu istraživanja. 

Magistarskim radom postiže se znanstveno zvanje, pa je nužno da se u njemu 
pokaže dobro poznavanje i umijeće korištenja tehnike znanstvenog rada. 



13.5. Pisanje doktorske disertacije 

Doktorska disertacija je posljednji rad u sustavu obrazovanja koji se izrađuje i brani 
nakon doktorskog studija. Prije nije postojao doktorski studij, ali zbog naglašene po- 
trebe za većim brojem i boljom kvalitetom znanstvenih kadrova uveden je u sustav 
obrazovanja i doktorski studij. 

Doktorska disertacija slična je magistarskom radu, ah ga opsegom i kvalitetom 
mora premašivati. U njoj nije dovoljno pokazati znanje struke i umijeće istraživanja, 
već je potrebno samostalnim istraživanjem doći do novih znanstvenih spoznaja koje 
će biti adekvatno oblikovane i uvrštene u sustav odgovarajuće znanosti. 

Nakon doktorata znanosti samostalnim znanstvenim radom postižu se znanstvena 
zvanja: znanstveni istraživač, viši znanstveni istraživač, znanstveni savjetnik i akade- 
mik. Procedura izbora je propisana zakonom, a izbor se obavlja na odgovarajućim 
fakultetima, sveučilištu, znanstvenim institutima i Hrvatskoj akademiji znanosti i 
umjetnosti. Izbor se obavlja u odgovarajućim znanstvenim tijelima na obrazloženi prije- 
dlog stručnih povjerenstava koji analiziraju cjelokupan znanstveni rad pristupnika. 

Akademik je najviši znanstveni stupanj, ali to ne znači da je jednak znanstveni 
doprinos svih akademika. Za izbor je određen minimum kojem akademik mora 
udovoljavati, pa postoje velike razlike medu akademicima, jer granice čovjekovih 
kreativnih sposobnosti i dostignuća nije moguće odrediti i stupnjevati. 

Za postizanje višeg stručnog i znanstvenog stupnja sve je manje potrebno propi- 
sanih procedura, jer se s višim stupnjem očekuje i veća kreativnost koja se treba očito- 
vati i u pisanju znanstvenih radova s ciljem da se sa što manje riječi kaže što više misli 
i da to bude precizno, jasno, argumentirano i dokumentirano. 



13.6. Primjer pisanja znanstvenog članka 



Politička misao, Vol XL, (2003), br. 2, str. 104-113 
Izvorni znanstveni članak 303.621 (497.5):621 .397.13 

VJERODOSTOJNOST TELEVIZIJSKOG REFERENDUMA 

Gordana Vujević Hećimović 1 
Miroslav Vujević 2 

Sažetak 

Provedeno je terensko istraživanje na reprezentativnom uzorku punoljet- 
nog stanovništva Republike Hrvatske u kojem su ispitanicima postavljena 
pitanja koja su postavljena u TV referendumima u popularnim emisijama 
HTV-a i OTV-a. Utvrđena je statistička značajnost razlika u odgovorima 
koji su dobiveni od TV gledatelja i ispitanika u terenskom istraživanju što 
ukazuje na nevjerodostojnost rezultata dobivenih u TV referendumima. Ne- 
vjerodostojnost rezultata koji se dobivaju u TV referendumima uzrokovana je 
višestrukom selektivnošću podataka koju uzrokuje način prikupljanja poda- 
taka TV referendumom. 
Ključne riječi: vjerodostojnost, referendum, TV referendum, istraživanje. 

Uvod i problem 

Referendum je oblik izravnog odlučivanja građana odgovorom da ili ne na 
postavljeno pitanje o bitnim odlukama države ili lokalne zajednice na lokalna 
pitanja (Prpić, Puhovski, Uzelac, 1990). Referendum je najdemokratskiji oblik 
odlučivanja, pa se češće javlja u društvima s razvijenijom demokracijom. TV 



1 Gordana Vujević Hećimović, magistar psihologije, voditeljica projekata u GfK - Centru 
za istraživanje tržišta, Zagreb. 

2 Miroslav Vujević, redoviti profesor Fakulteta političkih znanosti u Zagrebu na predmetu 
Metode istraživanja. 

referendum je ispitivanje javnog mnijenja televizijskih gledatelja uz pomoć 
odgovora da ili ne na postavljeno pitanje vezano uz temu TV emisije. Poput re- 
ferenduma i ispitivanje javnog mnijenja čeSće se provodi u društvima razvije- 
nije demokracije. 

Osamostaljivanje Republike Hrvatske, između ostaloga, temeljilo se na 
rezultatima referenduma 1991 . godine. Na tom referendumu oko 94% građana 
Hrvatske izjasnilo se za samostalnu Republiku Hrvatsku. Nakon toga demo- 
kratski izabrani Sabor donosi odluku o samostalnosti Republike Hrvatske. 
Nažalost legitimne, legalne i demokratske odluke nisu bile dovoljne da bi 
Republika Hrvatska postala samostalna, tako da je samostalnost izborena tek 
pobjedom u Domovinskom ratu. 

Tijekom Domovinskog rata provode se izbori i javljaju se predizborna 
istraživanja javnog mnijenja. Takva istraživanja obično provode novinarski 
„istraživački timovi" utjecajnijih dnevnih i tjednih novina. Rezultati izbora 
brzo su otkrili slabu vjerodostojnost takvih istraživanja, jer su se temeljili na 
improviziranoj metodologiji (Lamza-Posavec, 1995). 

Poslije rata znatno se povećao broj istraživanja. Ona često nisu motivira- 
na spoznajnim, nego političkim razlozima. A kad su i motivirana spoznajnim 
razlozima improvizirana metodologija ne omogućuje ostvarivanje takvih 
ciljeva. Međutim, i kad nemaju vjerodostojnost, kod nas su istraživanja popu- 
larna i ljudi vjeruju u njihovu vjerodostojnost. Takva su istraživanja i televi- 
zijski referendumi. Najpopularniji TV referendumi u nas su oni u „Latinici", 
„Forumu" na HTV-u i na OTV-u u emisiji „2 u 9". Referendumska se pitanja 
postavljaju i u mnogim radioemisijama. U ovom radu želimo provjeriti vjero- 
dostojnost rezultata dobivenih TV referendumima kada se raspravljalo o važ- 
nim društvenim i političkim pitanjima. 

Metoda 

U spomenutim se emisijama gledateljima redovito postavlja referendum- 
sko pitanje vezano uz temu određene emisije. Gledatelji na to pitanje mogu 
telefonom odgovoriti s „da" ili „ne". Na ekranima televizora tijekom emisije 
više se puta pojavljuje ispis pitanja kao i brojevi telefona posebno za odgovor 
„da", posebno za odgovor „ne". Tijekom i na kraju emisije voditelj izvještava 
o rezultatima referenduma. U emisiji „2 u 9" voditelj obavještava o ukupnom 
broju gledatelja koji su se javili i o broju koji su se odlučili posebno za „da", 
posebno za „ne". Potom te brojeve pretvara u postotke kako bi bio jasniji od- 
nos između onih koji su se izjasnili za „da" i „ne". U posljednje vrijeme „2 u 9" 
daje rezultate i po regijama. U emisijama HTV-a odgovori se iznose samo u po- 
stotcima. Uz ukupni postotak za svaki odgovor, u „Latinici" se daju postotci 
gledatelja koji su dali određeno obrazloženje za svoj odgovor. 

Da bismo provjerili vjerodostojnosti dobivenih rezultata, odabrali smo 
nekoliko pitanja koja su postavljena u tim emisijama i postavili ih u terenskom 
istraživanju koje je proveo GfK — Centar za istraživanje tržišta iz Zagreba. Krite- 

riji za odabir pitanja bili su društvena važnost, politička obojenost i vremenska 
bliskost terenskom istraživanju. Referendumska su pitanja postavljana u televi- 
zijskim emisijama emitiranima od kraja prosinca 2001. do sredine veljače 2002. 
Terensko istraživanje provedeno je od 29. veljače do 11. ožujka 2002. godine. 

Uzorak terenskog istraživanja je nacionalno reprezentativan za punoljet- 
nu populaciju RH. Stratificiran je prema dvama kriterijima: regiji i veličini 
naselja. Broj ispitanika u svakoj regiji određen je proporcionalno ukupnom 
broju stanovnika u pojedinoj županiji, odnosno regiji, te s obzirom na veličinu 
mjesta/naselja. Istraživanje je provedeno u 96 ispitnih jedinica (sampling po- 
ints). U svakoj ispitnoj jedinici provodili smo slučajan izbor adrese kučanstva 
kao i ispitanika unutar svakog kućanstva. U istraživanju je sudjelovalo tisuću 
ispitanika. Reprezentativnost uzorka omogućava procjenu s najvećom mo- 
gućom pogreškom +/- 3,2%. Podatci su prikupljeni individualnim intervjuom 
u kućanstvima ispitanika. Intervjue je provodilo 80 stalnih vanjskih suradnika 
GfK, koji su posebno odabrani i instruirani i čiji se rad redovito kontrolira (te- 
renskom i logičkom kontrolom). Terenska kontrola obuhvaća 20% uzorka. 

Rezultati i interpretacija 

U tablicama su prikazani rezultati objavljeni na televiziji u sklopu pojedi- 
nih TV emisija („Forum", „2 u 9") kao i rezultati dobiveni u terenskom 
istraživanju na nacionalno reprezentativnom uzorku. Značajnost razlika u 
odgovorima TV gledatelja i ispitanika u terenskom istraživanju određene su 
t-testom. S obzirom da je za računanje t-testa potreban podatak o veličini 
uzorka (ukupnom broju ispitanika), pretpostavljen je n = 100 za ona pitanja 
čiji su odgovori dani samo u postotcima. To se odnosi na pitanja postavljena 
na HTV-u (o sukobu katoličke crkve i ateista i zadovoljenju pravde haškim 
suđenjem Slobodanu Miloševiću). Možemo pretpostaviti da je i na tim TV 
referendumima ukupan broj onih koji su odgovarali bio znatno veći od 100, a 
znatna razlika na malom uzorku, sigurno je znatna i na velikom uzorku. Sve 
vrijednosti t-testa veće od 1.96 upućuju na postojanje statistički značajne 
razlike uz rizik manji od 5%. 3 Rizik veći od 5% ne tolerira se u društvenim 
istraživanjima. 

Tablica 1 . 

P.1 . Postoji li sukob katoličke crkve i ateista u Hrvatskoj? 

HTV N = T00* proporcije GfK M>736 proprodje t 

da 0.3 da 299 0.406 5.967 

ne 0.7 ne 437 0.594 



1 granične vrijednosti t-testa su 1.96 (P = 0.05) odnosno 2.58 (P = 0.01) 

Većina je gledatelja, kao i većina ispitanika u terenskom istraživanju, izja- 
vila da ne postoji sukob između Katolićke crkve i ateista. Međutim, u teren- 
skom istraživanju statistički je značajno više onih koji su izjavili da taj sukob 
postoji u odnosu na TV gledatalje (t = 5.967, p < .01). 



Tablica 2. 

P.2. Hoće li haaškim suđenjem Miloševiću biti zadovoljena pravda? 

HTV N = 100 proporcije GrK H » 826 proprocije 

da 0.31 da 187 0.2264 

0.69 ne 639 0.7736 



1.724 



ne 



Većina je gledatelja i ispitanika u terenskom istraživanju odgovorila da to 
suđenje neće pridonijeti zadovoljenju pravde. Iako postoji razlika u odgovo- 
rima televizijskih gledatelja i ispitanika u terenskom istraživanju, ta razlika u 
odgovorima nije statistički značajna (t = 1.724, p > .05). 

Tablica 3. 

P.3. Vjerujete li da će u Hrvatskoj doći do prijevremenih parlamentarnih izbora? 

OTV N««948 proporcije GfK *f*748 proprocije t 

da 8532 0.9535 da 456 0.6096 19.130 

416 0.0465 ne 292 0.3004 



ne 



U OTV-ovu referendumu i u terenskom istraživanju većina ispitanika 
odgovara da će doći do prijevremenih parlamentarnih izbora. U OTV-ovu 
referendumu tako odgovaraju gotovo svi, a u terenskom istraživanju tek nešto 
više od polovice ispitanika. Razlika je statistički značajna (t = 19.130, p < .01). 



Tablica 4. 

P.4. Jeste li zadovoljni radom Vlade? 

OTV N*6427 proporcije GfK 

da 696 0.1083 da 

5731 0.8917 



: ■■ 



ne 



ne 



N * 870 ~ proprbcfle r t 
185 0.2126 7.242 

685 0.7874 



Gledatelji OTV-a i ispitanici terenskog istraživanja izrazito su nezado- 
voljni radom Vlade Republike Hrvatske. Međutim, gledatelji OTV-a statistički 
značajno češće izražavaju nezadovoljstvo radom Vlade RH (t = 7.242, p < .01). 

Tablica 5. 

P.5. Prema Vašem mišljenju sada, kako biste ocijenili ličnost Franje Tuđmana - kao 

pozitivnu ili negativnu ličnost? 

**- '- a-- ' ." -- " ; ■ ,''■■-'■ v ■ ■ ■ , ■---'- v -'i.. ■- 

OTV N = 37908 proportfje GflC rV*?46 proprrjcfje t 

35551 0.938 pozitivna 505 0.677 15.206 



pozitivna 
negativna 



2357 



0.062 



pozitivna 
negativna 



241 



0.323 



U obama slučajevima osoba prvog predsjednika ocijenjena je pozitivno, 
međutim i u ovom slučaju gledatelji OTV-a puno su češće procijenili osobu 
predsjednika Tuđmana pozitivnom (t = 15.206, p < .01). Zanimljivo je da se 
najveći broj gledatelja odlučio odgovoriti na ovo pitanje u TV referendumu 
(n = 37.908). 



Tablica 6. 

P.6. Tko je na zaštiti ljudskih prava učinio više - sadašnja vlast ili bivša HDZ? 

OTV H « 7447 proporcije Cfl« •**%**$& '--prppraeije^: - v t 

sadašnja 1018 0.1367 sadašnja 373 0.602 13.014 

6429 0.863 bivša 247 0.398 



bivša 
vlast 



bivša 
vlast 



Većina gledatelja OTV-a odgovorila je da je u zaštiti ljudskih prava više 
učinila bivša vlast, a u terenskom istraživanju većina ispitanika misli da je 
tomu više pridonijela sadašnja vlast. Razlika je statistički značajna (t = 13.014, 
p<.01). 

Statistički značajna razlika u odgovorima dobivenih TV referendumom 
i terenskom istraživanju utvrđena je na pet od ukupno šest pitanja uz rizik 
manji od 1%. Budući da je maksimalna pogreška uzorka terenskog istraživanja 
+/— 3,2% možemo gotovo sigurno zaključiti da podatci prikupljeni u TV refe- 
rendumu nisu vjerodostojni u odnosu na stvarno stanje. Zasebno svi oni mogu 
biti točni, njih je više nego u terenskom istraživanju, ali zbog nereprezentativ- 
nosti ne odražavaju stvarno stanje. 

Broj gledatelja i najgledanijih emisija znatno je manji od populacije pu- 
noljetnog stanovništva, a broj sudionika u TV referendumu znatno je manji od 
broja gledatelja. Gledatelji se odabiru na osnovu interesa prema sadržaju TV 
emisija, a sudionici motivacijom za sudjelovanjem u TV referendumu. U nepo- 
srednom odlučivanju (referendumu) o općim ili lokalnim pitanjima sudjeluju 
punoljetni stanovnici, pa se nacionalno reprezentativan uzorak u ovakvim 
istraživanjima radi na populaciji punoljetnih stanovnika. U TV referendumu 
mogu sudjelovati i mladi, a njihovo mišljenje o većini društvenih problema 
obično se razlikuje od mišljenja punoljetnih građana. 

Ove nedostatke koji smanjuju vjerodostojnost rezultata dobivenih u TV 
referendumu ne može umanjiti ni činjenica da se podatci prikupljaju u neovi- 
snoj kući, npr. u HT-u, a ne na TV-u. Isticanjem da se podatci prikupljaju neo- 
visno, TV voditelji žele upozoriti na njihovu vjerodostojnost. Međutim, treba 
razlikovati vjerodostojnost dobivenih podataka od njihove vjerodostojnosti u 
odnosu na stanje u populaciji. Kad su podatci dobiveni TV referendumom 
korektno prikupljeni i prikazani, oni ne prikazuju vjerodostojno stanje u po- 
pulaciji odraslih građana. 

Iako na reprezentativnost uzorka ne utječe samo njegova veličina, rezul- 
tati istraživanja su pokazali da je veličina uzorka (broj ispitanika) presudna 
za procjenjivanje vjerodostojnosti rezultata istraživanja (Žnidar, Hec'imo- 
vić,1997). Budući da u TV referendumu sudjeljuje veći broj gledatelja nego 
što je broj ispitanika u uzorku terenskog istraživanja, moglo bi se očekivati da 
građani veću vjerodostojnost pridaju rezultatima TV referenduma nego rezul- 
tatima terenskih istraživanja. 

Na OTV-u broj odgovora na referendumska pitanja varira od 6 427 
do 37 908. Ti su brojevi znatno veći od veličine uzorka u terenskim istraži- 
vanjima. Zbog toga TV voditelj na OTV-u i u slučajevima znatno manjeg 
uključivanja gledatelja u TV referendum ističe kako se taj broj može tolerirati 
u društvenim istraživanjima. Točno je da i najmanji broj sudionika u TV refe- 
rendumu premašuje veličinu uzorka u društvenim istraživanjima. Međutim, 
problem nije u broju, već u načinu uključivanja ispitanika u istraživanje. Broj 
ispitanika povećava reprezentativnost uzorka kada svaki član populacije ima 
jednaku vjerojatnost da ude u uzorak istraživanja (Petz, 1985). Već smo rekli 
da svaki član punoljetne populacije nema jednake izglede da sudjeluje u TV 
referendumu i da se u TV referendum nekontrolirano mogu uključivati mladi 
koji ne pripadaju toj populaciji. 

Kada bi broj sudionika u TV referendumu povećavao vjerodostojnost po- 
dataka dobivenih u TV referendumu, onda bi bila veća sličnost podataka dobi- 
venih TV referendumom s podatcima dobivenim terenskim istraživanjem. Mi 
smo došli do suprotnih rezultata. U ocjenjivanju osobe predsjednika Tuđmana 
u TV referendum se uključilo najviše (37 908) gledatelja, a ti se podatci 
najviše razlikuju u odnosu na podatke prikupljenje terenskim istraživanjem 
(t = 15.206; p < .01). U traženju mišljenja koja je vlada učinila više u zaštiti 
ljudskih prava, u TV referendum se uključilo najmanje gledatelja (6 420), a ti 
se podatci manje razlikuju od podataka dobivenih terenskim istraživanjem 
(t = 7.242; p < .01). Prema tome, možemo zaključiti da veći broj gledatelja 
uključenih u TV referendum ne povećava vjerodostojnost referenduma. 

Iako je u terensko istraživanje uključen manji broj ispitanika, njihovim se 
izborom nastoji izjednačiti uzorak po ključnim obilježjima kako bi se postigla 
što veća sličnost s obilježjima populacije (reprezentativnost). Različite TV 
emisije imaju i različit profil gledatelja. Gledatelji se razlikuju u mišljenjima 
vezanim uz temu emisije od onih koji ne gledaju neku emisiju. Na referendum- 

ska pitanja ne odgovaraju svi gledatelji. Vjerojatno se oni koji odgovaraju 
razlikuju od onih koji ne odgovaraju na referendumsko pitanje. Primjerice, 
jedna engleska radiopostaja, u nastojanju da svoj program što bolje prilagodi 
slušateljstvu, prije pedesetak godina uputila je poziv svojim slušateljima da 
im pišu koju glazbu žele slušati. Nakon kratkog vremena dobili su veliki broj 
pisama u kojima slušatelji izražavaju želju za povećanjem progTama ozbiljne 
glazbe. Radiopostaja je izišla u susret izraženoj želji i povećala vrijeme emiti- 
ranja ozbiljne glazbe. Nakon ove promjene uslijedile su brojne reakcije kojima 
se traži smanjivanje programa ozbiljne glazbe. Pokazalo se da su na poruku 
koju glazbu žele slušati reagirali obrazovaniji slušatelji, a na promjenu progra- 
ma manje obrazovani slušatelji te radiopostaje. (Vujević, 2002.) 

Broj odgovora gledatelja na pitanja u TV referendumu velik je, ali je znat- 
no manji od ukupnog broja punoljetnih stanovnika (populacije), kao i od broja 
gledatelja. To smanjivanje nije slučajno, već višestruko selekcionirano: posje- 
dovanjem televizijskog prijamnika, gledanjem određene emisije, mogućnošću 
davanja odgovora (posjedovanjem telefona), spremnošću davanja odgovora 
na postavljeno pitanje (motivacijom). Zbog toga broj odgovora u TV referen- 
dumima tako i varira. No, povećanjem broja odgovora gledatelja, ne povećava 
se vjerodostojnost rezultata. Kad u uzorku povećavamo broj istomišljenika, 
ne znači da ćemo povećati reprezentativnost uzorka, jer se reprezentativnost 
uzorka povećava povećanjem broja ispitanika samo kad svaki ispitanik ima 
jednaku šansu ulaska u uzorak. Nema svaki građanin jednaku šansu da sudje- 
luje u TV referendumu, a i oni koji je imaju ne koriste je jednako, pa rezultati 
TV referenduma i ne mogu biti vjerodostojni. 

Profesionalni bi novinar, ako se koristi ovakvim načinom prikupljanja 
mišljenja, trebao upozoriti na ograničenja, a ne poopćavati i interpretirati po- 
datke kao mišljenje cjelokupne populacije građana, s obzirom da se radi samo 
o mišljenju gledatelja i to onih koji su dali svoj odgovor telefonom. Ti su gle- 
datelji višestruko selekcionirani, pa broj sudionika nije presudan za dobivanje 
vjerodostojnih podataka. U TV referendumu koristimo se velikim brojem 
podataka, a pokazalo se da građani upravo na temelju ukupnog broja ispita- 
nika procjenjuju vjerodostojnost podataka. S obzirom na tu činjenicu i veliku 
utjecajnost samog medija, novinar bi trebao raditi profesionalno i odgovorno 
zbog istinitog i potpunog informiranja javnosti. 

Nekritičkim iznošenjem podataka TV referenduma ne možemo istinito 
i potpuno informirati javnost. Do istinitih i potpunih informacija moguće je 
doći jedino pomoću metodološki korektnih istraživanja. Takva istraživanja, 
uz stručnost, zahtijevaju i novčana sredstva, pa se društveno odlučivanje u nas 
često ne temelji na potrebnim rezultatima istraživanja, tako da se mnoge važ- 
ne društvene odluke donose bez potrebnih uvida ili nekritičkim korištenjem 
nevjerodostojnih podataka do kojih se lakše dolazi. O tome najbolje govore 
odluke Vlade o carinama u malograničnom prometu i o promjeni cijena 

električne energije što ih je, pod pritiskom javnosti, u nekoliko dana morala 
promijeniti. 

U posljednje vrijeme povećano je zanimanje za istraživanjima. Rezultati 
istraživanja povećavaju zanimljivost priloga u medijima (Žnidar, Hećimović, 
1997). Međutim, treba imati na umu da sva istraživanja ne moraju biti kvali- 
tetna. Stoga je potrebno da ona budu metodološki utemeljena kako bi bila vje- 
rodostojna. Vjerodostojna istraživanja, uz stručnu kompetenciju, zahtijevaju i 
materijalna sredstva. Koliko god ta sredstva izgledaju velika, ona su zanema- 
riva u odnosu na posljedice koje nastaju zbog nevjerodostojnih uvida. Budući 
da se u nas teško dobivaju sredstva za istraživanja, mnogi pribjegavaju lakšim 
i jeftinijim istraživanjima. Iako nisu vjerodostojna, vjeruje im se jer se zovu 
istraživanjima. Međutim, loša istraživanja izazivaju posljedice koje su teže 
nego da takvih istraživanja nema. Zablude se inače teško mijenjaju, osobito 
ako su potkrepljene rezultatima kvaziistraživanja. 

Bit je istraživanja u otkrivanju vjerodostojnih uvida u pojave koje se 
istražuju. TV referendumom nije moguće dobiti vjerodostojan uvid, pa kad 
se TV referendumom koristi profesionalni novinar, o tome treba obavijestiti 
gledatelje. Međutim, javni mediji, uz obavještavanje i zabavu, oblikuju javno 
mnijenje, pa se u tu svrhu koriste i rezultatima TV referenduma. Primjerice, u 
emisiju se pozove predsjednik neke stranke, a u referendumskom pitanju se 
postavi pitanje o doprinosu te stranke u odnosu na neku drugu stranku koja u 
emisiji nema svoga predstavnika. Usporedbom mišljenja gledatelja na početku 
i na kraju emisije moguće je prosuđivati utjecaj dotične emisije na odgovore gle- 
datelja. Međutim, takvi odgovori ne izražavaju mišljenje populacije građana! 

Politička orijentacija televizijskih emisija utječe na strukturu gledatelja. 
Nastup predsjednika ili visokog dužnosnika određene stranke više će gledati i 
na referendumsko pitanje više odgovarati simpatizeri te stranke. Prema tome, 
po broju odgovora na referendumska pitanja i usporedbom tih odgovora s od- 
govorima na ista pitanja u metodološki utemeljenim terenskim istraživanjima, 
moguće je odrediti političku orijentaciju određene emisije, a ako osiguramo 
reprezentativnost, možemo tako odrediti i političku orijentaciju TV postaja. 

Informiranjem o rezultatima TV referenduma tijekom emisije također 
možemo utjecati na uključivanje gledatelja u TV referendum. Može doći do na- 
tjecanja medu gledateljima različitih mišljenja (Bujaš, 1953). Poznavanje rezul- 
tata jedne može motivirati, a druge demotivirati da sudjeluju u istraživanju 
(Gibbs/Brovvn, 1956), tako da se informiranje o rezultatima može pojaviti kao 
intervenirajuća varijabla koja može dovesti do samopotvrdujućih ili suicidal- 
nih prognoza. Informacija o prednosti jednog mišljenja može utjecati da se ta 
prednost još poveća i obratno, informacija o zaostajanju nekog mišljenja može 
to zaostajanje povećati. Zbog toga je voditelj emisije „2 u 9" odustao od infor- 
miranja o rezultatima TV referenduma tijekom emisije. Međutim, i bez toga, 
rezultati TV referenduma nisu vjerodostojni, a rezultati koj se objavljuju mogu 
djelovati kao intervenirajuća varijabla na društvene procese koji su u vezi s 

mišljenjem koje se ispituje. Zato se u predizbornim kampanjama političari ko- 
riste rezultatima „istraživanja" kako bi utjecali na ishod izbora. 

TV referendum može biti motiviran i profitom, što možemo vidjeti iz 
cijene telefonskih impulsa koji nekad dostižu cijenu koja se određuje u huma- 
nitarnim donacijama pozivom na određeni telefonski broj. Cijena impulsa u 
TV referendumu također može utjecati na gledateljevu odluku o uključivanju 
u TV referendum. Kao što se u humanitarnoj akciji u humanosti razlikuju oni 
koji u njoj sudjeluju od onih koji ne sudjeluju, također se razlikuju u mišljenju 
oni koji sudjeluju u TV referendumu od onih koji u njemu ne sudjeluju. 

Na rezultate TV referenduma može utjecati i medijski rat. Primjerice 
„Latinica", jedna od najgledanijih emisija na HTV-u, premještena je u vrijeme 
emitiranja najgledanije emisije na OTV-u („2 u 9"). To može utjecati na gle- 
danost, broj uključenih u TV referendum kao i na vjerodostojnost rezultata 
TV referenduma u objema emisijama. Buduči da emisija „2 u 9" dulje traje, 
pri kraju te emisije dolazi do povećanog broja sudionika u TV referendumu i 
znatnijih promjena u tendencijama odgovora. 

Prema tome, možemo zaključiti da rezultati TV referenduma ne mogu 
biti vjerodostojni kad se to i želi. Zbog toga se rezultati TV referenduma više 
koriste u svrhu oblikovanja određenih mišljenja, nego u svrhu doznavanja 
vjerodostojnog mišljenja i istinitog obavještavanja javnosti. TV referendumom 
se postiže dvosmjerna komunikacija i povećava zanimanje za takve emisije. 
Takve su emisije marketinški zanimljive. Vlasnici medija se ne žele i ne trebaju 
odreći TV referenduma, ali novinari koji se u svojim emisijama njime koriste, 
ne smiju se odreći profesionalnih i etičkih načela. Oni moraju znati i gledatelji- 
ma reći da podatci prikupljeni TV referendumom nisu vjerodostojni u odnosu 
na stanje u populaciji, budući da nevjerodostojni podatci izneseni na televi- 
ziji po svojim posljedicama mogu se činiti vjerodostojnima. Istina i zabluda 
izazivaju slično ponašanje, ali ponašanje zasnovano na vjerodostojnim infor- 
macijama rješava probleme, dok ponašanje zasnovano na nevjerodostojnim 
informacijama povećava probleme. 

Zaključci 

1. Podatci dobiveni TV referendumom na HTV-u i OTV-u statistički 
značajno se razlikuju od podataka dobivenih u metodološki utemeljenom 
terenskom istraživanju. 

2. Skupina koja daje odgovor na pitanje u TV referendumu višestruko je 
selekcionirana, pa se iz tih odgovora ne može zaključiti kakvo je mišljenje po- 
pulacije, ni kakvo je mišljenje gledatelja dotične emisije. 

3. Selekcioniranje sudionika u TV referendumu je takvo da veći broj od- 
govora na referendumsko pitanje ne povećava vjerodostojnost podataka, jer se 
povećavanjem broja istomišljenika u istraživanju ne povećava reprezentativ- 
nost dobivenih podataka. 

4. Iako rezultati TV referenduma nisu vjerodostojni, oni mogu utjecati na 
društvene procese kao da su vjerodostojni (samopotvrđujuće prognoze). 

5. Budući da je televizija veoma utjecajan medij, a podatci prikupljeni TV 
referendumom nisu vjerodostojni, novinari se moraju pridržavati profesional- 
nih i moralnih načela prilikom prikupljanja, iznošenja i komentiranja takvih 
podataka. 

Summarv 

A field research has been carried out on a representative sample of the 
Croatian people of full age in which the respondents were asked the same 
questions previouslv posed in the TV polis in some popular programs by HTV 
and OTV. There is a statisticallv relevant variance between the respondents 
of the TV viewers and the field research respondents vvhich indicate a lack 
of credibilitv of the results obtained through TV polis. This lack of credibilitv 
stems from the multiple selectivitv of the data resulting from the data-collec- 
tion method of TV polis. 

13.7. Primjer izvedbenog projekta istraživanja 

Na vježbama su studenti prikupili veći broj ideja za istraživanje. Potom 
su na temelju kriterija prilikom izbora problema odabrali problem i za nje- 
ga izradili izvedbeni projekt istraživanja. Svaki student samostalno izabire i 
prijavljuje problem istraživanja. Kad ga nastavnik prihvati, student izrađuje 
izvedbeni projekt istraživanja koji na ispiru brani. Donosimo primjer izvedbe- 
nog projekta koji su studenti izradili na vježbama. 



IZVEDBENI PROJEKT ISTRAŽIVANJA 

1. PROBLEM: Kakvi su stavovi građana prema povratku izbjeglih Srba? 

2. PODRUČJE ZNANSTVENE ANALIZE 

1 . Psihologija (stavovi) 

2. Politologija (izbjegli Srbi, stav prema izbjeglim Srbima) 

3. DEFINIRANJE POJMOVA I POJMOVNA ANALIZA: 

- stav, građanin, izbjegli Srbin 

Zavisna varijabla: stav prema povratku izbjeglih Srba 

Stav je spremnost osobe da pozitivno ili negativno reagira s obzirom na 
nešto. 

Građanin je punoljetna osoba koja ima politička prava. 

Izbjegli Srbi su građani RH srpske nacionalnosti koji su napustili RH za vrije- 
me Domovinskog rata. 

Zavisna varijabla: stav prema povratku izbjeglih Srba jest pozitivno ili nega- 
tivno mišljenje s obzirom na povratak izbjeglih Srba. 

4. CILJEVI ISTRAŽIVANJA 

1 . Pragmatički 

1.1. Korisnici: Vlada RH 

1.2. Koristi: olakšanje povratka izbjeglih Srba 

1.3. Način korištenja: medijska potpora formiranju pozitivnih stavova prema 
povratku izbjeglih Srba 

2. Spoznajni 

2.1. Deskriptivni: steći opći uvid u stavove svih građana prema povratku svih 
izbjeglih Srba 

2.2. Klasifikacijski 

2.2.1. Klasifikacija s obzirom na zavisnu varijablu : steći posebne uvide u 
stavove prema povratku izbjeglih Srba koji su bili: a) uključeni u 
oružanu pobunu i onih koji to nisu bili, b) iz okupiranih područja i 
ostalog dijela RH 

2.2.2. Klasifikacija s obzirom na nezavisne v ari jable : spol, dob, mjesto 
rođenja, obrazovanje, socijalno-ekonomski status (SES), regiju, 
školsku spremu, sudjelovanje u Domovinskom ratu, štete pretrplje- 
ne u Domovinskom ratu, žrtve u Domovinskom ratu, religioznost, 
političku orijentaciju, nacionalnu pripadnost... 

2.3. Eksplanacija povezanosti: izračunati korelaciju medu zavisnim varijabla- 
ma i korelaciju između zavisnih i nezavisnih varijabli 

5. POSTAVLJANJE HIPOTEZA 

5.1. Generalne: 1. Građani Hrvatske općenito imaju negativan stav prema 

povratku izbjeglih Srba. 
2. Nema razlike u stavovima prema povratku izbjeglih Srba 
s obzirom na njihovu uključenost u oružanu pobunu i s 
obzirom na područje s kojega su izbjegli. 

5.2. Razradujuće: 1 . Nema razlike u stavovima prema povratku svih, uključe- 

nih i neuključenih u oružanu pobunu, kao i s obzirom na 
područje koje su napustili u odnosu prema nezavisnim 
varijablama koje smo naveli u ciljevima istraživanja. 
2. Nema razlike u međusobnoj povezanosti između zavi- 
snih te zavisnih i nezavisnih varijabli. 



6. IDENTIFIKACIJA, KLASIFIKACIJA I METRIJSKO DEFINIRANJE VA- 
RIJABLI 

6.1. ZAVISNE VARIJABLE 

1 . Stav prema povratku izbjeglih Srba općenito (bipolarna) 

2. Stav prema povratku onih koji su bili uključeni u oružanu pobunu 

3. Stav prema povratku onih koji nisu bili uključeni u oružanu pobunu 

4. Stav prema povratku onih s okupiranih područja 

5. Stav prema povratku onih s neokupiranih područja 

6.2. NEZAVISNE VARIJABLE 

1 . Spol (muški, ženski) 

2. Dob (od 18 i više godina) 

3. Mjesto rođenja (selo, grad) 

4. Stupanj obrazovanja (nezavršena osnovna škola, OŠ, SSS, VSS) 

5. Smjer obrazovanja (društveni, prirodni, tehnički) 

6. SES (ispod prosjeka, prosječan, iznadprosječan socioekonomski status) 

7. Regija (slavonska, zagorska, Zagreb, lička, goransko-primorska, istarska, 
Dalmacija) 

8. Sudjelovanje u Domovinskom ratu (da, ne) 

9. Pretrpljene štete (spaljena kuda, druge štete, bez štete) 

10. Žrtve u Domovinskom ratu (poginuli članovi obitelji, poginuli članovi rod- 
bine, ranjeni, prognani...) 

11. Vjerska pripadnost (katolik, pravoslavac, musliman...) 

12. Religioznost (antiteist, ateist, umjereni vjernik, prosječni vjernik, izraziti 
vjernik) 

13. Nacionalna identifikacija (bipolarna) 

14. Politička orijentacija (lijeva, centar, desna) 

7. OPERACIONALIZACIJA VARIJABLI 

1 . Stav prema povratku izbjeglih Srba opčenito 
Indikatori: 

- prihvaćanje povratka 

- prihvaćanje povrata imovine 

- prihvaćanje obnove kuća 

- prihvaćanje povratka stanarskog prava 

- prihvaćanje mogućnosti otkupa stanova uz jednake uvjete 

- prihvaćanje iseljavanja iz stanova i kuća onih koji su u njih uselili 

- prihvaćanje plaćanja naknade onih koji su uselili u stanove Srba 

- plaćanje zaostataka mirovina 

- prihvaćanje zapošljavanja prema jednakim uvjetima 

2. Stav prema povratku uključenih u oružanu pobunu 

3. Stav prema povratku onih koji nisu bili uključeni u pobunu 

4. Stav prema povratku izbjeglih s područja koja su bila okupirana 

5. Stav prema povratku izbjeglih s područja koja nisu bila okupirana 

- isti indikatori 

Nacionalna identifikacija 

- briga o hrvatskom jeziku 

Politička identifikacija 

- mišljenje o socijalnim razlikama 

8. NACRT ISTRAŽIVANJA 

Anketa. Deskriptivni nacrt. N = 2000. U svakoj županiji anketirano je 100 ispi- 
tanika, 50 žena i 50 muškaraca, proporcionalno iz grada i sela. 

9. RAZRADA METODE PRIKUPLJANJA PODATAKA 

ANKETA 

FAKULTET POLITIČKIH ZNANOSTI 

SVEUČILIŠTA U ZAGREBU 

MIŠLJENJE O POVRATKU SRBA 
UVOD 

Povratak izbjeglih Srba problem je koji ističe međunarodna zajednica, a hrvat- 
ska vlada uvrstila ga je medu prioritetne. Ovim istraživanjem želimo utvrditi 
što o tome misle hrvatski građani. Molimo Vas da nam u tome pomognete 
sudjelovanjem u ovoj anketi. Svojim slobodnim i iskrenim odgovorima po- 
moći ćete uspjehu ovog istraživanja, a rezultati ovog istraživanja pomoći će u 
rješavanju ovog problema. Ovdje nema dobrih i loših odgovora. Svaki je od- 
govor dobar ako izražava Vaše mišljenje. Anketa je anonimna. Zahvaljujemo 
na suradnji. 

Fakultet 
UPITNIK 

1. Spol: 1. Muški 

2. Ženski 

2. Godina rođenja: 

3 ; Mjesto rođenja: l.Selo 

2. Grad 

4. Županija: 1 . Navesti 

2. Izvan Hrvatske 

5. Stupanj obrazovanja: 1 . Nepotpuna osnovna škola 

2. Osnovna škola 

3. Srednja škola 

4. Viša škola i fakultet 

6. Smjer obrazovanja: 1. Društveni 

2. Prirodni 

3. Tehnički 

7. Socioekonomski status: 1 . Ispod prosjeka 

2. Prosječan 

3. Iznad prosjeka 

8. Sudjelovanje u Domovinskom ratu? l.Da 

2. Ne 

9. Pretrpljene štete u Domovinskom ratu: 1. Spaljena kuća 

2. Veće oštećenje kuće (stana) 

3. Druge veće štete 

4. Manje štete 

5. Bez štete 

10. Žrtve u Domovinskom ratu: " 1 . Poginuli u obitelji 

2. Poginuli medu rodbinom 

3. Ranjen 
4.PTSP 

5. Prognanik 

6. Ništa od navedenog 

11. Vjerska pripadnost: 1. Katolička 

2. Pravoslavna 

3. Muslimanska 

4. 

12. Religioznost: 1 . Protivnik sam vjere 

2. Nevjernik sam 

3. Umjereni sam vjernik 

4. Izraziti sam vjernik 

13. Smatrate li potrebnim da se posebno brine o hrvatskom jeziku? 

1 . Veoma je potrebno 
2 Uglavnom je potrebno 

3. Koliko je potrebno toliko i nije 

4. Uglavnom je nepotrebno 

5. Uopće nije potrebno 

14. Smatrate li potrebnim da se u našem društvu više vodi o brige o socijalnim razlika- 
ma? 

1 . Veoma je potrebno 

2. Uglavnom je potrebno 

3. Koliko je potrebno toliko je nepotrebno 

4. Uglavnom je nepotrebno 

5. Veoma je nepotrebno 

Sada slijedi niz pitanja na koje ćete odgovoriti zaokruživanjem broja pored njih. Značenje brojeva 
je sljedeće. 

1. Veoma se slaZem 

2. Uglavnom se slažem 

3. Niti se slažem niti se protivim 

4. Uglavnom se protivim 

5. Veoma se protivim 



ukij. u oruž pobunu iz okup. područja iz neokup. podru«; ja 

15. U kojoj mjeri se slažete s povratkom izbjeglih Srba? 



12 3 4 5 



1 2 3 4 5 



12 3 4 5 



16. U kojoj mjeri se slažete s povratkom njihove imovine? 

12 3 4 5 12 3 4 5 



1 2 3 4 5 



17. Slažete li se obnovom njihovih kuća? 



12 3 4 5 



12 3 4 5 



12 3 4 5 

18. Slažete li se da se njima povrati stanarsko pravo? 

1 2 3 4 5 1.2 3 45 12345 

19. Slažete li se da i oni mogu otkupiti stanarsko pravo pod istim uvjetima? 

1 2 3 _4_5_ 12 345 12345 

20. Slažete li se s iseljavanjem prognanika koji su u njihovim stanovima? 

12345 12345 12345 

21. Slažete li se da im prognanici plačaju naknadu? 

12345 12345 12345 

22. Slažete li se da im se isplate zaostaci mirovina? 

12345 12345 12345 

23. Slažete li se s njihovim zapošljavanjem pod istim uvjetima? 

1 2 345 12345 1234 5 



10. TERENSKI RAD 

U svaku županiju otići će po jedan anketar koji će prethodno biti upoznat s po- 
pisom ispitanika koji su ušli u uzorak. Anketiranje će se provoditi u stanovima 
ispitanika u popodnevnim Satima. Anketar će nastojati biti sam s ispitanikom 
kojemu će pročitati uputu i svako pitanje, posebno bilježeći njegove odgovore. 

11. SREĐIVANJE I OBRADA PODATAKA 

Prije obrade provest će se terenska i logička kontrola. Nakon toga će se šifrirati 
ankete, izraditi kompjutorska maska i u nju unijeti podaci. Potom će se odre- 
diti marginalne frekvencije za svako pitanje, odrediti indeks za svaku zavisnu 
varijablu. Nakon toga će se izračunati indeks značajnosti razlika između va- 
rijabli o kojima smo iznijeli mišljenje u hipotezama (X2). 

12. INTERPRETACIJA PODATAKA 

Ovisit će o dobivenim podacima. 

13. PISANJE ZNANSTVENOG IZVJEŠTAJA 

Planirano je da se napiše monografija ili članak u časopisu. 

